
JURĂMÂNTUL LUI HIPOCRAT 


» Odată admis printre membrii profesiunii de medic: 

Mă angajez solemn să-mi consacru viața în slujba umanității; 

Voi păstra profesorilor mei respectul şi recunoştinţa care le sunt 
datorate; 

Voi exercita profesiunea cu conştiinţa şi demnitate; 

Sănătatea pacienţilor va fi pentru mine obligaţie sacră; 

Voi păstra secretele încredințate de pacienţi chiar şi după 
decesul acestora; 

Voi menţine prin toate mijloacele onoarea şi nobila tradiţie a 
profesiunii de medic; 

Colegii mei vor fi fraţii mei; 

Nu voi îngădui să se interpună între datoria mea şi pacient 
consideraţii de naţionalitate, rasă, religie, partid sau stare socială; 

Voi păstra respectul deplin pentru viaţa umană de la 
începuturile sale chiar sub ameninţare şi nu voi utiliza cunoştinţele 
mele medicale contrar legilor umanității. 

Fac acest jurământ în mod solemn, liber, pe onoare!" 

ARGUMENT 


Dacă aş fi medic sau dacă vreodată aş fi năzuit către această 
nobilă profesie pentru care — mărturisesc sincer — nu am nicio chemare, 
s-ar putea crede că paginile de faţă sunt o pledoarie pro domo. 

Ideea de a scrie o carte despre medici s-a născut în momentul când 
am realizat că în istoria războaielor pe care românii le-au avut în secolul 
al XX lea, cu referire specială la al II lea război balcanic şi la Războiul 
pentru întregire, nu se face nicio menţiune, măcar în subsidiar, cu privire 
la prezenţa medicului alături de soldat şi de ofiţer pe câmpul de luptă, 
deşi încă din Războiul de independenţă se poate vorbi de existența unui 
Serviciu Sanitar al armatei, rolul principal în cadrul acestuia avându-l 
medicul. 

În campania militară din Bulgaria (1913) singurul inamic, dacă 
excludem hrana proastă şi  neîndestulătoare, drumurile aproape 
inexistente şi timpul câinos, a fost holera, teribila maladie căreia puţinii 
medici prezenţi trebuiau să-i facă faţă “fără ser”, “fără chinină” şi “fără 
pansamente”, “întrebuințând mai mult ce a apucat să aducă fiecare medic 
cu dânsul”, cum remarca Nicolae Iorga, martor ocular la evenimente, 

Dacă tratatele de istorie nu menţionează niciun medic participant 
la această campanie, meritul savantului de la Vălenii de Munte este cu 
atât mai mare întrucât laudă osârdia unor doctori celebri, precum Iacob 
Potârcă, 1. Cantacuzino, Babeş şi Slătineanu care au condus ambulanţele 
pentru salvarea ostaşilor loviți de holeră. Reţinem că, aflat la conducerea 
Directoratului sănătăţii civile şi. militare, doctorul Cantacuzino a stat în 
fruntea campaniei de combatere a epidemiei de tifos şi de holeră în anii 
primului război mondial. Personalităţilor numite mai înainte se cuvine să 
le adăugăm, cum se va vedea în cartea de față, câțiva medici argeşeni 
participanți la cel de al doilea război balcanic, precum: elevul plutonier 
Ovidiu Vlădescu, viitor medic ofițer, mobilizat în 1913 în Spitalul de 
holerici de la Corabia ; medicul căpitan Diamandescu Gheorghe, care a 
condus Trenul sanitar nr. 8 în campania din Bulgaria, medicul locotenent 
Machelarie Haralambie, despre care comandantul Regimentului Gorj 

nr.18, colonelul Antonescu, scria: „În timpul epidemiei de holeră s-a 
arătat neobosit, zi şi noapte, a fost ca un adevărat frate pentru toți 
(bolnavii, n.a.) îngrijindu-i, încurajându-i şi dându-le sfaturi”; din 
„notele” semnate de comandantul Regimentului 4 artilerie, colonelul 
Petrescu, reținem că medicul căpitan Oţelescu loan „el însuși a fost 
bolnav de holeră”.De menţionat că abia sosit din campanie (în Bulgaria), 
medicul Oţelescu a fost trimis în satele Doljului pentru “combaterea 
holerei”. Exemplele ar putea continua. 

Primul război mondial a produs armatei şi poporului român uriaşe 

pierderi umane. După o statistică americană, la sfârşitul primului an de 
război (1916) armata română pierduse 500.000 de oameni (100.000 de 
morți, 150.000 de răniți şi 250.000 de prizonieri) ; în bătălia de la 
Mărăşeşti (1917), Armata | română a pierdut 610 ofiţeri şi 26.800 de 
soldați morți, răniţi şi dispăruţi, iar la Oituz, Corpul 4 Armată a 
înregistrat 4.850 de răniţi. Campania militară a armate române în anii 
1916-1918 nu se limitează la aceste bătălii. Ar fi greu de crezut, dacă nu 
imposibil, că în perspectiva unei asemenea confruntări militare 
sângeroase (chiar dacă nu i se puteau prevedea dimensiunile) Marele Stat 
Major, comandamentele militare n-ar fi acordat în planurile strategico- 
tactice de luptă un rol special Serviciului sanitar al armatei. 
Chiar dacă manualele de istorie nu menţionează, în noaptea de 14/27 — 
15/28 august 1916, alături de trupele combatante au fost mobilizate şi 
serviciile, dintre acestea o importanță deosebită având Serviciul medical 
cu 120 de formaţii, 42 de trenuri sanitare, 500 de spitale interioare şi zeci 
de ambulanțe, spitale mobile, puncte de prim-ajutor şi centre de triaj etc., 
în care lucrau aproximativ 2.400 de ofiţeri sanitari şi alte câteva mii de 
persoane alcătuind personalul sanitar mediu şi inferior (un sistem care, 
cu toate limitele lui, a redus numărul pierderilor de vieţi omeneşti în 
armata română şi în rândul civililor). 

Holerei din campania militară din Bulgaria (1913) i-a luat locul, în 
Războiul pentru întregire, tifosul exantematic, despre care Armand 
Călinescu spunea că „e o maladie al cărei microb nu se cunoaşte încă, 
precum nu se cunoaşte nici tratamentul ei.” În Moldova anului 1917 au 


fost secerate de tifos, acest „periculos duşman intern”, cum, pe drept, era 
numit, 300.000 de vieţi (militari şi civili) 

„Zilnic mureau de tifos (în Iaşi, n.a.) sute de oameni. Pe străzi 
treceau camioanele care aduceau unele peste altele trupurile înţepenite, 
aşa de multe, încât spitalele, unde bolnavii zăceau şi supt paturi, erau 
silite să refuze primirea », nota Nicolae Iorga. 

Avalanşa de boli specifice stării de război (febra recurentă, icterul 
infecțios, bolile venerice etc.), în mod special tifosul exantematic, într-o 
Moldovă supraaglomerată de trupe şi de refugiaţi, flămândă şi îngropată 
în nămeţi, n-a făcut deosebirea dintre general şi soldat şi, mai ales, n-a 
ocolit personalul medical, aflat permanent în mijlocul bolnavilor: în 1917 
se stinge de tifos generalul Viişoreanu şi se îmbolnăveşte de aceeaşi 
maladie generalul Lupescu; medicul general N.Vicol mărturiseşte că în 
luna martie 1917 l-a găsit pe medicul locotenent Diamandescu 
(câmpulungeanul care va ajunge medic general de brigadă), bolnav de 
tifos exantematic, zăcând într-un vagon de cale ferată în gara Şoldăneşti 
(Botoşani) ; „medicul sublocotenent în rezervă Roşescu Gh. (ulterior 
medic locotenent-colonel, n.a.), notează comandantul Regimentului 14 
obuziere, colonelul Petrescu, a combătut febra recurentă şi ufosul 
exantematic, căzând el însuşi bolnav de la finele lui ianuarie până la 18 
martie 1917“ ş.a. 

Fiecare dintre cei 26 de medici prezenţi în paginile cărţii au fost în 
contact direct cu militari atinşi de teribila maladie şi, dacă nu toţi s-au 
îmbolnăvit, se pot invoca şansa şi rezistenţa lor fizică. 

S-ar putea spune că, prin natura profesiei, medicul nu acţionează 
în prima linie a frontului, ceea ce îl face mai puţin expus focului inamic. 
În condiţiile Războiului pentru întregire, însă, locul medicului pe tabla de 
şah a câmpului de luptă rareori corespundea ideii clasice expuse în fraza 
anterioară. În prima parte a campaniei (în 1916) cu greu am putea face 
delimitarea între «linia 1» şi celelalte ; în retragere, de multe ori 
intempestivă, medicul rămânea în ariergardă ocupat cu recuperarea şi cu 
transportul răniților. Lectura documentelor arhivistice mă îndreptăţeşte să 
cred că o bună parte dintre medicii argeşeni prezenți în paginile cărții, 
tineri în anii războiului, cu grade inferioare, fără să fi beneficiat încă de 

răgazul necesar întemeierii unei familii, credeau în misiunea lor şi erau în 
stare de acte de mare curaj pentru înfăptuirea idealului României Mari. 
Deşi mă tem că voi nedreptăți pe mulți dintre eroii cărţii mele, nu pot să 
nu dau trei exemple: medicul sublocotenent în rezervă Sicaru Petre, în 
vârstă de 30 de ani, a luptat alături de soldaţii Regimentului 23 artilerie, 
în prima linie, la Brăhăşeşti-Nămoloasa şi la Mărăşeşti-Răzoare ; la 30 
iulie, maiorul medic Becescu Nicolae, în vârstă de 34 de ani, a fost rănit 
în bătălia de la Mărăşeşti şi, după 3 luni de spitalizare, la 1 noiembrie 
1917, încă nerefăcut, se întoarce la unitate ; medicul colonel în rezervă 
Pristăvescu Gheorghe a participat la două campanii militare (cel de al 
doilea război balcanic (1913) şi primul război mondial) din prima până în 
ultima zi a acestora, a săvârşit acte de adevărat eroism în lupta cu holera 
şi cu tifosul exantematic în Bulgaria şi în cadrul Regimentului «Radu 
Negru», pe frontul din Moldova anului 1917, şi şi-a pus viaţa în pericol 
în timpul ofensivei de la Mărăşti, de pe Dealul Porcului şi în alte lupte ; 
în 1941, la vârsta de 62 de ani, este mobilizat şi conduce, în calitate de 
medic-şef, timp de 2 ani, spitalul militar pentru răniţi Z.I. din Piteşti. 

Cazul medicului Sidor Alexandru este deosebit de al celor doi 
confraţi, dar nu singular. După ce participă la primul război mondial, în 
1941, la vârsta de 54 de ani, odată cu intrarea României în războiul 
împotriva Rusiei sovietice, este mobilizat la Batalionul 22 
Transmisiuni.După cutumele militare nu mai era tânăr, însă şi-a uimit 
şefii prin vivacitatea dovedită în deplasările pe care le făcea la unităţile 
batalionului răspândite la lucru pe sute de km (pe frontul din Basarabia), 
expunându-se pericolului de a fi surprins de inamic. 

Nicio: istorie a anilor 1916-1921 nu conţine minime informaţii 
despre eforturile uriaşe ale medicilor acestei generaţii care, abia întorşi 
de pe front, au acţionat pentru re/organizarea serviciului sanitar militar şi 
civil în provinciile alipite la patria mamă: Numit la 1 iunie 1919 la 
conducerea Centrului de specialități Oradea Mare, medicul locotenent- 
colonel Marinescu Nicolae, din Tigveni, a reuşit, într-un timp record, să 
pună în stare de funcţionare unitatea spitalicească, să-i asigure 
mobilierul, instrumentarul şi medicamentele necesare, astfel încât, în 
timpul campaniei militare împotriva guvernului bolşevic de la 

Budapesta, aici au fost evacuaţi 580 de ofiţeri şi 690 de soldaţi grav 
răniți, care au fost trataţi în cele mai bune condițiuni. După încheierea 
campaniei, Centrul medical de la Oradea s-a dezvoltat, asigurând 
spitalizarea a 1000-1300 de bolnavi; medicul locotenent-colonel 
Diamandescu Gheorghe a organizat spitale la Bolgrad şi la Ismail, în 
sudul Basarabiei, iar medicul maior Oţelescu loan şi-a pus întreaga sa 
capacitate managerială în slujbă reorganizării, dotării şi conducerii 
spitalelor de la Sibiu, Sebeş şi Deva. 

Un prim contact, superficial, desigur, cu documentele din arhive 
care cuprind informaţii despre vieţile şi destinele celor 26 de medici 
prezenţi în această carte induce cititorului ideea de seriozitate şi de 
coerență, de continuitate şi de veridicitate în consemnarea datelor 
conţinute, de vreme ce fiecare rând poartă girul semnăturii unui 
comandant militar. Constaţi cu satisfacție că în armată există un sistem 
propriu, adecvat specificului instituției militare, de monitorizare a 
activităţii fiecărui angajat, de la subofițer la general, şi de înregistrare 
promptă a informaţiilor obținute. O probă de normalitate și un semn de 
respect pentru instituția militară, pentru fiecare angajat al ei şi pentru cei 
care, mai târziu vor căuta repere morale în activitatea celor ce nu mai 
sunt. 

La o cercetare mai atentă ajungi la concluzia că «adamismul» 
românilor (fervoarea, care însoţeşte debutul oricărei acțiuni mai 
importante, după câtva timp se diluează, treptat, şi în cele din urmă trece 
în derizoriu) nu « ocoleşte » armata. Nu reclamăm omisiunile izolate, 
întâmplătoare şi de aceea scuzabile. 

Lipsesc în totalitate date esenţiale privind activitatea de bază (în 
civilie) a medicilor ofițeri în rezervă. Prima parte a Războiului de 
întregire (campania din 1916) este slab reprezentată în «notele» redactate 
în acei ani. Inadvertenţele, în special în cazul medicilor ofiţeri în rezervă, 
imprecizia unor date creează lectorului percepţia că superficialitatea şi 
diletantismul sistemului politico-administrativ românesc al primei 
jumătăţi a veacului al XX lea, asociate cu o lipsă crasă de respect faţă de 
personalităţi care au pus o cărămidă la temelia statului românesc modern, 
s-au transmis, mimetic, în armată. 

Sunt şi «omisiuni» care produc celui care le «descoperă» mâhnire 
profundă şi revoltă surdă : doi chirurgi argeşeni eminenți, apreciaţi şi 
numiţi ca atare de câteva personalităţi valoroase ale medicinei româneşti 
din acele vremuri, medicii maiori argeşeni Brezeanu Nicolae şi 
Georgescu Nicolae «dispar» enigmatic şi cu totul nepermis din 
documente, primul la vârsta aproximativă de 41 de ani, în jurul anului 
1933, al doilea la 48 de ani, în 1936 (aproximativ). Pe coperta dosarelor 
celor doi medici, ale căror vieţi şi cariere s-au frânt prematur, în plină 
putere creatoare, cineva a scris cu cerneală neagră: MORT. Când ?; 
Cum ?, De ce ? sunt întrebări care aşteaptă în zadar răspunsuri. 

Neglijenţă birocratică sau, mai curând, indecenţă, reflectând 
comportamentul imoral al întregului sistem militar românesc față de 
propriile valori, ale căror aripi, din păcate, s-au frânt ?! 

Trei dintre cei 26 de medici argeşeni reuniți în cartea de față au 
mâncat pâinea amară a prizonieratului: medicii sublocotenenți Răceanu 
Constantin şi Lehrer Frantz şi medicul locotenent Tănase Gheorghe. Toţi 
trei, rezervişti. Este umilitor şi nedrept tratamentul aplicat lor după 
eliberarea din captivitate: nu s-au înregistrat împrejurările capturării lor 
de către inamic, nu ştim nimic despre activitatea lor în timpul 
prizonieratului şi nu cunoaştem data eliberării. În plus, după întoarcerea 
din captivitate, medicul locotenent Tănase Gh. a trecut prin judecata 
Curţii Marţiale, suspectat că ar fi fost vorba, în cazul lui, de o 
«capturare» dorită. 

După 9 ani „petrecuți” în haină militară (în concentrări, în campanii 
militare şi în prizonierat) medicul sublocotenent Răceanu Constantin a 
fost „omis » sistematic, ani la rând, de la înaintare în grad şi a fost trecut 
în retragere cu gradul de căpitan. 

Un exemplu de «promptitudine» în înregistrarea datelor privitoare la 
activitatea cadrelor militare ni-l oferă dosarul personal al medicului 
sublocotenent Lehrer Frantz: singura menţiune despre prizonieratul 
acestuia o găsim în «Foaia calificativă» pe anul 1920, în care 
comandantul său notează că medicul a cerut să i se rectifice vechimea în 
gradul de locotenent, luându-i-se în calcul şi perioada de captivitate. 

Se face, deseori, discriminarea între ofițerul medic de carieră şi 
medicul în rezervă, în defavoarea celui de al doilea. Diferenţa, s-ar crede, 
este mai evidentă sub raportul cunoaşterii regulamentelor militare şi al 
motivaţiei pentru funcția de medic militar. Că este vorba de o prejudecată 
vei realiza, stimate cititor, după ce vei parcurge paginile cărții. Îmi 
permit să avansez două argumente : 

Din cei 26 de medici care fac obiectul prezentei cărți numai 7 sunt 
«activi» şi 19 în rezervă ; simplificând lucrurile rezultă că în cele două 
războaie la care m-am oprit contribuția medicală a rezerviştilor 
reprezintă, procentual, 73%, şi numai 27% revine «activilor». 

La închegarea unei concluzii cât mai apropiate de realitate, la 
acest subiect, ne ajută câteva scurte extrase din aprecierile (scrise) ale 
unor comandanți de unități militare (evident, ofiţeri activi) privindu-i pe 
subordonații lor, medici ofițeri în rezervă: «Bolnav de icter febril (pe 
frontul din Moldova, n.a.) a ţinut să nu fie evacuat, renunțând la 
concediul de care avea nevoie » (medic locotenent în rezervă Roşescu 
Gh.) ; «Disciplinat ca cel mai bun medic militar activ. Merită a fi dat 
ca pildă oricărui ofițer activ». (medic căpitan în rezervă Machelarie 
H.); „Ar fi de dorit să rămână în armată unde ar aduce foloase 
reale”. (medic de regiment în rezervă Dumitriu Nicolae) ; «Ar fi un 
element folositor armatei dacă ar rămâne în serviciul său ». (medic 
de batalion în rezervă Procopiu Gh.) 

Cariera medicului căpitan (activ) Vlădescu Ovidiu cunoaşte două 
momente de răscruce determinate exclusiv de răsturnarea conceptului de 
«bine» şi de «rău» în societatea românească la o distanţă de numai 25 de 
ani între un moment şi celălalt : Căsătorit în 1923, la vârsta de 33 de ani, 
la Chişinău (unde se afla cu unitatea), cu o tânără «fără dotă», a fost 
trecut în rezervă pentru că a încălcat Legea căsătoriilor în armată 
efectuând mariajul fără aprobarea superiorilor ierarhici. Exclus din 
corpul ofiţerilor activi şi stabilit în Boteni-Argeş ca medic de dispensar, 
în 1951 a fost «trecut» la categoria socială «chiabur», ceea ce determina 
excluderea sa din funcţia de medic. Intervenția promptă şi energică a 
sătenilor din Boteni şi din localităţile limitrofe la organele raionale de 
partid, în favoarea medicului, excelent profesionist şi cu multă înţelegere 

faţă de nevoile oamenilor, precum şi demersul organizaţiei P.M.R. din 
comună în acord cu doleanțele cetăţenilor, au determinat menţinerea pe 
post a medicului. O propoziţie din „Nota“ secretarului de partid din sat a 
fost, se pare, hotărâtoare în decizia luată : „doctorul V.O. s-a însurat cu o 
fată săracă“. 


Născuţi în ultima pătrime a veacului al XIX lea în Argeş, 


reprezentând toate treptele ierarhice ale ofițerimii române, de la 
locotenent la general de divizie şi toate tipurile de arme din oştirea acelor 
ani, de uscat, cu toate diviziunile ei, flota fluvială şi maritimă, precum şi 
flotila de aviaţie, cei 26 de medici ofițeri întruniţi în cartea de faţă, 
fiecare cu personalitatea lui, alcătuiesc împreună generația celor care şi- 
au sacrificat anii tinereţii şi chiar ai maturității, trudind în nesfârşie şi 
sâcâitoare concentrări, în manevre şi în aplicații, riscându-şi propria viață 
în cele două campanii militare (chiar în trei), pentru a apăra viaţa 
semenului, soldat sau general. 

Altruismul lor anonim, cu greu înţeles şi acceptat astăzi, a 
constituit pentru mine mobilul abordării temei de față şi mi-a dat forța 
necesară transpunerii ei într-o carte | 

În finalul acestor rânduri exprimăm întreaga noastră gratitudine 
doamnei Lenuţa Nicolescu şi domnului Ionel Burlacu, arhivişti la Centrul 
de Studii şi Păstrare a Arhivelor Militare Istorice „general Radu Rosetti“, 
din Piteşti, care mi-au facilitat documentarea necesară în vederea 
realizării lucrării. 

15 martie 2007, Mălureni, Argeş 
Profesor Petre Tudose 


N.B.. Medicii prezentaţi în Argument sunt trecuți cu gradul pe care îl 
aveau în momentul producerii evenimentului. 

În eventualitatea apariţiei unei noi ediţii a cărții de faţă, îi rugăm pe cei 
care au informaţii (nevalorificate în carte) despre cei 26 de medici sau despre 
alții necuprinşi în lucrare să ne transmită datele respective pe adresa: str. 
C.A.Rosetti, bl. 20, ap. 19, Piteşti sau la tel. 630607. 

MEDICUL LOCOTENENT-COLONEL ÎN REZERVĂ 
APOSTOLESCU C. IOAN 


S-a născut la 29 august 1883 
în satul Vrăneşti, judeţul Muscel 
(astăzi Argeş), fiu al lui Constantin 
şi al Elenei. 

După ce a urmat cursurile 
şcolii primare în satul natal şi pe cele 
liceale în Piteşti, a intrat prin 
concurs la Facultatea de Medicină 
din Bucureşti, luându-şi licenţa în 
specialităţile: „medic şi chirurg”. 

Cunoştea bine limba franceză 
şi mai puţin bine limba germană. ! 

Din nefericire, dosarul 
personal al medicului locotenent- 
colonel în rezervă Apostolescu, care ar trebui să găzduiască între 
coperţile lui sinteza unei vieţi de muncă, de zbucium şi de momente 
fericite, este, din multe puncte de vedere, lacunar. Lipsesc multe date 
esenţiale ale carierei sale de medic militar, lipsesc obişnuitele «Foi 
calificative» cuprinzând aprecierile anuale semnate de superiorii săi, din 
lectura cărora să se desprindă, din ceața trecutului, chipul unui om viu, 
cu luminile şi umbrele lui. Pot fi invocate vremurile tulburi, campaniile 
militare care i-au găsit nepregătiți, ca de obicei, şi i-au luat prin 
surprindere, pe guvernanţi, dar şi pe comandanții de unități militare, ce 
aveau răspunderea întocmirii unor asemenea documente, încadrate, pe 
nedrept, de unii la categoria «banalităților birocratice» 

Poate fi invocat entuziasmul care însoţeşte începutul oricărei 
lucrări mai importante, urmat de momente evidente de lehamite şi 
încheiat prin abandonarea proiectului inițial. Să mă explic: Anual, 
fiecărui ofiţer i se alcătuia, de către şeful său direct, aşa-numita «Foaie 
calificativă», care trebuia să conţină concluzii bazate pe fapte privind nu 

mai puţin decât zece laturi ale activităţii celui caracterizat, precum: 
Aptitudini fizice, Capacităţi militare, Aptitudini militare, Educaţiunea 
militară, ş.a. Numărul mare al cerințelor, precum şi amplitudinea 
acestora depăşeau, probabil, în unele cazuri, posibilităţile reale (în sens 
larg) ale unor comandanţi de unităţi militare, determinând fie eludarea 
acestei obligaţii de serviciu, fie alcătuirea ei «de mântuială», dând vina 
pe vremuri. Aşa se face că, deşi a slujit în armată 35 de ani, medicul 
Apostolescu are o singură «Foaie calificativă», nu 35, cum ar fi normal. 
Cazul acestuia nu este singular. 

La 16 iulie 1910, după ce-şi finalizase studiile superioare de 
medicină, tânărul Apostolescu este «însumat» în efectivele Regimentului 
«Mihai Viteazul» nr. 6, ca medic ajutor fără soldă sau diurnă, iar peste un 
an, la 16 iulie 1911, este înaintat la gradul de medic sublocotenent în 
cadrul Regimentului 13 artilerie. î 

La 1 martie 1914 îl găsim la Corpul 5 Armată, iar în ajunul intrării 
României în Războiul de întregire, la 10 iunie 1916, era concentrat în 
calitate de medic sublocotenent de rezervă la Divizia 10. 

Nu ştim când a obținut gradul de medic locotenent, ştim însă că la 
1 septembrie 1917, în cadrul aceleiaşi unități, Divizia 10, a fost înaintat 
la gradul de medic căpitan în rezervă ? 

Participă din primele momente la campania militară din anii 1916- 
1918, îndeplinind succesiv funcţiile de medic-șef al batalionului şi de 
medic-şef al Regimentului de infanterie 1 Dolj. Şi el este unul dintre 
miile de luptători anonimi pe care îi evocă plin de patos cărturarul 
moldovean Eugen Lovinescu într-o frază inspirată: „Din trecătorile 
Prisăcanilor, din valea Bicazului, din trecătorile Ghimeşului şi ale 
Palancăi, din valea Uzului şi a Jiului, din Meterezele lui Tudor au început 
să se scurgă deodată, la un singur semn, armatele româneşti, dorobanții 
noştri şi artileria grea.“? 

«Foaia calificativă» acoperind cei doi ani de război, redactată la 
20 martie 1926 (adică la 8 ani după consumarea evenimentelor !) de către 
colonelul în rezervă Paschievici Corneliu, fostul comandant al 
Regimentului 1 Dolj, iese din tiparele cazone şi încearcă să reînvie din 
amintiri crâmpeie fugare ale unor imagini care se constituie într-un 

adevărat elogiu adus omului şi medicului Apostolescu, precum şi 
colegilor acestuia : 

„A luat parte la luptele de la Mărăşti, Mărăşeşti-Cireşoaia, în 
special în luptele de la Cireşoaia...la locul său sub ploaia de 
proiectile, a dat ajutor medical soldaţilor răniți cu devotamentul şi al 
omului de slujbă şi al omului cu adevărat curagiu. 

În marşuri era el cel care da soldaţilor povețele cele mai bune 
pentru îngrijirea picioarelor, veghind la punerea lor în aplicare, iar 
în marş el îi învăța chiar îi ajuta să-şi ridice ranița şi să-şi răsufle 
băşicile de pe picior. 

În sate, tot pe doctorul Apostolescu l-am văzut, mergând din casă 
în casă şi din om în om, interesându-se de felul cum sunt cazaţi, de 
modul cum îşi îngrijesc trupul şi de mâncarea ce o mănâncă... 

„„.îi mulţumesc şi acum cu recunoştinţă pentru că numai mulțumită lui şi 
celorlalți medici ce i-am avut, toţi doctori de rezervă, regimentul meu a 
avut cea mai bună situaţie sanitară. 

Onoare şi laudă ştiinţei lui, onoare şi laudă sufletului lui, de 
adevărat român.“ 

„Ca medic al unui batalion şi ca medic-șef al regimentului, 
doctorul Apostolescu s-a manifestat ca apostol al științei și 
umanității. 

Îi mulțumesc cu recunoștință în numele Regimentului pentru 
excelentele sale servicii. A avut diferite misiuni de îndeplinit atât la 
Dunăre cât şi la munte şi totdeauna s-a achitat de ele în mod foarte 
mulțumitor.“* 

Comandantul regimentului nu precizează în ce au constat 
misiunile de la Dunăre, dar chiar dacă n-a fost, probabil, martor ocular al 
dezastrului armatei române la Turtucaia, medicul căpitan Apostolescu a 
simţit din plin durerea şi deznădejdea miilor de ostaşi români purtați în 
marşuri inutile, către pieire, de către generali incompetenţi şi laşi.(Aslan 

şi Teodorescu). 


Transcriu două fraze din «Jurnalul» Armatei a III a (Dobrogea), 
surprinzând o scenă dramatică de pe frontul din sudul Dunării. Divizia 9 

infanterie, din Silistra, primeşte misiunea să pornească în marş către Turtucaia 
în sprijinul unităților armatei române aflate în situaţie disperată. Distanţa între 
cele două localităţi: aproximativ 80 de km. 

«Am simţit cea mai mare mâhnire în viața mea, la ora 11 şi 30 p.m. 
când am văzut hâlul moral, fizic şi material în care se găsea Divizia 9, 
nemâncată, cu 40 de km de marș, ea trebuia să salveze Turtucaia până unde 
mai erau încă 40 de km. Era o tragedie privind aceste coloane nesfârşite, 
amestecate cu trăsuri de toate categoriile şi împestriţate cu trupe în dezordine, 
rupte de oboseală şi nemâncate» 5 


După război, în 1919, medicul căpitan Apostolescu se căsătoreşte 
(din subțirelul lui dosar nu aflăm cu cine). Avea 36 de ani. Din căsătorie 
vor rezulta trei copii: Elena, născută în 1920, Georgeta, în 1921 şi 
Adriana , în 1923. 

Dispunem de puţine date privind viaţa şi activitatea medicului 
Apostolescu după trecerea armatei «pe picior de pace»: La 23 iulie 
1923 este înscris în evidența Centrului de Recrutare Dâmboviţa, la 1 
octombrie 1924 este înaintat la gradul de medic locotenent-colonel (nu 
ştim când obținuse gradul de medic maior), la 30 iunie 1928 este 
concentrat la Inspectoratul Tehnic Sanitar al Armatei, iar la 15 martie 
1940 este trecut în evidenţa C.R.Bucureşti. 

După împlinirea vârstei de 61 de ani, la 1 ianuarie 1945, 
locotenent-colonelul medic în rezervă Apostolescu C. loan este trecut în 
retragere pentru limită de vârstă. 

Se încheie, astfel, cariera unui medic de excepţie, pe care fostul 
său şef, colonelul Paschievici, îl numea, apelând la un joc de cuvinte 
«apostol al ştiinţei şi umanității». 


Note 
1. Arh. MAN, fond Memorii Bătrâni, Locotenent-Colonei A, f 1; 
2. Idem, f.2; 
3. Kirițescu, C. „România în anii primului război mondial” 
Ed. Militară, Bucureşti 1987, p. 269; 
4. Arh. M.A.N., op. cit., fi 
5. MAN, MSLM,, „Istoria României în Războiul mondial” 
1916-1919, vol. I, Documente, Bucureşti 1934, p. 543. 

MEDICUL COLONEL ÎN REZERVĂ 
BAROCH 1. SOLOMON 


Deşi multe dintre înscrisurile care îl privesc lipsesc din dosarul ce 
închide între coperţile lui mărturii despre cel care a fost medic colonel în 
rezervă Baroch- Solomon (unele s-au pierdut în vâltoarea evenimentelor 
din anii 1916-1918, altele n-au fost redactate din motive necunoscute 
nouă), cele care există — puse cap la cap şi interpretate cu înţelegere şi cu 
măsură — reuşesc să reconstituie portretul unui medic militar sensibil, 
conştiincios, inteligent şi leal, deşi „străin de neamul nostru” (cum îl 
caracteriza, pe nedrept, discriminatoriu, comandantul Regimentului 6 
artilerie, unde fusese încorporat ca medic ajutor încă din 16 august 1906) 

Născut la 17 noiembrie 1880, în Piteşti, plasa Piteşti, districtul 
Argeş, fiul lui Iancu Baroch, tânărul Solomon este încorporat la 1 
noiembrie 1902 ca soldat la Regimentul nr. 4 Argeş din oraşul său natal. 

Este amănat, la aceeaşi dată, pentru a-şi continua studiile la 
Facultatea de Medicină, până la 1 noiembrie 1904 şi, neprezentându-se la 
unitate la termen, este declarat „nesupus”, dar peste numai două 
săptămâni, la 14 noiembrie 1904, este amănat din nou. Istoria se repetă la 
11 noiembrie 1905, când este dat „nesupus”, fără urmări deosebite pentru 
că lancu Baroch (tatăl) face demersurile necesare explicând situația 
fiului, care era în curs de a-şi finaliza studiile universitare şi diferendul 
este aplanat. | 

La 16 august 1906 este încorporat ca medic ajutor la Regimentul 
6 artilerie, unitate militară în care îl va „prinde” campania militară din 
1913. În „Foaia calificativă” pe anul 1913 (23 iunie — 1 septembrie 1913, 
perioada  concenirării), comandantul regimentului, colonelul 
(indescifrabil) îi schițează un portret în tonuri calde: „Acest medic-ajutor 
în rezervă s-a prezentat la corp chiar din prima zi de mobilizare şi a fost 
repartizat la Divizionul de munte. 

În timpul mobilizării, pe lângă sarcina sa de medic al acestei 
unități, a mai fost însărcinat şi cu primirea medicamentelor, 

instrumentelor şi altor materiale sanitare, necesare corpului, de la 
Depozitul central de medicamente. 

În a şaptea zi de mobilizare, Divizionul de munte a fost 
demobilizat, iar medicul ajutor Baroch Solomon a rămas la partea 
sedentară, ca medic al bateriei de instrucție şi al garnizoanei Piteşti (deci 
n-a trecut Dunărea, n.a.). În această calitate a dat dovezi de multă 
stăruință şi pricepere în meseria sa.” Comandantul garnizoanei militare 
din Piteşti îl prezintă ca pe un „destoinic medic şi cu multă bună voință şi 
stăruință în serviciu, pentru care fapt îl propun la înaintare cu gradul de 
medic sublocotenent în rezervă, propunere pe care însumi o însuşesc, 
întrucât el şi-a îndeplinit până la 1 septembrie (1913, n.a.) chiar după 
intrarea regimentului şi acelor alte unităţi în garnizoane. 

Va trebui să fie încetățenit, întrucât nu se bucură de această 
calitate, şi dat fiind faptul că, de câte ori a fost chemat sub arme el a 
răspuns fără murmur, cred că i se cuvine această favoare, care este 
bine meritată.” ? 

Căpitanul Șerbănescu, comandantul garnizoanei Piteşti, reiterează, 
în „Foaia calificativă” pe 1913, propunerea de înaintare în grad a 
medicului ajutor Baroch: „Ofiţer sănătos, stăruitor în serviciu şi foarte 
conştiincios. În tot timpul mobilizării a servit ca medic al garnizoanei 
Piteşti achitându-se cu multă pricepere şi bunăvoință. Merită a fi înaintat 
la gradul de sublocotenent.” 3 

La sfârşitul anului 1913 i se înmânează Medalia Comemorativă 
„Avântul Ţărei” (.D. nr. 2647/1913). 

Concentrarea din 1914, efectuată la aceeaşi unitate, Regimentul 6 
artilerie, îl găseşte pe medicul Baroch cu acelaşi grad: medic ajutor. 
Comandantul unităţii îşi exprimă, într-o notă, satisfacția pentru prestaţia 
subordonatului său: | 

„Este inteligent şi cu multă tragere de inimă la serviciu. Pe tot 
timpul cât a fost concentrat a ajutat mult pe medicul acestui corp pentru 
îngrijirea sănătăţii oamenilor şi la inocularea lor cu serul antiholeric. Se 
poate compta pe serviciile acestui medic ajutor.” * 

Concentrările tot mai dese şi mai lungi, inexplicabila întârziere a 
înaintării la gradul de medic sublocotenent, înaintare prea mult aşteptată, 


20 


P 


lipsa oricărei perspective privind „încetățenirea” sa îl agasează şi îl 
nemulţumesc. În plus, îi creează suspiciunea că toate necazurile au la 
origine situația lui de „străin de neam”. Avea 34 de ani, se căsătorise la 4 
octombrie 1909 cu Cecilia Tenenhaus, dobândiseră un băiat la 8 iulie 
1910 şi lipsa oricărei perspective în cariera sa militară —cum se anticipa- 
îi crea o stare de confuzie şi de nesiguranță. 

La 12 august 1914 este concentrat și trimis pe frontieră cu 
divizionul de acoperire, în ciuda protestului său vehement. Reacţia 
superiorului său, comandantul de regiment (6 artilerie), colonelul 
Ştefănescu, promptă şi total nejustificată, găseşte explicaţia protestului în 
vechea sintagmă: „strein de neam”: 

„Regret prea mult că acest medic ajutor (Baroch Solomon, n.a.) a 
cârtit contra ordinelor superioare, dându-mi astfel ocazia a constata că nu 
este pătruns de sentimente bune față de oştire, mai cu seamă în aceste 
timpuri turburi pentru noi. Trebuie supravegheat, căci cum este „strein 
de neamul nostru”, tot aşa poate fi strein şi de bunele sentimente, ce 
ar trebui să aibă către ţara în care s-a născut şi care i-a înlesnit 
mijloacele de a se instrui şi apoi în urmă a-şi forma o carieră pe care 
o practică în toată libertatea.” 5 

Concentrările îndelungate şi prea puţin utile, unele dintre ele fără 
tangenţă cu pregătirea armatei pentru un război modern, au precedat 
intrarea României în prima conflagrație mondială. 

Medicul ajutor Baroch Solomon, „streinul de neam”, intră în foc 
încă din prima zi: 15 august 1916. 

E de apreciat revenirea comandantului Regimentului 6 artilerie 
(același colonel Ştefănescu) la sentimente mai bune față de subordonatul 
său; prestația şi comportamentul acestuia din urmă la campanie (15 
august 1916 — 4 iunie 1917) îl determină pe comandant să recunoască 
fața adevărată, aceea de „bun român” a medicului evreu Baroch şi să 
anuleze, astfel, aprecierile anterioare, dure şi uşor xenofobe la adresa 
acestuia.: „Cunosc mai în de aproape pe medicul Baroch Solomon, 
care atâta în timpul concentrărilor cât şi în timpul campaniei şi-a 
făcut datoria sub un mod lăudabil care face cinste serviciului 

neobosit. Deşi nu este Român totuşi a servit armata ca şi un bun 
Român atrăgându-şi simpatia şefilor săi. A fost decorat cu Ordinul 
„Coroana României cu spade în gradul de cavaler” (1.D. nr.275/1917.) 
pentru curajul cu care a îngrijit de răniţi chiar în timpul bombelor 
dușmanului”. $ (Să reținem că având grad militar mic, medic-ajutor, 
ulterior medic sublocotenent, a acţionat în imediata apropiere a liniei 
frontului, în locurile cele mai expuse pericolului). 

La 4 iunie 1917 a fost mutat la Ambulanţa Diviziei a III a. 

Nu ştim când a fost înaintat la gradul de medic sublocotenent, însă 
niciodată nu a mai fost reluată sintagma nedreaptă „strein de neamul 
nostru”, care s-a dovedit, în practică, izvorâtă dintr-o umoare nefericită a 
comandantului său. 

În 1922 medicul Baroch era locotenent de rezervă, cum reiese din 
„Foaia calificativă” a acestuia (31 octombrie 1922-1 noiembrie 1923), 
semnată de colonelul Ştefănescu, de astă-dată comandant al Artileriei 
Diviziei a III a, document din care extragem două enunţuri: „Foarte bun 
militar medic de rezervă, care şi-a făcut datoria în campanie în mod 
lăudabil. Merită a înainta.” ! 

Ceea ce se şi întâmplă; în numai doi ani, din 1922 până la 1 
octombrie 1924, când obţine galonul de medic colonel în rezervă, el este 
avansat, la excepțional, la gradele de medic căpitan, apoi la cel de medic 
maior în rezervă. 

Penultima „Foaie calificativă” găzduită de dosarul medicului 
colonel Baroch Solomon, cea din 1927, este semnată de fostul colonel, 
acum generalul Ştefănescu, comandantul „Brigadei” 3 artilerie şi 
cuprinde elogii la adresa fostului şi actualului său subordonat şi, se pare, 
prieten. (Destinul a hotărât ca traectoriile celor două vieţi, a militarului 
de carieră şi a medicului evreu, ofiţer în rezervă, să se împletească timp 
de aproape 13 ani şi să intre împreună în istorie). 

Ultima „Foaie calificativă”, care însoţeşte trecerea prin viaţă a 
medicului colonel Baroch Solomon, este întocmită în anul 1935 şi nu 
aduce elemente noi în biografia acestuia. Avea 55 de ani, nu mai fusese 
concentrat de 13 ani şi conform regulamentelor militare nu se punea 
problema unei eventuale avansări. 

Era pace în Europa şi se părea că la orizont nu se întrevedeau 
ameninţări iminente pentru liniştea ţării. Peste 4 ani, la 1 septembrie 
1939... 


Note 

Î ]. Arh. MA.N, fond Memorii Bătrâni. Colonei, B.95, de 
2. Idem, f.6; 
3. Ibidem, ff 
4. Ibidem, f.8; 
5. Ibidem, 9: 
6. Ibidem, f.10; 
7. Ibidem. fl 

MEDICUL COLONEL BECESCU 1. NICOLAE 


Viaţa şi cu deosebire cariera 
medicală şi cea militară ale 
medicului colonel Becescu Nicolae 
sunt atipice, cu  urcuşuri şi 
coborâşuri surprinzătoare, cu 
perioade episodice de „delăsare şi de 
neglijențe în activitate”, cum le 
consemnează superiori neiertători, 
pe un fond de acţiuni fertile și 
efervescente ale acestuia, 
recunoscute şi apreciate deopotrivă 
de şefii şi de subalternii lui. 

A văzut lumina zilei la 18 
aprilie 1883 în Piteşti, judeţul Argeş, 
în familia lui Ion Becescu şi a Mariei şi a făcut cursurile şcolii primare şi 
liceale (7 clase) în oraşul natal. | 

Ar fi vrut să facă medicina şi, în lipsa unor mijloace financiare 
necesare anilor de studii la Facultatea de Medicină, a ales, după modelul 
unor tineri ceva mai vârstnici din Pitești şi din alte localități ale 
Argeşului, (Pristăvescu Gheorghe, Diamandescu Gheorghe, Marinescu 
Nicolae, Oţelescu Ioan) o cale mai puţin împovărătoare pentru familie: s- 
a înscris la Institutul Medico-Militar din Bucureşti, care-i oferea 
posibilitatea de a face studii medicale pe cheltuiala armatei. 

La 16 octombrie 1904, tânărul de 21 de ani Becescu Nicolae este 
înscris ca militar intern şi student în anul ] la respectivul institut, iar la 10 
mai 1906, la împlinirea a 40 de ani de domnie a M.S.Regelui i se decernă 
Medalia jubiliară „Carol I” (|.D. nr.5384). 

La 27 iunie 1908 îşi susține teza de doctor în medicină şi 
chirurgie, obţinând nota „prea bine”. În diploma de doctor eliberată cu 
acest prilej se menţionau-conform legislației militare în vigoare- 
următoarele: „Acest ofițer sanitar are obligaţiunea de a servi 6 ani 

Armata pentru că şi-a făcut studiile pe cheltuiala Ministerului de 
Război.” ? 

Înaintat în gradul de medic sublocotenent la 1 iulie 1908, este 
înmatriculat, cu aceeaşi dată, la Şcoala Superioară de Război ca medic 
sublocotenent şi „până la noua organizare este detaşat cu serviciul în 
garnizoana Ostrov”. ? 

Medicul-şef al Institutului Medico-Militar, locotenent-colonelul 
doctor Hristodorescu, alcătuieşte, în august 1908, fiecărui absolvent 
(conform regulamentului Institutului) caracterizarea finală, constând în 
răspunsuri date la fiecare din cele 27 de întrebări (aceleaşi pentru toți 
absolvenţii). Operaţie extrem de dificilă pentru medicul- şef căruia i se 
cerea să-şi cunoască profund subiecţii, astfel încât din notările sale să se 
închege portretul, în mişcare, al fiecărui tânăr medic în formare; 
răspunderea sa era cu atât mai mare ştiind că „aprecierile” pe care le 
semna constituiau una dintre primele piese din dosarul personal al 
viitorilor medici militari, timpul confirmând sau infirmând previziunile 
autorului. 

Pentru edificare, transcriu din fişa absolventului Becescu I. 
Nicolae câteva dintre întrebări (tipizate) împreună cu notările făcute de 
medicul-şef: 

]. Caracterul ofițerului: neformat. 

2. Felul vieţei în corp: la Institut a fost de câteva ori reprimat 
pentru abateri de la regulamente şi de la ordine. 

3. Inteligența şi capacitatea sa: inteligent şi capabil. 

4. Constituţia: robust. 

5. Aspect fizic: forte. 

6. La Institut a luat lecţiuni de călărie. * 

La Ostrov îl are comandant pe colonelul Ionescu Gheorghe, care, 
în „Note personale” pe 1908 ( în 1909, „Notele personale” sunt înlocuite 
cu „Memoriul calificativ”, iar din 1913, şi acestora le iau locul 
binecunoscutele „Foi calificative”, documente întocmite anual şi ataşate 
dosarului personal al ofițerului) se arată satisfăcut de debutul medico- 
militar al sublocotenentului Becescu Nicolae: 

„Medicul sublocotenent Becescu Nicolae se prezintă bine şi 
serveşte asemenea... Deşi nou în grad şi carieră, totuşi îngrijirile ce dă 
bolnavilor îl arată ca un foarte bun medic militar.” 5 

De la 1 aprilie 1909 până la începutul lunii iunie a aceluiaşi an 
sublocotenentul medic Becescu îşi desfăşoară activitatea la Regimentul 
„Matei Basarab” nr. 35, după care este mutat la Compania $ Sanitară. 
Observațiile înserate în „Note personale” pe 1909 şi. mai ales, în 
„Memoriul calificativ” pe 1909, autori comandantul Regimentului 
„Matei Basarab“ şi medicul căpitan Gheorghe Oprescu, comandantul 
Companiei 5 sanitare, trec dincolo de generalităţi —fără să renunţe la ele- 
surprinzând particularităţi şi chiar hobiuri care fac din obiectul studiului 
o persoană vie, inconfundabilă. Pentru edificare, spicuim câteva 
propoziţii: $ 

„Trăieşte numai din soldă”; „fi place vânătoarea” (Pasiune 
care, dacă nu devine patimă, în mod normal nu se contrapune profesiunii 
de medic chirurg, n.a.). 

Facem un salt exact peste 10 ani şi citim în „Foaia calificativă” a 
medicului locotenent-colonel Becescu Nicolae, semnată de directorul 
Spitalului Diviziei a IV a: 

„ „+."vânător pasionat-pentru satisfacerea acestei pasiuni neglijează 
serviciul” 7 (Ceea ce înseamnă că pasiunea a devenit sau e pe cale de a 
ajunge patimă, n.a.) 

Revenim la „Notele personale” din anul 1909; 

„Încalecă binişor şi trage bine cu arma.” La capitolul” 
Educaţiunea militară” citim: „Manierat. Are simţul datoriei. Este 
prevăzător şi cu multă bunăvoință. Stăruința însă nu-i secundează în 
acelaşi grad voinţa, lucru care îl păgubeşte chiar pe sine ca medic.” £ 

La 10 mai 1910 este ridicat în gradul de medic locotenent în 
cadrul Diviziei a VI a, după care la 1 aprilie 1911 este mutat la 
Regimentul 1 artilerie Cetate (Galaţi). 

Anul 1913 este nefast pentru medicul locotenent Becescu: la 1 
aprilie (zi cu ghinion pentru el) este mutat la Regimentul 5 artilerie, unde 
se prezintă abia la 26 aprilie, adică după 25 de zile. Abatere disciplinară 
de neiertat. Se alege cu o mustrare dată de comandantul noii unităţi, 

colonelul Mihăescu, pentru că „s-a prezentat cu întârziere la serviciu 
după mutarea sa, fără să se prezinte comandantului de regiment”? 

Parcă în compensație, la 10 mai 1913 este avansat medic 
căpitan (propunerea fusese făcută cu ceva timp înainte de comandantul 
Regimentului 1 artilerie Cetate). 19 

Se pare că încă de la prezentarea medicului locotenent în faţa 
noului său superior, colonelul Mihăescu, între cei doi s-a născut o 
antipatie reciprocă. Firi ireconciliabile? Incapacitatea medicului de a se 
adapta raporturilor militare şef- subordonat? Supoziţiile noastre după 93 
de ani de la consumarea faptelor sunt superflue.... 

La 23 iunie 1913, medicul căpitan Becescu trece Dunărea alături 
de ostaşii Regimentului 5 artilerie, comandat de colonelul Mihăescu, 
luând parte, astfel, la nefericita campanie militară din Bulgaria. După 
nici două luni, campania se încheia, întrucât Bulgaria ceruse pace pentru 
a evita intrarea armatei române în Sofia. luţeala cu care s-a obţinut 
victoria a ascuns, pentru o vreme, marile carenţe ale armatei române, 
care nu a avut nici botezul şi cu atât mai puţin proba focului (pierderile 
de vieţi omeneşti din rândurile armatei s-au datorat epidemiei de holeră, 
nu glonţului). 

Greutățile campaniei, care au creat multe necazuri trupei şi 
ofițerilor, deopotrivă, nu au atenuat divergenţele dintre medicul 
regimentului şi comandantul său. 

„Foaia calificativă” care-l priveşte pe medicul căpitan Becescu, 
întocmită şi semnată de colonelul Mihăescu, cuprinde o suită de 
învinuiri, unele mai grave decât altele, din lectura cărora un cititor grăbit 
şi superficial ar desprinde concluzia că „locul” medicului Becescu 
Nicolae nu este în armată. Reţinem câteva secvenţe: 

„În acţiunea de mobilizare a fost superficial în selectarea 
oamenilor pentru campania militară (din 1913, n.a.) şi la iniţierea şi 
pregătirea confraţilor medici rezervişti.”; „Medicul căpitan a 
dovedit neglijență în controlul alimentelor pentru masa soldaţilor, a 
localurilor etc. ; ,, În timpul armistiţiului şi contaminării trupelor 
(era) nepăsător pentru tratamentul şi alimentarea oamenilor 

izolaţi”; „Consideră că cei care îi fac observații şi îi atrag atenția 
pentru diferite abateri au motive personale” etc. ŞI 


La 19 octombrie 1913 medicul căpitan Becescu Nicolae este. 


pedepsit cu 4 zile de închisoare de către comandantul Regimentului 5 
artilerie pentru că „a lipsit duminica de la serviciu şi s-a înlocuit fără să 
raporteze” la 

Firesc asemenea notări nu puteau rămâne fără urmări: la 1 
noiembrie 1913 este mutat disciplinar la Regimentul „Războieni” nr. 
15! 

„După ploaie şi furtună, / Vine iarăşi vreme bună.” La încheierea 
campaniei militare din Bulgaria, „superficialul”,  „neglijentul”, 
„nepăsătorul” medic căpitan primeşte medalia „Avântul Ţărei” (I.D. nr 
6247/1913). 

„Foile calificative” pe anii 1914 şi 1915, semnate de comandantul 
Regimentului nr. 15 „Războieni”, alcătuiesc portretul unui medic căpitan 
devotat profesiei, permanent în slujba ostaşului aflat în suferință, energic 
şi în deplină concordanţă cu cerințele regulamentelor militare. În replică 
la afirmaţiile din nota anterioară (din 1913), după nici un an, 
personjul negativ de atunci, medicul căpitan Becescu Nicolae, este 
acum înconjurat de o aură luminoasă. În concluzie, comandantul 
regimentului notează: „Merită a înainta medic maior.” 

La 15 august 1916, chiar în prima zi de război, Regimentul 15 
„Războieni” intră în luptă pentru eliberarea Ardealului. Tânărul medic 
căpitan Becescu (avea 33 de ani şi de doi ani se afla „pe picior de 
război”) trăieşte, alături de camarazii săi, entuziasmul escaladării 
Carpaţilor şi al întâlnirii cu fraţii de dincolo, apoi durerea nedisimulată a 
retragerii însoțite de mari pierderi umane şi materiale şi de abandonarea 
Munteniei în mâinile duşmanului. Rezumând contribuţia medicului 
căpitan (de la 1 aprilie 1917 medic maior) Becescu Nicolae în prima 
parte a campaniei (15 august 1916-31 octombrie 1917), comandantul 
Regimentului 15 „Războieni”, colonel (indescifrabil) nota: 

„A luat parte cu regimentul ca medic-şef de la începutul 
campaniei mai la toate luptele ce le-a dat regimentul, îngrijind în 
mod părintesc de răniții în luptă şi diferiţii bolnavi. 

Graţie prevederilor sale şi măsurilor preventive luate, acest 
regiment a fost scutit de a fi bântuit de boalele contagioase, decât puţine 
cazuri izolate contractate şi acestea de noii veniţi din interior.” 15 

La 30 iulie 1917 a fost rănit în bătălia de la Mărăşeşti, 
episodul cel mai glorios al Războiului de întregire care se aşază alături 
de cele mai mari izbânzi din istoria militară a românilor. Corect şi 
consecvent în aprecieri, comandantul regimentului îl propune pentru 
avansare la gradul de medic locotenent-colonel în rezervă. 

După 3 luni petrecute în spital şi în refacere, la 1 noiembrie 
1917, încă nevindecat, se întoarce în unitate. La 5 noiembrie a fost 
evacuat, fiind bolnav, după care a obţinut un concediu de 40 de zile. 





Regele Ferdinand trece în revistă trupele române pe frontul de la Mărășești, 
23 iulie/5 august 1917. 


La revenirea în activitate se pare că se schimbase ceva în 
comportamentul medicului maior Becescu. Boala şi convalescenţa, 

stresul şi oboseala acumulate în lupta cu moartea în spitale de campanie 
amenajate în gări şi în şcoli, unele în imediata vecinătate a frontului, 
lipsa oricăror veşti de acasă, precum şi neputinţa comunicării cu cei dragi 
rămaşi sub ocupaţia duşmanului, acestea şi multe altele au determinat 
apariția unor sincope în activitatea medicului, observate şi notate cu 
promptitudine de comandantul regimentului (acelaşi colonel care îi 
elogiase activitatea: 

„În acest din urmă timp (colonelul are în vedere ultima parte din 
perioada 1 noiembrie 1917-1 aprilie 1918) am constatat o delăsare din 
partea medicului maior Becescu Nicolae”; 

„Nu a făcut şcoala cu brancardierii, nu a completat materialul 
sanitar de război (la sfârşitul campaniei, n.a.) şi nu a ținut evidența 
acestuia.” 

În încheiere, comandantul regimentului conchidea: „Bun în 
grad.” (Cu mai puțin de un an în urmă îl propusese la avansare, 
n.a.). 

Pe aceeaşi pagină, în replică, medicul şef al Diviziei a VII a îşi 
expune propria variantă asupra aceluiaşi subiect: 

„Medicul maior Becescu Nicolae este un bun medic, cu spirit 
practic şi cu iniţiativă. A condus mulțumitor serviciul sanitar al 
regimentului în campanie. Exceptând cazul necompletării materialelor 
sanitare la sfârşitul campaniei, conform ordinelor primite, s-a achitat tot 
timpul cu conştiinciozitate de îndatoririle ce i s-au dat. Nu mă unesc cu 
părerea domnului comandant al regimentului îl care caracterizează 
ca bun în grad, căci fiind un bun medic merită a înainta.” 

Evocând momentele dramatice din iunie-iulie 1917, generalul 
Rujinski, comandantul Diviziei a VII a scria: 

„L-am avut sub ochii mei (pe medicul maior Becescu, n.a.) şi 
cu mulțumire îmi amintesc serviciile sale, în lupte, la posturile de 
ajutor chiar în apropierea frontului.” 1 

La 30 aprilie 1918 este numit medic-şef al Regimentului „Bacău“ 
27, unde va lucra până la 15 iulue 1918, dovendindu-se bun profesionist, 
dotat cu o capacitate remarcabilă de a ţine sub control direct numeroasele 
probleme de ordin sanitar ce se iveau în cadrul trupei şi al corpului 

ofițeresc. Deşi regimentul era cantonat în trei cazărmi situate în părți 
diferite ale oraşului, medicul-şef Becescu N. reuşea să le viziteze zilnic 
pe fiecare. A îndeplinit, în acelaşi timp, şi funcţia de medic al 
Garnizoanei Bacău, cu numeroasele formaţiuni ale armatei şi ale 
Etapelor, care trebuiau văzute cu. regularitate. Comandantul 
Regimentului 17 infanterie „Bacău“ (maiorul Ganea), precum şi generalii 
Gherescu şi  Niculcea, de la eşaloanele superioare, apreciază 
devotamentul medicului maior Becescu, măsurile preventive luate de 
către acesta, marea lui diponibilitate în îngrijirea bolnavilor, precum şi 
relaţiile de cooperare statornicite între medic şi personalul sanitar. 


La 21 martie 1919 a fost proclamată Republica Sovietică Ungară 
condusă de comunistul Bela Kun, originar din Transilvania. Se crea pentru 
România primejdia de a fi atacată din est de Armata roşie sovietică şi din vest 
de armata ungară. Christian Rakovski, un bulgar pus de Lenin în fruntea 
Consiliului Comisarilor Poporului la Kiev, era convins că de îndată ce 
joncțiunea celor două armate roşii avea să se facă pe teritoriul acestei țări, 
România avea să devină o republică sovietică. „În ziua de 16 aprilie 1919, după 
ce respinseseră un atac ungar, dat în cursul nopţii, trupele române străbat 
defileurile Munţilor Apuseni..., după care continuă ofensiva până la Tisa, 
pentru a aşeza un obstacol natural în măsură să asigure securitatea teritoriului 
controlat de trupele române (1 mai)”. 1 

Comandamentul român al armatei din Transilvania, în fruntea căruia 
s-au aflat (succesiv) generalii Gh. Mărdărescu și Tr. Moşoiu au luat masuri 
pentru instaurarea ordinii în spaţiul controlat, în scopul asigurării vieţii şi a 
bunurilor locuitorilor împotriva bandelor de jefuitori. Cu sprijinul medicilor 
militari, al geniştilor şi al altor cadre militare se organizează diverse servicii, 
precum cel sanitar, veterinar, de intendenţă, de geniu etc., necesare într-o zonă 
răvăşită de război. 

Calmul și stabilitatea relative de pe frontul de vest sunt tulburate de 
ştirile tot mai îngrijorătoare: pe de o parte, Consiliul Suprem Interaliat, divizat 
şi indecis, cerea guvernului Brătianu şi Înaltului Comandament să-şi retragă 
trupele de la Tisa pe linia de demarcaţie din Crişana şi/sau să nu mai înainteze; 
pe de altă parte, guvernul ungar trece la reorganizarea rapidă a armatei roşii, 
pregătind-o pentru ofensivă, iar Moscova şi Kievul pregăteau astfel intervenţia 

militară, coordonată cu autoritățile de la Budapesta, destinată să includă 
România în sistemul republicilor sovietice. 

În noaptea de 19 spre 20 iulie armata roşie ungară declanşează o 
puternică ofensivă, reuşind să treacă Tisa şi să-şi creeze un cap de pod. La 24 
iulie ofensiva ungară este stopată şi începe contraofensiva armatei române. 
Zarurile erau aruncate. Trupele române trec Tisa, înaintează spre capitala 
Ungariei şi, după lupte înverşunate de stradă, la 4 august, ora 16, Budapesta 
este ocupată de Brigada 4 roșiori comandată de generalul Gheorghe Rusescu. 

” Prezența armatei române timp de 4 luni în capitala Ungariei (guvernator 
fiind numit generalul Ştefan Holban) a asigurat bunul mers al administraţiei 
teritoriului ocupat şi a permis întreprinderea unor acţiuni umanitare necesare 
alimentării populaţiei, asigurării măsurilor sanitare, curmării jafului şi haosului 
ŞI instaurării ordinii. 

Deşi a fost vorba de o ocupaţie militară, trebuie precizat că autoritțile 
militare române au avut o atitudine corectă, constructivă, împotriva oricărui act 
de răzbunare, ocupaţie care corespundea viziunii uneia dintre personalităţile 
politice ardelene, Alexandru Vaida-Voievod: „Ungurii sunt inamicii noştri de 
ieri, sunt învinşii de astăzi şi vrem ca ei să fie prietenii noştri de mâine.”!6 

În scrisoarea adresată guvernatorului Budapestei, generalul Holban, 
primarul capitalei ungare, dr. Body Tivadar, spunea: „....exprim mulţumirea 
deosebită că arătaţi atâta bunătate către copiii cei săraci din oraş, fiindcă şi 
vremea este grea, populaţia săracă a capitalei suferă foarte mult, în timp ce 
conducătorii, cu toată străduinţa lor, nu sunt în stare a ajuta cu ceva la 
îndreptarea unei atare situaţii.” 

Retragerea armatei române, incepută în 7 noiembrie 1919 şi încheiată în 
februarie 1920, s-a făcut treptat, organizat, în prima etapă, pregătitoare, 
deplasându-se la est de Tisa, materialele şi bolnavii din infirmerii şi din 
spitale. 


Medicul maior Becescu Nicolae participă alături de ostașii 
Regimentului „Războieni”. 15 la această campanie încă din 16 aprilie, 
ziua declanşării ofensivei. 

Evocând aceste momente eroice, colonelul  lordăchescu, 
comandantul regimentului nota: „A luat parte (medicul maior Becescu) 
la toate luptele ofensive ale regimentului de la 16 aprilie la 1 mai 1919: 
Zalău, Recea, Şimlău, Şuşprok, Ladony, Tesza, Solles, Tisza, Fured. 

__ Pe timpul ofensivei de la Tisza (20 iulie ), Buda-Pesta (4 
august, n.a.) şi pe timpul cât am stat în Buda-Pesta medicul maior 
Becescu a fost în fruntea şi la înălțimea cerinţelor serviciului său 
medical. A fost singurul medic fără nici un ajutor.” După eliberarea 
Zalăului, doctorul Becescu a îndeplinit şi funcţia de medic al spitalului 
comunal din acest oraş, ocupându-se, cu multă înţelegere, fără plată, de 
îmbunătăţirea stării generale de sănătate a populaţiei. În timpul 
staționării, cu regimentul în Budapesta, medicul maior Becescu şi-a 
probat comportamentul umanitar, îngrijind cu acelaşi devotament sodaţii 
români răniți, şi pe cei din armata ungară şi a acordat servicii medicale 
populaţiei din capitala maghiară. În finalul „Foii calificative” 
comandantul regimentului propune înaintarea medicului maior la 
excepțional la gradul de medic locotenent-colonel, propunere susţinută 
de generalul C. Dumitrescu, comandantul Brigăzii 13 infanterie şi de 
comandantul Corpului 4 armată, generalul Lupescu. !! 

La 1 aprilie 1919 este înaintat la gradul de medic locotenent- 
colonel, la excepţional. ' 

Anii 1918 şi 1919 îi aduc medicului Becescu bucuria şi emoția 
recunoaşterii oficiale a meritelor sale, a privaţiunilor pe care le-a suportat 
cu stoicism, nu în ultimul rând a irosirii anilor tinereţii în campanii 
militare. În 1918 primeşte „Meritul Sanitar” clasa a II a (I.D. 
nr.6246/1918) şi 1 se decernă „Crucea comemorativă a războiului 1916- 
1918” cu baretele Ardeal, Carpaţi, Bucureşti, Oituz, Târgu-Ocna (I.D. 
nr.744/1918), iar în anul următor i se conferă „Coroana României în 
gradul de ofiţer cu panglici de Virtute militară” (1.D.4870/1919). 

După război, medicul locotenent-colonel Becescu îşi îndeplineşte 
cu asupra de măsură îndatoririle de chirurg la Spitalul Diviziei 7 (1920), 
de şef al Spitalului militar din Alba Iulia (1922-1923) şi al Spitalului 
militar din Constanţa, foile sale calificative uzând din plin de sintagme 
elogioase, sub semnătura unor înalte personalități militare (generalul 
Glodeanu, comandantul Diviziei 21 şi generalul de divizie Papp, 
comandantul Corpului 6 Armată): „chirurg eminent”, „„medic 
specialist recunoscut”, „profesionalist excelent”, „un prea bun medic 
militar”etc. !? 

La 24 februarie 1921 găseşte răgazul necesar să-şi întemeieze o 
familie (avea 38 de ani): se căsătoreşte cu Eleonora Gavrilescu şi în 
curând vin şi copiii: Nicolae, născut la 24 aprilie 1923 şi Mihai, în 17 
august 1924. 

Indubitabil, renumitul chirurg este un coleric, are, uneori, 
izbucniri de mânie şi ieşirile sale nervoase îi fac deservicii: în 1921, în 
calitate de şef al Spitalului militar Alba-lulia, comandantul Diviziei 21, 
generalul Glodeanu, acelaşi general care aprecia cu superlative prestaţia 
medicului Becescu, notează în „foaia calificativă” a acestuia: „violent”, 
iar generalul de divizie Papp, comandantul C.6A., notează: „Este dat în 
judecata Consiliului de Război pentru lovirea inferiorilor”; la Spitalul 
militar din Constanţa, într-un moment de furie loveşte doi 
subordonați şi va fi judecat de Consiliul de război al Corpului 6 
Armată şi pedepsit cu două luni de închisoare pentru lovirea 
inferiorului. 

Consiliul de revizie al armatei anulează —fără explicaţii-pedeapsa 
şi „cazul” se închide. S-a avut, probabil, în vedere şi faptul că la 1 iunie 
1926 este mutat la Spitalul militar din oraşul natal, Piteşti, unde va sluji 
până spre sfârşitul anului1939 (cu 2 ani înainte de a fi trecut în poziţia de 
retragere). 2 

La Piteşti a îndeplinit, în acelaşi timp, funcția de şef al Serviciului 
Sanitar al Diviziei a III a şi pe cea de şef al Serviciului Chirurgical al 
Spitalului Militar din oraş. 

„Prin mutarea sa, spitalul din Piteşti a făcut o prea bună 
achiziţie, medicul fiind specialist în chirurgie”, citim în „Foaia sa 
calificativă” din 31 octombrie 1926, semnată de medicul şef al Diviziei a 
III a. 

Aici are prilejul să-şi probeze şi să-şi valorifice calităţile de 
organizator şi de excelent gospodar (organizează serviciul chirurgical şi-l 
dotează cu aparatura medicală necesară), precum şi pe aceea de mentor: 
a format trei medici secundari chirurgi în spital, luându-i, pe rând, 
la operații. (Aceste noi calităţi se adaugă celor de chirurg eminent şi de 
profesionist excelent, cunoscute şi recunoscute în lumea medicală 
militară şi civilă.) În finalul „foii” medicul-şet al Diviziei a III a propune 

înaintarea, la excepţional, la gradul de medic colonel în rezervă a 
doctorului Becescu Nicolae. ” 

Peste doi ani, la 25 martie 1928 este înaintat la gradul de medic 
colonel. 

Începând din 1933, timp de trei ani consecutivi, şefii ierarhici ai 
medicului colonel Becescu Nicolae (comandantul Diviziei a III a, 
comandantul Corpului 1 de Armată şi şeful Serviciului său Sanitar) 
propun ca acesta să urmeze cursurile de comandament, primul pas, 
obligatoriu, pentru a fi înaintat la gradul de medic general. ai 

Contrar aşteptărilor unanime, „orgoliosul” medic nu se prezintă la 
cursul care-i deschidea larg ascensiunea la gradul de general, motivându- 
şi refuzul prin boala soției. Generalul de divizie Lăzărescu, comandantul 
Corpului | Armată, îşi exprimă dezamăgirea față de o asemenea opțiune 
şi îndoiala în privința veridicității motivaţiei medicului: „boala soției, 
spune generalul, nu reprezintă o forță majoră care să-l rețină de la 
cursuri” * 

Mai plauzibilă pare să fie aserțiunea medicului general 
(indescifrabil), şeful Serviciului Sanitar al Corpului, care scria în ultima 
„Foaie calificativă” din dosarul medicului colonel: „...e regretabil că a 
renunţat să meargă mai departe, determinat fiind —cred- de o colozitate 
plantară ce datează de multă vreme” 

După ce „a trecut” pentru scurt timp pe la C.R.Olt şi a servit mai 
puţin de un an la Compania 5 Sanitară Mizil, la 27 ianuarie 1941 este 
trecut în poziţia de retragere. Avea 58 de ani, din care 37 petrecuţi în 
slujba armatei şi a medicinei. zi 

MEDICUL CĂPITAN ÎN REZERVĂ 
BRĂTĂNESCU Gh. GHEORGHE 


Născut la 3 martie 1890 în 
Piteşti, fiul lui Gheorghe 
Brătănescu şi al Anetei, medicul 
căpitan Brătănescu Gheorghe n-a 
participat la campania din 1913 
din motive obiective: era student 
la Facultatea de Medicină din 
Bucureşti şi fusese amănat, la 1 
octombrie 1911, când se 
prezentase la încorporare, până la 
1 octombrie 1914.! 
A fost însă mobilizat şi a 
participat la Războiul de întregire 
_a neamului (1916-1918) şi şi-a 
înscris pe răbojul vieţii şi participarea la al doilea război mondial. 
După terminarea studiilor la Facultatea de Medicină din Bucureşti 
(1 noiembrie 1914), fără a-şi susține teza de doctorat (similară, astăzi, 
examenului de licență, n.a) este încorporat, cu gradul de medic 
sublocotenent în rezervă la Regimentul 45 infanterie, comandat de 
colonelul Emil Arbore. ? Tânărul sublocotenent în vârstă de 24 de ani 
cunoştea bine limbile franceză şi germană şi dovedise în timpul studiilor 
apetență deosebită pentru pregătire în profesia de medic. 
Experiența amară a campaniei din 1913 sub raportul lipsei de 
pregătire a armatei, cu deosebire a corpului sanitar, probase nevoia acută 
de medici militari (mulţi dintre aceştia recrutaţi dintre rezervişti) care să 





„facă faţă unei campanii de mai mare anvergură —în care România nu 


intrase încă, dar, după cum se va vedea, va intra în curând. În „Foaia 
calificativă” pe anul 1915 (1 noiembrie 1914- 31 octombrie 1915) 
colonelul Em. Arbore îşi exprimă fără rezerve convingerea că noul său 
subordonat, tânărul medic sublocotenent Brătănescu, este un cadru 

sanitar pe care se poate conta într-o eventuală campanie militară. Prezint 
câteva extrase: 

„.„.este înalt, sănătos, robust, poate face campania în bune 
condițiuni...” 

„Am fost foarte mulțumit de serviciile aduse regimentului şi în desele 
concentrări ce a făcut anul acesta nu a pregetat un moment a-şi face 
datoria. Contez foarte mult pe serviciile lui în campanie şi am ferma 
convingere că va răspunde cu prisosință speranțelor ce pun în 
serviciile ce va aduce.” 

„Un foarte bun ofiţer sanitar căruia îi prevăd o înaintare uşoară 
când va îndeplini condiţiile de vechime.” * 

Intrarea României în primul război mondial alături de aliaţi îl 
„prinde” pe tânărul sublocotenent Brătănescu cu studiile de medicină 
nefinalizate: nu-şi susținuse teza de doctorat. Situaţie care n-a constituit 
un impediment în utilizarea fără rezerve de către armată a competenţelor 
sale medicale. Din păcate, ca şi în multe alte cazuri, datele privitoare la 
participarea sa în campania din anul 1916 lipsesc. 

La 7 iulie 1917 medicul sublocotenent Brătănescu a fost mobilizat 
ca medic al Divizionului aparţinând Regimentului 6 „Călăraşi“, în cadrul 
căruia a participat la cea mai mare parte a campaniei anilor 1917-1918. 
În „Foaia calificativă” cuprinzând perioada 1 iunie 1917-1 aprilie 1918, 
comandantul divizionului, locotenent-colonelul N. Popescu, apreciază 
calitățile fizice şi morale ale sublocotenentului medic Brătănescu, 
precum şi contribuția acestuia la menţinerea capacităţii de luptă a 
subunităţii într-o Moldovă supraaglomerată, strânsă ca într-o menghină 
de forțele Puterilor Centrale forțând trecătorile Carpaţilor, la apus şi de 
Rusia pe cale de bolşevizare, la răsărit, ameninţată de trupele ruseşti, care 
părăseau în debandadă frontul şi lovită din interior de cumplita epidemie 
de tifos. 


În vara anului 1917 (11/24 iulie-19iulie/1 august), Armata a 2 a condusă 
de generalul Averescu, în cooperare cu Armata a 4 a rusă, a luat prin 
surprindere pe adversar în bătălia fulgerătoare de la Mărăşti, reuşind pentru 
întâia oară după 11 luni de la intrarea României în război să pună pe inamic pe 

fugă. Din păcate, ofensiva a trebuit să fie oprită din cauza ordinului guvernului 
lui Kerenski de a suspenda acţiunile ofensive ale armatei ruse pe toate 
fronturile. 

Înaintare Armatei a 2 a a creat un intrând ale cărui baze au fost atacate 
violent de inamic, decis să rupă frontul, să ocupe Moldova şi să scoată 
România din război. În asemenea situaţie critică pentru români a avut loc 
bătălia de la Mărășești, episodul cel mai glorios al Războiului de întregire. 

Sub conducerea generalilor Constantin Cristescu, apoi Eremia 
Grigorescu, armata română a reuşit să înlocuiască rapid unităţile ruse intrate în 
panică sau fără voinţă de luptă, ca urmare a propagandei bolşevice, să oprească 
înaintarea inamicului și să năruie planurile ofensive ale acestuia. În luptele de 
la Mărăşti a participat şi Divizia a XIV a de artilerie rusă, în care erau 
încorporați mulți români basarabeni. Comandantul acestei divizii, generalul 
Grigoriev, a căzut în încleştarea de la Mărăşti şi, conform dorinei exprimate cu 
limbă de moarte, a fost înmormântat alături de cei ce şi-au dat atunci viaţa, iar 
după război, rămăşiţele lui pământeşti au fost puse în Mausoleul de la 
Mărăşeşti, alături de cele ale generalului Eremia Grigorescu. (Vasile Harea, 
Basarabia pe drumul unirii. Amintiri şi comentarii, Ed. Eminescu, 1995, Iaşi, p. 
154) 


„Fizic plăcut, sănătos, inteligent, foarte conştiincios, cât se 
poate de disciplinat, cu o educație aleasă, a îndeplinit funcțiunea de 
medic al Divizionului de care s-a achitat în mod elogios, depunând 
multă muncă şi conştiinciozitate în îngrijirea bolnavilor, scria 
comandantul unității, locotenent-colonel N. Popescu. „Deşi divizionul a 
fost nevoit a sta de multe ori în localități contaminate, graţie măsurilor 
(pe) care a ştiut să le ia, atât trupa cât şi ofiţerii n-au suferit de nici o 
boală contagioasă. 

L-am propus în două rânduri la distincţiune şi la înaintare, până astăzi 
fără nici un rezultat.” 4 

Ca şi în cazul altor medici rezervişti, notările periodice din dosarul 
personal al sublocotenentului Brătănescu nu au continuitate, sunt 
lacunare sau chiar lipsesc, deşi prestaţia lui militară-medicală (ca şi a 
altor colegi rezervişti) nu este cu nimic mai prejos decât a medicilior 
militari activi. 

Următoarele trei foi calificative cuprinzând perioada războiului 
scot în evidență profesionalismul şi devotamentul medicului locotenent 
Brătănescu Gh. (avansat la 1 iulie 1917) în combaterea bolilor 
contagioase şi în menţinerea stării de sănătate a militarilor, fără a face 
precizări asupra locului în care s-a acţionat. 

Din „Foaia calificativă” semnată de generalul I. Florescu, 
comandantul Brigăzii 3 „Călăraşi“, circumscrisă celor 7 luni dintre 10 
aprilie 1918 şi 31 octombrie 1918, am selectat câteva fraze: 

„Deşi nu a prezentat teza (de doctor, din cauza războiului, n.a.), 
medicul locotenent Brătănescu a obţinut dreptul de liberă practică.” 
(După război, la începutul anului 1919, a susținut respectiva teză, n.a.) 

„A luat totdeauna prea bune măsuri de profilaxie, mulțumită 
cărora a ţărmurit maladiile contagioase ce s-au ivit în regiment.” 


Am subliniat cuvântul „a țărmurit” pentru ineditul lui şi pentru 
parfumul arhaic pe care-l conferă contextului; a țărmuri, țărmuresc, vb. IV, 
tranz. — a mărgini, a limita, a pune hotar; p. ext. —a îngrădi, a stăvili, conf. 
D.Ex. Până în 1989, în comunism, am întâlnit prea de multe ori adjectivul 
participial „neţărmurit/nețărmurită” în sintagma „nețărmurita grijă a partidului, 
a conducătorului etc. pentru copii...” Mărturisesc cinstit: n-am întâlnit verbul 
„a țărmuri” fără prefixul „ne”. 

Am întâlnit, de asemenea, în aceeaşi frază aparținând generalului 
Florescu (şi în multe texte din documentele militare ale anilor 1916-1918) 
elementul de compunere arhaic „prea”- însemnând „foarte”, „peste măsură”, 
care serveşte la formarea superlativului absolut „prea bune măsuri”, (de văzut 


„0 prea frumoasă fată”, de Mihai Eminescu) 


„Pe lângă că are o bună bază ştiinţifică, notează generalul 
Florescu, diagnostighează totdeauna just, dar mai are şi calitatea de a 
îngriji bolnavii cu interes. i 

Mă unesc cu părerea comandantului de regiment, ca atunci când 
va avea vechimea, să fie propus la înaintare cu menţiunea: Merită a 
înainta la excepţional. 5 

La sfârşitul războiului, medicului locotenent Brătănescu Gheorghe 
i s-a decernat, ca şi altor combatanți, „Crucea Comemorativă a războiului 
1916-1918 cu barete, Dobrogea, Carpaţi, Mărăşeşti”. 

Următoarea foaie calificativă (1 aprilie 1919-31 martie 1920) reia 
aprecierile elogioase din cele anterioare şi adaugă susţinerea noului 
comandant al Brigăzii 3 „Călăraşi“, generalul de brigadă Cihoschi, care 
„se uneşte” cu propunerea comandantului de regiment (de care aparţinea 
medicul Brătănescu), notând: „Merită a înainta la gradul de medic 
căpitan de rezervă” $ 

N-a fost avansat, cum propuneau şefii săi ierarhici şi cum merita. 
Conducerea armatei socotea că România Mare a intrat într-o lungă epocă 
paşnică şi, în consecință, nu se mai întrevedea rolul rezerviştilor. 

În a doua zi a anulu 1920 s-a căsătorit cu Elena (născută Izert), şi- 
a Stabilit domiciliul în Bucureşti, pe bulevardul Ferdinant nr.5 şi a 
practicat medicina în civilie. Nemaifiind concentrat, nu i s-au mai 
întocmit toi calificative şi, conform regulamentelor militare, n-a mai fost 
avansat în grad. 

După ce la 23 iulie 1932 fusese mutat în evidențele Corpului 
sanitar, la 15 martie 1940 intră în evidența C.R.Braşov, iar la 23 mai 
1940 este „însumat” la M.A.N. ca medic în cadrul Comandamentului 
Forţelor Aeriene, 

La 1 septembrie 19309 începe cea de a doua conflagrație mondială. 
România nu putea rămâne mult timp în afara evenimentelor. Reîncep 
concentrările. Armata îşi adună rezerviştii pentru instruire. 

În acest context generat de iminenta intrare a țării în război, la 1 
noiembrie 1939 medicul locotenent Brătănescu Gheorghe primeşte ordin 
de concentrare şi se prezintă la Flotila 2 Vânătoare comandată de 
locotenent- colonelul aviator Tănăsescu. Avea 50 de ani, neîmpliniţi, 
slujise numai în armata de uscat, acum era chemat la Flotila de 
Vânătoare! 

„Foaia calificativă” pe anul 1940 (1 noiembrie 1940-31 octombrie 
1940), întocmită de comandantul Flotilei, este un document cu dublă 
semnificație: pe de o parte, prin el comandantul unităţii inventariază 
calitățile subordonatului său, medicul locotenent Brătănescu Gh., pe de 


4] 


altă parte „foaia”va servi organelor militare superioare în decizia de a lua Note 


în calcul utilizarea medicului rezervist în vârstă de 50 de ani în noua 1. Arh.MA.N, fond Memorii Bătrâni, Căpitani, B.125,  f.1; 

campanie militară ce se configura. 2.  Idem, 6; 

Extragem câteva fraze din text: 3. Ibidem, fb: 

„Este dotat cu rezistenţa necesară unei noi campanii. Punctual 4. Ibidem, Zi 

la serviciu, camarad desăvârşit, acordă asistență medicală cu un 3. Ibidem, F. 8; 

deosebit simț al conştiinciozităţii, dublat de aleasa şi temeinica 6. Ibidem, 3; 
a , 53 7. Ibidem, f. 19; 

pregătire profesională A 

Energic, foarte demn, ţinută şi simț estetic. Maniere alese.” E ai 

ca IG j : î ” 9. Ibidem, Î.3. 


„A fost de un real folos Flotilei în perioada concentrării, dublând 
pe medicul-şef al unităţii la asistenţa trupei şi a personalului şi în special 
la aplicarea mijloacelor de profilaxie contra tifosului exantematic, care 
apăruse în țară în mod sporadic.” ă 

La 27 ianuarie 1941 este din nou concentrat, de astă-dată la Baza 
Regională Aeriană nr.l şi la 28 martie acelaşi an se repară, parţial, una 
dintre nedreptăţile care-l priveau pe doctorul Brătănescu: este avansat, în 
sfârşit, la gradul de medic căpitan în rezervă. (Fusese menţinut cu 
gradul de locotenent ...24 de ani!) În „Foaia calificativă” pe 1941, | 
comandantul aviator al Bazei Aeriene se arată plăcut impresionat de | 
prestația medicului căpitan din subordine: „Pune toată râvna la serviciu 
dovedind multă dragoste pentru unitate. Este cu adevărat un element 
excepţional sub toate raporturile şi-l caracterizez: Foarte bun, 
propunându-l la înaintare la gradul de maior medic fără a mai da 
examen pentru ofiţeri superiori.” S 

Nu avea însă vechimea necesară de la ultimul grad (28 martie 

1941-căpitan), astfel încât este declarat „nepropozabil” (nu putea fi 
avansat în grad, n.a.) 
La 27 iulie 1942 este mobilizat pentru lucru la circumscripția militară 
Feldioara-Braşov, unde îşi pune în valoare calitățile de medic şi de 
cetățean aflat în slujba semenilor. La 25 martie 1946, când împlinea 56 
de ani şi 22 de zile, medicul căpitan Brătănescu Gheorghe a fost lăsat la 
vatră. Revenea în Bucureşti, în bulevardul Ferdinant, să-şi facă meseria 
de medic civil.* 

MEDICUL MAIOR BREZEANU 1. NICOLAE 


În 1933, aripile unuia dintre 
marii noştri chirurgi, format la 
şcoala aspră a primului război 
mondial, medicul maior Brezeanu 
Nicolae, s-au frânt prea devreme. 
Avea 41 de ani, vârsta deplinei 
maturităţi a unui chirurg, şi toţi cei 
care l-au cunoscut îl considerau un 
eminent specialist, prezicându-i un 
viitor strălucit. Steaua lui s-a stins, 
însă, prematur... i 

S-a născut la 27 august 
1892, în Câmpulung, judeţul 
Muscel, în familia lui Ion 
Brezeanu şi a Mariei. După absolvirea şcolii primare şi a liceului, la 1 
octombrie 1911 este admis, prin concurs, „elev intern medicinist” la 
Institutul Medico-Militar „Carol Davila” din Bucureşti, avându-l pe 
musceleanul Vlădescu Ovidiu coleg de an. 

Director al Institutului era colonelul Mihail Călinescu (1909- 
1912), avansat, ulterior, general de brigadă şi numit inspector general al 
Serviciului Sanitar Militar din România. 

Conform uzanțelor, medicul colonel Papadopol Dimitrie, noul 
director al Institutului (1914-1916), semnează prima „Foaie calificativă” 
din cariera militară şi medicală a tânărului Brezeanu Nicolae, din care 
reținem: ' 

„Este unul dintre bunii elevi ai institutului. Conştiincios la 
serviciu. A trecut regulat examenul de fine de an. Va deveni un bun 
medic militar.” ! (Îşi dăduse examenul de fine de an, nu şi examenul de 
doctorat (de licenţă, n.a.) pentru că Institutul îşi înceta activitatea, o dată 
cu intrarea României în război. Personalul (elevi şi profesori) va fi 
mobilizat pe front până în 1918, când Institutul îşi va relua cursurile. 

Nu avem date certe cu privire la participarea sa în campania 
militară din Bulgaria. Deşi era elev (student, n.a.), se pare că a lucrat într- 
unul din spitalele de campanie, în cadrul Regimentului 32 „Mircea”, de 
vreme ce i se decernă medalia „Avântul Ţărei”, I.D. 6247/1913. 

La acelaşi regiment are bucuria de a primi întâiul galon de ofiţer, 
cel de medic sublocotenent, la 1 iulie 1914; după nici trei săptămâni, la 
19 iulie 1914 este concentrat la Regimentul 20 artilerie. Începuse primul 
război mondial şi România, aflată într-o neutralitate provizorie, se 
pregătea pentru a intra în foc. 

Este mobilizat la 15 august 1916 şi ia parte, alături de soldații şi 
ofițerii Regimentului 20 artilerie, la prima misiune de luptă, în prima zi şi 
în următoarele de război la trecerea plină de avânt a Carpaţilor, urmată 
de retragerea precipitată şi dureroasă. 7 B regretabil că lunilor grele din 
campania anului 1916 şi a celor din 1917, pline de jertfe şi de multă 
suferință, nu li se consacră decât câteva rânduri în dosarul medicului 
Brezeanu. Știind că acesta a fost mobilizat la 15 august 1916 şi a trecut 
„pe picior de pace” după aproape 5 ani, la 1 aprilie 1921! 

Abia în 1928, într-o „Foaie calificativă”, colonelul Cernicu, şeful 
Spitalului Militar Constanţa, aminteşte în treacăt: „În timpul războiului, 
medicul (Brezeanu N.,n.a.) s-a distins în îngrijirea bolnavilor şi 
răniților pentru care a fos decorat.”* 

La 1 noiembrie 1917 a fost înaintat la gradul de medic căpitan şi i s-a 
decernat ordinul „Coroana României cu spade în gradul de cavaler”, 
1.D.1170/1917.* 

În „Foaia calificativă” pe 1918 (1 noiembrie 1917-31 octombrie 
1918), şeful Centrului V Chirurgical, colonelul Butoianu Mihail (ulterior, 
avansat la gradul de medic general de brigadă a îndeplinit funcţia de 
medic inspector general al Serviciului Sanitar Militar) remarca 
„aplicarea” deosebită a medicului locotenent Brezeanu Nicolae la 
chirurgie: 

„„Eminent medic locotenent activ, elev al Institutului medico- 
militar (nu-şi dăduse licența, dar era asimilat medicilor şi încadrat ca 
atare, n.a.). Se aplică foarte bine la chirurgie şi de când este în 
serviciu l-am pus să opereze singur hernii, apendicite, pleurite, 

amputaţiuni sub supravegherea mea. Cum avem lipsă de chirurgi în 
armată, trebuie să fie dat în serviciul chirurgical din Spitalul militar 
„Regina Elisabeta” şi unde să rămână şi ca medic secundar, aducând 
foloase armatei şi țării. 

Îl propun a fi înaintat excepțional la gradul de medic căpitan şi a i 
se conferi „Steaua României” clasa a V a cu spade. 3 

Generalul Andreescu, medicul „cap” al Spitalului militar „Regina 
Elisabeta”, în calitate de şef ierarhic, îşi prezintă, pe aceeaşi pagină, 
punctul de vedere cu privire la înaintarea în grad a medicului locotenent 
Brezeanu Nicolae: 

„Nefiind încă titrat nu mă unesc cu propunerea de înaintare la 
gradul de medic căpitan.”(„Tizrat, persoană care a obținut un titlu în urma 
absolvirii unei instituţii de învățământ superior”. Abia după război, la 16 
decembrie 1918, i se acordă locotenentului medic Brezeanu un concediu de 
studii. Îşi dă, astfel, ultimele examene şi obține titlul de doctor în medicină şi în 
chirurgie, n.a.). 

„Menţin propunerea de decorare.” Propunerea devine curând 
certitudine. I se decernă Ordinul „Steaua României cu spade în gradul de 
cavaler”, I.D. 1147/1920, iar peste un an, i se înmânează „Medalia 
Victoriei”, 1.D. 3390/1921.€ 

După război continuă să lucreze la Constanţa, remarcându-se în 
lumea medicală militară şi civilă prin înaltă competență profesională, 
probitate și devotament, calități remarcate de același colonel Butoianu, 
căruia i se alătură fără reţinere „capul” spitalului, medicul general 
Andreescu: 

„Este unul din puținii elevi (foşti elevi interni, n.a.) care au 
dragoste pentru ştiinţa căreia s-au dedicat şi care a lucrat cu inimă 
în serviciu şi a îngrijit cu devotament bolnavii. Are aptitudini pentru 
chirurgie.” ” 

La 27 mai 1921 se căsătoreşte cu Maria Brezeanu, născută Filoti, 
cu care avea un copil, pe Ion-Gheorghe, născut la 3 februarie 1921. 8 

După o scurtă detaşare la Centrul de Recrutare Romanați (8 
februarie -31 martie 921), armata este trecută, la 1 aprilie 1921 pe 
„picior de pace” şi începând cu aceeaşi dată medicul locotenent Brezeanu 


ma 

revine la Spitalul militar al Corpului V Armată din Constanţa, unde îşi 
pune în valoare înaltele însuşiri de medic chirurg. 

Transcriu câteva rânduri din „notele” înscrise în „Foaia 
calificativă” pe anul 1921 de către colonelul Cernicu, medicul şef al 
spitalului: 

„Am asistat la multe operațiuni ce a executat (medicul Brezeanu, 
n.a.) şi m-am convins pe deplin că este un element de valoare pe terenul 
chirurgiei, unde lucrează cu tot zelul caracteristic omului devotat 
meseriei sale. Se ţine la curent cu progresele chirurgiei moderne. 
Sănătos şi robust. Poate face față tuturor greutăților serviciului 
militar.” (Am subliniat cele două propoziţii pentru a reveni asupra lor în 
finalul schiţei de portret a medicului.) 

Şeful Serviciului Sanitar al Corpului 5 Armată, medicul general 
Urdăreanu, menţionează în acelaşi document o altă latură a activității 
medicului Brezeanu: „Expune, prin conferinţe, cazurile mai 
importante din serviciul chirurgical al spitalului în mod magistral şi 
cu toată competenţa specialistului. Are publicațiuni în reviste străine 
şi române, tratând cazuri operate chiar de dânsul.” * 

Noul şef al spitalului, colonelul Marosin, reiterează aprecierile 
elogioase făcute medicului căpitan Brezeanu Nicolae până la el, scoțând 
în evidenţă noi calități: „disciplinat, bun şi blajin față de bolnavi şi 
inferiori, respectuos față de superiori.” Ne oferă şi elemente statistice: 
„În curs de un an a executat 264 de operații variate, unele din ele fiind 
foarte grele.” În semn de recunoaştere a valorii medicului adaugă: „are o 
frumoasă clientelă în populaţia civilă.” 

După ce în 1923 a absolvit cursul Şcoalei de aplicaţie sanitare cu 
media 8,60 (diploma cu nr. 423), anul 1924 îi aduce două înalte distincții 
care încununează şi recunosc contribuția medicului Brezeanu la creşterea 
eficienței actului medical în armata română: Ordinul „Coroana României 
în gradul de ofiţer” 1.D. 3782/1924 şi „Medalia de onoare (En Bronz) 
Francesă”, brevet 59885/1924..!! 

În perioada 1 iulie - 6 octombrie 1925 a urmat cursul pregătitor 
pentru ofiţerii superiori şi a fost declarat reuşit la 6 noiembrie 1925. În 
foaia personală de aprecieri asupra rezultatelor obţinute la curs 

locotenent-colonelul Leoveanu, şeful Diviziunii Şi generalul Economu, 
directorul cursului, menţionau următoarele: „Ofiţer eminent şi medic de 
valoare”; „Are ochiul câmpului format”; „Putere de judecată foarte 
bună”; „Dă răspunsurile rapid şi foarte bine justificate. În final, medicul 
general Dimitriu, şeful Serviciului Sanitar al Corpului II Armată, 
conchidea: „A reuşit să-şi câştige în lumea medicilor militari şi-n 
mulțimea suferinzilor un renume care-i face cinste”. 1? 

La 1 octombrie 1928 este înaintat la gradul de medic maior, iar în 
martie 1930, în urma îmbolnăvirii medicului-şef al spitalului, a preluat 
conducerea unității „în care calitate a dezvoltat foarte multă energie şi 
deosebit spirit organizatoric”.(notează medicul general Negoescu, şeful 
Serviciului Sanitar al Corpului II Armată). 

Ultima „Foaie calificativă” (cea din 1933), care încheie 
„Memoriul” (dosarul, n.a.) personal al medicului maior Brezeanu 
Nicolae, cuprinde, printre altele, câteva aserţiuni cu valoare axiomatică 
emise de comandantul Diviziei a IX a, generalul Popescu: 

„Conduce Spitalul din Constanţa cu o deosebită destoinicie ŞI 
pricepere. Foarte cinstit, demn şi integru, are curajul răspunderii.” 
Generalul Raianu, inspectorul general al Serviciului Sanitar al Armatei, 
adaugă cu nedisimulată mândrie : „Eminent chirurg format la şcoala 
mea. Merită a înainta la alegere”. (la gradul de medic locotenent-colonel, 
n.a.) 

Pe contrapagină, comandantul Corpului II Armată, general (indescifrabil) 
îşi pune apostila: „De acord. Merită a înainta la alegere”. 

N-a mai înaintat. „Merită a înainta la alegere”, este ultima 
propoziţie despre o viață şi despre o carieră excepţionale ale unui om 
pentru care vreme de 22 de ani armata şi spitalul i-au fost cea mai bună 
casă. Ce s-a întâmplat cu medicul maior Brezeanu Nicolae? Pe coperta 
dosarului, după datele de identificare, cineva, probabil un furier (ostaş 
care îndeplineşte lucrări de birou într-o unitate militară, n.a.), a scris cu 
cerneală neagră: „Mort.” Când? Unde? Cum? Cu 12 ani în urmă, un 
medic-şef de spital scria despre colegul/subordonatul său: „Sănătos şi 
robust. Poate face față tuturor greutăților serviciului militar“. Timpul n-a 
mai avut răbdare, de acord. Cum să numim, totuşi, atitudinea şefilor săi, 

a celor ce aveau obligaţia să consemneze datele privind trecerea unui 
OM, aflat în avangarda chirurgiei militare române, în lumea de dincolo : 
indolenţă, indiferență, indecenţă sau toate la un loc şi multe altele? 


Note 


3. Ministerul Apărării Naţionale, Fond Memorii Bătrâni, 


Maiori B.29, fai 
2. Idem, FI; 
3. Ibidem, f. 20; 
4. Ibidem, fel 
5. Ibidem, f.6; 
6. Ibidem, fI; 
7. Ibidem fa 
8. Ibidem, fă 
9. Ibidem, f.9; 
10. Ibidem, fe 159 
11. Ibidem, "fl 
12. Ibidem, f. 17; 
13. Ibidem, f. 22; 
14. Ibidem, fi:29; 

MEDICUL GENERAL DE BRIGADĂ 
DIAMANDESCU N. GHEORGHE 


S-a născut la 9 octombrie 
18$1 în Câmpulung (oraş ce a dat 
țării un număr impresionant de 
ofițeri şi de medici militari, activi şi 
în rezervă), plasa Nucşoara, judeţul 
Muscel (astăzi Argeş), fiu al lui 
Nicolae şi al Ecaterinei. 

După terminarea liceului în 
Câmpulung, intră prin concurs la 
Institutul Medico-Militar din 
Bucureşti, unde îl găsim la 1 
ianuarie 1902 ca intern militar. ! 

Aparține celei de a şasea serii 
de elevi interni ai Institutului nou 

oa înfiinţat în anul de învăţământ 1897- 
1898, Vas pie dac) şi de un local propriu recent construit şi celei de a treia 
generaţii de elevi care intrau sub incidenţa noii legi sanitare din 1900. 
Conform acesteia elevii Institutului erau înaintați la gradul de 
sublocotenent numai după obţinerea titlului academic de doctor — 
ceea ce a determinat scăderea drastică a numărului concurenţilor. În 
1910, de pildă, pentru cele 19 locuri scoase la concurs nu s-a prezentat 
nici un candidat! 

Înaintea sa cu un an se găsea elevul intern Pristăvescu Gheorghe, 
câmpulungean şi el, viitor medic colonel. 

În 1906 a primit „Medalia jubiliară”, 1.D. 5384/ 1906, iar la 5 iunie 
1907 a obţinut nota „Prea bine” la susținerea tezei de doctor în medicină 
şi chirurgie de la Institutul Medico-Militar Bucureşti, având obligaţia „de 


a servi 6 ani armatei pentru că şi-a făcut studiile cu cheltuiala 
Ministerului de Război.” ? 

a. 


Locotenent-colonelul Cristodoru, medicul-şef al Institutului, îi 
alcătuieşte, conform uzanțelor, o schiță de portret relevantă, evazivă, din 
care cititorul nu intuieşte măcar o trăsătură a viitorului medic general 
Diamandescu. * 

La 16 iunie 1907 a fost înaintat la gradul de medic sublocotenent 
la Regimentul 6 Călăraşi, unde se dovedeşte deosebit de sârguincios, 

„activ la serviciu şi având o conduită bună”, după afirmaţiile medicului- 
sr al Corpului 3 Armată, medic colonel M. Frangulea, care îl propune 
pentru înaintare „la alegere la gradul de medic locotenent.” ș 

Din „Note caracteristice” pe anul 1908, alcătuite de şefii săi 
ierarhici, aflăm că medicul sublocotenent Diamandescu este „robust, 
rezistent la oboseală, sănătos, nu ştie călărie, are aptitudini pentru 
hirurgie.” Cunoştea limba franceză; ulterior va învăța limbile 
germană, latină şi greacă. Ş 

La 10 mai 1909 este înaintat la gradul de medic locotenent, iar la 
20 iulie același an este transferat ca medic pe crucişetorul „Elisabeta” 
aparținând Diviziei de Mare. Un muscelean pe un crucişetor este un fapt 
cu totul inedit. Tânărul locotenent se adaptează rapid noii situaţii, deşi, 
după cum menţiona la 7 octombrie 1909 comandantul Diviziei de Mare 
„sănătatea sa s-a cam resimţit în timpul îmbarcării.” $ 

Căpitanul comandor D. Cătuneanu, comandantul crucișetorului, 

are cuvinte de laudă față de comportamentul şi de prestaţia medicului 
locotenent: 
„Am constatat că îngrijeşte bine de bolnavi şi se achită foarte bine şi îi 
place viața şi serviciul de bord, deși suferă de răul de mare, 
conştiincios de toate îndatoririle sale ca medic de vas. Conduita prea 
bună. 7 

La 6 septembrie 1909 se căsătoreşte , cu dispensă, cu domnişoara 
Elena Bociaski, născută la 6 decembrie 1888, în Ploieşti, iar peste două 
luni, la 17 noiembrie vor dobândi un copil, căruia îi vor da numele 
tatălui, Gheorghe. 

În cei doi ani şi jumătate serviţi în cadrul Diviziei de Mare îşi 
impresionează şefii prin conduita exemplară şi prin devotamentul şi 
profesionalismul dovedite în îngrijirea bolnavilor: 

„ste un bun medic militar care are viitor în armată”, 
prognozează, la 28 octombrie 1909, maiorul C. Firu, medicul şef al 
marinei”; 5 

„A făcut studii frumoase şi continuă să se instruiască”, observă 
medicul general C. Papilian, inspector general al Serviciului Sanitar al 
Armatei; * 

„Duce viaţă restrânsă în familie şi trăieşte cu cumpătare.” „Starea 
sănătății delicată. Nu tocmai rezistent la mare.”, menţionează colonelul 
doctor G. Mihail, medic şef al Diviziei. 10 

Căpitanul comandor M. Negru, comandantul Diviziei de Mare, 
apreciază în mod special cunoştinţele medicale ale subordonatului său, 
aptitudinile pentru chirurgie şi calităţile sale morale, precum şi 
permanenta grijă a acestuia pentru autoperfecționare. 

La 1 aprilie 1912 este înaintat la gradul de medic căpitan ŞI este 
transferat la Regimentul 8 „Dragoş” nr. 29, trecând de pe mare pe uscat. 
În „Foaia calificativă” pe 1912, comandantul regimentului remarcă 
aspectul fizic plăcut al medicului căpitan nou sosit în unitate, „prin 
înaintare de la marină”, precum şi grija excesivă a acestuia pentru 
menținerea sănătăţii oamenilor în timpul concentrării de la Şipote şi în 
manevrele din toamna 1912, atât în marş, cât şi în cantonament. || 

Sfârşitul anului 1912 şi începutul celui următor îl găsesc pe 
medicul căpitan Diamandescu la infirmeria „Teiş”, unde atrage atenţia 
şefilor săi prin „ţinuta îngrijită şi corectă, inteligența deosebită, 
judecata bună şi îndeplinirea ireproşabilă a serviciului”, 
determinându-i pe medicul maior Bădescu, şeful infirmeriei şi pe 
medicul general Călinescu Mihail, inspector general al Serviciului 
Sanitar al Armatei (1912-1917) să-l propună pentru decorare cu ordinul 
„Coroana României” clasa a V a, în grad de cavaler. 42 

La 1 iunie 1913, medicul căpitan Diamandescu ia parte la 
incursiunea militară din Bulgaria (va fi prima din cele trei campanii 
militare pe care soarta i le-a hărăzit), primind misiunea de a conduce 
Trenul Sanitar nr.8. Comandantul general al „Etapelor”, farmacistul 
locotenent-colonel C. D. Pareb, apreciază ca deosebită activitatea 
subordonatului său în noua postură, notând: >>++„S-a achitat conştiincios 

şi mai presus de orice laudă” (de însărcinările sale, n.a.), dovedind 
multă putere de muncă și inteligență”. !î În consecință, îl propune 
pentru a fi decorat cu ordinul „Coroana României” clasa a V a în grad de 
cavaler 


Cu mijloacele specifice artei cuvântului, scriitoarea Hortensia 
Papadat-Bengescu oferă cititorului, de astăzi şi de oricând, în romanul 
„Balaurul”, imaginea unui tren sanitar în timpul primului război mondial, 
adică peste trei ani de la momentul iunie-august 1913, când medicul căpitan 
Diamandescu Gh. conducea un tren sanitar. 

Laura, personalul principal al cărții, angajată voluntar la Crucea 
Roşie în cadrul unei infirmerii dintr-o stație de cale ferată, pătrunde, împreună 
cu o colegă, în interiorul unui asemenea tren pentru a aduce apă, pâine şi 
puțină alinare bolnavilor: 

„Cu cât mergeau la adâncul peşterii (trenului, n.a.), cu atât duhnea. 
Laura simţea asta în păr şi urechi....Ochii o usturau, nu de fum, ci de emanaţia 
aceea morbidă care umplea vagoanele... Erau acum în taina laboratorului, în 
miezul măruntaielor, acolo unde „Balaurul” (trenul, n.a.) mistuia şi măcina. 
Nu mai era urmă de simetrie. Se grămădeau în durere unii peste alții, se târau 
de la unii la alţii, se dezlegau de pansamente unii pe alții, se legau iar. În urma 
lor, doctorul îşi făcea acum vizita. 

Deodată un vagon apăru; liniştit, curat, cu poteca liberă...Două perdele 
groase de cort stau lăsate în jos de două părți. 

- Am avut şi morți! zise doctorul întunecat. 

Acolo aerul era curat, uscat. Uşa, ce e drept, era deschisă, poate şi ferestrele. 
N-avea cine să răcească. Morţii proaspeţi, răcoriți de febra malițioasă, n- 
aveau nici o exalare. Părea că până acolo trecuseră printr-o „cuvă ” fierbinte, 
mustoasă, fermentată de drojdii şi aici doagele goale sunau sec înainte de a.le 
pătrunde putregaiul. Îşi traseră sufletul adânc. ” i 


După încheierea campaniei militare, i se decernă ordinul „Avântul 
Tărei”, 1.D..5464/1913 ; se prezintă la concursul organizat de Ministerul 
de Război şi obţine un loc pentru perfecționare medicală în Franţa. 1 se 
aprobă concediu de studii şi pleacă la Paris. Vremurile se dovedesc 
potrivnice unui asemenea demers. Începe primul război mondial, Franța 

este unul dintre beligeranți, aşa că medicul căpitan Diamandescu 
Gheorghe este nevoit să se întoarcă în țară. 

Se prezintă la Regimentul „Escortă Regală”, este operat de fisură 
anală şi se reface rapid: „azi e sănătos putând suporta greutăţile oricărui 
serviciu”"5, menţionează comandantul regimentului, locotenent-colonelul 
Anghelescu : 

„La inspecția ce am făcut, notează acesta, personalul de sub 
direcția sa ca: brancardieri, infirmieri, sanitari i-am găsit prea bine 
pregătiți. Este un valoros medic, care de va continua , a fi şi a servi 
tot astfel, va putea înainta în ordinea excepțională!” 
Locotenent-colonelul dr. Firu Constantinescu, medicul-şef al Diviziei IV 
(în structura căreia se afla Regimentul „Escortă Regală”), stăruie în 
„notele” sale asupra pasiunii medicului căpitan pentru propria 
perfecționare profesională: „Orele libere şi le întrebuințează la 
Laboratorul de Bacteriologie al Facultăţii de medicină. Este la curent 
continuu cu ştiinţa medicală. În ultimul timp, pe lângă serviciul său, a 
fost numit medic secundar al Serviciului Dermato-Sifilitic din Sanatoriul 
pentru ofițeri „Elena FEraclide.” Calea înaintării sale, după depunerea 
examenului de medic maior, va fi excepţională” 15 

Intrarea României în Războiul pentru întregirea neamului îl 
găseşte la Armata a III a, unde este înaintat la gradul de medic maior (16 
noiembrie 1916). 

Între 1 februarie şi 1 octombrie 1917, în calitate de medic în 
cadrul Spitalului de Evacuare nr.13, „şi-a îndeplinit serviciul în mod 
destul de conştiincios şi cu ocazia sosirii răniților la spital a probat că 
posedă temeinice cunoştinţe medicale, depunând o muncă exemplară 
pentru îngrijirea răniților, mai ales că personalul medical la început 
era insuficient în raport cu numărul bolnavilor”, nota colonelul 
Ionescu, medicul şef al spitalului. ȘI 

La 1 septembrie 1917 este avansat excepțional la gradul de medic 
locotenent-colonei, iar la 24. noiembrie 1917 este numit medic-şet al 
Diviziei 13. 

În „Foaia calificativă” redactată şi semnată de locotenent- 
colonelul Rizeanu, şeful Statului Major al Diviziei, este apreciată elogios 

activitatea medicului-şef Diamandescu: „Ca medic...a destăşurat o 
activitate cu totul lăudabilă atât pe zona de reorganizare Brăhăşeşti cât şi 
în timpul operaţiilor din Basarabia. Aici, deosebit de activitatea 
obişnuită, a organizat spitale la Bolgrad şi Ismail unde s-au dat 
ajutoare medicale şi populației civile. Pe zona de mobilizare măsurile 
profilactice ce a luat au ferit trupele Diviziei de epidemii.” '* 

Generalul 1. Popescu, comandantul Diviziei 13, într-o notă din 2 
iulie 1918, preciza că este întru totul de acord cu aprecierile şefului său 
de stat major, din care reținem: „„Medicul locotenent-colonel 
Diamandescu Gheorghe a probat că iubeşte pe soldat şi că ştie a 
preveni la timp bolile inerente războiului. Are spirit de iniţiativă în 
organizarea serviciului cu mijloace restrânse. Foarte conştiincios şi 
devotat; disciplinat şi modest. Merită a fi propus la timp pentru 
înaintare în mod excepţional.” 

Transferat la Regimentul 2 artilerie (10 iulie 1918), comandat de 
colonelul Nicolescu, medicul se confruntă cu o nouă provocare: gripa 
infecțioasă care izbucnise cu furie şi amenința să scoată din luptă ostaşii 
unității. O situaţie similară se profilează şi la regimentul vecin, 10 
obuziere, lipsit de prezența unui medic; trupurile soldaţilor şi ale 
ofițerilor, istovite de marşuri nesfârşite, de hrana insuficientă, de lipsa 
medicamentelor etc. devin o pradă uşoară teribilei maladii infecțioase. 
Lipsa acută de medici determină organele militare de decizie să-l 
numeasă pe doctorul Diamandescu să rezolve grava problemă în ambele 
regimente. În lupta cu boala insidioasă, împreună cu o mână de infirmieri 
şi brancardieri, medicul Diamandescu a reuşit să juguleze maladia şi, 
ceea ce este mai important, „la infirmeriile celor două regimente nu 
s-a înregistrat nici un deces.” 2 

Detaşat pe timp de o lună la Divizia 13, a găsit, la întoarcere, 
oamenii atinşi de scabie, „contactată de la niște cai scabioşi, dar 
nevindecaţi din cauza unui medic de rezervă care îl înlocuise. Prin 
măsurile luate grabnic şi perseverenţa aplicării lor, a stins şi acest flagel”, 
menţiona comandantul diviziei. 

La sfârşitul războiului, medicul locotenent colonel Diamandescu 
Gh a fost decorat cu: Medalia „Sf. Stanislas” clasa a II a (rusă), brevet 

127035/1918; Ordinul „Coroana României cu spade în gradul de ofiţer”, 
I.D. 2266/1918; Medalia „Crucea Meritul Sanitar” clasa I, I.D. 
1656/1918 

La finele anului 1918 pleacă în Franţa pentru continuarea studiilor 
întrerupte în 1916, specializându-se în medicina internă şi în 
Epidemiologie şi Igienă militară. „Ofiţer superior de caracter, nota 
locotenent-colonelul Ionescu Munte, ataşatul României în Franţa, 
modest şi foarte devotat specialităţii sale, ar aduce cele mai mari 
servicii armatei, fiind dintre puţinii specialişti militari. ÎL propun la 
înaintare în mod excepțional la gradul de medic colonel.” 7 

În Franţa a lucrat în clinica Spitalului Cochin, alături de celebrii 
profesori Widal şi Abrami, a făcut studii de specializare la Şcoala de 
Aplicaţii de la Val-de-Grâce, a frecventat Laboratorul facultăţii de 
Medicină, având privilegiul de a lucra alături de profesorul Besancon şi 
şi-a făcut specializarea la Serviciul de Maladii Interne condus de 
profesorul Widal. Din notele ataşatului nostru militar în Franţa reiese că 
“ „>modul cum s-a comportat aici i-a atras bunăvoința profesorilor 
respectivi precum şi stima şi simpatia camarazilor de la Şcoala 
franceză; de asemenea, prin asiduitatea sa exemplară, prin înaltele 
calităţi profesionale şi prin devotamentul pentru bolnavi, merită cele mai 
mari elogii.” 2 

Întors în țară (1 august 1921), este numit medic ajutor al şefului 
Spitalului Militar din Craiova, unde se remarcă prin înalt profesionalism, 
spirit organizatoric şi iniţiativă. Medicul colonel Dobrinescu, şeful 
spitalului, îi apreciază „caracterul desăvârşit, corectitudinea, 
profesionalismul şi altruismul” pe care le dovedeşte în activitate şi îl 
propune pentru înaintare, în mod excepţional, la gradul de medic colonel. 

La 28 noiembrie 1921, medicul general Iacob Potârcă, şeful 
Serviciului Sanitar al Corpului 1 Armată (între anii 1924-1928 inspector 
general al Serviciului Sanitar Militar), se raliază întru totul aprecierilor 
elogioase ale şefului spitalului, sprijinind „propunerea de înaintare 
excepțională, pe care o merită cu prisosință”(medicul Diamandescu). 

Generalul de divizie Razu, comandantul Corpului | Armată, 
remarcă într-o notă că medicul Diamandescu „a profitat de şederea sa în 

Franţa pentru a-şi apropria atât cunoştinţele profesionale necesare unui 
medic, cât şi cele trebuitoare unui medic militar în special.” 

Aflând că în dosarul său personal nu se menționa nicăieri că în 
martie 1917 a fost bolnav de tifos exantematic contractat de la bolnavii 
din Regimentul 8 Buzău şi din Batalionul 5 Pioneri, pe care-i îngrijea, la 
15 iunie 1920 trimite o scrisoare, de la Paris, doctorului N.Vicol, fost 
inspector general al Serviciului Sanitar Medical (1917-1918), rugându-l 
să facă acum respectiva menţiune. Acesta, aflat în Basarabia în calitate 
de inspector general sanitar al provinciei, se conformează, afirmând că 
„în cursul lunei martie 1917, am găsit pe acest medic bolnav de tifos 
exantematic, zăcând într-un vagon de cale ferată la Şoldăneşti 
(Botoşani). Tifosul fusese contractat îngrijind soldaţii bolnavi de 
aceeaşi epidemie.” 7 

Dacă îndeobşte un medic militar nu era menţinut prea mult în 
acelaşi loc, din raţiuni superioare, în cazul medicului colonel 
Diamandescu (avansat la 1 aprilie 1923) avem de a face cu o excepție: 
deşi este numit şef al Serviciului Sanitar al Diviziei a II a, continuă să 
lucreze şi la Spitalul militar, „unde îşi urmăreşte cazurile interesante”, 
cum menționează generalul Lăzărescu, comandantul diviziei. Medicul 
Diamandescu devine un personaj emblematic al spitalului craiovean, 
unde a lucrat aproape 10 ani (până la 1 noiembrie 1929), fiind considerat 
nu numai în Bănie,,unul dintre medicii care fac fala corpului nostru 
sanitar.”(Am reprodus o' propoziție din prezentarea pe care i-a făcut-o 
generalul de divizie Razu, comandantul Corpului | Armată). za 

În 1923, şeful spitalului (colonel Dobrinescu) îl propune pentru 
decorare cu „Steaua României” în grad de ofiţer pentru timp de pace — 
propunere întărită de generalul de divizie Papp, comandantul Corpului | 
Armată şi de generalul Stratilescu, inspectorul de armată. sui 

Generalul C.Dumitrescu, comandantul Corpului I Armată îl 
propune să se prezinte la călătoria de comandament ordonată de 
Ministerul de Război şi condusă de inspectorul general al armatei, 
constituind una dintre probele obligatorii pentru înaintarea la gradul de 
medic general de brigadă, conform articolului 41 din Legea înaintării. PI 
Propunerea este întărită cu argumente de către generalul Popovici, 

inspector de armată, de medicul general Vasilescu, şeful Serviciului 
Sanitar al marii unităţi şi de generalul H.Cihoshi, noul inspector general 
de armată. %. Consiliul Superior al Armatei se pronunță cu privire la 
medicul colonel Diamandescu emițând rezoluţia :”"admis la înaintare”, iar 
la 17 decembrie 1929, generalul adjutant Angelescu, inspector general de 
armată, nota: „Satisfăcând probele prevăzute la articolul 41 din L.1 A, îl 
propun, la alegere, la gradul de medic general de brigadă” * 

În „Foaia calificativă” pe 1930-1931, colonelul Corciu, şeful de 
Stat Major al Corpului 1 Armată conchidea: „În calitate de medic-şef al 
Diviziei a II a, colonelul medic Diamandescu se bucură de aprecieri 
elogioase din partea celor doi comandanți (succesivi) ai marii unităţi, 
generalii Lăzărescu şi Iacob”. 

A fost remarcată, între altele, activitatea medicului colonel în 
comisia mixtă medico-militară de revizuire a stării fizice a tuturor 
ofițerilor, reangajaţilor şi funcționarilor civili, considerată un „scrupulos 
triaj”. În cazurile de epidemii ivite atât în corpurile diviziei cât şi a celor 
ce i s-au dat în supraveghere medicală a luat cele mai potrivite măsuri 
profilactice, ajungând să circumscrie epidemiile „la câte un caz”. "Oda 
anii ce vin, dosarului personal al medicului colonel i se adaugă file noi, 
în care personalități din conducerea armatei se exprimă elogios la adresa 
medicului Diamandescu, dar „înaintarea” întârzie. Astfel, generalul 
Scărişoreanu, comandantul Corpului 1 Armată, îl consideră „un prea bun 
medic militar”, iar generalul C. Iacob, comandantul Diviziei a II a 
evidențiază câteva dintre acţiunile întreprinse de medicul colonel 
Diamandescu, în calitate de şef al Serviciului Sanitar al marii unităţi în 
1930-1931: Extrase: 

„A inspectat starea sanitară a trupei şi a ofiţerilor, luând măsurile 
corespunzătoare. Ivindu-se rujeolă la Regimentul 26 infanterie, a luat 
măsuri de combatere, astfel încât boala să nu ia caracter epidemic, 
limitându-se la 7 bolnavi; A jugulat epidemia de rujeolă şi de 
scarlatină ivită la Liceul Militar şi la Şcoala Pregătitoare de ofițeri 
de rezervă; La încorporarea recruților contigentului 1931, a făcut un 
triaj conştiincios al tuturor oamenilor; A luat parte la Aplicaţiunile pe 

Hartă, făcute cu ofițerii superiori din garnizoana Craiova (Grupul B.), 
dând soluții bine justificate pentru serviciul sanitar.” * 

Noul comandant al diviziei, generalul Constantin Tănăsescu, îi 
schițează un remarcabil portret în culori luminoase : „Ofiţer inteligent, 
cult, profesionist, cu prea frumoasă reputaţie de medic internist. 
Conduce serviciul cu toată autoritatea morală şi profesională; ține 
Comandamentul la curent cu toate cerințele serviciului şi nu neglijează 
nimic din măsurile ce se impun pentru menţinerea celei mai bune stări 
sanitare a oamenilor.” *? 

În 1932 efectuează „călătoria de instrucție”, la sfârşitul căreia a 
obținut note „prea bune”(particula „prea” care precede adjectivul 
„bun” formează superlativul absolut al acestuia, n.a.) şi a dovedit că 
merită să fie înaintat la gradul de medic general de brigadă. Doctorul 
Alexandru Hanzu, inspector general de armată, elogiază prestația 
medicului colonel Diamandescu la călătoria de instrucţie, notându-l 
„prea bine pregătit”. Subscriu la cele de mai: sus medicii generali 
Mihăilescu, Vasilescu şi Butoianu, ultimul în calitate de inspector 
general al Serviciului Sanitar al Armatei (1928-1935), precum şi 
generalul T. Dumitrescu. ** 

Comandantul Diviziei a II a de acoperire, generalul Oprescu, îl 
notează pentru perioada Manevrelor regale „foarte bun şef al Serviciului 
Sanitar al diviziei”. 

Generalul Popescu, noul comandant al marii unităţi (1934), 
descoperă noi valențe în prestația medicului şef: „Medicul colonel 
Diamandescu Gheorghe este un distins profesionist şi un desăvârşit 
militar, care îndeplineşte serviciul în mod laudativ, găsind în același 
timp şi energia necesară spre a se ocupa cu mişcarea medicală din 
ţară, colaborând ca scriitor (sic) la mai multe reviste de specialitate. 
În concluzie e un medic de mare valoare, care merită cu prisosință să 
treacă în rândul ofițerilor generali. Merită să înainteze la alegere.” săi 

Şi în anii următori medicul colonel Diamandescu va beneficia de 
aprecieri elogioase din partea unor generali cu notorietate în armata 
română, precum general Sichitiu, comandantul Corpului | Armată, 

general de divizie Samsonovici, inspector general, general Stănescu, noul 
comandant al Corpului, dar, inexplicabil, înaintarea” întârzie. 

La 1 noiembrie 1936, medicul colonel a fost numit şef al 
Serviciului Sanitar al Corpului 1 Armată şi foarte curând comandanții 
(succesivi) ai respectivei mari unităţi (generalii Sichitiu, M. Todiraşcu, P. 
Dumitrescu) îşi exprimă deplina mulțumire pentru activitatea medicului- 
şef. 

Exact peste un an, a fost trecut în rezervă şi propus la înaintare, iar 
la 24 ianuarie 1938 este avansat medic general de brigadă, în 
rezervă. Avea 57 de ani şi făcuse două campanii militare. Nu ştia că nu 
vor fi şi ultimele. 


La 1 septembrie 1939 Germania atacă Polonia. La 4 septembrie, prin 
declaraţia de război a Marii Britanii şi a Franţei adresată Germaniei conflictul 
se generalizase. Începuse cel de al doilea război mondial. România rămâne, 
deocamdată, neutră. La 22 iunie 1941, ţara noastră intră alături de Germania în 
„Războiul sfânt împotriva ruşilor,” pentru „reîmplinirea în trupul țării glia 
străbună a Basarabiei şi codrii voievodali ai Bucovinei”, cum glăsuia ordinul 
adresat armatei (de a trece Prutul) de către mareşalul Antonescu. Armata 
română intra în acest război mai nepregătită decât în 1916. „Atunci, măcar, 
deficiențele erau de ordin cantitativ, în înțelesul că exista o disproporţie 
numerică şi tehnică între România şi Puterile Centrale. 

Acum carențele erau de ordin calitativ: noul conflict era un război al 
motoarelor, tancul şi avionul jucând un rol capital, un război din mişcare, de 
inițiative rapide, la toate nivelurile. Armata română era slab echipată cu 
blindate, iar aviația — deşi dispunea de un personal bine pregătit — era departe 
de a răspunde exigențelor războiului.” 55 


La 14 iulie 1941 medicul general Diamandescu Gheorghe este 
mobilizat la Spitalul din zona interioară 317, unde şi-a pus în valoare 
câteva dintre calitățile sale, cu deosebire acelea de organizator şi de 
administrator excelent al unei unităţi spitaliceşti “lipsite, la început, de 
orice dotare necesară: 

»...A fost numit şef al Spitalului din Zona Interioară nr. 317, 
instalat în localul Liceului Spiru Haret, local ce n-a avut nici un mobilier 

spitalicesc şi nici nu este un local propice pentru spitalizare, fără oarecari 
transformări şi amenajări”. 

»--A dat dovadă de pricepere în organizare, reuşind prin toate 
mijloacele ce erau posibile, înzestrarea spitalului cu tot mobilierul, 
aparatele şi instrumentarul necesar, pentru buna funcționare, de la 
bucătărie, săli de bolnavi, până la sala de operaţie”; 

„S-a ocupat de aproape de hrana răniților, de conducerea ŞI 
administrarea spitalului, fiind ajutat şi de un personal destoinic, tehnici Şi 
oameni de serviciu. Nu s-a înregistrat nici un deces, deşi i s-au repartizat 
de Serviciul de Triaj cazuri grave, care necesitau intervenţiuni urgente şi 
serioase.” 56 (Extrase din „Foaia calificativă” pe anul 1941.) În încheiere, 
se propunea înaintarea medicului şef al spitalului la gradul de medic 
general de divizie, propunere ce n-a mai fost onorată. 

În anii 1942 şi 1943 a participat la câteva concentrări, după care a 
rămas în rezervă. Îşi începuse cariera militară la 1 ianuarie 1902, ca elev 
intern la Institutul Medico-Militar din Bucureşti şi ŞI-o încheia în 1943, 
cu gradul de medic general de brigadă în retragere. Avea 62 de ani, din 
care 41 în slujba medicinei şi oştirii. 

15. Arh. MA.N., op. cit., f. 19; 





16. ldem, T:.18; MEDICUL COLONEL ÎN REZERVĂ 

17. Ibidem, f. 20; DUMITRIU N. NICOLAE 

18. Ibidem, f. 21; 

. ae A i E i Fiul lui Niculae şi al Anastasiei, viitorul medic, botezat cu numele 

21. Ibi eta f 2 pe tatălui său, Nicolae, s-a născut la 23 februarie 1871 în Câmpulung, plasa 

25. jpidlohi A 27, 28; Dâmboviţa, judeţul Muscel (astăzi Argeş). Alte: date cu privire la starea 

23. Ibidem, f 29; civilă, precum şi cele legate de studii şi de activitatea lui de medic civil 

24. Ibidem, f.30; nu ne oferă dosarul medicului colonel în rezervă Dumitriu Nicolae, aflat 

25. Ibidem, f. 3; în arhiva M.A.N. 

26. Ibidem, 92: Cariera de medic militar şi-o începe la 1 octombrie 1896, la vârsta 

27. Ibidem, fe de 25 de ani, când este încorporat la Herghelia armatei în calitate de 

28. Ibidem, f. 36; medic de batalion stagiar (asimilat, aproximativ, medicului locotenent de 

29. Ibidem, f. 38; mai târziu). Rezultă că la această dată îşi terminase studiile medicale. ! 

30. Ibidem, 9 Peste numai o lună de activitate, în noiembrie 1896, în „Registru 

i a f i de peasoialul domnilor oficeri”, Soinieris At hergheliei nota: „Deşi de 

33 Ibi a, f 4 3, curând venit la corp, pare a fi unul din cei mai buni medici militari, 

374 ipidăi, fa i dându-și toată silinţa a satisface cerinţele reclamate de serviciul său şi a 

35. Constantiniu, Florin, „O istorie sinceră a poporului român, e aniza p E acel al farmaciei, care lasă încă de dorit din lipsa unui 
univers enciclopedic, Buc. 2002, p.374,375; farmacist.” 

36. Arh. M.A.N,, op. cit., f 45. La 16 ianuarie 1897 este transferat la Regimentul Muscel nr. 30 ca 


medic de batalion stagiar, iar la 10 noiembrie 1897, în cadrul aceleiaşi 
unități este înaintat la gradul de medic de regiment clasa a II a în rezervă 
(asimilat medicului căpitan). 


Din cercetarea noastră rezultă că o bună parte dintre medicii folosiţi în 
armata română erau rezervişti (din 1884, de la înfiinţare, până în 189%, 
Institutul Medico-Militar dăduse armatei numai 121 de medici absolvenţi). 
Rezerviştii erau concentrați periodic (de obicei anual) pentru a-şi completa şi 
actualiza educația militară și practica medicală în condiții speciale, precum şi 
pentru satisfacerea stagiului necesar de concentrări în vederea înaintării în 
grad. În timpul campaniilor militare — din 1913 și din 1916-1918 - ei s-au 
integrat cu relativă uşurinţă în angrenajul serviciului sanitar militar român, 
destul de slab dotat şi lipsit de experienţă, punând umărul alături de puţinii 
medici militari de carieră la rezolvarea, cu mijloace precare, unor situaţii pe 

care nu le ma; întâlniseră până acum, probând iniţiativă, devotament, tenacitate 
şi spirit de sacrificiu. 


În octombrie 1897, colonelul Ananolu, comandantul Regimentului 
„Muscel“ nr.30, concentrează în câteva rânduri inserate în „Registru de 
personalul domnilor oficeri” concluziile sale privindu-l pe tânărul medic 
de regiment clasa a II a în rezervă, Dumitriu Nicolae: „Foarte 
conştiincios la serviciul lui. Conduita foarte bună. Caracter blând. 
Sociabil şi afabil cu toată lumea . Ar fi de dorit a rămâne în armată 
unde ar aduce foloase reale.” * 
| N-a rămas în armată. Prin I.D. nr. 3980 din 29 noiembrie 1907 

medicul Dumitriu Nicolae este numit definitiv ca medic primar al 
Spitalului din Piteşti, iar prin I.D. nr. 3255 din 1 decembrie 1908 este 
numit medic primar AGAIN al secției chirurgie din Spitalul 142 
Brătianu din acelaşi oraş. * 

În 1906 i se decernase „Medalia jubiliară”, semn al aprecierii 
activităţii sale puse în slujba sănătăţii oamenilor — civili sau militari. Din 
punctul de vedere al medicului căpitan Dumitriu Nicolae „conturile” sale 
cu instituția numită armata sunt definitiv încheiate. Sunt tot mai rare 
sâcâitoarele concentrări, cu manevre prin noroaie şi ploaie, alături de 
soldați prost hrăniți şi istoviţi de efort. La Spitalul din Piteşti, medicul 
primar Dumitriu, la cei 37 de ani ai săi este unul dintre chirurgii tot mai 
solicitaţi de pacienţii din oraşul de pe Argeş şi nu numai. 

Armata, în virtutea inerţiei, nu uită că are în evidențe un căpitan 
medic în rezervă Dumitriu Nicolae, căruia trebuie să i se întocmească 
„Memoriul calificativ” pe anul 1908-1909, cmar dacă n-a mai fost 
concentrat. (În D.Ex-al limbii române unul dintre sensurile pe care le 
avea termenul „memoriu” — în vechea organizare a armatei —era de dosar 
personal al unui ofiţer sau subofițer). 

Am evocat acest „Memoriu” pentru că în el sunt trecute, tipizat, 
14 capitole pe care trebuia să le completeze anual superiorul unui ofiţer 
sau subofițer cu privire la activitatea şi la comportamentul subalternului 
său: 1 Educaţia militară, 2 Disciplina; 3 Simţul datoriei; 4 Comanda 
inferiorilor; 5 Autoritatea; 6 Camaradenia; 7 Simţul onoarei; 8 Curaj 

militar; 9 Devotament, 10 Calea înaintărilor şi solicitărilor; Il 
Demnitate; 12  Moralitate; 13 Integritate; 14  Conduită. 

În „Memoriul calificativ” al căpitanului medic Dumitriu pe anul 1909 s- 
au tras linii la fiecare capitol: nu existau informaţii pe baza cărora să se 
completeze rubricile documentului respectiv. 

Din prezentarea celor 14 capitole rezultă dificultatea întâmpinată 
de ofițerii în subordinea cărora se aflau subalterni de a le decela 
trăsăturile de caracter, de personalitate şi de conduită militară şi de a le 
plasa la locul potrivit în memoriu, ca într-un „pat al lui Procust”. Știind 
că misiunea unui comandant nu se reduce la completarea unor asemenea 
documente, înţelegem, fără să acceptăm, superficialitatea manifestată în 
multe cazuri în îndeplinirea acestei îndatoriri. | 

Conflictul militar izbucnit în sudul Dunării (Războiul balcanic) 
aduce în faţa autorităților române necesitatea pregătirii armatei pentru 
noua situaţie. În consecință, la 1 noiembrie 1911 medicul căpitan 
rezervist este concentrat la Regimentul Calafat nr.3l şi ia parte la 
manevrele din toamna acestui an. „Foaia calificativă” pe 1912 (| 
noiembrie 1911- 31 octombrie 1912), semnată de comandantul 
regimentului este structurată în 4 capitole, din care extragem: 

„a. Aptitudini fizice destul de bune; este sănătos şi rezistent. 

b. Capacitatea medicală confirmată atât cu ocazia manevrelor din 
toamna anului 1911, cât şi prin importanţa serviciilor ce îndeplineşte în 
viața ţivilă — medic primar al spitalului şi medic primar definitiv al 
secţiei de chirurgie a Spitalului I.C.Brătianu din Piteşti. 

c. Cu ocazia concentrării şi manevrei din toamna acestui an la 
care a luat parte, a pus mult interes şi îngrijire pentru sănătatea 
oamenilor, conlucrând astfel cu medicul activ al regimentului pentru ca 
starea sanitară a corpului (de armată, n.a.)să nu lase nimic de dorit. 

d. Merită a înainta la gradul de medic maior.” 7 

La 1 martie 1913 este mobilizat la Corpul I Armată, este avansat 
la gradul de medic maior şi până în august 1913 ia parte la campania din 
Bulgaria, confruntându-se cu teribila maladie a acelor ani: holera. 
Medicul şef al Divizionului, locotenent-colonelul Crăiniceanu, îşi 
exprimă mulţumirea deplină faţă de activitatea subalternului său: „Medic 

activ, constituţie debilă, totuşi ar putea face şi altă campanie. A 
îngrijit holerici, deci l-am propus pentru „Coroana României” şi 


Bărbăţie şi credință”. * Din datele de care dispunem rezultă că n-a 
2 Ş i 
primit nici una din cele două decoraţii. 


Despre campania din Bulgaria (1913) fie s-a scris prea puţin, prezentată 
fiind ca o „defilare” pe câmpiile Bulgariei a vitejilor noştri ostaşi, urmaşi ai 
„Curcanilor” din 1877, fie şi în puţinele pagini consacrate acestui moment 
nefericit din istoria noastră nu s-a scos în evidenţă mai pregnant slaba pregătire 
a armatei, în special logistică. Inamicul numărul 1 al acesteia l-a constituit 
holera , iar proba de foc în campanie nu a dat-o nici cavaleria, nici infanteria, ci 
serviciul sanitar al armatei. În memoriile personale ale medicilor care s-au 
înfruntat cu înfricoşătoarea maladie rareori găsim vagi informaţii despre 
holeră; ştirile oficiale şi relatările presei evitând un asemenea subiect, 

De aceea, mărturiile lui Nicolae Iorga”, care a mers pe urmele armatei 
române însoțit de colonelul medic Iacob Potârcă de la Craiova (în anii 1924- 
1928 medicul general Potârcă a îndeplinit funcția de medic inspector general al 
armatei) sunt cu atât mai credibile cu cât sunt culese „de la faţa locului”. Mai 
întâi Iorga primeşte o ştire potrivit căreia sunt „35 de cazuri suspecte, probabil 
holeră, în lagărul imens al diviziei. N-ar fi de mirare că urâta molimă să ne 
cuprindă.” p.167. Savantul este tot mai îngrijorat : „Noapte rea, sub impresia 
urâtelor ştiri despre boala ce înaintează.”p.174. 

„Ştirile se confirmă. În tot mai multe unități militare se semnalează 
cazuri de holeră. Bolnavii sunt încărcaţi în căruţe care însoțesc trupele în marş. 
Medicii, puțini şi lipsiţi de medicamente, fac şi ei ce pot. „Holera e în creştere; 
atâția flăcăi olteni se coboară fără vreme în groapa lor de pe pământ străin. Un 
tricolor a fost aşezat pe bietul lor trup chinuit. La masa ofiţerilor e tristeţă şi 
îngrijorare."p.178 

Autorul numeşte principalele cauze care au favorizat apariția 
înfricoşătoarei maladii şi i-au permis dezvoltarea în trupul armatei române: 
marşurile lungi şi extrem de obositoare pe drumuri noroioase sau chiar 
inexistente, vremea aspră — caracterizată prin ploi şi umezeală, hrana proastă şi 
neîndestulătoare etc. :”soldaţii n-au fost nici regulat, nici bine hrăniţi” , deși la 
etape existau suficiente rezerve de hrană, „Pâinea mucedă (dată soldaților, n.a.) 
am văzut-o și eu.” p. 252 

„Cauza, afirmă Iorga, e cantonarea soldaţilor în clădiri care fuseseră 
semnalate ca primejdioase: murdare, umede, igrasioase.” p. 182 În alt loc 

savantul spune că ostaşii — cu hainele ude —puizaţi de efort, se culcau pe 
ciment sau pe pământul gol, fără măcar să se pună paie pe jos 

„lese la iveală tot mai mult nepregătirea serviciului sanitar. Numărul 
medicilor s-a redus de câţiva ani substanţial. Lipsesc cele mai indispensabile 
lucruri: ser, chinină, piese de pansament. Se întrebuințează mai mult ce a 
apucat să aducă fiecare medic cu dânsul. Printre cei mari se laudă hărnicia 
organizatorică a tovarăşului mieu de odaie, colonel-doctor Potârcă.” P. 179. 

Din însemnările savantului se desprinde îngrijorarea faţă de amploarea 
maladiei: „Boala progresează. Vor avea greu de lucru ambulanțele care au 
plecat cu dr. IL. Cantacuzino, Babeş, Slătineanu, toate ambulanţele. Mă speriu 
gândindu-mă ce poate fi la Orhanie (localitate, în Bulgaria, prin care trecuse 
mai înainte, n.a.), unde se duceau lângă coloane căruțele în care holericii se 
frângeau în chinuri.” P 198. 

Presa, care la început ignora boala ce secera viețile soldaților români 
sau diminua numărul victimelor, acum, la sfârşitul Campaniei, devine tot mai 
îransparentă: „Ziarele spun grozăvii despre holericii răspinşi la Măgurele (în 
încercarea de a intra în țară) şi trimeşi pe o corabie fără scop (ţintă, n.a.), 
despre lipsa de hrană a convalescenţilor, despre frica doctorilor celor mari 
tremurând la telefon pe când bolnavii pier fără căutare în lazarete” p. 240 
(lazaret —spital izolat pentru persoane presupuse a fi contaminate de o boală 
contagioasă; infirmerie). 

În „Universul” apare mărturia sergentului V. Herescu, din Focşani, 
potrivit căreia „a fost aruncat împreună cu alți soldaţi inoculaţi anti-holeră într- 
un lan de porumb unde muriau bolnavi fără alt tratament şi altă hrană decât apă 
fiartă.” P. 248 

„Altă listă de 90 de morți pe urma holerei şi un ofiţer din Vâlcea”, 
p.241, notează laconic Iorga. „Noi am pierdut pe harnicul, entuziastul 
Lăzărescu-Olteanu, la 25 de ani” 

Cordoanele sanitare —constituind centura de carantină —instalate de-a 
lungul Dunării se dovedesc neputincioase.  Holera se mută pe pământul 
românesc În continuare, Iorga notează: „Cazuri de holeră la Ştefăneşti în 
Ilfov, la Viişoara în Teleorman, la Nicopol.” p.221 „Doi cărăuşi întorşi din 
Bulgaria aduc, azi, sâmbătă, boala în satul lor.” p.209 


În august 1913 medicul maior Dumitriu Nicolae este demobilizat. 
La 20 în aceeași lună, colonelul Alexandrescu, comandantul Diviziei | 
rezervă, nota următoarele despre subordonatul său, medicul maior: 

„Fricos şi fără energie. Armata ar trebui să scape de asemenea 
elemente.” 10. 

Nu cunoaştem datele care au stat la baza concluziilor dure şi 
jignitoare ce au pătat dosarul personal al medicului rezervist. Nici 
„autorul” lor, comandantul Diviziei 1 rezervă, nu dă nici un fel de 
explicații şi nu revine asupra acestor calificative dezonorante, rar 
întâlnite în documente similare, în măsură să afecteze nu numai cariera, 
dar chiar viața unui om. Propus, în acelaşi timp, de locotenent-colonelul 
Crăiniceanu, medicul şef al divizionului, să i se acorde două înalte 
distincții. 

Armata „n-a scăpat” de medicul maior Dumitriu, conform 
opțiunii colonelului Alexandrescu, ba dimpotrivă: armata avea 
nevoie de serviciile unui medic chirurg de talia doctorului 
muscelean. La 1 iulie 1914 este concentrat la Divizia a II a. Avea 43 de 
ani şi gradul de medic maior. Nu am găsit date care să vorbească despre 
participarea sa la campania din 1916-1918. În calitate de medic maior 
specializat în chirurgie nu putea rămâne în afara evenimentelor: dacă ar 
îi fost capturat de inamic în teritoriul ocupat de aceştia ar fi fost utilizat, 
ca medic, într-un spital, iar autorităţile militare române l-ar fi declarat 
dezertor, suferind, după război, consecințele. Ceea ce nu s-a întâmplat. 

Din păcate, în multe dosare personale ale cadrelor militare, cu 
precădere ale celor „în rezervă”, lipsesc, din varii motive (prezentate în 
cuprinsul prezentei lucrări), mărturii scrise privind participarea la 
campania militară din 1916-1918. Înclinăm să credem că medicul maior 
Dumitriu şi-a pus experiența de mai bine de 20 de ani de practică 
medicală în slujba celor loviți de război, militari sau civili. Altfel, cariera 
lui militară, deşi era rezervist, s-ar fi încheiat cu gradul de maior. Din 
documentele cercetate rezultă că la 1 octombrie 1924, când a fost 
concentrat la Regimentul 28 infanterie avea gradul de medic locotenent- 
colonel. 1! 

La lianuarie 1935, cu 54 de zile înainte de împlinirea vârstei de 
64 de ani, este înaintat la gradul de medic colonel şi trecut în retragere. 

MEDICUL LOCOTENENT ÎN REZERVĂ 
ENESCU GH. GHEORGHE 


Al zecelea născut (ultimul) 
şi al şaselea băiat al familiei Ghiţă 
Enescu şi Zoe (învățătoare, 
născută  Balotă, originară din 
Cepari-Argeş), Gheorghe Enescu, 
a venit pe lume la 27 iunie 1892 în 
Buneşti (pe atunci comună), sat 
aparținând de comuna Mălureni, 
județul Argeş. Tatăl său, Ghiţă, 
fecior de țărani, s-a născut în 1848 
şi a rămas orfan de mic. A învățat 
carte mai mult singur; era isteț şi a 
reuşit curând să cânte şi să citească 
în strană alături de preot. A trăit un 
timp pe uşi străine, împresurat de 
nevoi, obligat să ia viaţa în piept 
de timpuriu. Graţie hărniciei, tenacității şi unei inteligențe ieşite din 
comun reuşeşte să se căpătuiască, astfel încât în 1921, la reforma agrară 
de după război, stăpânea 619 ha teren diferit (de cultură, izlaz, păşune, 
pădure)? 

Pe cât de aprig şi de neînduplecat se arată în apărarea şi în 
sporirea avutului său, tot pe atâta îşi dovedeşte disponibilitatea pentru 
acţiuni în folosul obştii. În 1904 este printre fondatorii Băncii populare 
„Buneşti”, în 1921, împreună cu 11 săteni înființează căminul cultural 
„Fotin Enescu” (numit aşa în memoria băiatului lui cel mare, ministru la 
domenii şi luptător pentru reforma agrară, decedat la Chişinău, la 30 
noiembrie 1918, de gripă infecțioasă), peste un an, în 1922, îl găsim în 
fruntea comitetului de inițiativă pentru înălțarea monumentului eroilor 
din Buneşti etc. 

Toţi cei 10 copii ai lui au crescut în cultul muncii, al ordinii şi al 
disciplinei 

Mezinul familiei, Enescu Gheorghe în cataloage, Gogu pentru cei 
ce l-au cunoscut, a învăţat la şcoala primară din sat, apoi la Liceul Ion C. 
Brătianu din Piteşti. A studiat la Facultatea de drept din Bucureşti (1912- 
1914), după care a urmat cursurile Facultăţii de medicină din Capitală 
(1914-1922), întrerupte doi ani (1916-1918), în timpul primului război 
mondial. Student fiind, la 1 aprilie 1915 este încorporat ca soldat T.R., 
pentru satisfacerea stagiului militar, la Regimentul 30 infanterie şi, 
în baza specialității pentru care se pregătea în facultate, este repartizat la 
Compania a II a sanitară. În cele 3 luni de armată obţine succesiv gradele 
de: caporal, 2 iulie, sergent, 16 august şi plutonier, septembrie 1915. În 
acest ultim an se căsătoreşte cu domnişoara Elvira Greser şi vor dobândi 
2 copii: Gheorghe-Velicu şi 'Elvira-Pacifica, devenită prin căsătorie 
Guran. Întrerupe de mai multe ori cursurile facultăţii din cauza 
concentrărilor, la 1 aprilie 1916 obţine, în sfârşit, un concediu pentru 
susținerea examenelor, dar vremurile se dovedesc potrivnice intenţiilor 
lui. Peste 3 luni şi jumătate România ințră în război şi, încă din prima 
zi, 15 august 1916, plutonierul T.R. Enescu Gheorghe este mobilizat 
ca intern la spitalul 111, amenajat la Școala Centrală de fete. Până la 
25 iunie 1918, când este demobilizat, studentul medicinist îşi face datoria 
în diverse spitale militare, la început sub directa îndrumare a medicilor, 
apoi suplinindu-i, fără complexe şi cu rezultate similare, el însuşi. 
Nenumăratele cazuri cu care se confruntă zilnic îl maturizează şi îi 
desăvârşesc practica medicală. 

La 12 noiembrie 1916, după evacuarea Spitalului 111 în Moldova, 
tânărul plutonier Enescu Gh. (avea 24 de ani) este transferat ca intern la 
Spitalul „Vasile Lupu” din Iaşi, populat atât cu soldaţi răniţi, cât şi cu 
bolnavi de tifos exantematic. 

După o lună, se îmbolnăveşte de febră tifoidă, este spitalizat şi, 
încă nerefăcut, la 8 ianuarie 1917 este transferat la Spitalul „Vasile 
Alecsandri” din Iaşi.” Munceşte până la epuizare, suplineşte medici şi 
cadre medicale lovite de tifos şi de febră tifoidă şi la 1 august are bucuria 
recunoaşterii eforturilor sale: este asimilat gradului de sublocotenent. La 

15 noiembrie 1917 este înaintat la gradul de sublocotenent în rezervă Şi 
este mutat la Spitalul 422 din Iaşi, care reclama o lipsă acută de personal 
medical. După numai 5 zile, la 20 august este doborât de tifos 
exantematic şi timp de o lună se luptă cu boala. Graţie constituţiei sale 
fizice robuste, îşi reia activitatea la acelaşi spital. 

După demobilizare (25 iunie 1918) se întoarce la Facultatea de 
medicină pentru a-şi continua studiile întrerupte de război. La 1 
noiembrie 1919 sublocotenentul în rezervă Gogu Enescu este concentrat 
pentru 30 de zile la Regimentul 4 grăniceri, întrerupând din nou studiile. 
Colonelul Dumitriu, comandantul regimentului, în „Foaia calificativă” pe 
care o redactează la sfârşitul stagiului de concentare menţionează: 
„Sănătos, rezistent. Posedă cunoştinţe medico-militare, la curent cu noile 
descoperiri în ştiinţă. Poate îndeplini perfect de bine funcţia de medic 
atât la regiment cât şi la spital. Disciplinat. Merită a înainta la gradul 
de medic locotenent în rezervă.” 

La 3 aprilie 1922 îşi susține examenele finale ( de licență) la 
facultate. Una dintre cele două neîmpliniri, cauzate de război, ale lui 
Gheorghe Enescu se împlinise. Era medic. Cea de a doua, avansarea la 
gradul de locotenent, trena. Întocmise un memoriu însoțit de o declaraţie, 
în care numea unitățile militare spitaliceşti în care lucrase în cei 2 ani de 
război, precum şi persoanele în măsură să confirme cele declarate” etc., 
dar aparatul birocratic militar acţiona cu încetineală. Sau pur şi simplu 
cele 2 documente zăceau uitate, pline de praf în vreun sertar. Nu era o 
situație neobişnuită. Ofiţeri cu grade înalte nu reuşeau să-şi limpezească, 
în întregime, activitatea din anii războiului. În timpul campaniei militare 
Gogu Enescu nu era încă medic, nici măcar ofiţer (abia la 15 noiembrie 
1917 primise tresele de sublocotenent în rezervă). Interesant este că la 
sfârşitul memoriului, după semnătură, petentul notează: 18 august 1919, 
Buneşti, strada Viilor 74. Cele două toponime pot fi localizate cu 
uşurinţă ; cel de al doilea „„Viilor” a dispărut din memoria colectivă. 
„Strada”, adică drumul în pantă de la intrarea în Buneşti există, cât 
priveşte „„viile” au rămas o amintire. 

La 28 octombrie 1923, în „Foaia calificativă” consacrată 
medicului sublocotenent Enescu Gh., comandantul Regimentului „Mihai 

Viteazul”, colonelul Bădulescu, nota: „Din declaraţia anexată la memoriu 
şi confirmată de şefii săi tehnici reiese că medicul sublocotenent E.Gh. 
a fost, atât bolnav de febră tifoidă cât şi de tifos exantematic la 
spitalele pe lângă care a funcţionat în timpul campaniei. Dacă în 
meseria sa este calificat bine de şefii săi, personal îl caracterizez: 
„Merită a înainta.” $ 

Nici în 1923, la 4 ani de la terminarea războiului, situaţia militară 
a medicului sublocotenent nu era clarificată: „Urmează să fie concentrat 
pentru a-şi dovedi aptitudinile, scria în noiembrie 1923 comandantul 
Regimentului „Mihai Viteazul”, colonelul N. Ciupercă. „Merită să 
înainteze după ce va satisface obligaţiile cerute de lege” (numărul de zile 
succesive de concentrare, n.a.)./ 

La 1 ianuarie 1924 este, în sfârşit, avansat la gradul de medic 
locotenent în cadrul Regimentului 4 grăniceri. La 31 octombrie 1924, 
comandantul regimentului, colonelul N.Dumitru, îşi exprimă, într-un 
raport, dezamăgirea față de rezultatele demersurilor sale pentru 
clarificarea situaţiei militare a subordonatului său: „Medicul locotenent . 
Enescu Gheorghe este repartizat acestui regiment prin 1.D.R. nr.127/1924 
publicat în Monitorul oficial nr.17/1924. De la această dată (1 ianuarie 
1924) până în prezent (31 octombrie 1924) regimentul a căutat prin 
diferite interveniri să-i procure datele diferitelor mutații suferite de 
acest ofițer de rezervă şi n-a fost posibil.” * 

La 1 aprilie 1926 medicul locotenent în rezervă Enescu Gheorghe 
este trecuti din evidențele Regimentului 4 grăniceri în cele ale 
Inspectoratului sanitar. '9 Până în 1931 n-a mai fost concentrat, iar despre 
posibile concentrări după această dată nu avem informaţii. Medicul avea 
40 de ani şi considera încheiat capitolul de medic militar. Viaţa îşi urma 
cursul. 

După obținerea licenţei a lucrat ca medic intern la Triajul de 
bolnavi (1922-1926), apoi la Dispensarul nr. 7 al Asigurărilor Sociale 
(1926-9 noiembrie 1933). 

În 1926 îşi ia doctoratul în medicină cu teza „Pneumotoraxul. 
Metode de diagnosticare şi terapie”. Din 1933 până în 1939 este medic- 

şef al Casei de Asigurări, iar din 1936 este docent la catedra de pediatrie 
a Facultăţii de Medicină Bucureşti. 

În 1937 este ales vice-președinte al Asociaţiei Medicilor şi 
Farmaciştilor, în 1939 este numit director-general medical al Casei 
Centrale a Asigurărilor Sociale, iar din 1945 îndeplineşte funcţia de 
director general al Casei. Sub direcţia sa s-au construit trei unități 
medicale de mare utilitate: Spitalul Casei de Asigurări Bucureşti (se 
numea casa Bucureşti, azi Spitalul „Sfânta Maria”, de pe bulevardul 
Mihalache), cu dispensarul policlinic ambulatoriu afiliat; Dispensarul 
medical nr.l din bdul Ghica, azi Clinica de pediatrie „Emilia Irza”; 
Dispensarul medical nr. 4, azi Maternitatea „Bucur”. 

Desfăşoară o intensă activitate de pionierat în domeniul 
asigurărilor sociale, constând în organizarea, în diversificarea şi în 
ridicarea calităţii serviciilor medicale ale C.C.A.S., astfel încât. această 
instituţie de prestigiu să funcționeze pe temelii solide. Au fost create 
centre antituberculoase, anti boli venerice, cu accent pe patologia 
siphilisului, centre de medicina muncii, cabinete de medicină preventivă, 
un centru anticanceros, şi mai multe maternităţi. În aceşti ani au fost 
organizate serviciile de gardă permanentă în dispensarele medicale, 
precum şi serviciile farmaceutice şi de laborator, s-au pus bazele 
asistenței medicale de îngrijire la domiciliu a asiguraţilor precum şi 
sistemul de pensii de boală pentru aceştia. 

Doctorul Gogu Enescu este inițiatorul conceptului economic 
(considerat şi azi o soluţie viabilă) al autofinanțării instituţiilor 
medicale prin realizarea simbiozei între serviciile publice şi cele 
private, ceea ce permitea atragerea spre spitalele asigurărilor sociale, pe 
de o parte, a clientelei bogate, capabile să-şi plătească serviciile medicale 
şi, pe de altă parte, a somităţilor medicale, care ofereau, astfel, consultații 
şi asiguraţilor. Un exemplu de aplicare practică eficientă a principiului 
simbiotic l-a oferit Casa Bucureşti (azi Spitalul „Sfînta Maria”). 

În 1948, când autorităţile comuniste au decis naționalizarea 
Caselor de Asigurări Sociale, doctorul Gogu Enescu a protestat 
vehement, demonstrând ilegitimitatea actului de confiscare a unor 
bunuri realizate cu răbdare, în timp, de către asiguraţi, intrând, 

astfel, în conflict cu Gheorghe Apostol, atunci ministru al muncii şi al 
prevederilor sociale. A fost înlăturat din funcţiile pe care le deţinea 
(împreună cu întreaga administrație a Casei Centrale), a fost exclus din 
învățământ, i s-au confiscat bunurile şi a fost mutat ca medic de 
întreprindere la noua filatură de bumbac situată în afara Bucureştiului. În 
1954 a fost pensionat, iar la 1 februarie 1963, la vârsta de 71 de ani, a 
murit de cancer, cu gândul la satul de pe Vâlsan, Buneşti, de unde şi-a 
luat zborul în lume şi unde intenţiona să organizeze un dispensar medical 
sătesc după modelul dispensarelor muncitoreşti. 


Note 
1. Arh. MA.N, fond Memorii Bătrâni, Locotenenţi E. 127, f. 2. 
2. Tudose, P., „Monografia comunei Mălureni, judeţul Argeş, 


Tiparg, Piteşti, 2004, p. 57. 
3 Arh. MAN, op. cit., ful, 
4. Idem, f. 12. 
5. Ibidem, if 2: 
6. Ibidem, f.3. 
7. Ibidem, fa. 
8. Ibidem, £9. 
9. Ibidem, file 
10. Ibidem, f. 27. 


Mulţumim, şi pe această cale, domnului Matei Guran, medic la 
Spitalul Colentina, ginerele doctorului Gheorghe Enescu, pentru 
informaţiile utile pe care ni le-a oferit în vederea schițării medalionului 
de faţă. 

MEDICUL MAIOR GEORGESCU C. NICOLAE 


Încercând să reconstitui, din 
însemnări disparate, risipite pe foi 
îngălbenite de vreme, firul vieții şi 
al activităţii unor oameni care şi-au 
pus cunoştinţele, priceperea şi 
propria sănătate în slujba vieţii şi a 
sănătăţii semenilor, militari sau 
civili, încerci, uneori, trăiri 
contradictorii, şocante: pe de o 
parte, eşti stăpânit de un sentiment 
reconfortant ştiind că te afli pe un 
teren sigur, în tovărăşia unor 
documente, în care domnesc 
precizia şi rigoarea ostăşească, pe 
de altă parte, incertitudinea şi misterul care se instalează în ultimele file 
ale dosarului personal aparţinând medicului maior Georgescu C.Nicolae 
inculcă cititorului o stare de insecuritate, de neputinţă în efortul de a 
accede la adevăr. Ultima consemnare făcută în pagina rezervată 
capitolului „Servicii şi diverse poziţiuni”din respectivul dosar este 
datată 1 octombrie 1936 şi conţine patru cuvinte: „Mutat la Divizia 
21.” Atât. De aici încolo...tăcere. La 1 octombrie 1936 avea 48 de ani, 
era medic ofiţer (activ) avea gradul de maior şi un trecut ireproşabil. 

Nu era la vârsta care impunea trecerea lui în rezervă sau în 
retragere. Şi pentru ca misterul să fie deplin, pe copertă, alături de nume, 
cineva a scris: ”Mort”. Când?, Unde?, În ce împrejurări? Sunt câteva 
dintre întrebările care ne vin degrabă în minte, fără a găsi undeva un 
răspuns. Situaţie similară celei privindu-l pe medicul maior Brezeanu 
Nicolae, eminent chirurg militar, decedat în 1933 la vârsta de 41 de ani! 
În cazul ambilor, nicio precizare privind data şi cauzele morţii. Măcar 
atât. Am menţionat undeva lipsa unor „Foi calificative” din dosarele 
multor medici militari. Nu e de mirare. Întâlnim situaţii asemănătoare şi 

la personalități cu nume în armata română: Generalului de brigadă 
Vasilescu N. Petre, comandantul artileriei grele a Diviziei a 2 a Vânători, 
unul dintre artizanii „bătăliei Moldovei”, cum a fost numită confruntarea 
hotărâtoare din triunghiul de foc Mărăşti, Mărăşeşti, Oituz, „cu toate 
cercetările făcute nu i s-au putut găsi decât cele câteva foi. Probabil că 
restul memoriului a fost pierdut, cum au fost pierdute atâtea memorii”, 
scrie generalul Teodorescu, comandantul artileriei grele a armatei 
române. 

Revenind la prezentarea câtorva date biografice ale medicului 
maior Georgescu Nicolae, menţionăm că s-a născut în anul 1888, în 
Topoloveni, plasa Podgoria, județul Muscel (astăzi Argeş), din părinții 
Constantin şi Elena. 

După studiile primare şi liceale făcute în Topoloveni şi în Piteşti, 
intră prin concurs la Institutul Medico-Militar din Bucureşti în anii 
premergători intrării României în primul război mondial. Sunt anii în 
care înțelegându-se nevoia acută de medici militari pentru confruntarea 
armată ce se profila (pornind şi de la experiența participării oştirii 
române la campania din Bulgaria) se suplimentează numărul de locuri în 
anul I la Institutul Medico-Militar. Dacă în anul universitar 1913-1914 
sunt înscrişi 13 studenţi, în anul următor, 1914-1915, numărul acestora 
ajunge la 86, iar în 1915-1916 sunt admişi în anul I 46 de studenți. 
Intrarea României în război este urmată de închiderea porților Institutului 
pentru doi ani, până la terminarea războiului. 

În această situaţie, caracterizată prin pregătiri febrile de război, la 
1 iunie 1915 studentul Georgescu Nicolae este înaintat la gradul de 
medic sublocotenent, iar peste ceva mai mult de un an, la 15 iulie 1916, 
tânărul sublocotenent, încă student la Institut, este mobilizat la 
Ambulanţa Diviziei VI.? 

Lipsesc datele privind activitatea şi comportarea medicului 
Georgescu în prima parte a campaniei militare, august-decembrie 1916, 
dar, din aprecierile ulterioare ale şefilor săi desprindem devotamentul 
său de sorginte țărănească pentru salvarea vieţii celor loviți de glonț, de 
schije, de baionetă sau de tifos. 

Începutul campaniei a fost foarte promițător.Soldaţii români au intrat în 
Transilvania într-o atmosferă de entuziasm amplificat de imensa bucurie a 
românilor eliberaţi. După o serie de greşeli şi de şovăieli ale comandamentelor 
armatei române, urmare şi a dezastrului de la Turtucaia, dar mai ales din 
pricina ofensivei puternice a forțelor germano-austro-ungare conduse de 
generalul E. Von Falkenhain, situaţia de pe frontul din Transilvania s-a agravat. 

Bătălia Bucureştiului, cum au fost numite încleştările dramatice de pe 
Argeş şi de pe Neajlov, reprezintă cea mai sângeroasă bătălie, dar și cea mai 
hotărâtoare din momentul intrării României în cea dintâi conflagrație mondială. 
Practic, armata română s-a confruntat aproape singură cu trupele a patru puteri 
adverse: Germania, Austro-Ungaria, Bulgaria şi Turcia. 

Destinată a fi o „„Marnă română”, sub conducerea generalului Prezan, 
armata română a înregistrat, iniţial, succese promițătoare, dar bătălia s-a 
încheiat cu înfrângerea trupelor noastre, autoritățile părăsind în grabă Capitala, 
în care trupele Puterilor Centrale au intrat la 23 noiembrie/6 decembrie 1916. 
În ajunul ocupării Bucureştiului de către adversar, se petrece un fapt unic în 
istorie, demonstrând lipsa de decență şi totala iresponsabilitate a unora dintre 
cei care decideau soarta țării: la Marele Cartier General al armatei române s-a 
organizat „o masă comună”, pentru a se sărbători înaintările din armată, făcute 
în scopul „ridicării moralului armatei”. „Printre cei înaintați de-a valma şi fără 
discernământ s-a numărat şi prinţul moştenitor Carol (motivul mesei comune!), 
care, inițial, refuzase să meargă, evident simbolic, pe front, apoi, când se 
dusese organizase chefuri care sustrăgeau pe ofițeri de la îndatoririle lor. 
Îndurerată, regina Maria i-a scris lui Carol că, mamă şi regină, îi era ruşine să 
aibă un asemenea fiu.” $ 

După căderea Capitalei, Goga notează: „Piramida noastră socială e 
morbidă — vârful bolnav de sifilis, temelia de pelagră. A trebuit acest cataclism 
ca să crape mincinoasa faţadă occidentală, ca să vedem în dosul ei... Într-o 
asemenea situaţie tragică, cu elementele de-aici, nefiind o ţară de opinie 
publică sau de libertate constituțională, nu se aşteaptă nimeni la o schimbare de 
politică internă. Guvernul, care în Franţa ar fi căzut din primele zile, şi în Italia 
ar fi fost asasinat, e tot atât de sigur la locul lui.” Un singur exemplu, care 
confirmă cele de mai înainte: compromisul general D.Iliescu, în loc să fie 
înaintat Curţii Marţiale, este trimis în Franţa ca reprezentant al armatei române! 

În acest timp, spectacolul” retragerii armatei aflate în pragul 
dezagregării, prezentat de Ştefan Zeletin, ofițer de rezervă, în volumul de 
amintiri intitulat „Retragerea” oferă cititorului un tablou dantesc: „Soldaţii, 

flămânzi, cerşeau mâncare la porţile caselor sau furau prin spatele curților. Au 
murit mai puţini soldaţi în încleştările cu inamicul şi mai mulți din cauza lipsei 
de hrană şi de istovire, de pe urma marşurilor (unele ordonate inutil de ofițeri 
a 5 
incompetenţi)”. j | _ | 
Asemenea „amănunte” nu puteau apărea în comunicatele militare. Şi 


nici n-au apărut. 


Prima „Foaie calificativă” privindu-l pe medicul sublocotenent 
Georgescu Nicolae însumează 4 luni (23 februarie-25 iunie 1917), iar a 
doua 10 luni (26 iunie 1917-27aprilie 1918). Ambele sunt semnate de 
comandantul Regimentului 16 „Suceava“, colonel (indescifrabil). 
Prezentăm câteva secvenţe din acestea: ati 

„Deşi student în medicină, dar cunoaşte branşa medicală Şi 
precizează uşor diagnosticul. A funcționat ca medic de batalion de la 23 
februarie la 25 iunie 1917 unde a fost neobosit în îngrijirea sănătății 
oamenilor. | | 

Cât Regimentul a fost pe poziţie în sectorul Hălașului, a ținut 
locul la două batalioane pe front şi s-a achitat cât se poate de bine de 
însărcinările sale.” $ it at sata 

„În toate luptele (pe) care le-a avut Regimentul şi-a IEiSOțit 
Batalionul său, îngrijindu-l cu dragoste şi cu multă solicitudine de 
răniți şi bolnavi. Un foarte bun medic”. GE nul 

„În timpul luptelor a fost totdeauna la postul SĂ, iar în 
timpul epidemiei din 1917, a căutat să ia cât mai bune măsuri de 
profilaxie ca epidemia să nu se întindă. A fost mutat la Ambulanţa 
Diviziei pentru debilitate pronunţată datorită oboselii pe front şi nu s-a 
evacuat mai departe, pentru a se putea înapoia cât mai repede N 
Regimentul său de care nu vrea să se despartă. ua cu Prisosiiița să 
fie înaintat la gradul de medic locotenent în rezervă.” Redactate într-un 
stil neutru, de comunicate militare, textele nu dau nici măcar o vagă idee 
despre dramatismul evenimentelor la care tânărul student (avea 28 de 

ani) cu trese de medic sublocotenent lua parte. 

La 13 noiembrie 1917 este trimis de către conducerea 
regimentului să urmeze cursurile Şcolii de medicină, după care se 
întoarce la unitate pe 3 ianuarie 1918. 

La 16 aprilie 1918, Georgescu Nicolae este înaintat medic 
locotenent (în cadrul Regimentului 2 „Vâlcea“, în urma propunerii 
comandantului Regimentului „Suceava“ nr.7 . 

După încheierea războiului, li se permite studenţilor Institutului 
Medico-Militar să-şi reia studiile. În asemenea situație, la 19 februarie 
1919 medicul locotenent Georgescu Nicolae revine la Institut, unde îşi 
finalizează studiile, după care, în 1920 se înscrie şi urmează cursurile 
Școlii de Aplicaţie Sanitară din Bucureşti, obținând diploma care va 
facilita înaintarea sa la gradul de medic căpitan, la 1 decembrie 1920. 8 

„La 14 decembrie 1920 este mutat la Regimentul 9 Roşiori, unde 
lucrează în calitate de medic-şetf până la 12 ianuarie 1921, când este 
transferat la Regimentul 3 artilerie grea. 

Mijlocul anului 1921 (16 iunie) aduce un moment fericit în viața 
medicului căpitan Georgescu Nicolae: căsătoria sa cu Eliza Grigorovici, 
din Bucureşti. Vor avea un copil, Nicu, născut la 14 decembrie 1923.” 

În aceşti ani, profesionalismul medicului căpitan, devotamentul 
acestuia pus în slujba sănătății ostaşilor, rezistența sa fizică şi morală 
probate în anii grei ai războiului îşi vor găsi recunoaşterea din partea 
superiorilor: în 1922 este decorat cu Ordinul „Coroana României” clasa a 
V a în grad de cavaler (L.D.R. 5286) şi i se conferă Medalia „Victoria” a 
marelui război pentru civilizaţie”, 1916-1921, iar în 1925 primeşte 
„Crucea Comemorativă” (brevet 5516/1925). 10 


Medalia „Victoria a marelui război pentru civilizaţie” reamintește, celor 
ce au uitat şi atrage atenţia tuturor că în anii 1916-1920 românii Şi-au vărsat 
sângele în două războaie: în primul, numit Războiul de întregire a neamului 
(1916-1918), armata română a luptat alături de forțele Antantei pentru 
recuperarea teritoriilor româneşti din Austro-Ungaria. În al doilea război 
(1918-1920), România a luptat singură împotriva regimului sovietic de la 
Budapesta condus de Bela Kun, pentru consolidarea unității noastre naționale 
şi pentru salvarea Europei de pericolul comunist. Acest al doilea război, 
pentru civilizaţie, a fost pus la index de către istoricii noştri vreme de aproape 
50 de ani (1946-1990) 

În „Foaia calificativă” pe anul 1922 (1 noiembrie 1921- 31 
octombrie 1922) colonelul Pallade, comandantul Regimentului 3 Artilerie 
grea, nota următoarele cu privire la subordonatul său, medicul Gail! 
Georgescu: „...este un foarte bun ofiţer sanitar, îngrijește cu multă 
pricepere şi conștiinciozitate de oamenii regimentului. Cred ad Sa sunt 
deplin îndreptăţit să zic (sic) că acest ofițer medic merită ia aspire la 
grade mai mari şi să se bucure de o înaintare excepțională.” N 

Pentru a putea fi înaintat la gradul de medic maior urmează în 
1925 Cursul de pregătire pentru ofițerii superiori, la absolvirea căruia (16 
septembrie 1925), generalul Economu, directorul Cursului, menţiona: 

„Priceput şi metodic în lucrările de specialitate; cunoaşte 
atribuţiile şi tactica serviciului sanitar. Are pregătirea necesară pentru 
a deveni ofițer superior. La examenul de fine de curs a fost declarat 
reuşit”. 17 

În „Foaia  calificativă” pe anul 1928, comandantul 
Comandamentului 3 Teritorial Galaţi, generalul de divizie M. Florescu, 
laudă zelul şi profesionalismul subordonatul său: „Medicul căpitan 
Georgescu Nicolae e un bun medic militar, care nu se mulţumeşte CU 
serviciul restrâns de la Comandamentul 3 Teritorial, ci face şi serviciul 
ca medic secundar internist la Spitalul militar. Am avut ocazia să văd 
bolnavii săi la spital şi am constatat buna îngrijire precum şi buna căutare 
a celor din cura sa. Am mai avut ocazia să văd că se ocupă şi de căutarea 
ofițerilor şi familiilor lor fără nici un interes.” i, | 

| La 31 martie 1930 este înaintat medic maior. Peste numai 7 luni, 
între medic şi şeful său direct, colonelul Al. Constantinescu, 
comandantul Regimentului Siret 11 Galaţi, se ivesc unele diferende Gai, 
se pare, afectează raporturile ierarhice normale dintre ei şi îl dee faina 
pe cel de al doilea să plaseze, într-o apreciere, dominant pozilișă, 
consacrată medicului, fraza următoare: „Este disciplinat, totuşi are 
oarecare lacune în educaţia sa ostăşească, obicinuind a comenta şi 
discuta ordinele şi având atitudine neostăşească faţă de superiorii 
săi, lacună care trebuie să dispară cât mai curând, pentu ca medicul 
maior să fie apreciat ca un destins (sic) medic superior.” 


8l 


Fraza cu pricina produce o reacţie în lanț în rândul superiorilor 
medicului „deficitar la capitolul educaţie ostăşească”, amintind prin 
amploare de „istoria” bulgărelui de zăpadă rostogolit pe un teren în 
pantă. Fără să se precizeze culpa medicului, s-a declanşat un duel în care 
stiloul a luat locul pistolului, în intenţia unora de a curma asemenea 
„ieşiri” neostăşeşti sau din dorinţa altora de a decela cauzele unor stări 
anormale din armată. 

Mai întâi, generalul LI. Gavrilescu, comandantul Diviziei 21, 
cercetează „Foaia” care-l incrimina pe medic, după care notează: 
„Recomand comandantului de Regiment să-i desăvârşească educaţia 
ostăşească dezobişnuindu-l a comenta ordinele pe care le primeşte şi 
de a avea atitudine ostăşească ce se cere oricărui militar, chiar când e 
doctor şi cu atât mai mult celui care poartă pe haină galonul de maior. 

Recomand de asemenea medicului şef al diviziei să-l 
urmărească în de aproape spre a-şi putea forma convingerea fermă 
asupra conștiinciozităţii cu care examinează pe cei Supuşi sau care se 
supun examinării sale.” Urmează semnătura generalului şi data: 1 
decembrie 1931' După un an, la 21 noiembrie 1932, comandantul 
Brigăzii 21 infanterie, colonel (indescifrabil) dă o replică fermă, 
curajoasă, nu neapărat preopinentului său, generalul Gavrilescu, ci mai 
curând - „sistemului” care genera şi/sau tolera o anumită situație 
(condamnabilă) în armată, punând în lumină cauzele reale ale aşa-zisei 
atitudini „neostăşească” a medicului maior Georgescu Nicolae, 


„Lacunele” din educaţia ostăşească a medicului exprimă o stare de spirit 
prezentă în mediile ofițereşti conştiente de starea armatei române, cu totul 
neglijată după ce salvase ţara de la dezastru. Corupţia generalizată care 
cuprinsese tânăra Românie Mare din perioada interbelică mina orice iniţiative 
privind înzestrarea şi modernizarea armatei. La 1 ianuarie 1936, C. 
Argentoianu nota în jurnalul său: „Între cele patru granițe ale ţării şi până 
sus, totul e numai corupţie. Singurul lucru organizat în România Mare e 
jaful şi şperțul. ... Ne copleşeşte mocirla.” 15 


Nimic nou sub soare, am putea spune, menționând că aserţiuni 
precum cele de mai înainte s-ar potrivi şi vremurilor de astăzi. „Păcatele 

de azi sunt păcatele de ieri, repetate, agravate, tocmai pentru că au fost 
ascunse, iar istoricii —de teamă că li se va reproşa lipsa de patriotism- au 


, Isi = 1 
preferat să tacă.” ! 


„De doi ani şi jumătate de când comand această brigadă, afirmă 
comandantul brigăzii 21 infanterie, nu mi s-a întâmplat să aud o singură 
dată pe medicul maior Georgescu discutând ordinele sau pe camarazii 
săi. E necesar să nu se arunce oprobiul asupra unui ofiţer fără o 
prealabilă şi solidă documentare.” 

Luînd apărarea  subordonatului său, medicul Georgescu, 
comandantul brigăzii radiografiază o stare generală a armatei pornind de 
la un caz real în care „cazarma a ajuns să cadă pe noi”, iar „hrana trupei 
nu s-a plătit pe un an aproape” Din pledoaria sa extragem câteva 
secvenţe: (Medicul maior Georgescu) „nu e cazul să-şi facă serviciul de 
frica (sic) că este urmărit şi supravegheat deaproape”. Greşeala lui este 
că nu şi-a impus punctul de vedere față de comandantul regimentului, 
ajungându-se la situația de față: „cazarma a ajuns să cadă pe noi”, 
„însuși comandantul de regiment recurge la expediente ca să-și 
hrănească trupa”; „nu s-a plătit hrana trupei pe un an aproape” 
(Acestea sunt „problemele” asupra cărora trebuie să-şi îndrepte atenția 
comandantul diviziei, generalul I.Gavrilescu, spune, puţin voalat 
colonelul). „Medicul, din delicateţe, spirit de disciplină şi înțelegere a 
stărilor de azi nu l-a pus pe comandantul său de regiment în situații 
grele” În finalul raportului său, colonelul comandant al brigăzii conchide, 
deloc protocolar: „Aştept de la domnul medic al Diviziei şi al Corpului 
de armată să ia apărarea colegului şi subalternului dumnealor şi să pună 
lucrurile la punct. De la medicii noștri aşteptăm ştiinţă, iar nu 
curtenire.” 1 

În ultima „Foaie calificativă” din dosarul medicului maior 
Georgescu Nicolae, (cuprinzând perioada 1 noiembrie 1935-31octombrie 
1936), comandantul Diviziei 21, generalul Linteş, confirmă prin propria 
semnătură veridicitatea „notelor” pozitive ale comandantului de regiment 
cu privire la activitatea medicului situat în postură de personaj principal 
al paginilor de față. Cităm o singură frază: „De asemenea, a luat parte la 

pregătirea specialiştilor de gaze, precum şi la controlul higienic al 
instrucției cu masca unde a pus o deosebită grijă pentru îndeplinirea 


obligaţiilor militare.” 19 


După ce la 1 august 1936 primeşte 30 de zile de concediu, la 1 
octombrie acelaşi an este mutat la Divizia 21. 

Acestea sunt ultimele ştiri pe care ni le oferă dosarul personal al 
medicului maior Georgescu Nicolae. De aici încolo...file albe. Pe 
copertă, cu litere mari, strâmbe, cineva a scris: "MORT". Atât ne spun 
documentele armatei despre OMUL şi Medicul maior Georgescu 
Nicolae.. Avea numai 48 de ani. 


Note 
1. Arh. MAN, fond Memorii Bătrâni, Maiori, G 73, fil 
2. Idem, 2, 
3. Constantiniu, Florin, „O istorie sinceră a poporului român“, 
univers enciclopedic, buc. 2002 p. 263; 
4. 1dem, p. 264; 
5. Ibidem p. 264; 
6. Arh. M.A.N. op. cit. f.6; 
7. Idem, f.7; 
8. Ibidem, f.4; 
9. Ibidem, f. 4; 
10. Ibidem, , fl 
11. Ibidem, fi2i 
12. Ibidem, f. 12 
13. Ibidem, 16; 
14. Ibidem, fil 2: 
15. Ibidem, f.24; 
16. Constantiniu, FI., op cit., p.325; 
17. Idem, p.17; 
18. Arh. MAN, op. cit., f25; 
19. Idem, f.32; 

MEDICUL GENERAL DE BRIGADĂ ÎN REZERVĂ 
GEORGESCU GH. NICOLAE 


Născut la 19 februarie 1872 în Câmpulung, plasa Nucşoara, judeţul 
Muscel (astăzi Argeş), fiul preotului Gheorghe Georgescu şi al Zoiei 
G.N. lorga, este unul dintre puţinii medici militari argeşeni pe care 
Războiul de întregire i-a găsit în rândul ofiţerilor superiori, cu gradul de 
medic locotenent-colonel, ulterior de medic colonel. 

După terminarea studiilor liceale, este admis prin concurs la 
Facultatea de Medicină din Bucureşti, iar la 8 ianuarie 1893, la vârsta de 
21 de ani neîmpliniţi, este internist la Spitalul Medico-Militar din 
Bucureşti. ! 

Peste 5 ani, la 1 aprilie 1898, este numit medic de batalion la 
Regimentul “Mehedinţi” nr. 17, unde primeşte „botezul” primei aprecieri 
ortografia originară: 

„Foie personală 
1899, iulie 29 

Continue a depune bine examenul de doctorat, disciplinat, 
inteligent, ținută corectă, serveşte bine”. Semnează medicul de corp 
de armată D.Zorileanu, directorul Internatului. g 

Îmi permit o scurtă digresiune: Urmărind evoluția titulaturii 
aprecierilor ce se întocmeau fiecărui ofițer din armata română de-a 
lungul anilor, cum se desprinde din documentele cercetate de noi, rezultă 
că, până în 1907, acest act purta denumirea de „„Foie personală”, apoi, 
până în 1911 (inclusiv) „Note personale” şi, în fine, până prin 1950, 
„Foaie calificativă”. | 

La 16 iulie 1900 este înaintat la gradul de medic locotenent în 
rezervă în cadrul Regimentului „Radu Negru” nr. 8. După nici 3 luni de 
serviciu în noua unitate, la 28 septembrie, „beneficiază” de cea de a doua 
„Folie personală”, semnată de comandantul unităţii, locotenent-colonelul 
Spiroiu, document din care extragem, respectând ortografia vremii: 

„Deşi venit în regiment de puţin timp, constat cu multă plăcere că 
Oficerul şi îndeplineşte cu conştiinţă misiunea. Tratează cu blândeţe 
omenii carii au trebuință de ajutorul său. A luat parte în manevrele ce s- 
a(u) esecutat cu Regimentul şi cu Brigada. Conduita sea nu lasă nimic de 
dorit. Are viitor.” 

La 16 iulie 1901, exact la un an de la momentul primirii 
galoanelor de locotenent, este înaintat la gradul de medic căpitan.” 

Se căsătoreşte la 18 mai 1903, la vârsta de 31 de ani, cu Alexandrina 
Iordăchescu, domiciliată în Bucureşti şi vor dobândi doi copii: Constantin, 
născut la 10 mai 1904 şi Elena, la 22 ianuarie 1906. În acest ultim an i se 
decernă „Medalia jubiliară Carol I”, L.D.N. 5384/1906.5 

La 2 octombrie 1903, medicul muscelean Georgescu Nicolae, care 
până la acea dată încă nu văzuse marea, a fost mutat pentru o scurtă 
perioadă la Divizia de Mare, „unde s-a achitat conştiincios de „sarcinile 
sale, îngrijind singur de sănătatea oamenilor de la toate unităţile de pe 
uscat şi de pe mare ale diviziei.” € 

În 1905 îl găsim din nou „pe uscat” la Batalionul 6 “Vânători, 
impresionându-l pe noul său comandant, maiorul Teodorescu, prin 
competenţă, seriozitate şi conştiinciozitate. Cităm: 

„Se ocupă îndeaproape cu starea sanitară a corpului, astfel că nu 
am mai avut de semnalat nici un caz de boală gravă sau contagioasă, 
provenită din neglijenţa sa. Este foarte conştiincios în serviciul său. S-a 
ocupat personal de instrucția sanitarilor şi brancardierilor, atât în tabăra 
„Mihai Bravu”, cât şi în concentrările şi manevrele de toamnă Şi a dat 
rezultate bune. Este rezistent şi foarte disciplinat.” ? 

Inspectorul general al Serviciului Sanitar al Armatei, medicul 
general de divizie A.Demosthene (1905-1908) se declară pe deplin 
mulțumit de prestația medicului căpitan şi-l propune pentru a fi admis la 
examenul de capacitate, moment obligatoriu pentru avansarea la gradul 
de medic maior. Propunerea nu este însuşită la eşaloanele superioare 
pentru că medicul nu avea vechimea necesară în gradul de căpitan. & 

În anul următor, 1906, medicul-şef al Corpului 2 Armată, colonel 
doctor Constantin Papillian (fost director al Institututului Medico-Militar 
între ani 1902 şi 1905, mai târziu, între anii 1909 şi 1912 îndeplinind înalta 

funcţie de inspector general al Serviciului Sanitar Militar) reia propunerea 
de avansare în grad şi îşi construieşte argumentaţia în sprijinul respectivei 
opțiuni pornind de la o situație particulară, prin generalizare: „A avut 
(medicul căpitan Georgescu N., n.a.) un caz de tifos-exantematic în batalion, 
şi, prin măsurile luate la timp şi cu pricepere, boala s-a localizat şi 
batalionul, după 15 zile, a putut pleca la Sinaia, spre a face garnizoană. 
Starea bună sanitară a batalionului, unde n-are niciun bolnav de ochi, 
dovedeşte că-şi îndeplineşte bine serviciul.” * 

(Bolile de ochi erau frecvente în armata acelor ani, n.a.). 
Propunerea având deja susținerea inspectorului general al Serviciului 
Sanitar, în octombrie 1907 medicul căpitan Georgescu „s-a prezentat 
pentru întâia oară la examenul de capacitate pentru înaintarea la gradul 
de maior şi a fost declarat reuşit” 19. 

Încă de la 20 decembrie 1906 personajul principal al rândurilor de 
față fusese transferat la Şcoala de Infanterie, în funcțiile de medic ŞI de 
profesor de igienă, probându-şi calitea deja recunoscută de bun 
profesionist, la care trebuie să adăugăm conştiinciozitatea însoţită de 
inițiativă în îndeplinirea îndatoririlor ce-i reveneau. Comandantul 
„Şcoalei de infanterie”, colonelul Gărdescu, laudă râvna şi determinarea 
medicului căpitan în menținerea stării de sănătate a unității şi propune 
înaintarea acestuia, la alegere, la gradul de medic maior, precum şi 
decorarea lui cu ordinul „Coroana României clasa a V a”, ambele 
propuneri fiind însuşite fără rezerve de către şefii ierarhici. |! 

În 1908, în urma unei inspecții, locotenent-colonelul Dragalina, 
inspectorul „școalelor” de infanterie, remarcă prestația remarcabilă a 
medicului Georgescu, şi-l propune la „înaintare”; la 15 octombrie 1909, 
în următoarea „Foaie calificativă”, în încercarea de a depăși lentoarea 
aparatului birocratic militar, care tergiversa înaintarea medicului în grad, 
inspectorul face risipă de termeni apologetici în „prezentarea” 
subordonatului său: „Conduită exemplară..., continuă a servi cu mult 
zel şi conştiinţă, îndeplinind îndatoririle sale de medic şi profesor de 
igienă la această şcoală, cu multă competență şi dragoste. Energic, 
conştiincios şi devotat serviciului şi cu inițiativă.” De reţinut că 

documentul de mai sus este întărit prin semnătura principelui 
Ferdinant al României, viitorul rege al țării. ? 

În vederea înaintării medicului Georgescu, la 1 octombrie 1909, 
acesta este mutat, de la Şcoala de infanterie unde, se pare, nu era post de 
medic maior, la Şcoala de artilerie şi de geniu, ceea ce îl determină pe 
reprezentantul „Reginei bătăliilor” (infanteriei) să consemneze cu 
nedisimulată mâhnire: „Scoala regretă plecarea acestui ofiţer, căci 
pierde un prea bun medic şi profesor, iar ofițerii — un bun camarad” 

În acelaşi ton laudativ se înscrie şi „aprecierea” pe care medicul 
colonel Frangulea, şeful Serviciului Sanitar al Corpului 2 Armată o face 
medicului căpitan Georgescu: „Este un excelent medic militar, studios 
şi la curent cu progresul ştiinţific.” În concluzie precizează că 
„menţine, cu multă satisfacţie, notele favorabile bine meritate” („„Note” 
avându-i ca autori pe superiorii ierarhici ai medicului Georgescu). 15 

După un „stagiu” de mai bine de 8 ani în gradul de căpitan, la 28 
noiembrie 1909, pe baza notărilor excelente, medicul Georgescu Nicolae 
este înaintat la gradul de medic maior, în cadrul Regimentului Prahova 
nr.7, unde îl vom găsi până la 1 aprilie 1912.14 

În anul 1910, după cum ne informează „Foaia calificativă” a 
acestui an, proaspătul maior, în calitate de medic şef al Regimentului 
Prahova nr.9, „şi-a îndeplinit excelent atribuţiile ce-i reveneau la 
concentrarea de pe Valea Buzăului, iar în regiment, a instruit foarte bine 
sanitarii şi brancardierii, a pus mult interes şi blândeţe în tratarea 
bolnavilor şi s-a ocupat de îngrijirea materialelor sanitare.” 15 Încerând să 
schițeze portretul aproape desăvârşit al medicului militar devotat 
profesiei sale, în „Foaia calificativă” pe 1911, pe care i-o consacră 
medicului-şef, comandantul regimentului, colonelul Racoviţă, folosește 
cu dezinvoltură sintagme precum: „cultură profesională dezvoltată şi 
bine întreţinută”, „remarcabile aptitudini pentru operaţii 
chirurgicale, pe care le urmăreşte cu multă asiduitate şi folos în 
spitalele locale”, „grija de bolnavii săi”, „deosebita conştiinciozitate 
şi putere de muncă” etc. Obiectiv, se pare, comandantul regimentului 
descoperă la subordonatul său şi un punct slab: „punctualitatea 
redusă”, fără să insiste asupra acestui subiect. Tot atât de interesant mi 

se pare finalul „notei”, în care colonelul îşi expune punctul de vedere în 
problema înaintării în grad a medicului :"Medicul maior Georgescu 
Nicolae nu e cazul pentru a fi propus pentru înaintare (la gradul de medic 
locotenent-colonel, n.a.), deoarece nu are vechimea cerută, totuşi fiind 
înzestrat cu cunoştinţe profesionale bine apreciate de şefii săi tehnici şi 
fiind bine notat în cariera sa, şi, mai ales, în ultimul grad, cred că poate 
aspira să înainteze prin excepţiune.” 1 

La 1 aprilie 1912 este transferat la Spitalul Militar „Regina 
Elisabeta”, primind funcția de şef al Depozitului Chirurgical Central, în 
subordinea directă a medicului colonel Roşianu, „cap” al spitalului, care 
apreciază că merită (medicul maior Georgescu) să „înainteze”, propunere 
agreată şi de medicul general de brigadă, Călinescu Mihail, inspector 
general al Seviciului Sanitar Militar (1912-1917). 

La 20 iunie 1913 este mobilizat, în vederea campaniei militare din 
Bulgaria, şi i se încredințează comanda Depozitului Chirurgical Central. 
Se bucură de prețuirea deosebită a superiorilor săi ierarhici, cum rezultă 
din „Notele personale”din campania anului 1913, sub semnătura 
doctorului şef al Spitalului Militar „Regina Elisabeta”, medicul general 
Papillian.: 

„Eminent medic militar a fost însărcinat pe timpul mobilizării cu 
conducerea  Depozitului Central  Chirurgical, având a înzestra 
formațiunile sanitare din întreaga ţară cu instrumente şi materiale 
sanitare, la care seviciu s-a achitat cu o deosebită destoinicie, 
conştiinciozitate şi promptitudine, reuşind a satisface prea bine toate 
nevoile acestui serviciu de a da posibilitatea ca toate formațiunile 
sanitare să poată fi gata la timp. 

Îndeplineşte toate calităţile unui eminent medic militar activ şi 
mai poate lua parte la o eventuală campanie,” (eventuala campanie 
anticipată de către medicul general va angaja armata română peste numai 
3 ani, n.a.) : 

Pentru toate aceste calităţi îl propun a fi înaintat în mod 
excepțional la gradul de medic locotenent-colonel şi pentru serviciile 
aduse armatei a fi recompensat cu ordinul „Steaua României în gradul de 


cavaler”, 1? 

După încheierea campaniei militare din Bulgaria, medicul maior 
Georgescu Nicolae trăieşte intens bucuria de a-şi vedea, într-un fel, 
răsplătită truda sa în slujba sănătăţii ostaşilor prin cele două distincții 
care i se conferă: ordinul „Coroana României clasa a V a” şi „Avântul 
Ţărei”, 

Delegații Statelor balcanice la Conferinţa de Pace de la Bucureşti (1913) 


La 16 august 1914 este avansat la gradul de medic locotenent- 
colonel şi, cu aceeaşi dată este numit în funcția de şef al Serviciului 
Sanitar al Diviziei a V a. 

Anul 1915, tulburat de pregătirile febrile pentru iminenta intrare a 
României în vârtejul războiului ce însângera Europa, este mai puţin fast 
pentru medicul locotenent- colonel Georgescu Nicolae. In eşaloanele 
superioare ale armatei în locul calmului, al echilibrului, se insinuează o 
stare de nelinişte, de precipitare şi de irascibilitate; peste tot se descoperă 
nereguli, proiecte nefinalizate sau prost executate, se caută vinovaţi şi, cu 
toate asigurările celor mari, un ochi atent nu poate să nu remarce 
formalismul şi diletantismul celor mai multe acţiuni socotite esenţiale 
pentru pregătirea armatei în vederea angajării ei în războiul modern ce 
bătea la porţile ţării. În această stare generală de nervozitate şi de 
neîncredere, o anumită încetineală a medicului Georgescu în îndeplinirea 

unor misiuni, precum și un soi de raporturi, considerate prea blânde, cu 
subordonații, aceştia fiind tot medici, sunt determinate, consideră şefii 
săi, de lipsa de autoritate a medicului locotenent-colonel, de 
incapacitatea sa de a fi şef. Astfel, la 15 septembrie, generalul Frunză, 
comandantul Diviziei a V a, îl pedepseşte cu mustrare, „deoarece a 
întârziat foarte mult în fixarea unui model de samar pentru 
transportul medicamentelor” şi pentru că, la spital, se încălcaseră 
„cele mai elementare reguli de igienă”. 1% Caracterizarea pe anul 1915, 
semnată de exigentul general, constituie un adevărat duş rece pentru 
medicul locotenent-colonel Georgescu, căruia, pe lângă laudele care-i 
însoțiseră cariera i se atribuie destule neajunsuri: 

„Educaţia militară şi îndeplinirea serviciului lasă foarte mult 
de dorit. Nu are destulă autoritate asupra subalternilor săi, ceea ce 
m-a făcut să intervin direct şi să cer pedepsirea medicului său ajutor. 

A lipsit mult de la serviciu, fiind mereu chemat pentru a da în 
primire Depozitul de medicamente şi instrumente chirurgicale, de unde a 
venit cu un buletin de imputaţie, ridicat la o sumă colosală. Nu se poate 
zice că este un om indolent, ba chiar este destul de muncitor el, personal, 
dar nefiind în stare să fie şef, serviciul suferă, ceea ce m-a determinat 
a cere, cu raport special, darea lui în subordine.” N, 

Concomitent cu intrarea României în război, la 16 august 1916 
medicul locotenent-colonel Georgescu N. este numit medic-șef al 
Spitalului mobil al C.3 A., în cadrul căruia participă la prima parte a 
campaniei armatei române, până la 1 aprilie 1917, când este numit medic 
şef al Serviciului Sanitar al Diviziei întâi de Cavalerie, comandată de 
generalul Schina. Rezultă că de la data mobilizării (16 august 1916) până 
la 1 iulie 1918, când este demobilizat şi este mutat la Spitalul militar al 
C.3 A., timp de aproape doi ani, personajul rândurilor de faţă se află „pe 
picior de război”, deşi prin profesia de medic şi, mai ales, prin structura 
sa sufletească este un pacifist. 

- Figură distinsă, deloc războinică, afabil, excesiv de blând cu 
subordonații (până la limita impusă de regulamentele militare), ofiţer 
atipic în raport cu structura comportamentală standard a militarului de 
carieră din acei ani, medicul muscelean şi-a făcut datoria onorabil în 

condiţiile confruntării militare sângeroase, meritându-şi pe deplin 
aprecierile elogioase ale şefilor săi succesivi, din „notele” cărora cităm: 
Medicul şef al C.3 A., colonel dr. Ionescu, scotea în evidenţă, între altele, 
„educația militară deosebită” (a medicului Georgescu, n-a.), 
„devotamentul şi grija manifestate în evacuarea şi îngrijirea 
răniților care soseau de pe front”, „tactul şi prevederea manifestate 
de iapa în conducerea spitalului” etc., încheind: „Merită a înainta, în 
mod excepţional], la gradul de medic colonel.” * (Ceea ce s- realizat la | 
aprilie 1917)) 

„Medicul colonel Georgescu, scria comandantul diviziei, 
generalul Schina în „Foaia calificativă” consacrată subordonatului său, a 
îndeplinit timp de un an şi două luni funcțiunea de şef al Serviciului 
sanitar al diviziei. | 

Are o deosebită solicitudine pentru bolnavi şi pentru starea 
sanitară a trupei şi a ofițerilor. Modul afectuos şi grabnic cu care acest 
medic răspunde la orice chemare este în adevăr mai presus de orice laudă 
şi ar trebui să servească de pildă multora dintre noi. Bun comandant 
Şi de o afabilitate remarcabilă ar putea fi numită chiar feminină.” 





Soldaţi români în tranşee pe valea Oituzului, 
26 iulie/8 august — 9/22 august 1917 

Ordinul de zi al comandantului Diviziei 1 de cavalerie, generalul 
M.Schina, după celebra bătălie de la Oituz, adresându-se tuturor 
militarilor diviziei îl avea în vedere, desigur, şi pe medicul colonel 
Georgescu Gh. Nicolae: „După marşuri lungi şi obositoare, timp de 4 
nopți consecutive, aţi descălecat la Oneşti şi fără nici un răgaz ați pornit 
Ja asaltul înălțimilor râpoase ce ni s-au dat ca obiectiv şi cu un avânt fără 
seamăn ați gonit pe inamic, punând stăpânire pe poziţiunile ocupate de 
el. Copii, sunt mândru de voi, ţara vă va fi în veci recunoscătoare.” 7! 





Unități româneşti de artilerie spre noi poziţii de luptă, iulie 1917 


După una caldă... În aceeaşi „Foaie”, semnată de generalul Schina, 
este adus în prim-plan incidentul avându-l ca „erou” pe dentistul 
Flittmann care „şi-a permis în timpul când trupele luptau la Oituz să 
critice armata noastră şi să facă apologia germanilor. Medicul 
colonel Georgescu Nicolae în loc să reprobe această faptă, a făcut totul 
pentru a-l apăra şi a-i uşura pedeapsa înaintea Curții Marţiale. Deşi 
este cam timid şi de o atitudine excesiv de blândă şi dulce în raporturile 
sale cu camarazii totuşi am avut impresia că a păstrat ranchiună aceluia 
care demascase pe dentistul F.” 2 


Nu cunoaştem obiectul criticilor făcute la adresa armatei române de 
către dentistul F., dar le bănuim şi considerăm că momentul ales era nepotrivit 
și tardiv.Deziluzia suferită de armata română după ruşinoasa înfrângere de la 
Turtucaia (24 august/6 septembrie 1916) a dezvăluit ofiţerilor şi soldaţilor de 
pe front adevăruri dureroase care au compromis şi au spulberat încrederea 
victoriei în Transilvania. Incompetenţa şi laşitatea unor capi ai armatei, 
coroborate cu slaba, înzestrare a acesteia pentru război, în cei doi ani de 


93 


neutralitate, din cauza corupţiei generalizate, erau adevăruri care nu mai puteau 
fi escamotate. În fruntea Marelui Stat Major, în locul generalului Zottu, bolnav 
de nervi, deşi existau generali capabili, a fost numit generalul Dumitru Iliescu, 
„total obedient față de primul ministru, tipul generalului fanfaron şi 
iresponsabil, anunțând că totul e pregătit şi că victoria e sigură”. 2 

„Aprovizionarea armatei (în cei doi ani de neutralitate, n.a.) a dat 
naştere la un boom afacerist, în care venalitatea a căpătat proporții 
considerabile. Un publicist nota în jurnalul său la 13 august (1915): Nu mai e 
nimic...de operat. Aproape două miliarde de lei ai Ministerului de Război s-au 
mistuit peste ca, peste o lună de zile, să se adreseze acel apel deznădăjduit ca 
să-și facă pomană și să dăruiască obiele pentru soldați” A, 

La Turtucaia, trupele române din „capul de pod fără pod” (după formula 
lui Averescu), abandonate de comandanții lor, generalii Aslan şi Teodorescu, 
au fost încercuite şi anihilate, pierzând 34.640 de oameni: 160 de ofiţeri şi 
6000 de soldați morţi şi răniți, 480 de ofiţeri şi 28.000 de soldați prizonieri şi 
numai $500 de militari scăpați din încercuire. 

„„Spectacolul” ce a urmat dezastrului armatei române la Turtucaia este 
de un dramatism sfâşietor: o mare de oameni, soldaţi şi ofițeri amestecați se 
înghesuie pe malul bulgăresc al Dunării, căutându-şi scăparea. În spate, 
bulgarii, militari şi civili dezlănţuiţi, în față Dunărea (fără nici un pod), dincolo, 
pe malul românesc al fluviului, salvarea aproape imposibil de realizat. 

Deodată, din direcţia fortificațiilor abandonate de la Turtucaia, un 
automobil purtându-l pe generalul Teodorescu, comandantul armatei române 
din fort, trece în mare grabă pe lângă mulţimea ce se înghesuie către malul 
„salvator” al Dunării. Generalul se îmbarcă la bordul vedetei nr. 7 „locotenent 
Călinescu”, care demarează în trombă spre ţărmul dimpotrivă, însoţită de 
huiduielile celor abandonaţi. 

Mulţi dintre soldaţii de pe mal se aruncă în apele învolburate ale 
Dunării, chiar dacă nu ştiu să înoate. Scena este surprinsă ca pe un uriaş ecran 
cinematografic de un martor ocular, pictorul C.Vlădescu, ofiţer rezervist din 
Regimentul 5 obuziere. 

„De pe culmea dealului din față se aude ţăcănitul neîntrerupt a două 
mitraliere, cari, peste capul nostru, seceră mulțime din sărmanii noştri soldați, 
ce luptă din greu cu valurile Dunării către malul românesc. Îi vedem numai in 
treacăt, când unul, când altul lovit de glonţ, dispare sub undă însemnând cu 
dâre de sânge luciul metalic al apei."% 

Aceeaşi scenă, prezentată de un istoric dintr-un alt unghi, nu diferă, în 
esenţă, de cea anterioară: 

„Luaţi de curent, în lupta cu valurile, singuri sau sprijiniți de câte un 
buştean, de câte o ladă, de câte o uşă, loviți de şrapnelele ce se spărgeau 
deasupra apei, câți pot să se salveze pe malul salvator din faţă? /"26 


Atitudinea lipsită de combativitate a medicului colonel față de 
afirmaţiile dentistului F.nu rămâne neobservată şi neamendată de către 
comandantul Corpului 3 Armată, generalul . Stratilescu, în „Foaia 
calificativă” pe anul 1918: 

„Aprecierile domnului general comandant al Diviziei 1 de 
Cavalerie (Schina, n.a.), bazate pe un fapt care caracterizează felul de a 
judeca al domnului medic colonel Georgescu mă face să cred că acest 
medic nu are încă pregătirea pentru gradul de medic general şi de 
aceea, de acord cu medicul şef al Spitalului Corpului 3 Armată, îl calific 
bun în grad”. ” 

Deşi incidentul legat de dentistul F. s-a consumat în iulie-august 
1917, el a fost unul dintre motivele, neevocat direct, al respingerii 
(repetate) a medicului colonel de la examenele de medic general. Apare 
şi o notă reparatorie în „Foaia calificativă” a medicului colonel pentru 
perioada 31 martie-31 octombrie 1919, autor medicul „cap” al spitalelor 
militare ale C.3 A.: „Ţinând seama că în campanie s-a distins în 
combaterea epidemiei de tifos exantematic, precum şi în conducerea 
Spitalului Mobil al C.3 A., pentru care a fost decorat cu „Steaua 
României în gradul de ofițer”, deşi nota dată de domnul general 
comandant al Diviziei 1 Cavalerie nu este favorabilă şi, pentru aceasta a 
fost propus bun în grad anul trecut, astăzi însă, după modul de a-şi face 
datoria şi după sentimentele patriotice de care e pătruns, sunt de 
părere că merită a fi înaintat la gradul de medic general în mod 
excepţional.” 7 

Surprinzător,  intransigentul general  Stratilescu revine la 
sentimente mai bune şi, în următoarea „Foaie calificativă” (1 noiembrie 
1919- 31 octombrie 1920) consacrată medicului colonel, notează: „Reţin 
aprecierile şi propunerile anterioare”. (prin care se solicită admiterea 

medicului Georgescu la examenul pentru medic general, n.a.). „Domnul 
colonel Georgescu va trece curând examenul pentru gradul de medic 
general. Să aşteptăm rezultatul.” * Rezultatul a fost nefavorabil. Medicul 
nu a reuşit la examen. Alternanţa cald-rece în ceea ce-l priveşte continuă. 

În „Foaia calificativă” pe anul 1921 (1 noiembrie 1920-31 
octombrie 1921), noul medic-şef al Serviciului Sanitar al C.3 A, 
generalul doctor Scurtu, îşi exprimă nemulţumirea față de lipsa de 
bunăvoință (a medicului colonel, n.a.) în respectarea ordinelor 
superioare, reproşându-i că trimitea oamenii la vatră „cu adnotarea să se 
facă formele de amânare şi reformă, fără să-i trimită la 
supervizite”.Concluzia medicului general este previzibilă: „Cum nu a 
reuşit la examenul de medic general, îl propun pentru menținerea în grad 
a doua oară.” * De astă-dată, comandantul C.3 A., generalul Stratilescu, 
devenit „avocat” al medicului colonel (ca unul care-l cunoștea foarte 
bine), atenuează şi motivează faptele ce-i sunt reproşate acestuia, punând 
în lumină partea plină a paharului: „E un medic (Georgescu N.,n.a.) care- 
şi face cu prisosință datoria. Purtările în serviciu semnalate nu sunt de 
acelea care ar scădea valoarea ofițerului. Au fost nepotriviri de vederi. 
Medicul colonel G.N. a avut de întâmpinat în serviciul său mari 
greutăți şi numai mulţumită temerităţii şi puterii sale de muncă a 
pus rânduială în serviciu. ÎL apreciez ca pe un bun medic şi am 
credinţa că va reuşi la examen.” 

În sfârşit, conform ordinului nr.243/1923 al M.R., medicul colonel 
Georgescu N. este declarat reuşit la examenul de medic general. Aceasta 
nu înseamnă că poate pune pe umăr mult-râvnitul galon de general. Până 
la acest eveniment vor mai trece 8 ani! 

În anii ce vin, 1924, 1925, medicul colonel Georgescu N. 
îndeplineşte, pe rând, funcțiile de medic la Comandamentul 2 Teritorial, 
şi de medic-şet la Inspectoratul Marinei, unde se distinge prin măsurile 
luate pentru prevenirea şi combaterea epidemiilor în unitățile aparținând 
Comandamentului, precum şi în organizarea şi înzestrarea Serviciului 
Sanitar al Marinei, obținând aprecieri elogioase din partea şefului 
Serviciului Sanitar al C.2A., medicul general Al. Popescu, a 

comandantului Marinei, contraamiralul Rizea Niculescu şi a mai vechii 
noastre cunoştinţe, generalul Stratilescu. 

În dezacord cu cei trei generali prezentați mai sus, care susţin 
înaintarea în grad a medicului colonel, în „Foaia calificativă” pe 1924, 
medicul general Iacob Potârcă, inspector general al Serviciului Sanitar 
Militar (1924-1926) aduce un argument irefutabil în sprijinul deciziei de 
declarare „bun în grad” a medicului colonel : 

„Medicul colonel D.G. şi-a îndeplinit bine şi conştiincios 
îndatoririle; totuşi cum nu s-a manifestet şi pe tărâmul ştiinţific prin 
nicio activitate mai deosebită, indispensabilă ofițerilor meniți a 
ajunge în capul serviciilor tehnice de la marile comandamente, nu 
sunt de acord deocamdată favorabil propunerii de înaintare în grad 
a ofițerului * 

Însuşindu-şi punctul de vedere al medicului general Potârcă 
Iacob, Consiliul Superior al Armatei îl caracterizează pe medicul colonel 
Georgescu N. pe anul 1925 „bun în grad a treia oară”. 

Urmare a unor noi propuneri de înaintare „la alegere” făcute de 
contraamiralul Rizea Niculescu, de viceamiralul loan Coandă şi de 
secretarul general al Ministerului de Război, A. Ivănoiu, Consiliul 
Superior al Oştirii dezbate „cazul” medicului colonel Georgescu N. şi 
decide: „Înaintare la alegere.” * 

Sfârşitul anului 1927 aduce un nou impediment: fiindcă a utilizat 
un soldat în interese personale, medicul colonel este pedepsit „cu 
zece zile de arest sever”, pedeapsă majorată de Ministerul de Război 
„la 20 de zile de arest sever.” 2 

Nu ştim când s-a realizat mult-amânata înaintare în grad; în „Foaia 
calificativă” din 1931 „eroul” rândurilor de faţă apare scris astfel: Medic 
general de brigadă Georgescu Nicolae. Împlinise 59 de ani de viaţă şi 
17 ani de vechime în gradul anterior (medic colonel) 

La 1 iule 1934 medicul general de brigadă Georgescu Nicolae 
este trecut în rezervă, iar la | ianuarie 1938 era trecut în retragere. Avea 
65 de ani, din care 40 închinaţi oştirii. 

MEDICUL LOCOTENENT-COLONEL ÎN REZERVĂ 
LEHRER FRANTZ 


S-a născut la 7 septembrie 
1883, în Piteşti, judeţul Argeş, din 
părinţii F.M. Lehrer şi Charlota!. 

Dacă studierea dosarelor 
personale ale mai multor ofițeri ai 
oştirii române de la sfârşitul 
secolului al XIX lea şi din prima 
jumătate a celui următor induce, în 
general, cercetătorului ideea că 
exista oarecare grijă pentru 
înregistrarea  atență a datelor 

personale privind viața şi activitatea 
acestora, în cazul medicului locotenent- colonel în rezervă Lehrer Frantz 
întâlnim, încă de la primele pagini, lacune care îngreunează înțelegerea 
cursului vieţii acestuia: nu aflăm nimic despre şcolile pe care le-a urmat, 
despre studiile din domeniul medical, nu ştim când şi unde a obţinut titlul 
de doctor. Nu aflăm nici împrejurările în care, la 10 noiembrie 1901, în 
vârstă de numai 18 ani, tânărul Frantz se înrolează voluntar, cu gradul de 
soldat, în compania a doua sanitară.” 

În mai puţin de trei ani, în cadrul Regimentului 4 „Ilfov“ şi al 
Regimentului „Negru Vodă” 28, obține succesiv gradele de caporal 
(1 iulie 1902), de sergent (1 ianuarie 1903) şi pe cel de plutonier (16 
august 1904) —cel mai înalt din tagma subofiţerilor, dovedind, prin 
repeziciunea  avansărilor, aptitudini militare şi/sau capacitate 
excepţională de adaptare. Nu poate fi exlusă ipoteza potrivit căreia 
viitorul medic absolvise liceul şi, lipsindu-i mijloacele materiale pentru 
parcurgerea studiilor universitare de medicină, găsise suportul într-o 
conjuncturală carieră militară.” 

La 23 iunie 1913 este mobilizat în cadrul Regimentului „Negru 
Vodă” aparţinând Diviziei a III a şi după numai 7 zile, la 1 iulie 1913 

este avansat medic sublocotenent. Se presupune că între anii 1904 şi 
1913 plutonierul Lehrer Frantz şi-a făcut studiile. universitare de 
medicină şi a obținut titlul de doctor. 

În lunile iulie-august 1913, a luat parte la campania militară din 
Bulgaria, numită în mod curent al doilea război balcanic, cea mai scurtă 
campanie militară din istoria armatei române, supranumită de istoricul 
C.Kiriţescu „o campanie de viteză”, iar de către FI. Constantiniu „război 
fulger”. 


Deşi pierderile în vieți omeneşti au fost reduse, ele datorindu-se holerei, 
nu glonţului sau baionetei, iuțeala cu care s-a obţinut victoria a permis 
ascunderea gravelor carenţe în pregătirea armatei române, de la trupă până la 
nivelurile de comandament. De pildă, Marele Stat Major al armatei române 
pregătise planul de campanie după harta prezentată de Bulgaria la expoziţia de 
la Li€ge, unde figurau şosele inexistente. Deşi ataşatul militar român, la Sofia, 
colonelul Dabija, furnizase date corecte, ele au fost ignorate. Un comandant de 
armată, negăsind şoseaua indicată în ordin, a telegrafiat: „Blocat în deplasare 


de absenţa drumului. Vă rog dispuneţi”. S 


„Greul” în această campanie l-a dus serviciul medical al armatei, care 
trebuia să lupte cu un duşman iredutabil, holera, dispunând de mijloace 
logistice insuficiente şi cu lipsa cronică a medicilor şi a personalului medical. 
Să amintim că la sfârşitul anului universitar 1912-1913 la Institutul Medico- 
Militar din Bucureşti absolviseră şi obţinuseră titlul de doctor 2 medici şi de 


farmacist 1 !. 


Prima „Foaie calificativă” din dosarul personal al proaspătului 
medic sublocotenent Lehrer Frantz, având înscrisă data 1913, sub 
semnătura comandantului Regimentului 44 Rezervă, locotenent- 
colonelul Gr. Marghiloman, surprinde prin scurtime şi prin lipsa 
detaliilor, semănând mai degrabă cu o telegramă: „ca medic ajutor a 
secondat destul de mulţumitor pe medicul Regimentului şi a îngrijit 
bolnavii cu devotament.” 5 


Deşi a avut la dispoziție doi ani, 1914 şi 1915 —anii neutralității 
României, guvernul condus de lon 1..C. Brătianu a angajat România în război 
cu armata nepregătită, a subevaluat capacitatea de ripostă a adversarului şi şi-a 

întemeiat planurile de luptă pe promisiunile Aliaților. Şeful Marelui Stat Major, 
generalul Dumitru Iliescu, anunța că totul este pregătit şi că victoria e sigură. 
„Brătianu însuşi evalua eronat viitoarea campanie: el îi spunea generalului 
Averescu, în 1915, că eliberarea Transilvaniei se va face în 15 zile!” $ 

Corupţia şi dezordinea din anii neutralității şi-au spus cuvântul la 
începerea operaţiilor militare, haosul căpătând, în anumite secvențe ale 
articulaţiilor militare şi civile, proporţii uriaşe. 


Între 25 iulie şi 18 septembrie 1914, medicul sublocotenent Lehrer 
a fost concentrat la Regimentul 4 „Argeş“, la sfârşitul stagiului 
„beneficiind” de cea de a doua „caracterizare” din viața sa de medic 
militar. Contrar uzanțelor evidente în asemenea documente, întemeiate 
pe ceea ce este valoros în activitatea subiectului prezentat, caracterizarea 
de care vorbim este în mare măsură negativă şi, din punctul nostru de 
vedere, irelevantă întrucât are în vedere o activitate foarte scurtă: ceva 
mai puţin de două luni (25 iulie-l8 septembrie 1914). Extras: „Se 
prezină bine, sănătos şi rezistent în campanie. În timpul concentrării a 
lăsat de dorit în îndeplinirea serviciului, pentru care fapt a şi fost 
pedepsit cu 4 zile închisoare (a părăsit unitatea cu care plecase la 
exerciţiile de garnizoană). 

Puțin activ deşi are putere de muncă. Nu lucrează din convingere; 
s-a îngrijit de instrucţia brancardierilor şi a sanitarilor din Batalionul său. 

Are nevoie de multe concentrări pentru a se deprinde cu 
îndeplinirea conştiincioasă a serviciului şi a-şi completa educațiunea 
militară” 

E ciudat, după aprecierea noastră, că o persoană care şi-a petrecut 
primii ani ai tinereţii, de la 18 ani la 22, ca voluntar în armată şi, pornind 
de la soldat, a urcat pe scara ierarhică militară până la gradul de plutonier 
(inclusiv), are nevoie „să-şi completeze educațiunea militară”. 

La 10 mai 1916 este mobilizat în calitate de medic sublocotenent 
la Divizia a III a în cadrul căreia intră în luptă încă din prima zi de război 
a României, 15 august 1916. Acest moment poate fi asemuit, dintr-un 
anumit punct de vedere, cu intrarea tânărului medic într-un tunel 
întunecos, a cărui ieşire a fost astupată de o avalanşă de stânci. Timp de 
trei ani nu se mai ştie nimic despre medicul sublocotenent Lehrer. 

Enigma dispariţiei sale din evidențele militare ale acelor ani îşi găseşte 
dezlegarea, întâmplător, într-o frază din „Foaia calificativă” întocmită 
medicului locotenent pe perioada 30 decembrie 1919-20 februarie 1920, 
de către comandantul Regimentului 3 Vânători, colonel (indescifrabil) : 
„A fost prizonier de război şi a cerut să i se rectifice vechimea ca 
locotenent medic de la 1 noiembrie 1916 la 1 martie 1917”, 8 Unde, 
când şi în ce împrejurări a căzut prizonier nu aflăm de nicăieri. 

Să înțelegem din fraza invocată că a căzut în captivitate la 1 
noiembrie 1916? Posibil 


Începutul campaniei a fost dătător de speranțe. Ocuparea Braşovului 
(16-29 august) a fost punctul culminant al ofensivei armatei române în 
Transilvania, unde nu au lipsit şovăielile precauţiei exagerate, ca acelea care au 
făcut ca Sibiul, evacuat de adversar, să rămână neocupat de trupele 
române... Trecerea la ofensivă a forțelor germano-austro-ungare conduse de 
generalul Erikh Von Falkenhayn a agravat situaţia pe frontul din Transilvania, 
repercutându-se şi asupra evoluţiei frontului din sud. 

„După o rezistență la trecători, în care capacitatea de a îndura a 
ţăranului român şi-a spus cuvântul (mai ales pe Valea Jiului, unde populaţia din 
Târgu Jiu s-a alăturat armatei), forțele Puterilor Centrale au izbutit să pătrundă 
prin Defileul Jiului, au ocupat Oltenia şi au trecut apoi în Muntenia (11/24 
noiembrie). Cu o zi mai înainte, forțele germano-bulgare au trecut Dunărea la 
Zimnicea.. Situaţia României a devenit critică.” ? Prinsă în cleştele celor două 
forțe inamice, una venind din sud, alta coborând din Carpaţi, armata română de 
pe frontul transilvan se retrage, luptând pentru fiecare palmă de pământ. Cele 
mai credibile mărturii despre rezistenţa eroică a românilor pe Jiu, pe Olt, pe 
culoarul Rucăr-Bran şi pe Valea Prahovei sunt cele ale inamicului: „Ei, 
românii, scria un reporter de război german, se apără cu deznădejde pentru 
fiecare metru pătrat. din preţioasele lor plaiuri, luptă cu o tenacitate 
surprinzătoare. Sunt oameni iscusiți şi compensează pregătirea militară 
insuficientă printr-o agerime intelectuală şi o facultate de adaptare 
miraculoasă.” !0 

Un alt corespondent de război, Karl Rosner, care a însoțit trupele 
germano-austro-ungare de la Sibiu la Siret, scria: „Românii s-au arătat 
adversari curajoşi şi dârji, care ştiau să se folosească şi de cel mai mic 
avantaj pe care-l oferea terenul accidentat şi prăpăstios al munţilor.”!! 

a. ......ş 


Nu pot fi puse la îndoială aprecierile elogioase cu privire la rezistența 
eroică şi la spiritul de sacrificiu probate de soldaţii români în toamna anului 
1916, mai ales că ele sunt emise de corespondentul german Rosner, care în nici 
un caz nu poate fi bănuit de afecțiune pentru români. 

Lângă Vădeni, pe Jiu, scrie el, două companii române „ne dădură de 
lucru”.Cei 300 de soldați români, izolaţi şi abandonaţi de grosul forțelor lor, 
cad unul câte unul şi sunt aruncaţi într-o groapă comună. (p. 76). 

La Predeal, după o rezistență îndârjită împotriva unui inamic superior 
numeric, dispunând de tunuri de mare calibru și de mitraliere, întăriturile 
întinse de români în susul muntelui Cioplat „cad”și, notează Rosner, peste tot 
se văd „împrăștiate pe jos ghemurile de un albastru-verzui ale românilor 
morţi.” „Văd pe unul zăcând cu pieptul sfâşiat, iar în mâna întinsă ţinând un 
bileţel în aşa mod că pare să fi fost ultima-i dorință ca să se ia cunoştinţă de 
vorbele scrise pe el. Mă aplec să-l citesc: pe mort îl chema Iancu Ion şi era din 
Regimentul 61. Un nume de femeie, greu de descifrat, se află scris pe marginea 
foii: Niculina.” 

După discuţia pe care o poartă cu ofiţerii germani participanți la luptele 
de pe Valea Prahovei, în loc de concluzii, Rosner notează cu admiraţie: „Şi 
vitejeşte s-au luptat românii pe muntele Cioplat şi în gara Predeal!”. (p. 55) 

În asemenea circumstanțe cade în mâna dușmanului medicul 
sublocotenent Lehrer Frantz. Nicăieri nu vom găsi, măcar cu 
aproximaţie, numărul militarilor români care, în împrejurările grele ale 
toamnei anului 1916, au avut soarta medicului piteştean. 


Karl Rosner, pe care l-am citat mai sus, avansează câteva date 
privitoare la captura de prizonieri români: „În intervalul 11-14 decembrie 1916 
(4 zile) armata a IX a germană comandată de generalul von Morgen a făcut 
75.000 de prizonieri, a capturat 125 de tunuri şi 115 mitraliere.” !? Chiar dacă 
cifrele pot fi exagerate (fiind vorba numai de 4 zile), ele dau, totuşi, măsura 
dezastrului către care se îndrepta armata română. 


În „Foaia calificativă” pe care am menționat-o mai înainte, 
comandantul regimentului 3 vânători îşi exprimă deosebita satisfacţie 
faţă de prestaţia subordonatului său, medicul locotenent Lehrer Frantz, în 
timpul stagiului de concentrare (30 noiembrie 1919-20 februarie 1920: 
„A dovedit pricepere şi destoinicie în exercitarea serviciului său. 

Munceşte cu devotament remarcabil. lubeşte soldatul. Bun camarad. Îl 
propun pentru înaintare la gradul de medic căpitan.” Nu ştim când 
obținuse gradul de medic locotenent. 

La 27 noiembrie 1923, concentrat fiind la Compania 6 sanitară, 
Lehrer Frantz este înaintat la gradul de medic căpitan în rezervă, iar peste 
3 ani, la 24 octombrie 1926 primeşte gradul de medic locotenent-colonel 
în cadrul aceleiaşi companii sanitare. '"Rezultă că în cei trei ani, din 1923 
până în 1926 (inclusiv) medicul piteştean a fost înaintat mai întâi în 
gradul de medic maior (nu ştim când), apoi în cel de medic locotenent- 
colonel, în 1926. Ceea ce reprezintă un record în materie de viteză a 
avansărilor! Nu punem niciun moment la îndoială corectitudinea şi 
oportunitatea înaintărilor respective. . 

În 1926 este din nou concentrat la Compania 5 sanitară Braşov. În 
„Foaia calificativă” alcătuită la sfârşitul stagiului de concentrare, 
comandantul companiei, după ce spune despre medicul Lehrer că „E 
sănătos”, plasează o frază derutantă sub raportul descâlcirii firului unei 
vieţi: „„A făcut campania 1916-1918 la p.s. Regiment 17 infanterie şi 
Control Sanitar Mirceşti. Notat: Bine.” '* Nu ştim în ce măsură se 
poate conta pe aceste date câtă vreme cunoaştem că medicul Lehrer a 
fost prizonier la nemți. Greu, dacă nu imposibil de acceptat că a fugit din 
captivitate şi prin vreo minune a trecut linia frontului la ai săi! 

În anii ce vin, până în 1941, se pare că armata nu mai are nevoie 
de serviciile medicului rezervist; în consecință, nu-l mai convoacă la 
stagii de concentrare. Un răgaz binevenit: la 26 martie 1927 (avea 44 de 
ani) se căsătoreşte cu Elena Remmer şi vor dobândi un copil numit 
Rudolf. 

La 15 martie 1940 medicul locotenent Lehrer este trecut în 
evidența C.R. Timiş-Torontal. Intrarea României în războiul care 
pârjolea pământurile unor ţări europene devine certitudine. De la 
comandamentele militare pornesc mii de ordine de concentrare. Ţara are 
nevoie de ostaşi. Şi de medici. Medicul Lehrer nu mai este tânăr, a 
împlinit 57 de ani, dar mai poate fi util armatei; chiar dacă nu pe front. 
La 15 februarie 1941 este concentrat la Târgu Jiu cu misiunea de a 
asigura condiţiile igienico-sanitare necesare înfiinţării, în acest oraş, a 

lagărului internaţilor politici. După două luni, comandantul lagărului, 
colonel (indescifrabil), nota: „Ofiţer conştiincios, foarte bine pregătit, 
mi-a fost de un real ajutor la înfiinţarea lagărului, luând toate 
măsurile de dezinfectare a barăcilor şi mobilierului lăsat de trupa 
polonă într-o stare deplorabilă” (locaţia fusese folosită pentru 
încartiruirea ofițerilor polonezi refugiați în România, n.a.) „Serviciul 
fiind foarte greu pentru vârsta sa înaintată a cerut desconcentrarea care 
i s-a aprobat spre regretul meu că m-am despărțit de un om devotat, 
de un foarte bun caracter”, încheia comandantul, = 

În 1942 este concentrat pentru ultima oară şi i se încredințează 
misiunea de medic al Liceului Militar „Mihai Viteazul” din 'Limişoara. 
(România se afla în al doilea an al războiului şi nevoia de medici, pe 
front şi în spatele frontului, era acută) La încheierea celor două scurte 
stagii de concentrare, colonelul Scheer, comandantul C.R.Timiş- 
Torontal, îi schițează camaradului şi subalternului său, medicul 
locotenent-colonel Lehrer Frantz, o amplă caracterizare, dovedind buna 
cunoaştere a oamenilor şi capacitatea de a desprinde esența trăsăturilor 
de personalitate şi de caracter ale medicului, precum şi stăpânirea 
modului metodic, organizat de prezentare în enunțuri scurte, reduse, 
uneori, la un cuvânt, astfel încât, în final, lectorul să aibă imaginea reală 
a unui personaj viu. : 

Extragem câteva secvenţe!*: 

„1. Aptitudini fizice: Statură mică. Debil. Nu ar putea suporta pe 
front greutăţile unei campanii. 

2. Aptitudini militare: Fire molatecă. Calculat în acțiunile sale. 

3. Capacitate: Inteligență vie. Judecata plină de logică. Spirit 

de observare dezvoltat. | 

4. Educaţia militară şi morală: Excelează prin maniere alese 
fără însă a cădea în servilism. Demn. Modest. Simţul datoriei 
dezvoltat. Bun camarad. 

5. Îndeplinirea serviciului. Este medic al liceului pe timpul 
concentrării (12 VI la 2V; 18 IX la 31 X 1942). Este conştiincios, 
dovedind multă dragoste de pacient. În timpul activităţii sale nu s-a 

înregistrat nicio epidemie în liceu. N-a avut niciun ajutor, nici subofițer 
sanitar, nici chiar infirmier.” 

Până la 7 septembrie 1948, când a fost trecut în retragere prin 
ordinul de zi 163/1948, n-a mai fost concentrat. Avea 65 de ani. Ultimul 
grad obţinut, cel de locotenent-colonel, l-a menţinut timp de 22 de ani 
situație rar întâlnită în armată, chiar dacă e vorba de un ofiţer rezeryis 
Explicaţia „staţionării” în grad o găsim într-o „Foaie calificata „Nu a 
întrunit numărul de zile de concentrare stabilit de regulamentele militare 
lu ca un ofițer să devină  propozabil (să poată fi propus pentru 
înaintare în grad). Probabil că şi absenţa unor demersuri ale sale la 
forurile militare care hotărau în problema avansărilor şi-a spus cuvântul 
în adoptarea de către cei în drept a deciziei de a nota în dreptul numelui 
medicului locotenent-colonel Lehrer Frantz „bun în grad.” 


Note 
1. Arh. MA.N, fond Memorii Bătrâni, Locotenent-Colonel, 1.12, A 
2. 1dem, f-2; 
3. Ibidem, fi 2; 
4. Constantiniu, Florin, „O istorie sinceră a poporului zonă i 
Univers enciclopedic, Bucureşti, 2002 p. 242; 
5. Arh. MAN, op. cit., f£.6; 
6. Constantiniu, FI., op. cit., p. 258; 
7. Arh. MA.N, op. cit., |. 7i 
8. Idem, “f.+9; 
9. Constantiniu, FL, op. ci., p. 261:262; 


10. Romanescu, Gh., „Marile bătălii ale românilor”, editura 


11. Sport-Turism, Bucureşti 1982, p.179; 
12. Rosner, Karl, De la Sibiu până la Siret, Bucureşti, 1917, p.Il; 

MEDICUL LOCOTENENT-COLONEL ÎN REZERVĂ 
MACHELARIE C. HARALAMBIE 


Începutul de secol XX găseşte 
un număr însemnat de tineri din 
satele  subcarpaţilor  meridionali 
argeşeni, excepţional dotați 
intelectual şi cu voința nestrămutată 
de a lua viaţa în piept, care îmbracă 
voluntar haina militară, acceptând 
constrângerile acestui mod de viaţă, 
pentru a obține resursele materiale 
necesare studiilor universitare în 
medicină. 

Unii dintre ei-printre care şi 
medicul  locotenent-colonel în 
rezervă Machelarie Haralambie- au 
avut  „șansa” să acumuleze o 
experiență de viață, militară şi 
medicală neobişnuită participând la două campanii militare (din 1913 şi 
din 1916-1918) şi punându-și la dispoziţia societăţii serviciile lor şi în 
prima parte a celei de a treia campanii militare (din 1941-1945). 

Fiul lui Constantin şi al Mariei, medicul Machelarie s-a născut în 
Borleşti-Vărzaru (astăzi comuna Merişani), judeţul Argeş, la 13 mai 
1880. 

După terminarea liceului, se înscrie la Facultatea de Medicină din 
Bucureşti, apoi la 1 iulie 1900 se prezintă la Regimentul „Argeş“ nr. 4 
din Piteşti, solicitând înscrierea sa ca „soldat voluntar bacalaureat”. 
Acceptă şi respectă rigorile serviciului militar urmînd, în paralel, 
cursurile universitare şi la 1 ianuarie 1902 este înerabii la gradul de 
sublocotenent, intrând în corpul ofițerilor rezervişti.? 

În această postură, în anul 1902 este concentrat la Batalionul de 
Miliție din cadrul Regimentului „Radu Negru” nr. 28, unde are ocazia să 

participe la manevrele regale din anul respectiv. Colonelul Spiroiu, 
comandantul Regimentului 28, este primul reprezentant al conducerii 
armatei care remarcă prestația lăudabilă a tânărului sublocotenent în 
„Foaia calificativă” pe care i-o întocmeşte la sfârşitul manevrelor: „Şi-a 
condus cu toată competența comandând bine unitatea sa. Activ la 
serviciu, s-a identificat cu camarazii săi din regiment. Este student la 
medicină şi este însuflețit de sentimente patriotice. A avut echipamentul 
complet. 

Referindu-se la acelaşi eveniment, la 6 noiembrie 1902, colonelul 
Lăzărescu, comandantul de brigadă, nota: „L-am văzut la manevrele 
Regale (pe sublocotenentul Machelarie, n.a.) şi mi-a făcut bună impresie. 
Urmând Facultatea de Medicină, desigur că va schimba poziţia de 
combatant.” 

Comportamentul remarcabil al sublocotenentului, aflat abia în al doilea 
an de armată, atrage atenția comandantului de divizie, generalul 
Bărănescu, care lauda „seriozitatea acestuia în serviciu”, 

Stagiul de concentrare şi manevrele regale din 1906 îl găsesc în 
aceeaşi poziție, de sublocotenent combatant. În „Foaia calificativă” pe 
anul 1906 (1 noiembrie 1905- 31 octombrie 1906) comandantul 
regimentului „Argeş“ nr.4 notează laconic, ostăşeşte: „a luat parte pentru 
a doua oară în concentrare şi manevră. Cunoaşte binişor regulamentul. 
Plotonul său condus în mod aproape mulțumitor. Conduită bună.” În 
acelaşi document, generalul Constantinescu, comandantul Brigăzii 5 
Infanterie, cunoscut pentru exigenţa şi pentru Zgârcenia sa în aprecieri 
laudative, adaugă: „Se recomandă a se ocupa de regulamenetele tactice 
ale armatei în timpul când nu e concentrat.” 

In acelaşi an, sublocotenentul Machelarie primeşte Medalia 
jubiliară „Carol T” (L.D.nr. 5384/1906. 5 

In 1907 este concentrat în cadrul Regimentului 4 „Argeş“ pentru 
potolirea răscoalelor ţărăneşti. Nicăieri, însă, nu se face nicio mențiune 
cu privire la locul unde a acţionat subunitatea din care a făcut pantă 
medicul sublocotenent rezervist şi în ce a constat „potolirea răscoalei”. În 
finalul „Foii calificative” redactate şi semnate de colonelul Vlădoianu, 
comandantul Regimentului 4 „Argeş“, la sfârşitul concentrării, citim: 

„Propun pentru a fi înaintat la alegere având şi vechimea de 6 ani în grad 
(sublocotenent, n.a.) la 1 ianuarie 1908” S 

În continuare, timpul şi preocupările sublocotenentului Machelarie 
au în vedere două direcţii convergente: participarea la cursurile şi la 
examenele de la facultate şi concentrările anuale. 

Aşa cum îşi obişnuise superiorii, la exerciţiile de mobilizare și la 
manevrele din 1908, prin prestația sa dovedeşte cunoaşterea 
regulamentelor militare şi capacitatea de adaptare a comenzilor şi a 
acţiunilor comandantului de pluton la obiectivele tactice ce-i reveneau 
subunităţii în ansamblul obiectivelor strategice ale marii unități. Ca şi în 
anul anterior, colonelul Vlădoianu propune înaintarea sublocotenentului 
rezervist la gradul de locotenent , menţionând în sprijinul propunerii că la 
1 ianuarie 1908 avea vechimea de 6 ani în gradul de sublocotenent. 
Susţin argumentat oportunitatea acestei propuneri comandantul Brigăzii 
5 infanterie, general N.C.Constantinescu şi comandantul Diviziei a III a, 
generalul Cico.” 

La 10 mai 1909 este înaintat la gradul de locotenent şi în acelaşi 
an îşi ia diploma de doctor în medicină la Facultatea din Bucureşti. 
Concentrat la Regimentul Gorj nr. 18, la 1 iulie 1911, medicul locotenent 
Machelarie H. este trecut din poziţia de combatant în corpul ofițerilor 
sanitari. 

Peste 4 ani, după lungi negocieri între guvernul român şi cel 
bulgar vizând rectificarea frontierei dobrogene drept compensație pentru 
anexiunile bulgare în urma primului război balcanic, soluţia fiind 
considerată nesatisfăcătoare pentru România, guvernul conservator 
prezidat de Titu Maiorescu a optat pentru calea militară de rezolvare a 
diferendului româno-bulgar. În vederea acestei acţiuni, la 23 iunie 1913 
medicul locotenent Machelarie este mobilizat în cadrul Regimentului 
gorjean, ca medic al batalionului 3, pentru campania din Bulgaria. 

Din cele câteva rânduri pe care comandantul regimentului, 
colonel Antonescu, i le consacră subordonatului medicul 
Machelarie, nu transpare dramatismul celor 60 de zile de campanie , de 
luptă cu holera, care lovea deopotrivă în soldat, în ofiţer, ba şi în medic ŞI 
în faţa căreia singura speranță era medicul, dispunând şi el de slabe 


său, 

mijloace: „Cu această ocazie, scria colonelul Antonescu, am putut 
constata următorele: Sănătos şi rezistent, poate face o nouă campanie. În 
îndeplinirea serviciului său de medic, nu am decât cuvinte de laudă 
pentru felul cum s-a îngrijit de sănătatea oamenilor din batalion. 

Cu ocazia epidemiei de holeră s-a arătat neobosit zi şi noapte, a 
fost ca un adevărat frate pentru toți îngrijindu-i, încurajându-i şi 
dându-le sfaturi. 

Pentru zelul şi devotamentul său l-am propus a fi decorat cu 
medalia „Bărbăţie şi credinţă.”? 

În 1914 i s-a decernat medalia „Avântul Ţărei”. i 

Tânărul medic locotenent Machelarie se confruntă în această 
campanie rapidă purtată în sudul Dunării cu o experiență unică: pe de o 
parte, constată, din interior, gravele carenţe ale pregătirii armatei pentru 
o asemenea campanie; pe de alta, realizează că dincolo de mijloacele 
materiale insuficiente pe care le are, de experiența sa limitată în lupta cu 
teribila maladie care decima armata română, soldatul vedea în doctor 
unica speranță; Dumnezeu, din cer, şi doctorul, pe pământ, îi puteau 
salva viața. 


„Cei care au văzut la lucru dincolo (în Bulgaria, n.a.) pe soldaţii noştri, 
spunea Gh. Tătărăscu, au venit cu o constatare: trupa nu e suficient de pregătită 
pentru război, nu are destulă rezistență fizică şi îi lipseşte , într-o mare măsură, 
putințe sufleteşti care îi asigură izbânda.” !! 

1914 şi 1915, anii neutralității noastre sunt „bogaţi” în evenimente 
care-l privesc pe tânărul medic locotenent, premonitorii pentru marile 
Încercări prin care va trece în curând România. La 1 august 1914 este mutat 
la Corpul I Armată în locul medicului maior Daniel Anghel, în baza 
ordinului nr. 1325 din 1 august al C.I. Armată. Peste numai o lună este 
concentrat pentru 21 de zile la Spitalul mobil al C. II A. 

Smuls de la treburile sale de medic civil, fiul de ţărani din 
Borleştii Argeşului nu se desminte: Conştiincios, rezistent şi tenace, el se 
înhamă la treabă cu acea convingere moştenită de la părinții săi şi de la 
bunicii țărani, potrivit căreia omul trebuie să-şi facă datoria acolo unde 

este, cu mijloacele pe care le are; în definitiv, bolnavii lui de astăzi nu se 
deosebesc decât prin haină ( militară) de bolnavii de ieri, din civilie. 

La mutarea din unitate, Comandantul Regimentului 57 Infanterie, 
aparținând C.L.A. subliniază, în „Foaia calificativă” întocmită medicului 
locotenent, câteva dintre calitățile acestuia, exprimându-și, în final, 
regretul că prin mutarea lui a pierdut un ajutor nepreţuit: „Medic distins, 
conştiincios la serviciu şi neobosit la lucru. S-a ocupat nu numai cu vizita 
medicală şi cu îngrijirea oamenilor din infirmerie, dar şi cu desele 
inspecții corporale şi conferințele ţinute trupei şi ofiţerilor asupra 
diferitelor maladii în armată şi cum trebuie să se îngrijească. 

Prin mutarea din corp a acestui medic regimentul a pierdut 
un ajutor de care regretă.” !? 

Pe aceeaşi pagină, medicul şef al C.I.A. adaugă: „Propun a fi 
înaintat la gradul de medic căpitan. Propunerea devine realitate peste 
numai două luni, la 28 noiembrie 1914, când este avansat la gradul de 
medic căpitan. | 

La 25 iulie 1915, este din nou concentrat la Compania a II a 
Sanitară din C.I A. Din „notele” făcute de comandantul companiei, 
căpitanul Mustaţă, la terminarea stagiului de concentrare, desprindem, 
aşa cum ne-am obişnuit, grija, am zice părintească, a medicului pentru 
asigurarea sănătății soldaţilor. 

În ultima concentrare dinaintea intrării României în primul război 
mondial, timp de o lună (24 februarie-14 martie 1916), medicul căpitan 
Machelarie se va afla la Divizionul de acoperire Predeal din cadrul 
Regimentului 15 artilerie. Una dintre misiunile divizionului era 
amenajarea la graniţa cu Austro-Ungaria a unor „fortificaţii” militare 
menite să stăvilească un eventual atac al viitorului inamic. 


Deşi „Ultima noapte de dragoste, întâia noapte de război“ este o operă 
literară, fragmentul în care este prezentată „aventura” sublocotenentului în 
rezervă Gheorghidiu în prima lui concentrare din primăvara anului 1916 
surprinde cu precizie şi cu luciditate imaginea lucrărilor genistice executate de 
militarii unei unităţi de acoperire pentru fortificarea văii Prahovei. Schimbând 
ce este de schimbat, în locul sublocotenentului în rezervă Gheorghidiu 
întroducându-l pe medicul căpitan în rezervă Machelarie, celelalte date sunt 

similare. Ar mai fi o deosebire: documentul care consemnează concentrarea 
medicului rezervist pe Valea Prahovei nu spune niciun cuvânt despre 
activitatea militarilor din unitatea „de acoperire” în lunile de concentrare. 
Secret militar, desigur. Informaţii detaliate ne oferă personajul principal al 
cărții menţionate mai sus”? : „Nişte şănțulețe ca pentru scurgere de ape, 
acoperite ici şi acolo cu ramuri și frunziş, întărite cu pământ ca de un lat de 
mână, erau botezate de noi tranșee şi apărau un front de vreo zece kilometri. În 
faţa lor, câteva dreptunghiuri de reţele şi gropi de lup erau menite să sporească 
fortificațiile noastre. Toate capetele acestea de franşee, risipite ici-acolo, 
supraveghind şoseaua ? de pe boturi de deal, nu făceau, puse cap la cap, un 
kilometru, zece porci ţigăneşti, cu boturi puternice, ar fi râmat într-o jumătate 
de zi, toate întăriturile de pe valea Prahovei cu rețele de sârmă şi cu gropi de 
lup cu tot.(Gropile astea de lup erau niște gropi cât cele pe care le fac, 
jucându-se, copiii în nisip, iar în fund aveau bătut câte un mic țăruş, ascuţit 
apoi ca o țeapă în sus). După socotelile Marelui stat major român din 1916- 
adică din timpul bătăliei de la Verdun- duşmanul care venea la atac avea să 
calce, din nebăgare de seamă, fie în talpă, fie în spate. Despre valea fortificată 
a Prahovei vorbea cu respect toată ţara: Parlamentul, partidele politice. Ca să 
nu poată fi văzute din tren aceste realizări misterioase, vagoanele nu circulau 
decât cu perdelele trase sau, dacă nu erau perdele, cu geamurile mânjite cu 
vopsea albă, iar de la Sinaia pe fiecare culoar, erau santinele cu baioneta la 
armă.” 

Avocatul câmpulungean 1.Gh. Muşatescu, ofițer rezervist concentrat în 
aceeaşi perioadă în zona Dâmbovicioara-Podu-Dâmboviţei într-o unitate „de 
acoperire” povesteşte cum se construiau asemenea „fortificaţii” la fruntariile 
țării din respectiva zonă. Deşi „metodul de lucru”, cum spune ofiţerul rezervist 
este diferit de cel practicat pe valea Prahovei, fortificațiile n-au pricinuit niciun 
neajuns inamicului: 1 

„Noi făceam nişte şanţuri, spune el, deasupra cărora puneam un rând de 
lemne şi un strat de glii (metod de lucru) care reprezentau cel mai mare pericol 
pentru soldaţii români apărători, fiindcă nu ar fi rezistat nici la turelele de 53 
mm., dar la proictilele de calibru mare!. Cât am stat pe frontieră nu am văzut 
un ofițer de stat major sau unul dintre mulții ataşați militari ce se zicea că avem 
din ţările beligerante, care să ne arate cum să lucrăm în mod solid şi cu folos.” 

Medicul concentrat la aceste unităţi militare trebuia să asi gure 
capacitatea de lucru a unor oameni prost hrăniți, adăpostiţi în condiţii precare şi 
epuizați de efort. 


112 





La sfârşitul concentrării, maiorul "Tănăsescu, comandantul 
Divizionulu, îşi exprimă deplina satisfacţie pentru prestaţia 
subordonatului său, medicul căpitan Machelarie, făcând o comparaţie cu 
medicii militari activi, măgulitoare pentru medicul rezervist: „A adus 
bune servicii medicale; serios, priceput şi devotat se ocupă continuu de 
higiena oamenilor şi îngrijirea bolnavilor. Este sănătos şi rezistent, poate 
face campania în condițiuni bune şi datorită cunoştinţelor sale medicale 
bine puse în evidenţă, poate aduce reale servicii în război. 

Disciplinat ca cel mai bun medic militar activ, are stima 
camarazilor şi încrederea în cunoştinţele sale profesionale pe care a 
probat că le poartă cu prisosinţă.” 15 Stilul sobru, aproape impersonal, 
lipsa detaliilor şi a oricăror comentarii ce ar fi depăşit competențele 
autorului unui asemenea document, „Foaia calificativă” nu oferă 
eventualului cercetător imaginea tensionată a concentraților în aceste 
prime luni ale anului 1916. 

Peste cinci luni, armata română trecea, încrezătoare în victorie, 
Carpaţii. Unde era personajul nostru în acest timp? Fără îndoială medicul 
nu putea fi decât alături de soldaţi în marşul triumfal din primele zile ale 
războiului şi în retragerea dureroasă, transformată uneori în debandadă. 

Şi în privinţa lui, ca şi a altora, lipsesc datele privind participarea 
la prima partie a campaniei şi la cea din iarna 1916-1917. Situaţie 
explicabilă, dar inacceptabilă. După stabilizarea frontului în Moldova sau 
chiar mai târziu puteau fi reconstituite fără mari dificultăți fapte şi acțiuni 
în măsură să stabilească locul şi rolul ficăruia în evenimentele 
respective. 

„Foaia calificativă” a medicului maior Machelarie Haralambie 
(înaintat la 1 septembrie 1917), alcătuită de colonelul V. Mândru, şeful 
Spitalului Mobil 14, reconstituie, în stilul comunicatelor militare, lipsit 
de vibraţie emoţională, un segment din activitatea medicului, de la 9 
martie 1917 până la demobilizare (31 iunie 1918): 

„Acest ofițer deşi rezervist merită a fi dat ca pildă oricărui 
ofițer activ”. (Este a doua oară când întâlnim o comparaţie 
Asemănătoare în aprecierea medicului în discuţie). „A fost însărcinat cu 

conducerea unei secții (1) şi organizarea ei. A condus spitalul de 
exantematici la Mânăstireni, judeţul Botoşani într-un mod excelent, nu 
am avut nici un caz de contaminare printre ofiţeri şi trupă ce intrase în 
acel spital. În tot timpul cât spitalul a stat pe front, din iulie până la 
demobilizare, a fost neobosit, primind şi îngrijind bolnavi la orice oră din 
zi şi din noapte. A arătat întinse cunoștințe chirurgicale întrucât a 
practicat cele mai grele operaţii cu succes. 

ÎI propun pentru decorare cu ordinul „Coroana României î în grad 
de cavaler”. 

După război a fost decorat cu „Steaua României în gradul de 
cavaler.” 

Vreme de 14 ani n-a mai fost concentrat, exercitându- şi profesia de 
medic în Piteşti, unde îşi avea şi domiciliul: strada Şerban vodă. 

În perioada 1 noiembrie 1933-15 mai 1934, a urmat cursurile 
Şcolii ofițerilor superiori pe garnizoană organizat la Regimentul 30 
„Dorobanţi -Muscel. 

La finele cursului, directorul şcolii, colonelul Iosif Teodorescu, îl 
prezintă ca pe un medic deosebit de conştiincios în intocmirea lucrărilor 
date la cursuri, punctual şi cu o pregătire medicală şi militară care îl 
recomandă pentru înaintare la gradul de medic colonel în rezervă!” 
Ultima lună a anului 1934 şi-o „petrece” la Spitalul Militar „Regina 
Elisabeta” din București, într-un stagiu de concentrare-specializare în 
chirurgie, unde dovedeşte aptitudini remarcabile pentru această 
importantă ramură a medicinei. Medicul general Negoescu, şeful 
Spitalului Militar, care-l cunoştea încă din campania din 1913, îl 
apreciază şi îl numeşte „renumit chirurg”, recomandându-l pentru 
conducerea unui serviciu de chirurgie într-o viitoare campanie. În 
încheierea prezentării, generalul Negoescu propune înaintarea medicului 
Machelarie la gradul de colonel. '* Până în 1938, când a fost trecut în 
rezervă, propunerea de înaintare în grad este susținută călduros, cu 
argumente, de coloneii Țuţuianu, Bădulescu şi Bădescu, comandanţi 
succesivi ai C.R. Muscel, de colonelul Dobrinescu, medic-şef al 
Comandamentului 1 Teritorial, de generalul Rasovicianu, comandantul 
C.I T., de generalul Crudu, inspector general de armată, de generalul de 

divizie Camcialcov şi de alții. Înaintarea în grad nu s-a produs. Motivul: 
„din 1935 până acum (1938, n.a.) nu a fost concentrat; nu face obiectul 
vreunei propuneri” !* 

La ceva mai mult de o lună de la momentul istoric din 22 iunie 
941, când, la ordinul mareşalului Antonescu, conducătorul statului, 
armata română trecuse Prutul pentru dezrobirea pământurilor străbune de 
sub ocupaţia bolșevică, medicul Machelarie- H. este mobilizat ca şef al 
Spitalului Z.I.. 391 din Câmpulung-Muscel (Decretul 1798/22 iunie 
1941). 

Lasă pentru un timp (4 luni: de la 31 iule la 30 noiembrie 1941) 


îndatoririle pe care le avea în calitate de medic-şef al Spitalului judeţean 


Muscel şi se prezintă la noul post. Era a treia campanie militară la care 
spunea prezent, : 

Deşi împlinise de câteva zile 61 de ani şi avusese parte de o viaţă 
agitată, marcată de participarea la două campanii militare şi la multe 
concentrări, medicul locotenent-colonel  Machelarie se dovedeşte 
energic, organizator remarcabil dublat de specialistul recunoscut, 
onorând cum se cuvine noua funcţie de şef al spitalului militar. 

Ultima „Foaie calificativă” din dosarul personal, semnată de 
căpitanul Aurel Mareş de la C.R. Muscel, poartă data 30 noiembrie 1941. 
Extrase: 7! 

„L Aptitudini fizice: Sănătos şi rezistent. 

II. Aptitudini militare: Energic, prevăzător, sânge rece. Multă 
inițiativă şi putere de muncă. 

III. Capacitate: Inteligent şi cu o judecată formată şi întrebuințată 
la bine. Cu o cultură generală şi profesională remarcabilă. 

IV.Educaţia militară: Foarte disciplinat. Cu autoritate şi prestigiu. 
Devotat. Cu spirit de sacrificiu. 

V. Îndeplinirea serviciului: În perioada sosirii răniților spitalul 391 
a avut 300 de paturi ocupate. Bun şef de spital cu o mare experiență. 
Răniţii au fost bine îmgrijiți medical. Hrana a fost totdeauna abundentă şi 
de bună calitate. 

VI. Merită a fi decorat. 

VII. Concluzii şi propuneri: Propun a fi înaintat la gradul de medic 


colonel în rezervă.” 


N-a mai fost înaintat. La 30 noiembrie 1941 a fost lăsat la vatră, 


fiind trecut din poziţia de rezervă în cea de retragere. 7? Avea 61 de ani. 

MEDICUL GENERAL DE BRIGADĂ ÎN REZERVĂ 
MAMULEA $. ION 


Născut la 19 noiembrie 1871, în Piteşti, plasa Piteşti, judeţul 

Argeş, fiu al lui Spirea, medicul general de brigadă Mamulea Ion, este 
unul dintre reprezentanții de marcă ai corpului medical din oștirea 
română, viaţa şi evoluţia sa profesională interferându-se cu dezvoltarea 
acestui domeniu indispensabil oricărei armate, serviciul medical. 
Are o ascensiune impresionantă, de la funcţia de medic stagiar de 
batalion — având titlul de doctor în medicină obţinut în Bucureşti (înainte 
de 10 august 1898, când „s-a prezentat la corp” în cadrul Spitalului 
Militar Central) — până la înalta demnitate de medic general de brigadă 
(1934) şi de medic al Marelui Cartier Regal.| 

La nici două luni de la intrarea în serviciu la spital, tânărul medic 
stagiar, în vârstă de 27 de ani, beneficiază de prima „notare”, aparţinând 
celebrului doctor Athanase Demosthene, şeful serviciului medical al 
spitalului, ulterior director al Institutului Medico-Militar (1900-1902) şi 
inspector al Serviciului Sanitar al armatei (1905-1908). 

Interesant este că la scurt timp de la venirea medicului stagiar 
Mamulea în spital, ochiul format întru cunoaşterea oamenilor și flerul 
șefului Serviciului sanitar al spitalului îi dau posibilitatea acestuia să 
remarce seriozitatea, cuviința şi cumpătarea mult mai tânărului său coleg 
şi subordonat piteştean, hotărât să-și facă un nume în medicina 
românească: 

„Deşi de curând venit în serviciul meu, scria doctorul Athanase 
Demosthene, acest medic mi-a făcut o impresiune foarte favorabilă. Este 
aşa de serios, de cuviincios, de cumpătat şi de regulat în serviciul său, 
încât poate fi luat şi considerat drept un medic militar vechi. Cred, dar, 
că este o bună achiziţiune pentru serviciul sanitar militar şi, mai cu 
seamă pentru serviciul spitalicesc.” ? 

Peste un an, la 3 septembrie 1899, şeful serviciului medical al 
spitalului aduce noi elemente în sprijinul conturării portretului medicului 
stagiar, prin intermediul „Foii calificative” pe anul 1899: Aflăm, astfel, 

că la 30 august 1899, în cadrul Regimentului „Radu Negru” nr. 28, 
medicul de batalion Mamulea Ion a trecut cu succes examenul de medic 
de regiment clasa a II a (în rezervă) că „are aptitudini deosebite în 
tratarea bolnavilor, probează seriozitate în îndatoririle sale şi se poate 
conta pe el în caz de mobilizare”. 3(Medicul de batalion va fi asimilat cu 
gradul de medic locotenent, iar medicul de regiment clasa a II a, cu 
gradul de medic căpitan, n.a.). 

La 1 martie 1901, la vârsta de 30 de ani, este înaintat la gradul de 
căpitan în cadrul Corpului I Armată, iar „Foaia calificativă” pe anul 
1907, întocmită de comandantul Regimentului IV Ilfov nr 21, aparținând 
C.I A., reţine noi detalii care întregesc imaginea medicului căpitan în 
rezervă: „Înfăţişare plăcută, cu o ţinută corectă, sănătos şi rezistent 
pentru a face față unei campanii, bun călăreț.” . 

Este bine notat şi în privința capacităţii intelectuale, culturii 
generale, educaţiei şi aptitudinilor militare, În capitolul „Îndeplinirea 
serviciului”, comandantul regimentului preciza: „E activ şi a ţinut locul 
medicului maior dr. Urdăreanu, ce se afla în recrutare, pe timp de 4-5 
zile, şi şi-a condus bine serviciul medical. Am rămas pe deplin mulțumit. 
A fost timp de 10 zile, cu regimentul, la Piatra Olt, în 
răscoală.”(Niciun cuvânt, însă, despre activitatea sa „în răscoală”). In 
încheiere, ca recunoaştere a activităţii merituoase desfăşurate de medicul 
căpitan rezervist, este propus pentru ordinul „Steaua României” clasa a 
IV a.* 

Într-o „notă” din 1910, autor medicul general de brigadă , dr. 
Constantin Papillian, înspector general al Serviciului Sanitar al Armatei, 
întărită prin semnătura generalului Tătărescu, comandantul Corpului | 
Armată, se apreciază că „distinsul căpitan medic Mamulea Ion merită să 
fie înaintat la gradul de medic maior.” i 

La 10 mai 1915, în cadrul unor ample manifestări consacrate 
regelui, primeşte galoanele de medic maior, la C.L.A. | 
Anii neutralității îl găsesc pe proaspătul maior în funcția de medic 
primar al. Spitalului din Sinaia, îndeplinind, în acelaşi timp, şi funcţia de 
medic al Curţii Regale. € 

În „Foaia calificativă” pe anul 1916 (| noiembrie 1915 - 31 
octombrie 1916) cititorul descoperă cu încântare portretul unui medic 
studios, devotat profesiei căreia i s-a dedicat şi dotat cu remarcabile 
aptitudini chirurgicale: „Caracter serios. Corect şi conştiincios. Se ocupă 
numai cu studii medicale. Are o bună educaţie. Se ocupă continuu cu 
multă asiduitate pentru a-şi completa studiile... Este un bun contrate şi 
un excelent medic militar..., zelos în serviciu. Are multe aptitudini 
pentru serviciul de chirurgie. Blând şi cuviincios cu inferiorii. Foarte 
inteligent şi capabil”. În încheiere, medicul-şef al C. II A. îl consideră 
„un distins medic, bine cunoscut în lumea medicală.” 7 

Pentru înaintarea la gradul de medic locotenent-colonel (având 
vechimea de peste 4 ani în gradul de maior), generalul de divizie 
Mavrocordat, şeful Statului Major Regal, înaintează, la mijlocul anului 
1916, un raport special, în care reiterează, succint, calităţile care-l 
îndrituiesc pe medicul maior Mamulea Ion să acceadă la gradul de 
locotenent-colonel: „Medic eminent, distins, de o cultură vastă, de o 
capacitate recunoscută, care s-a afirmat în ocaziunile cele mai grave. 
A adus servicii însemnate ca medic al Curţii Regale şi ca medic dirigent 


al spitalului din Sinaia”. 5 


1917 este un an hotărâtor pentru soarta României: Muntenia şi Oltenia 
ocupate, Moldova plină de refugiaţi este bântuită de o epidemie de tifos 
exantematic fără precedent, aliatul rus, din ce în ce mai nesigur, se scufundă în 
haosul tulburărilor interne, singura speranță venea de la armată Care, „epurată” 
în mare măsură de elementele incapabile, aflată în curs de refacere cu sprijinul 
misiunii militare franceze conduse de Henri Berthelot, având în fruntea ei 
generali precum Alexandru Averescu, Constantin Presan, Constantin Cristescu, 
Eremia Grigorescu, era singura în măsură să determine deznodământul 
aşteptat, exprimat lapidar în celebra propoziţie rostită de Petru Rareş în 
pribegie: „Vom fi ce-am fost şi mai mult decât atât”. 


Dintr-un nou raport special redactat în august 1917 de către 
generalul de divizie adjutant Mavrocordat, în calitatea pe care i-am 
amintit-o, obținem informații pertinente cu privire la activitatea 
medicului locotenent-colonel Mamulea în Moldova primei jumătăți a 

anului 1917, precum şi despre însărcinările speciale ale acestuia: „În 
afara serviciului obişnuit la Cartierul Regal, pe care îl îndeplineşte cu cea 
mai mare exactitate, înteligență şi prevedere, medicul M. a fost 
însărcinat de Majestatea sa Regele cu cercetarea stării depozitelor 
militare pe linia Cucuteni-laşi, iar de majestatea sa Regina cu semnalarea 
medicilor şi infirmierilor care se disting în îngrijirea bolnavilor de tifos 
exantematic. 





Regina Maria vizitând un spital de campanie, în Moldova, 1917 


Epidemia, potrivit unui ziarist al timpului, a produs mai multe victime 
decât zece bătălii. La laşi, mai ales, mortalitatea a atins proporții 
înspăimântătoare;, zilnic, erau înregistrați 400-500 de morţi: „Morţii, civili — 
avea să noteze Iorgu Iordan? — făceau să crească enorm cifra pierderilor 
similare provocate de războiul propriu-zis, de pe front, unde extrem de mulți 
militari mureau din cauza tifosului exantematic şi, în număr mai mic, a febrei 
recurente, boli oarecum necunoscute mai înainte şi, în orice caz, specifice 
războiului. Mi se întâmpla să văd aproape zilnic, chiar pe strada Lăpuşneanu, 
camioane enorme încărcate cu cadaver, care, fiind puse claie peste grămadă, se 
trădau, ca să zic aşa, deşi erau chipurile acoperite cu prelate, prin faptul că 
vreun picior sau vreo mână spânzurau peste marginea lăzii camionului. Aceste 
boli nu făceau bineînţeles deosebire între civili şi militari; cred — simplă 

presupunere pesimistă — că numărul celor dintâi căzuţi victime nu erau mult, 
poate chiar de loc, mai mici decât al celorlalți.” 


„Pentru modul cum se achită acest eminent practician de 
serviciul şi însărcinările sale speciale, pentru devotamentul şi abnegaţia 
ce le arată în toate împrejurările, de la începutul campaniei, pentru 
activitatea sa exemplară în privința măsurilor de pază şi de asigurarea 
higienei Cartierului Regal, mă cred dator a-l propune ( pe medicul maior 
în rezervă Mamulea lon) pentru înaintare la gradul de medic colonel în 
rezervă” îşi încheie raportul, în acelaşi ton encomiastic, generalul 
Mavrocordat. 

Nu ştim când a fost înaintat la gradul de medic colonel, şum însă 
că, după război, în euforia gassi-unanimă generată de înfăptuirea 
idealului României Mari, la 28 iulie 1919, Statul Major Regal solicită 
Marelui Cartier General „înaintarea excepţională la gradul de medic 
general în rezervă a doctorului Mamulea Ion de la Marele Cartier 
General”, aducând argumente temeinice privind contribuţia acestuia la 
reuşita campaniei militare pentru întregirea neamului: „În tot timpul 
războiului, şi-a îndeplinit serviciul său cu deosebită pricepere şi 
devotament. 

Capacitatea sa în materie de ştiinţă medicală şi calităţile sale 
deosebite îl fac să continue încă misiunea de medic al Majestății Sale 
Regelui. 

Pe lângă calitatea de medic, are în sarcina sa Serviciul de 
Ajutorare al Majestății sale Regina, al cărui şef este. Pentru organizarea 
acestui serviciu a depus multă râvnă şi pricepere, aducându-l într-o stare 
de a funcţiona în bune condițiuni şi a face ca ajutoarele ce se împart să 
fie de un mare folos imediat sărmanilor.” 10 

În 1934, medicul Mamulea Ion era în evidenţa C.R.Bucureşti cu 
gradul de general de brigadă în rezervă, iar la 1 ianuarie 1939, după o 
viaţă exemplară închinată medicinei, este trecut în rezervă pentru limită 
de vârstă (avea 67 de ani). 

Surprinzător, medicului general de brigadă în rezervă Mamulea 
Ion, deşi a fost mai bine de 10 ani medicul Casei Regale, i s-au decernat, 

în timpul îndelungatei şi prodigioasei sale activități numai două 
distincţii: Medalia „Avântul Ţărei” (1914) şi Ordinul „Steaua României” 
clasa a V a (1921) 


Note 


1. Arh. MA.N, fond Memorii Bătrâni, Generali, M.37, fi 
2. Idem, 

3. Ibidem, 
4. Ibidem, 
5. Ibidem, 
6 
7; 
8 
9 


RD 


Î.. 


RN 
N Oo 
a Se 
DD» 


„ Ibidem, 
Ibidem, 
. Ibidem, 

.. Iordan, Iorgu, „Memorii“ 1, Buc. 1976, 
10. Ibidem, 


TI San Sana n Th 
Se 


RR NI SS 
A Co 
= 


122 





MEDICUL GENERAL DE DIVIZIE 
MARINESCU M. NICOLAE 


În prima jumătate a secolului 
al XX lea Serviciul Medical al 
armatei române a beneficiat de 
deplina competență şi de înaltul 
devotament al unui medic militar 
(activ) venit dintr-un sat de pe 
Topologul imortalizat de 
Topârceanu, medicul general de 
divizie Marinescu Nicolae. 

S-a născut la 2 septembrie 
1884 în Tigveni, plasa Olt-Topolog, 
districtul Argeş (azi judeţ), fiu al lui 
Marin şi al Zoei.! 

A urmat cursurile Liceului 
Sfântu Sava din Bucureşti şi, după obţinerea diplomei de bacalaureat, la 
16 octombrie 1903 se înscrie la Institutul Medico-Militar, unde este 
înregistrat ca intern militar. 

În 1907 îşi finalizează studiile universitare, dobândind 
calificativul „Prea Bine” la examenul de doctor în medicină și chirurgie 
de la Facultatea de Medicină din Bucureşti şi menţiunea a treia pentru 
teza inaugurală î 

Este angajat cu gradul de medic sublocotenent (7 aprilie 1907) la 
Spitalul militar al Corpului de Armată Craiova, peste un an este transferat la 
compania de pompieri din Bucureşti şi la 1 aprilie 1909 este înaintat la 
gradul de medic locotenent în cadrul Regimentului 3 „Călăraşi“. ? 

La 1 octombrie 1910 se prezintă la concursul organizat de 
Ministerul de Război pentru un stagiu de studii în scopul specializării 
militare în Franţa (cu durata de doi ani), pe cheltuiala ministerului, cu 
obligaţia contractuală de a sluji armata timp de 6 ani. (A slujit-o toată 

viaţa.). Este clasificat întâiul la concurs şi dintr-o mențiune specială 
aflăm că „ştie curent franceza -scris şi vorbit”. 4 | 
Îşi ia concediu de studii la 1 noiembrie 1910 şi, întors din Franţa 
la 12 aprilie 1912, după terminarea studiilor, este numit la Pirotehnia 
armatei cu gradul de medic locotenent, iar peste o lună, la 10 mai 1912, 
este înaintat la gradul de medic căpitan. E: 

Participă la campania militară din Bulgaria în 1913 şi îşi 
impresionează colegii şi superiorii prin cunoştinţele sale medicale şi prin 
devotamentul probat în lupta împotriva holerei. În „Foaia calificativă” pe 
anul 1913 (1 noiembrie 1912- 31 octombrie 1913), medicul general al 
Diviziei a IV a emite aprecieri elogioase la adresa tânărului medic 
căpitan Marinescu (avea 29 de ani), „vărsat”, pe timpul mobilizării şi al 
campaniei din 1913, în unitatea sa: 

„Eminent medic militar sub toate raporturile. În timpul mobilizării şi 
al campaniei din Bulgaria a făcut serviciul la Ambulanţa diviziei a IV a 
ca şef de secţie unde a dat dovezi reale de mult curaj şi devotament, 
iniţiativă şi pricepere în conducerea serviciului. De fapt medicul 
căpitan a fost nu numai şef al secţiei, el a comandat întregul serviciu al 
ambulanţei, deoarece toți medicii în cap cu medicul şef al arabile au 
fost rezervişti care nu cunoşteau mersul serviciului unei ambulanţe.” 

Până la intrarea României în marea conflagrație mondială (1916), 
medicului căpitan i se se decernaseră deja şase ordine şi medalii S 

1. Medalia jubiliară „Carol 1”, 1.D.N.6384/1905; 

2. Medalia „Bărbăţie şi Credinţă” clasa I, I.D.N. 6977/1913; 

3. Ordinul „Coroana României în grad de cavaler” I.D.N. 

7324/1914; 

4. Medalia „Avântul Ţărei”, I.D.N. 2970/1914; 

5. Medalia „Meritul Sanitar clasa a II a”, I.D.N. 2109/1914; 

6. Ordinul „Regina Maria” clasa a II a, L.D.N. 4764/1910.. 

La 1 noiembrie 1916 este înaintat la gradul de medic maior la 
Pirotehnia armatei. Începuse războiul şi medicul se află la locul său, în 
mijlocul soldaţilor. Ca şi în multe alte cazuri din aceeaşi perioadă, datele 
privind activitatea medicului maior Marinescu Nicolae în primele patru 

luni de război lipsesc Am explicat în alte locuri cum de a fost posibilă o 
asemenea situație, aşa că nu mai insist. 

În „Foaia calificativă” pentru perioada 10 decembrie 1916 — 13 
martie 1917, redactată şi semnată de colonelul farmacist Merişanu, 
directorul general al depozitelor sanitare, sunt remarcate tenacitatea, 
devotamentul şi profesionalismul medicului maior Marinescu Nicolae în 
lupta cu tifosul exantematic, teribila maladie care făcea ravagii în armata 
română, la concurenţă cu bombele inamicului şi sunt evidenţiate câteva 
calități ale omului-medic, mai puţin cunoscute: „Fire blajină, amabil şi 
energic. Conduită exemplară.” 

Consider necesar, în scopul creionării cât mai exacte a portretului 
medicului militar în discuţie, să punctăm următoarele: într-o însemnare 
făcută de un superior al acestuia se spunea :”Foarte bun călăreț”, calitate 
care, la prima vedere, nu are importanţă în activitatea de medic, dar de 
care doctorul Marinescu a uzat de multe ori în anii războiului. Cercetarea 
documentelor care au înregistrat date esenţiale din activitatea medicului 
maior, uneori incomplete, coroborate cu declaraţii ale unor superiori 
ierarhici din armată scot la lumină un adevăr cu valoare axiomatică: 
medicul maior Marinescu N. este trimis întotdeauna în „punctele 
fierbinți” ale momentului, acolo unde este nevoie de intervenție 
urgentă, hotărâtă şi bine articulată. În sfârşit, în consens cu cele de 
mai înainte, avansările medicului au fost făcute, de regulă, la 
„excepțional”. 

La 14 martie 1917, medicul Marinescu Nicolae primeşte misiunea 
de a organiza serviciul de triaj în gara laşi, „serviciu care funcţiona 
detestabil şi din care cauză mai mulţi medici şi personal sanitar inferior 
au căzut victimă tifosului exantematic” La 26 iunie 1917, după o bătălie 
de mai bine de 4 luni cu avalanşa de răniţi care soseau de pe front, 
precum şi cu lipsa de personal (tifosul exantematic nu făcea deosebire 
între medic şi soldat) centrul de triaj este organizat şi obţine 
funcționalitate optimă. 

În „Foaia calificativă” care reține aceste momente dramatice, 
medicul general, director al Direcţiei 6 Sanitare, nota: „...cu toate 
pericolele, cu toate că mai multe din persoanele acestui serviciu au căzut 

victime datoriei, acest distins medic militar nu a stat un moment la 
îndoială de a primi greaua şi periculoasa sarcină pentru care a fost ales. 
Modul cum şi-a îndeplinit serviciul a fost mai presus de orice laudă.” Ș 
Unul dintre „actorii” principali ai Serviciului Sanitar Militar din 
anii primului război mondial, colonelul lacob Potârcă, şeful Serviciului 
Sanitar al Armatei | (după război, în anii 1924-1928, având gradul de 
medic general de brigadă, a îndeplinit funcția de inspector general al 
Serviciului Sanitar Militar), a monitorizat atent şi cu multă obiectivitate 
activitatea şi înaltul profesionalism. ale medicului maior Marinescu 
Nicolae şi în deplină cunoştinţă de cauză, la 3 septembrie 1917, în adresa 
trimisă comandantului Armatei |, înregistrată la nr. 50, făcea următoarele 
aprecieri, din care selectăm: „Medicul maior Marinescu Nicolae (era, de 
fapt, medic locotenent-colonel, pentru că la 1 septembrie1917, cu numai 
țrei zile în urmă, medicul fusese avansat, n.a.), şef al postului de Triagiu 
a] Armatei I, este unul dintre medicii noştri militari de carieră cei mai 
activi şi destoinici căruia întotdeauna i s-au repartizat însărcinări și 
conduceri de servicii medicale importante, atât în timp de pace cât şi în 
campanie de care s-a achitat în mod satisfăcător.” Între 1 iulie şi 
1 septembrie 1917, prin Triajul Armatei | din gara Frunzeasca şi prin 
echipa sa volantă ce a funcţionat succesiv, în raport cu situaţia luptelor, 
în gările Tecuci, Cosmeşti şi Pufeşti, au trecut 13.242 de răniţi, 1999 de 
bolnavi de maladii interne şi 1322 de contagioşi. 

„Prin îndemânarea și munca sa fără preget de zi şi noapte, raporia 
medicul colonel Iacob Potârcă, a reuşit (medicul Marinescu Nicolae, 
n.a.) să trieze aceşti răniți şi bolnavi în aşa mod încât ei au ajuns la vreme 
şi în bune condițiuni atât îh spitalele d-înainte (din imediata apropiere a 
frontului, n.a.) unde trebuia să li se practice urgenţele chirurgicale cât şi 
în cele d-înapoi unde li se instituia tratamentul definitiv pentru 
dobândirea sănătății şi înlăturarea complicaţiilor de multe ori fatale, 
datorită lipsei de asistență chirurgicală sau medicală grabnică.” i 

Activitatea unui medic sau a personalului sanitar inferior într-un 
centru de triaj, în contact nemijlocit cu bolnavii de tifos exantematic şi cu 
răniții, reprezenta o misiune tot atât de plină de pericole ca a celor din 
prima linie a frontului; ea impunea, de asemenea, din partea şefului 

triajului, hotărâri energice şi măsuri rapide, intervenţii urgente, riscante 
şi îndrumarea corectă a pacienţilor, cu urmări deosebite în viaţa acestora. 
| Evoluţia situaţiei de pe front în vara anului 1917, încleştarea 
eroică de la Mărăşeşti, episodul cel mai glorios al Războiului de 
întregire, sunt în deplină consonanță cu devotamentul şi cu 
profesionalismul personalului medical din imediata apropiere a frontului 
Rememorând momentele dramatice ale episodului Mărăşeşti, ficatul 
general Potârcă, şeful Serviciului Sanitar al armatei I, nota: „Pe timpul 
luptelor de la Mărăşeşti, graţie energiei şi inițiativei pricepute cu 
care acest medic a condus aceste diverse centre (de triaj, n.a.) 
Frunzescu, Pufeşti, Pădureni, numeroşi grav răniţi ce au trecut prin 
ele au putut fi salvaţi la vreme de complicațiile fatale ale rănilor de 
război rău îngrijite sau rău evacuați de la început. 
A fost înaintat excepţional (la gradul de medic locotenent-colonel 
n.a.) croix de guerre şi decorat „cu ordinul „Steaua României cu spade în 
grad de ofiţer”, L.D.N. 547/1917) 
Ulterior a primit însărcinarea dificilă, însă de mare importanţă, de 
a merge în teritoriul ocupat de inamic în vederea reglementării sitmaţiei 
soldaţilor români răniţi, abandonaţi în timpul retragerii (Între 1 şi 24 
aprilie 1918, în calitate de preşedinte al Comisiei a 7 a militare, a lucrat 
la clasificarea invalizilor de război din teritoriile ocupate). | 
| Despre respectiva misiune a medicului locotenent-colonel 
Marinescu Nicolae acelaşi medic general Potârcă 1, de astă-dată inspector 
general al armatei Transilvaniei, scria: „În vremea ocupaţiei germane a 
Mabilit în timpul cel mai scurt posibil, sub dificultăţile jignitoare ale 
unui duşman nemilos, drepturile invalizilor de război rămași 
abandonaţi şi fără nici un sprijin în teritoriile ocupate.” n 
După izgonirea duşmanului din ţară, i se încredințează (medicului 
Marinescu N.) , „în mod provizoriu conducerea şi punerea în stare de 
funcţionare a Spitalului Militar „Regina Elisabeta”, care fusese 
abandonat într-o stare de degradare şi de murdărie mare. S-a achitat cu 
deosebită conştiinciozitate.” - 
La 1 iunie 1919 medicul locotenent-colonel Marinescu este numit 
la conducerea Centrului de Specialităţi Oradea Mare, unitate medicală 

care căpătase un rol însemnat în perspectiva celei de a doua mobilizări 
(10 noiembrie 1918) şi a „campaniei pentru liniştea Europei”, cum 
numea loan [epelea ofensiva armatei române pentru înlăturarea 
guvernului comunist din Ungaria. 

Cu tenacitatea şi cu deosebitul spirit organizatoric ce-i sunt 

caracteristice, medicul Marinescu reuşeşte să pună în stare de funcţionare 
unitatea în timp extrem de scurt, să o doteze cu mobilier adecvat, să 
asigure materialul, instrumentarul şi medicamentele necesare.. 
În „Foaia calificativă” pe anul 1919, semnată de medicul general Potârcă, 
acum inspector general al Armatei Transilvania, citim: „În timpul 
campaniei militare de la Tisa, în cadrul centrului de la Oradea s-au 
evacuat răniții din luptele contra-ofensivei bolşevice. Pe timpul 
luptelor din iulie-august a îngrijit 58 de ofițeri şi 690 trupă, grav 
răniți, care au fost trataţi în cele mai bune condițiuni”. Spitalul a 
fost vizitat de Majestatea sa Regina, care şi-a exprimat deplina 
satisfacţie pentru activitatea personalului sanitar avându-l în frunte 
pe medicul argeşean. 

După încheierea campaniei militare, Centrul medical de la Oradea 
s-a dezvoltat, astfel încât funcţiona cu 1000-1300 de bolnavi. 

În timpul războiului şi imediat după încheierea acestuia, „setul” 
distincțiilor primite de medicul locotenent-colonel Marinescu Nicolae se 
îmbogăţeşte cu noi „exponate”: 

1. Medalia „Crucea Comemorativă 1916-1918, I.D.N. 1744/1918; 

2. Medalia „Crucea de Război Franceză” cu citațiunea „pe armată”, 
Brevet 834/1918; 
Medalia „,Victoria”, 1.D.N. 3390/1921; 

4. Medalia „Semnul Onorific de aur” pentru 25 de ani de serviciu, 

I.D.N. 2013/1925; 

5. Ordinul „Coroana României în gradul de comandor”, I.D.N. 

3/1927. 

La 1 aprilie 1920 se căsătoreşte cu Maria Roli şi în acelaşi an, la 
25 august, este numit profesor la Şcoala Superioară de Război (viitoarea 
Academie Militară). '* 


E 

La 1 aprilie 1922 (a se vedea că multe evenimente însemnate din 
viaţa sa se săvârşesc la 1 aprilie) este avansat la gradul de medic colonel. În 
„Foaia calificativă” pe anul 1923 (1 noiembrie 1922-31 octombrie 1923), 
generalul Samsonovici, directorul Şcolii Superioare de Război, nota, scurt, 
eliptic câteva concluzii desprinse din controlul executat subordonatului său, 
colonelul Marinescu: „Ordine, disciplină, curăţenie” Mai amintea despre 
câteva cazuri de tifos exantematic şi de rujeolă aduse de soldaţi, din 
concediu, rezolvate cu promptitudine de medicul colonel 

Desăvârşit manager, apropiat de oamenii din subordine, pe care-i 
considera colaboratori şi-i trata ca atare, exigent, în primul rând cu sine, 
colonelul Marinescu desfăşoară activităţi de pionierat într-un mod sui- 
generis: este trimis, de regulă, într-un loc unde treburile nu merg bine, 
după ce urmneşte lucrurile aici, din punctul mort, pe făgaş normal, este 
trimis altundeva pentru a pune ordine în activitatea de acolo etc. Astfel, 
la 7 iulie 1926, este numit şef al depozitului Central Sanitar, iar la 13 
iulie este detaşat ca director al Sanatoriului Militar Techirghiol, unde îşi 
încheie misiunea la 1 octombrie 1926, când îi expiră detaşarea (după ce 
dăduse în funcţiune sanatoriul); într-o „Foaie calificativă” din anul 1927 
(31 octombrie 1926 —1 noiembrie 1927), medicul inspector general Iacob 
Potârcă laudă activitatea directorului Sanatoriului Militar „Regele 
Michai”"de la Techirghiol, care, spune inspectorul general, „este creat de 
el” (de medicul Marinescu N., n.a.); în sfârşit, după numai 19 zile, la 20 
octombrie acelaşi an, primeşte numirea în funcţia de director al 
Institutului Sanitar Militar „medic general Carol Davila” 

Numirea medicului colonel Marinescu Nicolae la conducerea 
instituției care pregătea medici militari este determinată de necesitatea 
rezolvării crizei profunde pe care o traversa Institutul Medico-Militar din 
Bucureşti (numit, din 1912, „medic general Carol Davila”) după război. 

Înainte de a prezenta câteva dintre reperele actului de conducere 
al noului director, am considerat necesar să prezint, sub forma unui 
excurs, o scurtă trecere în revistă a principalelor momente ale apariţiei şi 
ale dezvoltării învățământului medical militar din România. 

La începutul veacului al XIX lea ( în 1803), domnitorul Constantin 
Ipsilanti a înfiinţat o infirmerie pentru panduri, în apropirea Mânăstirii „Radu 
Vodă“. 

Primii paşi în dezvoltarea medicinei militare în Țara Românească s-au 
făcut însă în perioada 1830-1859, când s-a format şi armata română. Primele 
unități sanitare militare au fost Spitalul oştirii de la „Mihai Vodă”, înfiinţat în 
1833, iar în Moldova, Spitalul oştirii de la Iaşi. 

În 1838, în afara spitalului militar din Bucureşti, în Ţara Românească 
mai ființau asemenea unităţi la Craiova, Brăila, Călăraşi, Giurgiu, Zimnicea şi 
Cerneţi. 

Spitalele funcționau în condiţii precare, principalul lor deziderat fiind 
limitarea extinderii unor boli, precum cele venerice, scabia, tifosul 
exantematic, holera şi altele, care făceau multe victime în armată. 

În 1853, adus în țară de către domnitorul Barbu Ştirbei pentru a 
organiza Serviciul Sanitar Militar, medicul francez Carol Davila ia comanda 
Spitalului Oyştirii , care avea, la sosirea sa, 300 de bolnavi de tifos 
exantematic. Tânărul medic de numai 25 de ani (născut în 1828), străin de 
poporul român, şi-a dedicat viaţa şi întreaga sa capacitate țării de adopţie, 
unde a organizat Serviciul Sanitar Civil şi Militar şi, cel mai important, a 
pus bazele învățământului medical din ţara noastră. 

În 1855, Davila înființează pe lângă spital, Şcoala de felceri ostăşești, 
apoi Şcoala de mică chirurgie („Şcoala lui Davila”, cum era numită), aceasta 
reprezentând primul pas şi cel mai însemnat către învăţământul medical 
superior, al cărei rezultat mai îndepărtat va fi Facultatea de Medicină din 
Bucureşti. 

În urma demersurilor şi a insistenței lui Davila, în 1858 Şcoala de 
Chirurgie se transformă în Şcoala Naţională de Medicină şi Farmacie, 
organizată după modelul şcolilor secundare de medicină şi farmacie din Franţa. 
Având o durată de 5 ani pentru cursuri şi trei ani de practică în spital, şcoala 
forma ofițeri şi farmacişti pentru serviciul armatei. Admiterea se făcea prin 
Concurs. 

Timp de 15 ani, Davila a fost directorul Şcolii Naţionale, a predat 
diverse specialități fără să fie remunerat, uneori a plătit din banii săi 
profesorii neprevăzuţi în buget. 

În 1859, spitalul Oştirii de la Mihai-vodă se mută în clădire nouă în 
strada Știrbei-vodă şi se va numi Spitalul Militar Central. În acelaşi an, 
doctorul Carol Davila, în vârstă de 31 de ani, este numit de către 

Alexandru loan Cuza şeful Eforiei Spitalelor Civile (Eforia este similară 
consiliului de conducere) şi şeful Serviciului Sanitar al armatei. 

Se ştie că domnitorul Al. I. Cuza este una dintre cele mai de seamă 
personalități ale istoriei româneşti. Cuza realizează, în şapte ani, performanțe 
ce fac din el un semănător — în sens evanghelic — al modernizării; nu există 
ogor al vieţii publice în care el să nu fi aruncat sămânţa înnoirii, doar că 
roadele nu vor fi întotdeauna însutite — ca în cunoscuta parabolă — şi ele vor fi 
culese târziu, de alţii. 

Nici domeniul de care ne ocupăm în rândurile de faţă nu putea rămâne 
în afara sferei lui de preocupări. Astfel, sub domnia lui Cuza, la 21 august 
1862, este votată Legea de instruire şi de organizare a corpului de ofiţeri 
sanitari ai armatei, la definitivarea căreia a contribuit, se pare, şi medicul 
Davila. 

Ca şi în cazul domnitorului ţării, de numele acestui medic francez se 
leagă inițiative şi realizări care au prins rădăcini adânci în solul românesc: 
astfel, datorită activităţii sale complexe au luat ființă în ţara noastră „Societatea 
medicală” (1857), „Societatea de Cruce Roşie” (1876), „Societatea de Ştiinţe 
Naturale” (1876), s-au pus bazele Grădinii Botanice din Bucureşti (1860), au 
apărut două reviste medicale: „Monitorul medical” (1862) şi „Gazeta 
medicală” (1865). 

Prezent oriunde este nevoie de serviciile sale, Carol Davila acordă 
consultaţii gratuite de dimineaţa până seara târziu, combate epidemia de holeră 
de la Brăila şi pe cea de tifos exantematic de la puşcăria din Telega, 
contractând ambele boli. În 1867, în timpul călătoriei la Iaşi, el a părăsit suita 
princiară pentru a combate holera la Ştefăneşti, dând ordine şi sfaturi celor care 
ştiau prea puţine despre teribila maladie. 

Nu este scutit de invidia unor colegi deranjaţi de notorietatea medicului 
„străin”, primeşte cu amărăciune loviturile venite din partea oamenilor şi a 
destinului şi trăieşte cu neascunsă satisfacție acele momente în care i se 
recunosc meritele. Un asemenea moment s-a consumat în a doua jumătate a 
anului 1866, când, prin decret purtând semnătura regelui Carol I, medicul 
Carol Davila primeşte ca „recompensă naţională” naturalizarea, adică 
cetățenia română, pe care a dorit-o din inimă şi a respectat-o toată viaţa. 

Trecuseră 13 ani închinaţi noii sale patrii. Peste trei ani, în noiembrie 
1869, Şcoala Naţională de Medicină se transformă în Facultatea de Medicină, 
acest act marcând dispariţia învăţământului medical militar propriu-zis pentru 
15 ani. 

În 1870, pleacă pe frontul franco-prusac. Deşi era medic de origine 
franceză, Davila îi ajută cu acelaşi devotament atât pe răniții francezi, cât şi pe 
cei germani. Experienţa căpătată cu acest prilej i-a fost utilă în războiul din 
1877-1878, prin care România şi-a câştigat independenţa. 

Pornind de la învăţămintele desprinse din acest război, Davila 
inaugurează exerciţiile pentru darea primului ajutor răniților, pentru aplicarea 
legăturilor şi aparatelor de fracturi, pentru ridicarea şi exersarea diferitelor 
moduri de transportare a răniților de pe câmpul de luptă. 

Proba de foc pentru medicina militară română a constituit-o Războiul de 
independenţă, în care sistemul de ambulanţe organizat de Carol Davila a avut 
un rol însemnat în salvarea vieţii multor răniţi. Ca şef al Serviciului Sanitar al 
armatei române, Davila a participat activ, în prima linie, la cucerirea 
Plevnei, la asaltul Griviței, a organizat serviciul de ambulanţă, a pansat 
răniți români şi pe turcii răniţi şi luați prizonieri. „Sunt încă în fața 
Vidinului, îi scria el soţiei (Anica Racoviţă). Voi lipsi încă o lună, căci rămân 
cu bieţii bolnavi şi răniți. Am puţin timp, pentru că avem aşa de puţini medici 
încât fac pansamente de dimineața până seara. Trebuie să rămân cu răniții, 
după scumpii noştri soldați români trebuie să-i îngrijesc pe cei turci, este o 
datorie umanitară...” 

Comandantul trupelor turceşti, Osman Paşa, rănit şi bolnav, în scurta 
perioadă cât a stat închis ca prizonier într-o clădire din Bucureşti, a fost îngrijit 
de Davila. Prestaţia remarcabilă pentru acele timpuri a sistemului de ambulanțe 
creat şi instruit de Davila a stârnit admiraţia unor personalităţi ale aliaților ruşi. 
„Însuşi ilustrul chirurg Pirogoff şi chiar împăratul Rusiei, scria medicul de corp 
de armată I. Șerbănescu, au admirat organizarea ambulanţelor noastre militare, 
ale societăţii Crucea Roşie şi ale societăţii Zion, care se găseau totdeauna în 
prima linie, gata a lua şi a îngriji răniții mulţumită organizării lor bune 
întocmită de Davila, pe care mulţi l-au văzut în memorabila seară de 30 August 
1877, cu lacrimi de bucurie în ochi pentru izbânda zilei, dar cu o profundă 
compătimire pentru suferința nenorociţilor răniți.” 

Evocând aceste înălțătoare momente, se cuvine să amintim că 
Majestatea Sa Regele, în telegrama prin care anunța Augustei noastre Regine 
luarea Plevnei, termina scurta, dar fericita veste cu următoarele cuvinte: 
„Davila este pretutindeni unde am trebuinţă de el.” 

Nevoia acută de personal medical, cu deosebire de medici, remarcată şi 
în scrisoarea de mai sus, a fost într-o măsură suplinită de studenții medicinişti 

voluntari. Unul dintre aceştia, Gheorghe Sabin, povesteşte întâlnirea sa (însoțit 
de 13 colegi), la 24 mai 1877, cu medicul general Carol Davila: 19 

„La 20 mai (1877, n.a.), războiul fiind declarat, menţionează Gh. Sabin 
în cartea sa, mulţi dintre colegii noştri erau duşi pe la Calafat, Craiova, Cetatea, 
când primirăm ordin să fim gata...ca să plecăm şi noi. La 24 mai ne-am dus, eu 
şi Spiroiu, la spitalul militar; aici ne prezentăm generalului Davila. Mai erau şi 
alţi studenți, în total 14 medicinişti, care trebuia să plecăm a doua zi. Davila ne 
ține un discurs. Apoi a dat ordin să se aducă genţile sanitare şi ranițele pentru 
întregul grup. Studenţii au început să protesteze: 

„Cum, noi, mediciniştii, să mergem cu ranița în spinare ca nişte simpli 
soldaţi?” Davila ne-a spus: „Băieți, nu e momentul de protestare, ţara are 
nevoie de ajutorul tuturor fiilor săi, și nu voi, inteligența, veţi fi cei dintâi care 
să nu vă supuneţi... Ascultaţi-mă pe mine! Eu am experienţă; în război, cu cât 
veţi avea mai puţin bagaj, cu atât mai uşor te poţi mişca..., de altfel v-am 
ascultat cu răbdare, însă astăzi sunteţi soldaţi, sântem în stare de război; n-aş 
avea decât să ordon ca să vă fac să vă supuneţi. Nu fac aceasta fiindcă în 
fiecare dintre dumneavoastră văd colegul meu de mâine. Allez!” 

În 1882, în timpul ministeriatului la Război a generalului Angelescu, 
este aprobată Legea serviciului sanitar al armatei, prin care, inițial, se încearcă 
formarea unui nucleu în jurul Spitalului Militar Central cu rol de pepinieră a 
medicilor şi farmaciştilor militari. 

La 20 august 1884 moare generalul doctor Carol Davila, şeful 
Serviciului Sanitar al Armatei timp de 24 de ani (1860-1884), în vârstă de 
55 de ani; în semn de recunoaştere a contribuţiei sale la organizarea 
Serviciului Sanitar al oştirii, guvernul român i-a organizat funeralii naționale. 
Acest om, care a ars ca o flacără pentru triumful medicinei, în general, 
medicinei militare române, în special, şi s-a stins la vârsta deplinei maturităţi 
creatoare, s-a aflat sub interdicția de a mai fi profesor chiar în învăţământul pe 
care l-a înfiinţat, din cauza invidiei unora dintre contemporani. 

„Întreaga sa activitate devotată, competentă şi eficientă a stârnit multe 
invidii, a generat intrigi, calomnii, procese, care au rămas fără urmări. Totuşi o 
urmare a fost: aceea că l-au întristat, i-au consumat timp şi energie să se 
„cureţe” de noroiul cu care era împroşcat”, scria medicul Andrei Olinescu în 
numărul 2/2001 al Revistei de Medicină Militară. 

Viaţa privată a generalului doctor Carol Davila a fost tot atât de 
dureroasă pe cât de glorioasă a fost cariera sa medicală şi militară. Căsătorit de 
două ori, şi-a pierdut ambele soții în împrejurări tragice. Soarta l-a lovit prima 

dată în aprilie 1860, când i-a murit prima soţie, franţuzoaica Marie Marsil. 
Davila s-a recăsătorit cu Anica Racoviţă, din familia Golescu. Împreună au 
fondat Azilul „Elena Doamna” (după numele Elenei Cuza), populat cu fete 
orfane, „micii dorobanţi”. „Fiicele medicului Carol Davila, Elena şi Pia, au fost 
crescute în azil şi absolut cu acelaşi tratament ca şi celelalte eleve”, scria în 
memoriile sale, „Însemnări din anii tinereţii”, Alexandrina Fălcoianu, 
descendentă a unei vechi familii de boieri munteni. 

Au rămas în România mai multe semne ale recunoștinței față de 
medicul general Carol Davila, fondatorul şcolii româneşti de medicină şi 
organizatorul Serviciului Sanitar militar din ţara noastră. Există la 
Bucureşti Universitatea de Medicină şi Farmacie care-i poartă numele, statuia 
medicului amplasată în faţa acestei universităţi, Spitalul Militar Central şi alte 
spitale îi sfințesc numele, o placă de marmură este fixată pe faţada Universităţii 
de Medicină Veterinară şi altele. 

Cel mai încărcat de semnificaţii este însă bustul generalului, amplasat în 
curtea Spitalului Militar Central, sculptat în piatră, în 1903, de Constantin 
Brâncuşi, apoi, turnat în bronz, în 1912 şi instalat în curtea aceluiaşi spital. 

În 1884, anul trecerii în eternitate a medicului general Carol 
Davila, prin înalt decret regal se înființează Institutul Medico- Militar, 
căruia îi trec pragul primii 6 studenţi, în anul şcolar următor 11 etc., avându-l 
ca director pe medicul general de brigadă Emanoil Severin. 

După numai 4 ani şi 6 luni de funcţionare, timp în care institutul dăduse 
oştirii 45 de medici militari, din cauza unor dificultăți financiare, se pare, 
insurmontabile, acesta este desființat. În lipsa medicilor proprii, pentru 
susținerea serviciului medical militar se apelează la studenţii de la Facultatea 
de Medicină, care erau primiţi ca interni bursieri în Spitalul Militar cu obligaţia 
de a servi în armată timp de 6 ani (minimum) după luarea titlului academic de 
doctor în medicină. 

Era, se înţelege, o soluţie provizorie. Conştient de faptul că armata are 
nevoie de medici instruiți şi formaţi într-o instituţie de învățământ proprie, unul 
dintre elevii lui Davila, Athanase Demosthene, medic de corp de armată şi 
chirurg-şef al armatei, alcătuieşte un memoriu asupra organizării serviciului 
sanitar al armatei, susținând necesitatea înființării unui institut medico-militar 
cu edificii proprii şi încadrat cu personal de specialitate, similar celor din 
Germania, Franța şi Italia. 

În urma insistențelor şi a demersurilor lui Demosthene, agreate şi 
susținute de Carol 1 şi de anumiţi oameni politici ai vremii, în anul 1897 ia 

ființă Institutul Medico-Militar, cu 16 studenţi interni în primul an, 
selectaţi prin concurs. În anul următor Institutului i s-a construit local propriu. 
Primii directori ai unităţii nou-create au fost medicii generali de divizie 
Zorileanu Popescu (1897-1900) şi Athanase Demosthene (1900-1902). 


A: Lo S a RE: pi 





ad AL via 
Institutul Medico-Militar 
1898 


Regulamentul Institutului urmărea deopotrivă formarea unor specialişti 
în medicina militară, adaptaţi regimului aspru, plin de privaţiuni al vieții 
ostăşești, cărora li se cerea, între altele, „supunerea cea mai desăvârşită, 
executarea tuturor ordinelor cu punctualitate, fără împotrivire şi murmur”. 

După obţinerea titlului de doctor în medicină şi după un stagiu de un an 
la Corp, absolvenţii institutului deveneau medici de batalion clasa a II a, putând 
să concureze pentru obţinerea unei burse de studii în străinătate (Franţa sau 
Germania). 

În perioada 1897-1916, serviciul sanitar şi cel de învățământ sanitar 
militar se consolidează, graţie eforturilor şi priceperii unor medici precum 
Nicolae Kreţulescu, prof. dr. lon Cantacuzino, medic general de brigadă 
Constantin Papilian, director al Institutului (1902-1905), medic general de 

brigadă Zaharia Petrescu, inspector general al Serviciului Sanitar al 
Armatei (1898-1901), medic general de brigadă Mihail Călinescu, director 
(1909-1912) şi alții. 

Numărul locurilor scoase la concurs la Institut este însă destul de mic în 
raport cu necesarul reclamat de dezvoltarea armatei române. Mai mult decât 
atât, între 1900 şi 1915 scade numărul concurenţilor pentru că prin noua Ibge 
sanitară elevii Institutului erau înaintați la gradul de sublocotenent numai după 
obţinerea titlului academic de doctor.(în 1907, de pildă, au absolvit Institutul 8 
medici, iar în 1912, 2 medici!). 

Nevoia de medici militari resimțită din plin în campania militară din 
1913 şi în primul război mondial, precum și o nouă statuare a funcției de medic 
militar au dus la creşterea numărului de burse scoase anual la concurs şi, în 
consecinţă, la sporirea numărului concurenţilor. Rezultatele vor fi evidente: în 
1915, anul premergător intrării României în război, 86 de studenți au obținut 
titlul de doctor în medicină, în 1916, 46 de medici, în 1919 (primul an de după 
război), 174, iar în 1920, Institutul a dat 244 de absolvenți. 

Lipsa personalului medical propriu a fost, parțial, suplinită de medicii 
rezervişti. Declanşarea mobilizării generale la 15 august 1916 îi găseşte pe 
ofițerii elevi la diferite unităţi militare şi servicii, la care se prezentaseră din 
momentul avansării în grad, conform legii în vigoare. Elevii interni au fost şi ci 
mobilizați la diverse formaţiuni sanitare militare, astfel încât, începând cu 16 
august 1916 Institutul îşi încetează activitatea; şi-o va relua în 1918, în urma 
demobilizării, mai întâi la Iaşi, apoi la Bucureşti (11 decembrie). 

La apelul făcut cu prilejul reluării cursurilor n-au putut răspunde 
prezent 20 de ofiţeri elevi şi elevi interni: căzuseră la datorie. 

În memoria acestora, în faţa Institutului s-a ridicat un monument, 
inaugurat la 19 octombrie 1924, simbolizând-o pe Regina Maria împărțind 
lauri eroilor. 

Evocând suferințele poporului român în acest război, uriaşele 
sacrificii de vieţi omeneşti, mi se pare relevantă mărturia unuia dintre 
prietenii statornici ai României, Charles-Augustus Felix, ambasadorul 
Franţei la Bucureşti în ajunul intrării noastre în război: „Nicio altă țară 
beligerantă nu a cunoscut, ca România, în acelaşi timp, foamea, frigul, 
tifosul exantematic, ocupaţia, dubla ocupație, aceea a inamicului german şi 
aceea mai redutabilă a falsului aliat, Rusia, putem afirma cu deosebit 
temei că primul război a reprezentat pentru români un adevărat carnagiu, 
de la care n-a fost exceptat serviciul medical militar.” 

În campania din 1916-1918, din cei 2800 de ofiţeri sanitari participanţi, 
400 au fost răpiți de boli (holera, tifosul exantematic, febra tifoidă etc.), 40 
loviți de gloanţe şi de proiectile, ceea ce înseamnă că mai bine de o şesime din 
efectiv a căzut la datorie. 

În perioada interbelică şi după cel de al doilea război mondial serviciul 
sanitar şi învăţământul medical militar se reorganizează şi se dezvoltă pe baze 
moderne, se înființează Centrul Medical al Aviației şi se constituie Medicina 
Aeronautică. 

Istoria Spitalului Militar Central „Carol Davila” se contopeşte cu 
istoria începutului medicinii militare româneşti. Pentru militarii de orice 
grad, pentru familiile lor şi pentru populaţia țării, Spitalul Militar „Carol 
Davila”, ca şi spitalele militare din capitalele de judeţ reprezintă o speranţă, un 
serviciu medical de performanţă, dispunând de medici vestiți, profesori doctori, 
membri ai Academiei Române etc. 

Informaţiile de mai înainte, privind înființarea, organizarea şi 
dezvoltarea, în timp, a învățământului medical militar au fost excerptate, în 
principal, din „Istoricul Învăţământului Sanitar Militar în România”, Bucureşti 
1935, studiu realizat de Institutul Medico- Miltar (unul dintre autori fiind 
medicul colonel Marinescu Nicolae, directorul Institutului şi unul dintre 
personajele cărții de faţă), din „Adversarul lor a fost moartea”, de St. Indrei, 
articol apărut în „Jurnalul naţional / Ediţie de colecţie, de luni. 18 octombrie 
2004, pag. 4 şi 5, precum şi din alte surse. 

PERSONALITĂŢI MEDICALE CARE AU CONTINUAT OPERA 
MEDICULUI GENERAL DE DIVIZIE CAROL DAVILA DE 
DEZVOLTARE ŞI DE PERFECȚIONARE A SERVICIULUI 

SANITAR MILITAR ÎN ROMÂNIA 





Dr. Iuliu Teodori, medic general de brigadă, 
inspector general al Serviciului Sanitar al Armatei (1892-1893) 

Dr. Androcle Fotino, medic general de brigadă, inspector general al 
Serviciului Sanitar al Armatei (1897-1898) 

Dr. Zaharia Petrescu, medic general de Brigadă, 
director al Institutului Medico-Militar (1886-1897); inspector general 
(1898-1901) 


Dr. Ion Vercescu, medic general de Brigadă, 
inspector general (1902-1903) 

Dr. Athanase Demosthen, medic general de divizie 
director al Instititutului Medico-Militar (1900- 1902); 
inspector general (1905-1908) 

Dr. Constantin Papilian, medic general de brigadă, director al 
Institutului Medico-Militar (1902-1905); 
inspector general (1909-1912) 

Dr. Mihail Călinescu, medic general de brigadă, 
director al Institutului Medico-Militar (1909-1912), 
inspector general (1912-1917) 


Dr. Nicolae Vicol, medic general de brigadă, 
inspector general (1917-1918) 

Dr. Antoniu Ilie, medic general de divizie, 
| Dr. Iacob Potârcă 


inspector general (1918-1924) | 
medic inspector general (1924-1928) 

Dr. Mihail Butoianu, 
medic inspector general (1928-1935) 

Într-un timp extrem de scurt, sub conducerea energică şi 
competentă a directorului, medic colonel N. Marinescu, se trece la o 
operă radicală de reorganizare şi de revigorare a activităţii Institutultui, 
sub toate aspectele: administrativ, didactic şi disciplinar, în scopul 
modernizării activităţii unităţii de învăţământ superior militar pentru a 
răspunde adecvat noilor cerinţe ale tinerei Românii Mari şi ale mijlocului 
de secol XX. 

Reorganizarea Institutului avea în vedere înlăturarea gravelor 
neajunsuri evidenţiate de starea de război în zona pregătirii cadrelor 
medicale, a numărului acestora corespunzând unei armate de două ori 
mai mare decât cea de dinainte de război, a adoptării şi a adaptării unor 
modele preluate de la Aliați, în special de la francezi. 

Se trece la un control riguros al situaţiei şcolare a tuturor elevilor 
şi ofiţerilor-elevi ai unităţii, se pune ordine în administraţie, se introduc 
regulamente speciale pentru selecţia atentă şi corectă a viitorilor elevi, se 
obține suplimentarea numărului de burse. Comisiile de examinare 
dovedesc mai multă exigenţă la examene, conducerea Institutului duce o 
politică atentă de atragere în corpul profesoral a unor cadre medicale cu o 
recunoscută pregătire teoretică şi cu certe realizări practice. 

În „Foaia caliticativă” pe anul 1927, pe care am amintit-o mai 
înainte, inspectorul general al armatei, doctorul Iacob Potârcă, într-o 
succintă trecere în revistă a însărcinărilor primite de medicul colonel 
Marinescu în anul precedent, menţiona, între altele: „medicul colonel 
Marinescu Nicolae conduce Institutul Medico-Militar, unde a 
restabilit ordinea şi disciplina ce lipseau”; şi-a îndeplinit cu multă 
pricepere misiunea încredinţată „la Sanatoriul militar de la Techirghiol, 
unde îşi recapătă sănătatea, graţie unui tratament apropriat şi atent, nu 
numai numeroşi ofițeri şi membri ai familiilor lor, ci şi numeroşi gradaţi 
ŞI soldaţi, cari altă dată se trimeteau la vetrele lor reformaţi şi 
nevindecaţi, adică spre sarcina familiilor lor şi a societăţii”. Referindu-se 
la aprovizionarea depozitului sanitar central cu materiale sanitare, 
misiune încredințată medicului Marinescu, inspectorul general nota: 
“Medicul Marinescu Nicolae a realizat însemnate economii pentru stat pe 

care le încasau intermediari din țară care furnizau şi materiale de proastă 


calitate şi scumpe” ț 


Avându-se în vedere relaţiile medicului colonel Marinescu N. cu 
lumea medicală din Franţa şi din Germania, precum şi disponibilitățile 
sale de comunicare şi de negociere, în anii 1927 şi 1928, fără a i se 
diminua răspunderea conducerii Institutului Medico-Militar, este trimis 
de mai multe ori în cele două țări fie pentru a achiziţiona aparatură şi 
materiale sanitare pentru nevoile armatei, fie pentru contacte de natură 
ştiinţifică medicală cu personalități din respectivele state. 

între 31 iulie şi 1 octombrie 1930 îndeplineşte misiunea de director 
al sanatoriului Militar „Carmen Sylva“ „iarla 1 aprile este avansat la 
gradul de medic general de brigadă şi, în aceeaşi zi va fi numit 
comandant al Spitalului Militar Central „Regina Elisabeta”. 
Reamintim că în 1918, imediat după război, „acestui medic “(era 
locotenent-colonel, n.a.) i s-a încredințat, în mod provizoriu, conducerea 
şi punerea în stare de funcţionare a Spitalului Militar „Regina Elisabeta”, 
care fusese abandonat (de inamic, n.a.) într-o stare de degradare şi 


murdărie mare.” je 


La 4 aprilie 1938 este numit Ministru-secretar de Stat la 
Departamentul Muncii, Sănătăţii şi Ocrotirii Sociale, unde munceşte 
cu rigoarea şi onestitatea ce-i sunt caracteristice până la 30 noiembrie 
1940, când îşi dă demisia (care i se aprobă) din cadrele active şi este 
trecut în rândul ofiţerilor în rezervă (I.D. 1651/1940.). 

La 11 septembrie 1944 este înălțat la gradul de medic general de 
divizie (Decretul 1677/1944), iar la 5 februarie 1945 este concentrat şi 
primeşte ultima sa însărcinare oficială: conducerea Serviciului Sanitar 
al întregii armate 19. Avea 61 de ani. 

După ce am prezentat succint viaţa tumultuoasă a medicului general 
de divizie Marinescu Nicolae şi principalele lui „însărcinări”, care trimit 
la mai toate laturile componente ale serviciului sanitar al armatei române, 
nu putem eluda din această succintă trecere în revistă a unei activităţi 
medico-militare de excepţie contribuţia sa pe tărâmul ştiinţei medicale: 

În ianuarie 1933, participă, timp de 25 de zile, la Congresul 
Internaţional de Medicină şi Farmacie Militară, la Madrid şi la Sevilla, 

unde prezintă o comunicare; în acelaşi an adună într-un volum studii şi 
comunicări proprii apărute în publicaţii de specialitate din țară şi din 
străinătate asupra serviciului sanitar militar; în iunie-iulie 1935 conduce 
delegația de medici români la Congresul Internațional de Medicii 
Militară ținut la Bruxelles, iar în august acelaşi an, în cadrul Congresului 
Internaţional de Talasoterapie de la San Sebastiano (Spania), prezintă 
E a „Indicaţii şi contraindicaţii ale băilor de soare”, care 
reprezintă rezultatul cercetărilor pe care le-a făcut, în calitate de medic 
specialist balneolog şi de director la Stațiunea balneoclimaterică de la 
Movila, Techirghiol. Din 1937 este membru asociat al Academiei de 
Medicină din Bucureşti , în 1938 este cooptat membru al Societăţii 
Internaţionale de Chirurgie şi este ales preşedinte de onoare al Societăţii 
de ginecologie din Bucureşti. | 
Pentru serviciile aduse țării şi armatei române, în anii interbelici 
medicului general de divizie Marinescu Nicolae i s-au decernat şase 
ordine şi medalii, care se adaugă celor 11 primite anterior: 
Ea da „Legiunea. de Onoare în grad de cavaler”, I.D.N. 

Medalia „Ordinul Comercial şi Industrial cls.I”, I.D.N. 696/1938; 
lie a „George I” în grad de comandor (Grecia), Brevet 

Crucea Roşie Germană, cls I, Brevet 52534/1938; 

Medalia Culturală cls 1, 1938; 

Ă Ordinul „Coroana României” în gradul de mare cruce cu 
însemnele militare de pace, I.D.N. 0118/1939. 

La vârsta de 62 de ani, din care 38 închinaţi slujirii devotate şi 
£ompetente a armatei române şi a țării, medicul general de divizie 
Marinescu M. Nicolae este arestat şi condamnat la 5 ani de închisoare 
are i-au provocat sfârşitul. Guvernanții comunişti ai României i 
ordinele Moscovei, decapitau propria armată! 

MEDICUL COLONEL ÎN REZERVĂ 
MITULESCU I. IOAN 


S-a născut la 5 octombrie 

1875, în Poenărei, străvechi sat 

moşnenesc din nordul Argeşului, 

0 care a dăruit țării importante 

: personalități ale spiritualităţii 

româneşti, din părinții Ion şi Păuna. 

După absolvirea Facultăţii 

de Medicină din Bucureşti, obţine 

Î titlul de doctor în medicină în anul 

1900, cu teza „Sufluri cardio- 

pulmonare, mecanisme ŞI 
diagnostic”. 

În acelaşi an, la | iunie, este 
înscris în rezervă şi este chemat să-şi facă stagiul militar ca medic, cu gradul 
de locotenent, la închisoarea militară din Bucureşti. La 1 aprilie 1901 este 
transferat la Regimentul Racova nr. 25 ca medic locotenent stagiar, iar la 16 
iunie, acelaşi an, este înaintat la gradul de medic căpitan în rezervă şi 
repartizat la Divizia 4 de infanterie. 

În urma unui concurs organizat de Ministerul de Război obţine o 
bursă de studii în străinătate şi la 20 septembrie 1901, în baza ordinului 
nr. 2597, pleacă la Berlin pentru doi ani şi jumătate, Se specializează în 
bolile de piept, fiind asistent onorific la Clinica 1 Medicală a profesorului 
Leyden şi colaborator asistent la Institutul lui Koch, unde efectuează 
intense studii asupra tuberculozei, rezultatele obținute fiind publicate în 
reviste germane de specialitate. 

Întors în țară, la 1 martie 1904 este concentrat pentru o lună la 
Regimentul 3 „Călăraşi“, unde îndeplineşte atribuţiile ce revin unui medic 
căpitan. În anii următori împletește activitatea de medic civil (un timp va lucra 
în serviciul reputatului doctor Hristea Buicliu, apoi va profesa ca medic 

particular în Bucureşti, specializat în bolile de piept şi de stomac, iar după 
război va funcţiona ca medic director de sanatoriu), cu aceea de medic militar. 

Periodic, este concentrat la diverse unităţi militare, de regulă 
pentru câte o lună; aşa se întâmplă, de pildă, la 16 decembrie 1912, când 
este concentrat la Regimentul Călugăreni nr. 40 şi la 1 martie 1914, când 
este chemat la Comandamentul Cetăţii Bucureşti, unde, la 10 mai acelaşi 
an, a fost înaintat la gradul de medic maior în rezervă. 

Peste trei ani (1 aprilie 1917), în cadrul Diviziei a IV a, aflată pe frontul 
din Moldova, este înaintat la gradul de medic locoienent- colonel în rezervă. 

Din păcate, ca şi în cazul multor ofiţeri, de obicei rezervişti, datele 
necesare reconstituiri activităţii medicului loan Mitulescu în Războiul 
pentru întregirea neamului lipsesc din dosarul personal al acestuia. 

Este neîndoielnică supoziţia potrivit căreia medicul locotenent- 
colonel loan Mitulescu a participat la campania militară din anii 1916- 
1918. Avem în vedere cel puţin trei argumente: 

1. în condiţiile unei acute lipse de medici —activi sau rezervişti —În 
unităţile militare, când au fost chemaţi sub arme şi elevii (studenţii) medicinişti, 
nu putea fi omis de la mobilizare un medic cu un asemenea grad militar, 

2. după ocuparea Munteniei de către inamic, rămânerea unui 
medic militar ori a unui ofițer de orice grad în acest spațiu ar fi fost 
considerată de către autorităţile române un act de trădare şi ar fi fost 
tratată în consecinţă; 

3. loan Mitulescu a fost avansat la gradul de medic locotenent- 
colonel la 1 aprilie 1917 (la aceeaşi Divizie a IV a , unde îl vom găsi de 
la începutul războiului până la | octombrie 1919), chiar în zilele fierbinți 
ale pregătirii armatei române pentru bătălia Moldovei, cum au fost 
numite cele trei încleştări de la Mărăşti, Mărăşeşti şi Oituz. 

După război, la 1 octombrie 1924, urmare a aprecierii prestației 
sale ca medic militar, a fost avansat la gradul de medic colonel în 
rezervă. 

Până la trecerea sa în retragere, consemnată la 21 iulie 19309, 
medicul loan Mitulescu a mai avut parte de două concentrări, la 
Comandamentul 2 Teritorial (23 iulie 1932) şi la Inspectoratul General 
de Jandarmi (10 decembrie 1935). 

| Recunoscut în lumea medicală şi apreciat pentru profesio- 
nalismul, onestitatea şi umanismul ce l-au caracterizat, medicul loan 
Mitulescu a fost cooptat în diverse organisme ştiinţifice interne şi 
internaţionale, în cadrul cărora şi-a îndeplinit cu tenacitatea proprie fiului 
de țăran îndatoririle ce-i reveneau. A fost secretar al Societăţii pentru 
profilaxia tuberculozei, membru corespondent al Societăţii de medicină 
din Berlin şi al Biroului internaţional pentru combaterea tuberculozei 
Opera sa ştiinţifică medicală cuprinde teza de doctorat „Sufluri carte. 
pulmonare, mecanisme şi diagnostic” (Bucureşti, 1900) şi „Tuberculoza” 
— broşură de popularizare, cu o prefață de profesorul Leyden (1903). 
| Deşi locuia în București, în strada Oituz (fostă Covaci), a păstrat 
o legătură permanentă cu oamenii din satul natal, din rândul cărora s-a 
ridicat. Astfel, a susținut financiar şcolarii din Poenărei cu dotare 
Tie leo deosebită pentru a accede la studii superioare, aşa cum s-a 
Tattipla cu inginerul colonel în retragere Păunescu iozeli cu inginerul 
Vânătoiu Ion şi cu alţi tineri din satul de pe dreapta Râului Doamnei 
Profund ataşat de locurile de unde şi-a luat zborul în viaţă, dr iai 
Mitulescu a contribuit băneşte substanţial la o ăiicatei. Bizoo 
„Cuvioasa Paraschiva” din Poenărei, fiind menţionat în pisania sfântului 
locaş de cult printre principalii săi ctitori. | 
O latură inedită, mai puțin cunoscută a activităţii medicului Mitulescu 
o relevă un anunț apărut în anii interbelici, în ziarele centrale, prin care acesta 
informa cititorii că „dă consultaţiuni şi face examinări cu razele Rântgen în 
strada Oituz, nr.19, et. 1, între orele 10 şi 11 12 a.m..,afară de duminica”. (Era 
o investigație medicală rarisimă în acea vreme). | 
Ă S-a stins din viaţă la 31 martie 1942, la vârsta de 66 de ani şi a 
fost înhumat în Cimitirul Belu din Bucureşti. Memoria numelui său 
iniobilează vatra de cultură a satului Poenărei și constituie un model de 
înaltă competenţă profesională, dublată de un desăvârşit spirit civic şi 
patriotic, pentru generaţia de astăzi şi pentru cele ce vor veni. 


Note 
Arh. MA.N, fond Memorii Bătrâni, Colonei M. 71 f. 1,2. 

MEDICUL MAIOR ÎN REZERVĂ 
NANU GH. CONSTANTIN 


Aparține unei vechi familii de proprietari de pământ ŞI e iii 
din zona Câmpulungului şi a subcarpaţilor aflaţi la iute rio e AsA a 
cu Muscelul. Un Popa Nan, din Topliţa, comuna Mălureni, de pi î 
mentionat într-un document din vremea Iui Alee Bart VOSYE ( 
septembrie 1577) într-o pricină cu Manco, dp Zărneşti, i fiii săi. sati 

La 20 aprilie 1619, Gavriil Movilă ifităteşie lui eat î E 
Popa Nan, ocine în Boari (comuna Mălureni, Argeş, n-a.) iar - îi 
temeiul legii pentru reforma agrară a lui Cuza, proprietarului ae î 
se ia, prin despăgubire, 126 de ir i S .“ stânjeni p 
î ietări 17 clăcaşi din Bădiceni şi 4& | că 
SR esuata isa e) cea din 1921, moşia Nanu, aflată în 


printre cele expropriabile. Nu la “fel se. ja PF ist Si 
proprietari erau Stela Nanu, Al. D.Nanu şi alți memori al resp 
ii > toponimia comunei Mălureni s-au ConseLvab în î 
schimbării proprietarilor, termeni precum „la INaai : pa i . 
(pârâul) Văii Nanului”, „Nanu”, teren de cultură ŞI i mată 
amplasată casa familiei, „Pădurea Nanu ă În „Marele dic i Se 
României, (1896-1902), redactat de un colectiv condus de G.. ahovari, 
Valea lui Nan apare cu menţiunea „sat în comuna Mălureni. 
” Din spiţa lui Popa Nan descind celebrul medic Mi 
poetul şi traducătorul Dumitru Nanu, profesorul piteştean, Dimitrie : 
Nanu, culegător de folclor de pe văile Argeşului şi Vâlsanului. Lt 
Medicul maior în rezervă Nanu Constantin s-a născut a 
februarie 1870 la Câmpulung, plasa Muscel, județul Argeş, d Da 
dintre cei 5 copii ai lui Gheorghe Nanu, proprietar de pământ şi al zoiei 
| 
Da terminarea studiilor la liceul „Matei Basarab” da CP . 
se înscrie la Facultatea de Medicină din Capitală. Nu ştim când a obținu 

diploma de medic, dar la 1 septembrie 1900, când este chemat la 
Regimentul 30 „Muscel“ din Câmpulung pentru a-și face stagiul militar 
timp de un an, i se acordă gradul de medic locotenent, deci îşi finalizase 
studiile de medicină. Avea 30 de ani.? 

De la 1 septembrie 1900, până la 1 aprilie 1929, când a fost trecut 
în poziţie de retragere, vreme de 28 de ani şi 7 luni, ca medic militar în 
rezervă a slujit armata, cu intermitențe, e adevărat, atunci când a fost 
convocat, ca orice rezervist; dosarul său aflat la Arhivele M.A.N. este, 
din păcate, foarte zgârcit în informaţii. Dacă în privinţa datelor de stare 
civilă şi a serviciilor pe care medicul le-a îndeplinit în armată eventualul 
cercetător găseşte câteva elemente, despre activitatea propriu-zisă a 
medicului militar Nanu C. dosarul păstrează o singură pagină, care 
cuprinde, în singura „Foaie calificativă” existentă, aprecierile unui 
comandant de regiment asupra prestației mediculu maior în rezervă Nanu 
în timpul concentrării de trei luni şi jumătate (4 mai -22 august 1919). 
Din păcate, unicul descendent al familiei Nanu (pe care l-am putut 
aborda), Silviu, stabilit în Germania şi venit în Ţară pentru administrarea 
terenurilor moştenite, nu mi-a putut furniza nicio informaţie despre 
personajul rândurilor de față şi nu s-a arătat interesat de vreo colaborare 
pe această temă. 

La încheierea stagiului militar de un an în cadrul Regimentului din 
Câmpulung (1 octombrie 1901) Nanu Constantin este înaintat la gradul 
de medic căpitan .în rezervă. 

La 28 februarie 1913 este înaintat la gradul de medic maior în 
rezervă în cadrul Corpului II Armată.” Nu există nicio informaţie care să 
confimre sau să infirme participarea medicului maior Nanu la campania 
din Bulgaria. Numărul mic de medici militari şi civili din această 
perioadă ne îndreptățeşte să acceptăm ipoteza că acesta a fost angajat, în 
Bulgaria sau dincoace de Dunăre, în acţiunile de combatere a holerei şi a 
tifosului. Altfel nu se putea. 

Nici în Războiul pentru întregire nu este semnalată prezenţa sa. 
Este de neacceptat supoziţia potrivit căreia medicul Nanu ar fi rămas în 
teritoriul controlat de inamic după căderea Bucureştiului. Ar fi fost 
socotit dezertor din armata română (era ofițer) şi ar fi suferit 

consecinţele. Ceea ce nu s-a întâmplat. Nici în Moldova supraaglomerată 
de trupe şi de populație civilă locală şi refugiată, lovită din interior de 
tfosul exantematic, un medic nu se putea sustrage misiunii sale. Oriunde 
ar fi lucrat, într-un spital, într-o ambulanță sau într-un centru de triaj, se 
cheamă că tot pentru front lucra. Pentru că întreaga Moldovă aparținea 
frontului. atu | 
Prima şi (în acelaşi timp) ultima „Foaie calificativă” din Memoriul 
medicului maior Nanu C. cuprinde câteva consideraţii privind prestaţia 
acestuia în calitate de medic militar la Regimentul 108 infanterie pe o 
perioadă de aproape patru luni (4 mai —22 august 1919) şi este semnată de 
colonelul Budeanu, comandantul regimentului. Transcriu câteva fragmente: 
„Sănătos, rezistent, fizic plăcut. Foarte inteligent şi dotat cu 
frumoase facultăţi intelectuale. Posedă prea frumoasă cultură 
medicală şi generală. | : 

Îngrijeşte şi tratează în mod deosebit de umanitar pe bolnavi. 
Punctual la serviciu, cu multă prevedere și inițiativă. Energic. A făcut 
instrucţia sanitarilor şi brancardierilor în corp în mod serios şi eficace. 
Conduită prea bună, prea bun camarad, educaţie foarte îngrijită. 

Nu am decât cuvinte de laudă şi cred că în corpul medical este unul 
dintre cei distinşi.” A | 

După ce la 28 august 1919 a fost demobilizat, la 19 martie 1921 a fost 

şters” din evidențele Regimentului 108 infanterie şi „însumat” la Regimentul 
19 infanterie; la 10 iulie 1921 este „însumat în acest corp (Regimentul 96 
Infanterie, n.a.) fiindu-ne repartizat prin noua ordine de bătaie”, 

În ultimii trei ani de activitate ca medic maior în rezervă, de la 17 
martie 1926 până la 1 aprilie 1929, când a fost trecut în retragere pentru 
limită de vârstă, a aparținut Arsenalului Armatei. ZE sieil trecut în 
retragere cu gradul de medic maior, la vârsta de 59 de ani. 


Note a 
1. Arh. MA.N. „fond Memorii Bătrâni, Maiori, N. 10, fe 123 
2. dem , i 
3. Ibidem, fi ş 
4, Ibidem, i ; 
5. Ibidem , f2: 

MEDICUL COLONEL OŢELESCU 1. IOAN 


S-a născut la 11 iunie 1883, în comuna Ştefăneşti, plasa Podgoria, 
judeţul Muscel (astăzi Argeş), la câțiva kilometri de Piteşti, fiu al lui Ioan 
Oţelea şi al Mariei, „provenind dintr-o familie onorabilă dar cu puţină 
avere”, cum citim într-unul dintre primele „Memorii calificative” (din 
1908) aflate în dosarul său personal. Este unul dintre tinerii care au avut 
curajul să-şi părăsească satul natal şi să plece în necunoscut pentru a-şi 
realiza un vis: să înveţe! A avut şansa să găsească o instituție numită 
armata, care, mizând pe mintea şi pe hotărârea lui, i-a dat posibilitatea să 
facă strălucite studii de medicină, să se specializeze în străinătate şi, în 
urmă, să-şi valorifice cunoştinţele şi experienţa acumulate punându-le în 
slujba omului aflat în suferință, militar sau civil. 

După terminarea claselor primare în sat, a urmat liceul clasic în 
Piteşti, iar în 1904 s-a prezentat la Institutul Medico-Militar din 
Bucureşti la concursul pentru obţinerea unei burse. A câştigat bursa şi la 
1 martie 1904 îl găsim intern militar cu gradul de sergent la institutul 
respectiv, pe care l-a absolvit la 9 mai 1908, obţinând nota „Prea bine” la 
susținerea tezei de doctorat în medicină şi chirurgie cu titlul „Studiul 
asupra Semnului Grocco”(Diploma nr.746/1908). | 

La încheierea studiilor, conform normelor. interne ale unităţii, 
medicul-şet al Institutului Medico-Militar, la data respectivă locotenent- 
colonelul dr. Cristodorescu, i-a alcătuit tânărui medic o caracterizare, 
care reprezintă una dintre primele „piese” ale dosarului personal 
aparținând viitorului medic militar Oţelescu Ioan. 

Formularul tipizat al caracterizării cuprindea 37 de întrebări la 
care  medicul-şef a stabilit răspunsurile potrivite subiectului 
(absolventului), din lectura integrală a răspunsurilor mizându-se pe 
obținerea unei imagini a acestuia cât mai apropiate de realitate. 
Transcriem câteva fragmente : 

„Mijloace de existenţă: numai solda. 

Caracterul ofițerului: blând. 

La ce serviciu este mai util: la orice serviciu medico-militar. 
Fiind elev a fost detaşat ca plutonier 45 de zile la Regimentul „Mihai 
Viteazul” nr. 6, unde s-a achitat foarte bine de îndatoririle ce 1 s-au 
încredinţat. N TR 

Aptitudinea de a călări: La Institut a luat lecţiuni de călărie 

După obţinerea titlului de doctor în medicină și chirurgie, la 10 
mai 1908 a fost înaintat la gradul de medic sublocotenent şi a fost 
repartizat pentru stagiu la Divizia de cavalerie „Dobrogea”. _ 

La mai puţin de o lună de la prezentarea la „locul de anu (2 
iunie 1908), medicul sublocotenent Oţelescu loan este pedepsit de 
către comandantul Diviziei, maiorul Murgulescu, pentru răspunsuri 
necuviincioase, cu cinci zile de închisoare. 5 Nu ştim în ce ati CO nstA 
aceste „răspunsuri necuviincioase”, însă debutul în profesie al tânărului 
medic este, după cum se vede, de rău augur. Spre lauda Cogaridariț ali, 
în „Note personale pentru anul 1908”, acesta evaluează | cl di ton 
echilibrat, sine ira et studio, activitatea subordonatului său, insistând pe 
notele pozitive ale acesteia, punctând, când consideră că e cazul, ŞI cele 
câteva neîmpliniri. Pe care le pune pe seama tinereţii şi a lipsei de 
experienţă ale medicului sublocotenent. Prezentăm câteva secvențe: 

„Medicul sublocotenent Oţelescu Ioan promite a fi un prea Dus 
ofiter sanitar... ..La început cam recalcitrant, acum s-a pus pe 0 bulă 
cale: Modest. Stăruitor. Conştiincios. Cam execută cu întârziere 
ordinul ce i-am dat” 

I „Însuşiri personale: conformaţie foarte plăcută. Robosia 
Rezistent. Sănătos tun. A învăţat să încalece, a făcut concentrările, 
marşurile şi manevrele călare. Excelent ofițer sanitar pentru trupele 
călare. Tinereţea şi neexperiența ţine (sic) în loc avântul inițiativei 
sale. Are curajul opiniunei. Răspundere şi expunere personală pate că nu 
s-ar angaja. N-are pasiuni (patimi, n.a.). Temperament moderat. 

III. „Servicii şi distincţiuni: Este medicul corpului. Sunt mulțumit 
de modul cum îşi face serviciul. Are medalia jubiliară.” ed 

IV. „Relaţiuni diferite: este iubit de ofițeri. Bun camarad. Sociabil. 


îi ză 
Situaţia economică modestă.” 

La 1 noiembrie 1908, cu prilejul transferării medicului 
sublocotenent la Escadronul 2 Tren, maiorul Murgulescu, comandantul 
Diviziei Dobrogea, încheia „notele” care-l priveau pe subordonatul său 
cu propoziţia: „Regret plecarea din corp a acestui ofiţer sanitar.” $ 
Final care spune mai mult decât pagini întregi de aprecieri laudative. 

În „Memoriul calificativ” pe anul 1909, semnat de căpitanul 
Angheleanu, comandantul Escadronului, acesta se declară mulțumit de 
prestaţia medicului sublocotenent şi, deşi acesta nu are vechimea 
necesară, îl propune „de a înainta la medic locotenent”. 7 

Propunerea de avansare este susținută cu argumente de „capii 
ierarhici” ai comndantului de escadron: medicul-şef al C.I A., doctor 
colonel Frangulea, şi de medicul general Constantin Papilian, inspectorul 
general al Serviciului Sanitar al Armatei, dar este respinsă categoric de 
comandantul C.Il A., care „invocă” un incident aproape uitat: „Din 
cauza pedepsei (cele 5 zile de închisoare.,n.a.), nu menţin propunerea 
de înaintare la alegere; rămâne la vechime.” $ 

La 10 mai 1910 primeşte galoanele de medic locotenent şi e 
transferat la Regimentul 4 artilerie, de unde a fost detaşat pentru aproape 
două luni (21 iulie-10 septembrie 1910) „pentru paza frontierei. despre 
Prut, pentru formarea cordonului sanitar împotriva holerei.” * 


Boală epidemică grava, adesea mortală, holera, care înspaimânta Europa la început de secol XX, nu 


putea fi oprită la granițele ţării de așa-numitele cordoane sanitare, cu mijloacele empirice utilizate de acestea. 


Comandantul Regimentului nu e mulțumit de „progresele” la 
călărie ale medicului locotenent („călăreşte slab”), dar recunoaşte, în 
compensație, alte calităţi militare ale acestuia: „„ cunoaşte scrima şi trage 
cu armele. Este activ şi are putere de muncă.” Asupra prestaţiei medicale 
a subordonatului său, comandantul nu se pronunță. Îi lasă pe alții, din 
branşă, s-o facă. Medicul general de brigadă Papilian, inspector general 
al armatei, probează prin scurtele sale „note”că are ochiul format pentru 
a descoperi valoarea, acolo unde este şi, fără nicio reţinere, despre mult 
mai tânărul său coleg (medicul locotenent Oţelescu loan) se exprimă 
tranşant: „Medic militar eminent. A făcut studii frumoase şi cred că 
va continua a se instrui.” 10 

Aprecierea lui, aparent exagerată este confirmată de locotenent- 
colonelul dr. Cristodorescu, medicul „cap” al Diviziei 7, care, în urma 
inspecției făcute la regimentul 7 artilerie (decembrie 1910), nota: 
„Starea sanitară și igienică a corpului (de armată, n.a.) a fost 
excelentă. Nici un caz nou de boală de ochi (foarte frecventă în aceşti ani 
în unităţile militare, n.a.) de când a luat serviciul în primire (medicul 
Oţelescu, n.a.). A tratat la corp toate cazurile, neevacuând la spital decât 
3-4 bolnavi lunar.” |! 

După un scurt stagiu ca medic locotenent la Batalionul 2 pionieri 
(10 mai 1911- 1 aprilie 1912), este transferat la Spitalul Militar „Regina 
Elisabeta” din Bucureşti, unde, de regulă, erau aduşi pentru specializare 
medici tineri cu aptitudini remarcabile în domeniu. Aici se distinge 
printr-o deosebită apetență pentru perfecţionare profesională şi prin mare 
rezistență la efort. În consecință, medicul „cap” al spitalului militar, 
colonel-doctor Dregeanu, îl propune la avansare excepțională la gradul 
de medic căpitan, propunere susținută cu multă căldură de inspectorul 
general al armatei, medic general M. Călinescu. Şi înfăptuită la 10 mai 
1913.12 

Peste numai o lună şi 13 zile, medicul căpitan lasă halatul 
spitalului și, în cadrul Regimentului 4 artilerie participă la campania 
militară din Bulgaria. Colonelul Tulea, comandantul unităţii, îşi exprimă 
gratitudinea pentru activitatea fructuoasă a tânărului medic (avea 30 de 
ani) în prevenirea şi în stăvilirea holerei: „Grație lui nu am avut 
oameni morți sau bolnavi de holeră”, nota colonelul. !* (în regiment, 
n.a.). 

În aceeaşi „Foaie calificativă”, din 1913 (1 noiembrie 1912- 30 
octombrie 1913), colonelul Petrescu, comandantul Brigăzii 7 artilerie (in 
componența căreia intra şi Regimentul 4 artilerie),aduce în atenţie un 
„amănunt privitor la medicul căpitan Oţelescu: „„...el însuşi a fost 
bolnav de holeră”, după care continuă: „În tot timpul mobilizării şi 
campaniei din Bulgaria a probat că are capacitate medicală profesională 
şi o aplică cu folos în împrejurările cele mai grele.” 

Holera nu este prezentă numai în teatrul de luptă; ea începe să facă 
ravagii şi dincoace de Dunăre, adusă de soldaţii veniți din Bulgaria. Abia 

sosit din campanie, medicul căpitan Oţelescu este detașat în judeţul 
Dolj pentru „combaterea holerei”, iar în martie 1914, după ce îşi 
încheie aici misiunea, este trimis în Silistra, noul judeţ alipit 
României, pentru a efectua „recrutarea”, 1 





Trăsură de ambulanță 


La 1 aprilie 1914 este mutat la Batalionul 2 Vânători „Regina 
Elisabeta”, unde se distinge prin tenacitate, spirit de sacrificiu şi iubirea 
soldatului, calităţi care, alături de profesionalismul desăvârşit şi-au pus 
amprenta asupra activității sale de medic militar. Comandantul 
batalionului, locotenent-colonelul Dabija, remarcă „, devotamentul de 
care dă dovadă în condiţiile în care medicul a fost supraîncărcat din 
cauza efectivului prea mare de concentrați ce a avut” şi propune să fie 
decorat cu ordinul „Coroana României” clasa a V a 15 

În aer pluteşte iminența intrării României în războiul care 
însângera Europa. Concentrările sunt tot mai frecvente. Cazărmile devin 
neîncăpătoare. Condiţiile igienico-sanitare în care trăiesc concentraţii 
sunt precare. Soldaţii aduc din satele lor boli care fac viaţa medicului 
militar tot mai grea şi mai plină de răspundere. Fără să se plângă de 
greutăţi, medicul căpitan Oţelescu ia lucrurile aşa cum sunt: sănătatea ŞI 
viața acestor fii de ţărani intră în obligaţia lui. Modul gospodăresc- 
pragmatic în care abordează multitudinea de sarcini ce-l asaltează 

seamănă cu o zi de lucru a unui gospodar chibzuit din părțile Muscelului, 
plină de fapte făcute cu rânduială, fără precipitare. În „Foaia calificativă” 
pe 1915 (1 noiembrie 1914- 30 octombrie 1915), generalul 
Paraschivescu, comandantul Diviziei a II a, nota: „Prea bun medic 
militar. Merită a înainta” (la gradul de medic maior, n.a.). 9 

Întrarea României în Războiul pentru întregire îl găseşte pe 
medicul căpitan Oţelescu Ioan la Regimentul 2 vânători, unde se afla de 
la 1 aprilie 1914 Se confruntase cu holera în campania din Bulgaria şi în 
satele doljene, cunoştea, ca unul care avea 12 ani de serviciu militar, din 
care 8 ani ca medic ofițer, neajunsurile armatei române, nepregătită 
pentru o campanie militară de o asemenea anvergură. 


În locul unui expozeu al situaţiei în care se găsea armata noastră la 
începutul războiului, Camil Petrescu, participant la evenimente, prezintă o 
secvenţă din zilele ofensivei noastre dincolo de munţi, avându-i ca eroi pe 
sublocotenentul în rezervă Gheorghidiu şi plutonul său : 17 „Dar când ne 
apropiem de Bran, vedem cu spaimă că înspre noi înaintează, plutind larg, un 
vultur uriaş de foc, pe care nu-l poţi privi, ca pe discul soarelui. Batalionul 
întreg s-a trântit îngrozit în şanţul şoselei şi așteaptă sfârşitul lumii. Că s-a 
speriat e din pricină că la regiment nimeni nu ne-a arătat ce e o rachetă.” 

„Subiectul”rachetelor (folosite la semnalizări ), necunoscute în armata 
română în 1916, este menţionat, în treacăt şi de avocatul câmpulungean I.Gh. 
Muşătescu, ofiţer rezervist concentrat pe graniţă, la Dâmbovicioara, în 1915, în 
cadrul Regimentului 4 „Argeş“: „Aveam 2 mitraliere de batalion şi o grenadă 
sistem savopol pe care luptătorii nu ştiau s-o mânuiască, devenind un pericol în 
loc s-o folosească; iar rachetele nici nu se cunoşteau pe acea vreme şi de 
aceea când le-am văzut prima oară am auzit că-s meteoare cereşti.” N 


Despre acest „capitol” al vieţii medicului căpitan din Ştefăneştii 
Muscelului, participarea lui la prima parte a campaniei militare pentru 
întregirea neamului, beneficiem de mărturia scrisă a șefului său, 
colonelul Penescu, comandantul Regimentului 2 vânători, într-un 
document ("Foaie calificativă”) care se constituie într-un adevărat elogiu 
adus medicului cu nume predestinat, Oțelescu: 

Secvenţe: „A luat parte în prima parte a campaniei la toate luptele 

date de regiment”; 
„În luptele de la Halmeagul, Ciucul Mic, Ciucul Mare şi mai ales în 
luptele din Valea Prahovei de pe muntele Clăbucet acest ofiţer a pus în 
evidență frumoasele sale virtuți dublate de înaltele sale cunoştinţe 
profesionale”; „... nu s-a gândit un moment la pericolul propriei 
vieţi”; „Graţie repeziciunii şi priceperii sale a evacuat în 7 ore peste 
700- 900 de răniți toţi injectaţi şi bine pansaţi”; 

„Ofiţer care din medicină a făcut apostolat şi care a făcut 
cinste corpului din care face parte. Mulţi din ofițerii şi soldaţii 
Regimentului 2 Vânători îşi datoresc viața numai primelor îngrijiri 
date de acest medic.” ! 

La 28 februarie 1917, în plin proces de refacere a armatei române 
în vederea operaţiilor din vară de pe frontul Moldovei, cele prin care ca 


„va dovedi aliaţilor şi adversarilor că reprezintă o forță vrednică de stimă, 


medicul Oțelelescu este detaşat la Erbiceni pentru înființarea şi 
organizarea, unui spital temporar, apoi pentru conducerea acestuia în 
calitate de medic-şef. % 


Primul război mondial a însemnat un adevărat carnaj pentru armata 
română şi pentru poporul nostru, neatins nici de pierderile de vieţi omeneşti din 
cel de al doilea război. În afara decedaţilor şi a prizonierilor, în spitale şi la 
domiciliu era un număr mare de răniţi, de scutiţi. şi de reformaţi. Unităţile 
militare, descompletate din cauza numeroaselor pierderi, aveau nevoie de 
soldați în vederea operaţiilor militare din vara anului 1917. Noi contingente 
pentru mobilizare nu mai erau. De aceea s-a luat măsura revizuirii tuturor 
răniților, scutiților şi reformaților pentru a-i trimite pe front pe cei apți. 


La 25 mai, medicul căpitan Oţelescu se prezintă în calitate de 
preşedinte al comisiei de revizuire a răniților, scutiţilor şi reformaţilor 
din judeţele Bacău, Neamţ şi laşi. 

La 1 noiembrie 1917 este transferat ca medic la Spitalul de 
contagioşi nr. 2, condus de medicul locotenent-colonel Ciucă, unde va 


lucra timp de 10 luni. În „Foaia calificativă pe anul 1918 (1 noiembrie 
1917- 31 octombrie 1918) medicul-şef al spitalului distinge trei dintre 

cele mai importante calități ale medicului  Oţelescu: RRCClEnA 
organizator al serviciului”, „curaj deosebit”, „rezistenţă la efort”. In 
încheierea prezentării, îl propune pentru avansare la gradul de medic 
maior. 2 | 

Recunoscându-i-se remarcabilele calități de organizator, spre 
sfârşitul anului 1917 este detaşat pentru înființarea şi conducerea unei 
anexe a Spitalului de contagioşi nr.2, numit şi „Spitalul nr.7 de la 
Popeni”. 

La 1 octombrie 1918 doctorul Oţelescu este avansat la gradul de 
medic maior şi este numit medic-şef al Ambulanţei Diviziei 2 vânători, 
în cadrul căreia are „şansa” de a participa la a treia campanie militară a 
armatei române, după cea din 1913 şi din anii 1916-1918; avem în 
vedere campania armatei noastre, de astă-dată singură, fără aliaţi, 
începută la 10 noiembrie 1918 şi încheiată în februarie 1920, prin 
răsturnarea regimului sovietic ungar al lui Bela Kun. Intervenția armatei 
noastre urmărea, deopotrivă, interesele României (securitatea noilor 
frontiere) ca şi stabilitatea în Europa (istoricul loan Ţepelea o numeşte 


pi >> 22 
„O campanie pentru liniştea Europei . 


Despre această campanie a armatei române nu s-a Scris niciun rând în 
istoriile apărute la noi din 1945 până după 1989. Pentru generații întregi de 
elevi care n-au învățat în şcoală despre această intervenție (care a salvat ţara şi 
Europa de comunism), campania n-a existat. În fața unor 000Vunien(e ale 
eroilor pe ale căror frontispicii sunt menţionaţi anii:"1916-1920 ; bin săteni se 
întreabă nedumeriți: „De ce 1920? Primul război mondial s-a încheiat la 
sfârşitul anului 1917!” 


Medicul maior Oţelescu loan participă ca medic-şef al 
Ambulanţei Diviziei la acțiunile ofensive împotriva armatei ungare, 
culminând cu ocuparea Budapestei, precum şi la inițierea unor măsuri, 
inclusiv de ordin sanitar, pentru reluarea vieţii nomale a locuitorilor 
capitalei Ungariei și, după încheierea campaniei, se îngrijește de 
transportarea în țară a materialelor sanitare şi a bolnavilor din infirmerii 
şi din spitale. Evocând aceste dramatice momente, şeful serviciului 

sanitar al Diviziei, locotenent-colonelul Georgescu N., nota în „Foaia 
calificativă” a medicului pe 1919.: 

„...â condus tot aşa de bine Ambulanţa în timpul ofensivei spre 
Budapesta ca şi în timpul retragerii de la Budapesta, fiind rezistent, 
făcând drumul mai mult pe jos, la ariergardă cu toată Ambulanţa, 
dând îngrijire şi evacuând la timp (pe) toţi cei ce s-au îmbolnăvit prin 
posturile de evacuare ale Diviziei.” 

Comandantul Diviziei 2 vânători, generalul Dabija I., semnalează 
una dintre laturile mai puţin cunoscute din activitatea medicului maior 
Oţelescu, aceea consacrată organizării, dotării şi conducerii spitalelor de 
la Sibiu, Sebeş şi Deva, remarcând modul exemplar în care 
medicul şi-a dus la îndeplinire toate însărcinările. Generalul îl propune 
pentru avansare la excepţional la gradul de medic locotenent-colonel, 
ceea ce se şi întâmplă la 1 aprilie 1919 (deşi de la ultima avansare nu 
trecuseră decât şase luni!).* 

Din 23 iunie 1913 până la sfârşitul verii anului 1920 trecuseră 
aproape şapte ani de zbucium şi de primejdii; participase cu toată ființa 
sa la cele trei campanii militare, precum şi la pregătirea acestora, 
războiul se terminase, medicul locotenent-colonel, în vârstă acum de 37 
de ani, trăise în aceşti ani cât alții într-o viaţă şi nu renunțase la visul său 
dintotdeauna: să se perfecţioneze în străinătate în domeniul 
bacteriologiei. În septembrie 1919, s-a prezentat la concursul organizat 
de Ministerul de Război pentru obținerea unei burse de perfecționare în 
străinătate şi a fost admis printre primii. La 1 noiembrie 1919, pleacă în 
Franţa, pentru doi ani, pentru a se specializa în bacteriologie. * A lucrat 
la Institutul Pasteur, în laboratorul domnului M. Wemberg, hotărât să 
recupereze, măcar în parte, cei 6 ani de război, de tranşee, de holeră şi de 
privaţiuni.. 

În cei aproape doi ani de studii (1 noiembrie 1919-1 aprilie 1921) 
munceşte cu o pasiune şi o tenacitate care îi uimeşte pe specialiştii 
francezi, obținând o remarcabilă specializare în bacteriologie şi în 
serotherapia gangrenei gazoase. 

În „Foile calificative” pe anii 1920 şi 1921, ataşatul militar al 
României în Franţa, locotenent-colonelul Ionescu, elogiază activitatea 

medicului locotenent-colonel Oţelescu I. în timpul stagiului de 
perfecționare. Extras: „Ofiţer distins şi de caracter. A terminat o lucrare 
im portantă a bacteriologiei rănilor de război, a cărei o parte a fost deja 
publicată în dările de seamă ale Societăţii de Biologie din Paris şi a cărei 
parte a II a va fi publicată în Analele Institutului Pasteur. Merită a 
înainta în mod excepțional la gradul de medic colonel.” d 

Şeful M.St.M., generalul Gorski, se raliază aprecierilor şi 
propunerii finale primite de la Paris. 

Abia sosit în ţară, la 13 mai 1921 este numit medic- şef al secției 
de boli interne şi al Laboratorului de bacteriologie din cadrul Spitalului 
militar Cernăuţi. În cei aproape 10 ani cât a lucrat în oraşul din Bucovina 
a reuşit să valorifice, în bună măsură, cunoştinţele şi experiența 
acumulate în Franţa, a organizat un laborator de bacteriologie şi de 
analize biologice cărora le-a asigurat o dotare „la nivelul celor mai 
reputate laboratoare moderne”, cum aprecia şeful Serviciului Sanitar al 
Diviziei 8, medic colonel Gafenco, căruia i s-a asociat generalul 
Mircescu, comandantul Diviziei. * 

La 1 octombrie 1925 a fost înaintat la gradul de medic colonel. 
Înzestrat cu o remarcabilă rezistență la efort fizic şi intelectual, receptiv 
la noutăţile în specialitate, medicul a reuşit să îmbine admirabil 
cercetarea medicală cu activitatea practică în strânsă legătură cu tema 
curentă în zonă: pericolul reprezentat de holeră şi de tifos. Astfel, în a 
doua parte a anului 1922 (de la 1 la 6 octombrie), îşi pune laboratorul de 
bacteriologie şi propria competenţă în slujba eradicării holerei în judeţul 
Hotin, la început, apoi în întreaga Basarabie. î 

Medicul Oţelescu I. se dovedeşte un nesecat izvor de inițiative 
benefice pentru ridicarea standardului de viaţă al ostașilor, intervenind 
uneori în domenii aparent fără tangenţe cu medicina: pentru că spitalul 
din Cernăuţi nu avea ofiţer de administraţie, „a trebuit să se ocupe 
personal de gospodăria spitalului, luând măsuri să se cultive 
zarzavaturi”, nota şeful spitalului, medicul colonel Bucur. 

La 28 ianuarie 1926, medicul colonel Oţelescu, în vârstă de 43 de 
ani, se căsătoreşte cu losefina Peaty. Se pare că n-au avut copii Peste 
ceva mai puţin de un an, la 1 ianuarie 1927, este numit medic-şef al 

spitalului din Cernăuţi, în care lucra de 7 ani. Pe lângă activităţile ce-i 
revin prin fişa postului, îndeplineşte cu multă conștiinciozitate şi cu 
profesionalism diverse însărcinări primite de la organele militare 
superioare: la 1 martie 1929, de pildă, este numit medic recrutor în 
Sighetul Marmaţiei, iar la 2 iunie, acelaşi an, va onora funcţia de 
preşedinte al Comisiei XI de revizuire a invalizilor de război. 

Părăseşte, la 1 aprilie 1931, Spitalul Militar din Cernăuţi (unde 
lucrase 10 ani), fiind transferat în interesul serviciului la Divizia a VIII a, 
în funcţia de medic-şef. Ca şi în perioada anterioară, şefii săi ierarhici 
valorifică din plin experiența medicului Oţelescu în domeniul bolilor 
infecțioase şi epidemice, precum şi disponibilitatea lui pentru angajare 
necondiționată în acțiuni de anvergură: la 11 martie 1934, fiind detaşat în 
Basarabia pentru combaterea tifosului exantematic, „a inspectat 40 de 
echipe militare şi civile de deparazitare, răspândite pe întreaga suprafață 
a ținutului dintre Prut şi Nistru.” (extras din „Foaia calificativă” din 
perioada 1 noiembrie 1933 — 30 octombrie 1934). Zi 

Tot mai multe personalități medicale ale armatei române, precum 
şi generali comandanţi de mari unități care l-au cunoscut (medic general 
Butoianu, inspector general al armatei, general de divizie Petalla, general 
adjutant Angelescu, general de divizie Samsonovici şi alții) văd în 
persoana medicului colonel Oţelelescu I. Valoarea contopită cu 
devotamentul şi-l prezintă, în notele pe care le-au lăsat, uzând de 
sintagme precum: medic de excepție”, „eminent medic colone!”, „un 
specialist care face onoare armatei române” etc. 50 Este propus „a 
urma cursul de comandament și a lua parte la călătoria de comandament” 
(Cursul şi călătoria de comandament constituiau preambulul necesar şi 
obligatoriu avansării la gradul de general). 

A urmat cursurile de comandament între 12 ianuarie şi 20 aprilie 
1935. În acest timp, în Basarabia tifosul exantematic, înăbuşit o vreme, 
recidivează. Medicul Oţelescu îşi întrerupe cursul de comandament 
pentru a înfrunta maladia. Despre episodul luptei cu manifestările 
recrudescente ale tifosului aflăm de la comandantul Diviziei 8, generalul 
adjutant F. Tenescu, din notele căruia transcriem următoarele: „Împreună 
cu subsemnatul medicul a vizitat 85 de comune rurale infectate (din 

Basarabia, n.a.) a rânduit personal serviciul echipelor de profilaxie şi 
construcțiunea de aparate profilactice. Toate acestea în condițiuni grele, 
în anotimp şi într-un ținut lipsit de drumuri.” În final, comandantul 
diviziei relua o mai veche propunere: „Merită a înainta la gradul de 
medic general.” *! 

După expirarea detașării în Basarabia, medicul Oţelescu şi-a 
continuat călătoria de comandament, la finele căreia a obținut aprecieri 
bune. 

La 19 noiembrie 1935 i s-a acordat dreptul de a purta la chipiu 
soarele de metal alb lucitor, având la mijloc o stea de metal galben, 
reprezentând însemnele noului grad, pe care-l merita. *? Nu s-a dat (sau 
nu există în dosarul personal al medicului) nicio explicaţie asupra 
deciziei celor în drept din armată cu privire la avansarea în grad. Medicul 
colonel Oţelescu I. Avea 52 de ani, mai avea un pas până la, vârful 
carierei sale militare şi i se întrevedeau noi perspective în profesia de 
medic militar. Ca şi când firul vieţii şi al ascensiunii sale s-ar fi rupt 
iremediabil, de la 19 noiembrie 1935 nu mai ştim nimic despre 
personajul rândurilor de față. Parcă l-ar fi înghiţit o ceaţă densă. 

MEDICUL COLONEL ÎN REZERVĂ 
PRISTĂ VESCU N. GHEORGHE 


Personajul căruia încercăm să-i schițăm medalionul de faţă s-a 
născut la 14 august 1879 în Câmpulung, districtul Muscel (astăzi judeţul 
Argeş), în familia lui Pristăvescu Nicolae şi a soției acestuia Maria. În 
vara anului 1900, se prezintă la concursul pentru obținerea uneia din cele 
8 burse puse „la bătaie” la secția medicală a Institutului Medico-Militar 
„Carol Davila” din Bucureşti, tentativa îi reuşeşte şi la | octombrie 1900 
se prezintă la institut ca elev intern!. Era primul argeşean ce păşea în 
incinta prestigioasei instituţii care pregătea medici militari, exemplul său 
fiind urmat, curând, de viitorii medici generali Diamandescu Gheorghe şi 
Marinescu Nicolae, de medicii colonei de mai târziu Oţelescu Ioan, 
Becescu Nicolae şi Sicaru Petre. Pentru a înlătura orice confuzie precizez 
că înaintea acestora, în anul 1892, era admis, prin contract, ca internist la 
Spitalul Medico-Militar, studentul Facultăţii de Medicină Georgescu 
Nicolae, viitorul medic general. 

Peste 5 ani, la 1 ianuarie 1905, tânărul Pristăvescu Gheorghe 
obţine diploma de doctor în medicină şi odată cu aceasta este înaintat în 
gradul de sublocotenent”. În „Registru de personalu domnilor oficeri” din 
1 ianuarie 1905 citim: 

„Acest ofițer sanitar are îndatorirea a servi în armată şase ani în 
schimbul mijloacelor date de Ministerul de Război, spre a-şi forma o 
carieră.” Semnează medicul-şef al Institutului Medico-Militar, colonelul 
doctor M. Călinescu. Mai jos, acelaşi medic colonel precizează: „Este 
primul intern medical înaintat în condiţiile art. 20 al legei serviciului 
sanitar din 1900.” 

Proaspătul medic sublocotenent Pristăvescu Gheorghe (avea 26 de 
ani) este repartizat la Spitalul militar al Diviziei a III a din Piteşti (16 
noiembrie 1905), iar la 16 martie 1906 este avansat la gradul de medic 
locotenent. Conform uzanţei, la sfârşitul anului 1906, medicul-şef al 
Spitalului divizionar din Piteşti îi redactează „Foaia personală”, pe care o 
transcriu“: 

1. „Aptitudini fizice: A luat lecţiuni de scrimă şi de călărie la 

Institut; 
2. Facultăţi intelectuale: Temperament blând şi liniştit; 

3. Cultura generală: Medicina şi chirurgia. Cunoaște limba 

franceza. 

4. Instrucţiunea militară: O are de la Institut şi din timpul 

serviciului la trupă. 

5. Aptitudini militare: Fiind venit de curând în armată, sper că se 

vor dezvolta firesc. 

6. Educaţia militară; Execută ordinele, devotament. 

1. Îndeplinirea serviciului: Îngrijeşte bine de bolnavi. Exact la 

serviciu. 

8. Justificarea notei: Din manevre, concentrări, serviciu în 

garnizoană. 

9. Relaţii: Nu a făcut campanii, nu e decorat. 

10. Propuneri: Nu este obiectul unei propuneri anul acesta.” 

La finele „foii”, în noiembrie 1906 inspectorul general al 
serviciului sanitar, medicul general Ath. Demosthene, îşi pune apostila: 
„Menţin notele bune date de şeful său direct, iar în ianuarie 1907, 
documentul este semnat de comandantul C.2A., generalul de divizie 
Ferdinand, Principe al României. În acelaşi an i se înmânează medalia 
jubiliară „Carol 1”. În „Note personale” pe anul 1908, şeful spitalului, 
medicul colonel  M.Călinescu se dovedeşte constant în evaluarea 
favorabilă a activităţii medicului locotenent, într-un document din care 
reproduc numai o frază: „Păstrez neschimbate aprecierile din anul trecut 
cu adăugire că ar merita să fie propus la alegere (la avansare, n.a.), 
dar nu are vechimea legală în gradul actual.” î 

După aproape 5 ani de activitate exercitată în Piteşti, la 1 octombrie 
1909 este transferat la Regimentul Constanţa 1934. Colonelul Drăgotescu, 
comandantul unităţii, îi alcătuieşte noului venit, la sfârşitul anului 1909, o 
caracterizare amplă, dominant pozitivă, din care selectăm: să 

[. Aptitudini fizice: Călăreşte binişor. Scrima şi tragerea cu armele 
slab. 

II.Capacitatea: Are aplicaţii la studiu şi cu timpul, muncind, va 
face progrese. 

Cultura generală mai puțină. 

III. Aptitudini militare: Iniţiativă, prevedere, stăruință, voinţă, 
hotărârea, energia suficientă. Temperamentul liniştit. 

IV. Educaţiunea militară: Disciplinat. Are sentimentul datoriei. Nu 
prea are autoritatea cuvenită în comanda inferiorilor. Este bun camarad, 

are simţul onoarei. Curajul militar şi acel al răspunderii nehotărâte bine. 
Este devotat, calea înaintării prin propriile sale merite, fără solicitări. 
Este demn, moral şi integru. 

V. Îndeplinirea serviciului: Este activ şi cu putere de muncă. 
Îngrijeşte bine de bolnavi şi trupă în toate ocaziunile.” Documentul 
poartă semnătura comandantului Brigăzii 17 infanterie, general 
(indescifrabil) şi a comandantului Diviziei 9, general I.Culcer. 

La 3 octombrie 1909, medicul locotenent Pristăvescu este avansat 
medic căpitan, iar la 10 mai 1910 este transferat la Regimentul Râmnicu 
Sărat. Aici, la infirmeria unităţii, se produce un incident de săvârşirea 
căruia poate fi considerat vinovat şi medicul Pristăvescu. Să apelăm la 
text: $ „Aspre observaţiuni de la domnul comandant al Diviziei din lipsă 
de răspundere şi control s-a comis greşeala criminală a caporalului 
infirmeriei prin întrebuinţarea nitratului de argint în ochi.” Tema gravei 
greşeli a caporalului, implicit a culpei medicului de regiment (locotenent 
Pristăvescu Gh.), care nu şi-a instruit bine subordonatul în specialitate, 
sunt analizate de şefii ierarhici, care avansează şi nişte propuneri: 

„Greşeala comisă în serviciul infirmeriei corpului prin cauterizarea 
ochiului bolnav cu nitrat de argint de către caporalul infirmier, serviciu 
care incumbă direct medicului, este o notă defavorabilă asupra modului 
cum îşi îndeplineşte serviciul. 

Fiind însă venit de curând în corp şi văzând notele din anul trecut mă 
unesc cu părerea şefului de corp de a se pronunţa la anul asupra 
caracterizării lui.”, susține comandantul Brigăzii 11 infanterie, 
locotenent-colonelul I.Deşliu. 

Medicul „cap” al diviziei, locotenent-colonelul doctor Zoremba, este 
categoric de partea colegului său mai tânăr: „Greşeala întâmplată în 
infirmeria corpului, cu cauterizarea unui bolnav la ochi, este o 
întâmplare, nu neglijenţă.” 

Comandantul Diviziei 6, generalul Herjeu, se dovedeşte prudent 
în evaluarea situaţiei: „Bun medic militar. Asupra îndeplinirii serviciului 
mă voi pronunța mai târziu, căci nu e bine a întemeia o notă pe o 
greşeală nenorocită, în care poate cădea fără voie orice bun medic.” 

În vara anului 1910, medicul locotenent se prezintă la examenul 
organizat de Ministerul de Război pentru a obţine o bursă de specializare 
în Franţa (la Paris) şi reuşeşte. La 1 octombrie 1910 pleacă pe timp de 2 

ani la Paris, în concediu de studii, cu solda gradului, la care se adaugă 
accesoriile. Cu aceasta, cazul de la infirmerie este închis. 

Peste o lună, în noiembrie 1910, inspectorul general al Serviciului 
Sanitar, medicul general Papilian notează: „Medic militar foarte bun. 
În urma examenului depus pentru a fi trimis în străinătate, 
Ministerul a decis trimiterea lui pe timp de 2 ani pentru a se 
specializa în chirurgie militară.” (În realitate s-a specializat în bolile 
genito-urinare) 

La Râmnicu Sărat, unde a stat până la plecarea la specializare, 
adică mai puţin de 5 luni, s-a căsătorit cu Maria G.D. Iorgulescu din 
respectiva urbe. 

În baza caracterizărilor sosite de la atașatul militar al României la 
Paris, la 1 aprilie 1911 medicul Pristăvescu este avansat, în lipsă, în 
gradul de căpitan. 

În 1912, întors de la Paris după efectuarea stagiului de 
specializare, medicul căpitan Pristăvescu este numit medic-şef al 
Regimentului 6 artilerie, aparţinând Brigăzii 3 artilerie, unitate în care va 
lucra până la 23 februarie 1917. În „Foaia calificativă” pe anul 1913, 
comandantul regimentului, colonelul  Grecescu, evidențiază cu 
generozitate deosebitele calități profesionale şi de caracter ale noului 
medic-şef al unităţii, insistând asupra curajului şi asupra dăruirii acestuia 
întru salvarea vieţii camarazilor loviți de holeră în campania militară din 
Bulgaria. Prezint câteva extrase:? 

„Foarte sănătos şi rezistent în campanie şi am credinţa că într-o 
viitoare campanie se va prezenta tot astfel din punctul de vedere al 
sănătății şi rezistenței. Încalecă bine....Ofiţer inteligent şi cu judecată 
foarte sănătoasă. Are mult bun simț. Are spirit de ordine şi metodă. Are 
memorie, spirit de observare. Are multă inițiativă, prevedere, hotărâre, 
voinţă şi energie. Foarte bun camarad. Disciplinat și cu simţul datoriei. 

Pe timpul campaniei din Bulgaria, regimentul fiind contaminat de 
holeră medicul căpitan a depus o muncă şi un devotament fără margini şi 
astfel că am avut numai 10 oameni suspectaţi de holeră dintr-un efectiv 
de 1200 de oameni. Din aceşti 10 oameni suspecți, trei au sucombat la 
Lucavitz în spital, restul s-au însănătoşit. Fără nicio teamă de pericolul 
ce pe el însuşi l-a amenințat, zi şi noapte era printre corturile celor 
bolnavi şi izolaţi, unde se interesa de fiecare în parte şi le administra 
medicamente şi ceaiuri. 

Pentru modul cum acest medic căpitan şi-a îndeplinit serviciul său 
în timpul campaniei l-am propus a fi decorat cu „Steaua României” clasa 
Ze dia, ci 

Şi cum acest medic căpitan are vechimea în grad, îl propun a fi 
admis la examenul pentru gradul de medic maior.” 

Comandantul „Brigadei” 3 artilerie, generalul Volvoreanu, 
confirmă şi semnează nota de mai sus. | 

În anul următor, 1914, comandantul regimentului uzează, ca şi 
până acum, de termeni elogioşi în prezentarea subordonatului său, 
medicul Pristăvescu, aducând şi un element de noutate: "A luat parte la 
jocul de război pe garnizoană („jocul de război” însemnând manevră 
militară, n.a.) şi s-a condus bine în însărcinările avute, inițiind pe medicii 
de rezervă cu cunoștințe profesionale relative la serviciul militar.”!€ În 
rezoluţiile pe care şefii ierarhici le pun există, se pare, un consens (având 
suport real) în evaluarea la superlativ a activității medicului muscelean. 
Fiecare şef ține, totuşi, să adauge ceva: 

„Nu are bolnavi de ochi în regiment”, notează medicul-şef al 
Serviciului Sanitar al diviziei, locotenent-colonelul doctor Ionescu. (Nu 
poate fi o aluzie la situaţia nefericită din 1910, ci, mai degrabă, un retlex 
al unei situaţii obişnuite în unităţile militare ale acelor ani: frecvența 
bolilor de ochi). 

„Merită înaintarea excepţională. Nu pot menţine propunerea de ai 
se acorda „Steaua României” clasa a V a neavând 9 ani de vechime ca 
medic militar”, susține colonelul Grigorescu, comandantul „Brigadei” a 
III a. (De la 1 ianuarie 1905, când a fost numit medic sublocotenent, până 
la 24 noiembrie 1914, data apostilei de mai sus, sunt 9 ani şi 10 luni. 
Greşeşte la calculul vechimii colonelul Grigorescu sau cei 2 ani de studii 
în străinătate nu sunt luaţi în calcul?). 

„Eminent medic militar. Sunt de acord cu înaintarea 
excepțională” (la gradul de medic maior, n.a.), decide medicul general 
Călinescu. | 

Cercetarea foilor calificative ale medicului Pristăvescu au, prin 
constanța şi prin abundența aprecierilor laudative, un efect tonic asupra 
celui ce le răsfoieşte; uneori, acesta trece, totuşi, prin uşoare stări de 
anxietate: dacă de undeva, din tomul de hârtii îngălbenite de vreme îi cad 
sub ochi câteva rânduri culpabilizatoare la adresa personajului pus sub 

lupă? Mai ales că ştim de la început că eroul nostru şi-a încheiat cariera 
militară cu gradul de medic colonel. De ce nu medic general?! 

Aprecierea pe 1915, semnată de colonelul Grecescu, nu aduce 
nimic nou în raport cu cele anterioare. Punându-şi semnătura pe 
document, în noiembrie 1915, medicul-şef al diviziei, locotenent- 
colonelul doctor Ionescu, ţine să adauge: (Am selectat câteva texte.) [| 

„Starea sanitară excelentă a regimentului 6 artilerie, unde 
face serviciul (medicul Pristăvescu, n.a.), este cea mai frumoasă notă 
ce se poate da acestui medic militar”; „Corect, exact, conştiincios la 
serviciu şi cu totul devotat profesiunii sale.” „A reuşit (în septembrie 
1915) la examenul de medic maior.” „Merită a fi decorat (având a fi 
împlinită vechimea de 10 ani)”. Să înţelegem că în noiembrie 1914 avea 
vechimea de 9 ani, deci calculele colonelului Grigorescu erau eronate?!. 

Generalul  Paraschivescu,comandantul Diviziei 3 şi medicul 
general Călinescu susţin cu insistență propunerea de înaintare la gradul 
de medic maior şi aceasta se produce la 1 aprilie 1916. Prima zi de război 
îl găseşte pe proaspătul medic maior pe front, alături de ostaşii 
Regimentului 6 artilerie, în ofensiva impetuoasă din Carpaţi: 

„Plin de zel şi devotament la serviciu, mai ales în timpul luptelor, 
făcând sacrificiu de persoana sa pentru asigurarea în cele mai bune 
condițiuni a funcționării serviciului sanitar în corp”!7, notează 
comandantul regimentului, colonel (indescifrabil). Într-un loc din text, 
colonelul narează, cu neclaritate, un moment dificil pentru regiment din 
timpul rezistenței îndârjite de pe Valea Oltului: 

„Pe lângă atribuţiile sale de medic, conduse cu o destoinicie 
demnă de laudă, a adus servicii camarazilor săi, scăpând din o grea 
situaţie o parte din chesoanele trenului de luptă la trecerea Oltului 
sub focul inamicului.” 

În iarna 1916-1917, în timpul refacerii armatei române pentru 
luptele viitoare, cum arătam şi în alte locuri, tifosul exantematic şi febra 
recurentă doboară multe trupuri istovite ale ostaşilor şi ale ofiţerilor. În 
aceste împrejurări, medicul maior Pristăvescu Gh. este transferat la 
Regimentul „Radu Negru” 28 (de la 23 februarie la 6 iulie 1917), în 
intenţia limitării pierderilor în oameni, cauzate de epidemii. 

„A venit în regiment în perioada cea mai acută a boalelor de tifos 
exantematic şi febră recurentă când se făceau ravagiile acele mari nu 
numai în trupă dar chiar în personalul ofiţerilor medici” !, citim în 

„Foaia calificativă” consacrată acestei perioade şi semnată de 
comandantul unităţii, locotenent-colonelul Stănescu. Transcriu câteva 
fragmente dintr-un text mai lung: 

„..., lucrând de dimineaţa până seara, fiind aproape singur la 
corp cu îngrijirile medicale, cu organizarea serviciului de hrană la 
bolnavi, asistând la fiecare distribuţie a hranei...” „...la Regimentul 28 
infanterie, din un efectiv de aproape 3000 de oameni nu a pierdut 
din această boală nici 100 oameni.” („nici” din text nu poate fi socotit 
o necuviinţă comisă de comandant, ci reflectarea unui crud adevăr: în 
alte unităţi militare „„pierderile”au fost mult mai mari.) „Afara de aceasta, 
citim mai departe, trupa fiind trimisă pe un front de aproape 4 km în 
fiecare zi făcea vizite la toată lumea.” 

La 1 aprilie 1917 a fost înaintat la gradul de medic locotenent- 
colonel.!* 

În acelaşi ton apologetic, întâlnit îndeobşte în mai toate aprecirile 
medicului maior Pristăvescu, se înscrie şi rezoluția de pe docuimentul 
citat, semnată de generalul Mărgineanu, comandantul Diviziei 3: 
„Menţin elogioasele note ale comandantului său de regiment. Medicul 
locotenent-colonel Pristăvescu Gheorghe este în adevăr un medic 
militar eminent. Va merita să înainteze în mod excepțional...” 

La 9 iulie 1917, în timpul pregătirilor armatei române pentru 
marile bătălii ale Moldovei (Mărăşti, Mărăşeşti şi Oituz), medicul este 
numit şef al biroului de organizare al Serviciului Sanitar al Diviziei 3 şi, 
în lipsa medicului-șef al diviziei, în concediu de boală, va îndeplini şi 
atribuţiile ce-i reveneau acestuia. 


Între 11 şi 19 iulie 1917, „Armata 2 (în compunerea căreia intra şi 
Divizia 3, n.a.) condusă de generalul Averescu, în cooperare cu Armata 4 rusă, 
a luat prin surprindere pe adversar, convins că nici soldații români, nici cei ruşi 
nu mai erau capabili de un efort ofensiv. Fără să fi avut o mare însemnătate 
strategică (au fost cucerite 500 km pătraţi cu 30 de sate), bătălia de la Mărăşti a 
însemnat totuşi o cotitură, întrucât, cum se arată în istoria oficială a războiului, 
pentru întâia oară, după 11 luni de la intrarea României în război, ei (românii, 
n.a.) au văzut că inamicul fuge din fața lor, că el le cedează terenul, că-i iau 

prizonieri, că-i capturează material (arme, mitraliere, tunuri)”. 


Dintre numeroasele însemnări care evocă prestația excepțională a 
medicului locotenent-colonel Pristăvescu în timpul ofensivei de la 

Mărăşti, în luptele din august de pe Dealul Porcului, la postul chirurgical 
înaintat de pe Dealul Bălanului şi în alte locuri, selectăm câteva 
fragmente!€: 

„Ca medic-şef al biroului organizare de pe lângă Serviciul Sanitar 
al Diviziei 3 a pregătit corpurile pentru ofensiva ce se pregătea în iulie 
1917, evacuarea răniților de la corpurile ambulanțelor divizionare, iar de 
aici înapoi.” „Timp de aproape 2 luni a condus şi Serviciul Sanitar al 
comandamentului în lipsa medicului-şef în concediu de boală.” 

„Pe timpul ofensivei de la Mărăşti a organizat postul 
chirurgical înaintat de pe Dealul Bălanului, unde laolaltă cu medicul 
maior francez Hanavoi de la C.2 A. a dat primele îngrijiri 
chirurgicale multor răniți, ofiţeri şi trupă. Pe lângă aceasta a 
supravegheat buna funcţionare a posturilor de prim-ajutor regimental şi 
organizarea evacuării răniților de pe front spre formaţiile sanitare 
dinapoi, repede şi în cele mai bune condițiuni. Aceeaşi activitate a 
desfăşurat şi în timpul luptelor din august de pe Dealul Porcului.” 

„De notat este faptul că în toată campania, de la 15 iulie 1917 la 
12 februarie 1918 a trăit numai pe front în contact direct cu trupele 
şi cu bolnavii bucurându-se de o sănătate perfectă.” Semnează 
generalul Mărgineanu, comandantul Diviziei 3. 

„Medic distins, conştiincios, cu caracter. Foarte activ, deosebit 
de priceput, ar fi desigur un element de conducere valoros în corpul 
sanitar militar.” (se exprimă, cu deferență, despre camaradul său 
medicul general N. Vicol, şeful Serviciului Sanitar al armatei de operații. 

„Ţara şi în special armata va trebui să tragă foloase din întinsele 
cunoştinţe ale acestui eminent medic și cred că e bine să fie repartizat 
ca şef de serviciu chirurgical la un spital de corp de armată sau la 
Spitalul „Regina Elisabeta.” (Dintr-un document anterior reiese că 
medicul s-a specializat la Paris în „boala genito-urinară”). Practica 
medicală complexă din timpul campaniilor militare la care a participat i-a 
mijlocit, probabil, încă o specializare: Chirurgia.) „A fost aproape tot 
timpul pe front până în februarie 1918. Regret plecarea lui din corp”, 
scria în „Foaia calificativă pe 1918 şeful „Centrului 1 Chirurgical pentru 
mari intervenții cirurgicale”, unde a lucrat medicul Pristăvescu de la 14 
februarie la 19 octombrie 1918." 

După război este transferat în Piteşti în funcția de medic al 
brigăzii formate din regimentele 4 „Argeş“ şi „Radu Negru 28”, „când 

maladiile de gripă, tifos exantematic şi variolă se manifestară” citim în 
„notele”semnate de comandantul Regimentului 4 Argeş, colonelul Filip, 
care îl propune la avansare excepțională în gradul de colonel şi decorarea 
lui cu „Steaua României” clasa a IV a.1$ 

Propunerea de înaintare, susţinută cu îndreptăţire de colonelul 
Calotescu, comandantul Brigăzii V infanterie şi de generalul 
Mărgineanu, comandantul Diviziei a III a, se apropie de momentul 
împlinirii. Se constată că, pe măsura trecerii anilor, în zona statelor 
majore militare se instalează, treptat, amnezia cât priveste minima 
recunoaştere şi recompensare, cu mijloace specifice, a sacrificiului unor 
participanţi la campania militară. Chiar şi într-o încercare de portret în 
tuşe luminoase, laudativă în întregul ei, autor fiind generalul Mironescu, 
comandantul Diviziei 9, („Foaia calificativă” din iulie 1920), subiectul 
decoraţiei lipseşte. Deşi trecuseră numai 2 ani de la război. Prezentăm 
un scurt fragment: „A îndeplinit funcţia de medic-şef al Serviciului 
Sanitar al Diviziei 9 în cele mai excelente condiții. Este un ofițer distins 
atât sub raportul medical cât şi sub cel militar. Nu pot avea decât 
cuvinte de laudă pentru acest medic militar, serios, cult, foarte 
harnic şi foarte conştiincios în îndeplinirea îndatoririlor sale.” 

La 1 aprilie 1922 este avansat la gradul de medic colonel în 
rezervă. De ce în rezervă? (în 1920 era medic locotenent activ). Rezultă 
că în intervalul 1 iulie 1920 - 1 aprilie 1922 s-a produs ireparabilul: după 
un parcurs excelent, permanent ascendent, fără reproşuri, cariera 
medicului colonel cunoaşte o sincopă. Care generează un final de drum 
mai puţin fast. Şi în cazul de faţă se dovedeşte că viața nu urmează 
schema unui basm. Circumstanțele producerii „evenimentului” nu ne 
sunt cunoscute. Taina lor a fost luată de medicul câmpulungean cu sine, 
în lumea de dincolo. 

Firesc, legăturile lui cu armata, pe care o slujise cu devotament 
mai bine de 15 ani, s-au rupt pentru multă vreme. Periodic, este trecut din 
evidența unei instituţii militare în documentele alteia. Trece, astfel, în 
scripte, de la Compania a 6 a sanitară la C.R.Cluj, de aici la C.R.Argeş. 
Multora dintre medicii militari din generaţia de după primul război 
numele medicului colonel Pristăvescu Gheorghe nu le spune nimic. 
Într-o „Foaie calificativă”, din 1926, medicul căpitan Buha, comandantul 
Companiei sanitare și medicul general Mihăilescu, şeful Serviciului 

sanitar al C.7 A. (unde era „însumat” medicul Pristăvescu), notează sec: 
„N-a fost concentrat. Nu-l cunosc." 

După o lună de la intrarea României în a doua conflagrație 
mondială, la 29 iulie 1941, medicul colonel în rezervă Pristăvescu Gh. 
este mobilizat, fiind numit de către M.St.M. în funcția de medic-şef al 
Spitalului din zona interioară nr.116 Crucea Roşie din Piteşti. La sfârşitul 
concentrării (31 octombrie 1943), notările din „Foaia calificativă” sunt, 
ca odinioară, deosebit de. elogioase la adresa medicului. (Fiind în 
original, „Foaia” nu este numerotată). Transcriu câteva secvenţe: „Deşi a 
trecut de 62 de ani ca vârstă, (avea 64 de ani şi 2 luni) încă se menţine 
viguros. Poate face încă serviciu la un spital de Z..” 

„Apt militar, educație militară, devotament în îndeplinirea 
serviciului şi în îngrijirea răniților. Medic foarte priceput şi foarte 
activ şi pe ale cărui servicii se poate conta cu toată încrederea în 
viitor.” 

„Nu poate face obiectul unei propuneri (de înaintare), conform 
Legii ofițerilor de rezervă, având 62 de ani împliniți şi neavând examenul 
pentru gradul de medic general.” Semnează comandantul C.R.Argeş, 
colonel (indescifrabil) 

În rezoluția sa, comandantul C.1T., generalul Al. Bunescu, 
încearcă o ultimă tentativă : „Foarte necesar armatei în război. Merită a 
fi chemat la examenul pentru ofițeri generali de rezervă.” 

E de înţeles că n-a fost chemat la un asemenea examen. În urma 
înfrângerilor de la Stalingrad şi de la Cotul Donului, situaţia armatei 
române şi a aliaţilor devenise tot mai precară. Nici un Stat Major militar 
nu-şi putea permite organizarea examenelor pentru gradul de general şi 
încă în rezervă în asemenea conjunctură. 

În august 1944, când împlinea 65 de ani de viață, medicul colonel 
în rezervă Pristăvescu Gheorghe, domiciliat în Câmpulung, plasa 
Nucşoara, județul Muscel, urmărea cu îngrijorare evoluţia situaţiei de pe 
front şi a implicaţiei acesteia pentru țară. 

MEDICUL COLONEL ÎN REZERVĂ 
PROCOPIU C. GHEORGHE 


Câmpulungul, capitala fostului județ Muscel, a fost, la sfârşitul 
secolului al XIX lea şi începutul celui următor, un izvor nesecat de cadre 
ofițereşti, active sau în rezervă, cu deosebire de medici militari. Tinerii 
aparținând acestor generații, născuți în oraşul de la poalele Mateiaşului şi 
în comunele din zonă, care şi-au îndreptat paşii către cariera medicinii 
militare, au avut şansa de a participa la acţiunea de formare şi de 
consolidare a serviciului sanitar militar din armata română, formându-se 
şi specializându-se ca medici în stagii de concentrare şi în campanii 
militare. Deşi insuficient mediatizaţi, medicii acestor ani, participanți la 
campania militară din 1913, la Războiul de întregire, iar unii dintre ei şi 
la cea de a doua conflagrație mondială, au avut de înfruntat nu numai 
„focul” inamic, ci şi duşmani mult mai perfizi şi mai insidioşi, tifosul, 
holera, febra recurentă etc., care nu făceau distincţie dintre civil şi 
militar, dintre soldat şi ofiţer, dintre medic şi omul de rând, dintre linia | 
şi spatele frontului. 

Un erou al acestor ani a fost medicul colonel în rezervă Procopiu 
Gheorghe, născut la 18 septembrie 1873 la Câmpulung, plasa 
Câmpulung, districtul Muscel (astăzi judeţul Argeş), fiul lui Procopiu 
Constantinescu (despre mamă nu avem date). 

Absolvent al Facultăţii de Medicină din Bucureşti (conform 

diplomei 404/1897), la 16 iulie acelaşi an este chemat „a-şi face stagiul 
militar” la Spitalul militar al Diviziei a 7 a de infanterie, unde „este 
avansat la gradul de medic de batalion stagiar.” Este detaşat cu serviciul 
la Infirmeria bolnavilor de ochi Roman. 
După nici trei luni de activitate, la 5 octombrie 1897, şeful Infirmerici 
Roman, medicul căpitan Câmpeanu, redactează prima apreciere a 
medicului de batalion stagiar Procopiu Gheorghe, respectiva „Foaie 
personală” constituindu-se într-un document care marchează debutul 
acestuia ca medic militar : „A fost student bun şi este medic bun. 
Inteligent, capabil, puţin afectat. Educaţie bună, purtare corectă. Îşi vede 
bine de serviciu.” ? 

De la 16 noiembrie 1897 până la jumătatea anului 1898, medicul 


A. 


de batalion în rezervă Procopiu George este „însumat” în Regimentul 

Muscel 30, unde a susținut şi examenul pentru sfârşitul stagiului. 
Colonelul Petroianu, comandantul regimentului, este plăcut impresionat 
de prestaţia tânărului medic, căruia i-ar dori o carieră strălucită în 
serviciul armatei. Transcriem o secvență din „notele” care însoțesc 
examenul pentru finele de stagiu: 

„14 iulie 1898, 

Cu ocazia prezentării sale la examenul pentru finele de stagiu, 
confirm că doctorul Procopiu este un excelent medic militar. Are 
dragostea meseriei şi conştiinţa datoriei foarte dezvoltate. A tratat pe 
inferiorii şi camarazii ce au avut nevoie de ajutorul său medical cu tot 
devotamentul şi dragostea; disciplinat, ținută curată şi regulamentară; 
iubeşte societatea bună şi aleasă. Ar fi un element folositor armatei 
dacă ar rămâne în serviciul său.” 3 (al armatei, n.a.) Semnează 
colonelul Petroianu. 

La 10 august 1898, în cadrul Regimentului Putna 10, este avansat 
la gradul de medic de regiment clasa a II a (ulterior, acest grad va fi 
asimilat celui de medic căpitan). 

Într-un „Memoriu calificativ” (nedatat, dar, probabil, din anul 
1900),colonelul (indescifrabil), comandantul regimentului, dă răspunsuri 
la 27 de întrebări (dintr-un chestionar tipizat), din lectura cărora pulem 
decela câteva dintre constantele morale şi de comportament ale 
medicului de regiment clasa a II a George Procopiu: 

Transcriem câteva dintre răspunsuri: 

„| Traiul în societate . 

1. Caracter sociabil şi afectuos, 
2 Iubeşte distracţiile permise. Urăşte jocul de cărți, 
băuturile alcoolice chantante; 
II. Modul cum serveşte (cum îşi face serviciul, n.a.) 
1. Serveşte bine, dar ar putea face mai mult. 
2. Blând şi bun, dar câteodată se lasă unor accese de 
nervosiune. 
7. Pricepe, discută şi raționează cu înlesnire şi bine. 
IJI Sănătatea 
1. Constituţie bună, sănătoasă şi bine plăcut.” 

Două evenimente majore se înscriu pe răbojul vieţii medicului în 
anul 1902: se căsătoreşte cu domnişoara Melania, născută Golescu, şi 
împreună vor dobândi doi copii (Paul, născut în 1905 şi Nicolae, născut 


184 





în 1910) şi obţine prin concurs postul de medic-şef definitiv la Spitalul 
din Giurgiu. Anual, sau de câte ori este nevoie, este chemat la stagiul 
regulamentar de concentrare, la care răspunde cu promptitudine, astfel: 

-în anul 1905 a făcut serviciul gratuit, timp de o lună (15 august- 
15 septembrie), la trupele din garnizoana Giurgiu şi, conform ordinului 
nr. 2332/1905 al M.R., i se consideră concentrare; 

-5 zile de concentrare în 1906 la Regimentul Putna 10; 

-în 1907 a fost concentrat la Dorohoi în timpul răscoalelor 
ţărăneşti. (Nu se face nicio menţiune cu privire la activitatea desfăşurată 
în această concentrare). În „Foaia calificativă” pe anul 1911, medicul-şef 
al regimentului, colonelul doctor Mihail, nota: „este sănătos şi poate face 
campanie. Îl propun la înaintare la gradul de medic maior în rezervă” 

Cu ocazia jubileului M.S. Regelui i se decernă Medalia jubiliară 
„Carol I”, I.D. nr. 5384/1906, iar la 10 mai 1913 este avansat la gradul de 
medic maior în rezervă şi e mobilizat la Divizia a 5 a rezervă în funcţia 
de medic-şef. Comandantul Diviziei, generalul Boerescu, apreciază cu 
obiectivitate contribuția medicului-şef al marii unităţi la „apărarea 
trupelor”de epidemia de holeră: „În urma excelentelor măsuri luate ŞI a 
unei munci încordate nu numai că trupa a fost ferită de holeră, dar şi 
când s-a ivit focarul din satul Ştefăneşti unde contaminase un întreg 
regiment şi care a făcut atâtea victime printre locuitori, soldații au scăpat. 

Pentru merituoasele şi devotatele servicii aduse în combaterea 
holerei din satul Ştefăneşti şi pentru apărarea trupelor de această 
epidemie îl propun cu multă insistență a fi distins cu decoraţiunea 
„Steaua României în gradul de ofiţer."Semnează generalul Boerescu. 
(Am extras câteva pasaje din „Foaia calificativă” pe anul 1913 a 
medicului Procopiu) €. 

Concentrările la care ia parte în anii neutralității, în 1914 — ca 
medic la Spitalul de evacuare nr.6 — şi în 1915 la Corpul 3 armată 
reprezintă preludiul evenimentelor tragice şi în în acelaşi timp eroice prin 
care va trece ţara şi armata ei în anii 1916 —1920. 

Mobilizat pe 15 august 1916 cu gradul de medic maior în rezervă, 
odată cu intrarea României în război şi demobilizat la 1 iulie 1918 cu 
gradul de medic locotenent-colonel, doctorul George Procopiu îşi asumă 
entuziasmul trăit, la unison, de soldat şi de general în momentele 
traversării fulgerătoare a Carpaţilor şi ale înaintării pline de speranţe spre 
inima Ardealului, urmate de crunta dezamăgire a retragerii nemeritate, 

asimilate uneori cu dezastrul, până la momentul hotărâtului „Pe aici nu 
se trece!” 

Îndeplineşte cu pricepere şi cu abnegaţie în primele 4 luni de 
război (26 august — 20 decembrie 1916), simultan, funcţia de medic-șef 
al Diviziei 22 (în lipsa medicului-șef titular), precum şi pe cea de medic- 
şef al Ambulanţei Diviziei, după cum lasă mărturie generalul de divizie 
Aristide Razu, comandantul Divizie 5: „Şi-a îndeplinit ambele însărcinări 
cu cea mai mare pricepere, abnegaţie şi spirit de sacrificiu. În luptele la 
care a luat parte Divizia 22 şi în special în luptele grele de la nord de 
Câmpulung acest medic a fost neadormit.” (Figura de stil care încheie 
fraza, deşi inspirat aleasă, surprinde destul de palid prezenţa medicului- 
şef al ambulanței în toate punctele „fierbinți” ale „poziţiei”ocupate de 
divizie, precum şi uriaşa risipă de energie pe care acesta o făcea pentru 
îngrijirea răniților şi pentru îmbărbătarea militarilor). 


Pentru a mai atenua disproporția de forțe, din zona de apărare a Diviziei 
22, soseşte în sprijinul acesteia Divizia 12 infanterie, împreună formând grupul 
Nămăeşti, condus de generalul Traian Găiseanu, cu misiunea de a opri (sau 
măcar de a întârzia) înaintarea inamicului spre Câmpulung. Ocuparea capitalei 
județului Muscel deschidea inamicului drumul spre Piteşti şi Târgovişte şi mai 
departe spre Bucureşti. 


Aflat în mijlocul militarilor din grupul Nămăeşti, medicul 
Jocotenent-colonel Procopiu Gheorghe nu putea admite ca oraşul său 
natal, Câmpulungul, să cadă în mâinile inamicului. Cu toate eforturile 
lui şi ale militarilor de sub comanda generalului Traian Găiseanu, după 
lupte eroice marcate de numeroase pierderi umane (în memoria eroilor a 
fost ridicat ulterior Mausoleul de la Mateiaş), capitala judeţului Muscel 
este cucerită de inamic. Continăm transcrierea unor secvențe din „notele” 
generalului Razu consacrate medicului-șef al Diviziei: 

„De la 20 decembrie 1916 a îndeplinit funcţia de medic-şef al 
Diviziei a 5 a şial  ambulanței divizionare punând tot sufletul pentru a 
preîntâmpina întinderea boalelor care începuseră a-şi face apariția pe 
zona de refacere a Diviziei” (După ocuparea Bucureştiului de către 
inamic, armata română se găsea în Moldova în refacere şi în 
reorganizare, în acea „iarnă a speranţelor noastre”., n.a.) 

„Cu începere de la 19 decembrie 1916, sosind medicul-şef titular 
al diviziei, medicul locotenent-colonel Procopiu Gheorghe a rămas 

însărcinat numai cu conducerea ambulanţei diviziei, dând cele mai utile 
îndrumări pregătirii personalului în această perioadă de refacere. 

Am regretat plecarea sa la Ambulanţa Diviziei 10, fiind un 
element desăvârşit din toate punctele de vedere.” ” 

Zilele şi nopţile ce au urmat mutării sale la Divizia 10, marcate de 
privațiuni şi de 
lupta permanentă cu moartea sunt evocate în stil de proces-verbal, fără 
nicio intenție de participare afectivă a autorului (medicul colonel Bodiu 
şeful Serviciului Sanitar al Diviziei 10) şi tocmai de aceea oferă 
cititorului un tablou realist, în care personajul principal, medicul, se luptă 
cu tifosul exantematic şi cu febra recurentă, cu lipsa spațiului de 
spitalizare şi a medicamentelor pentru viața soldaţilor pe care îi are în 
răspundere: 

„„Mutat în Divizia 10 pe ziua de 18 februarie 1917, ca medic-şef al 
ambulanței, a sosit la noul serviciu când această divizie era bântuită de 
febră recurentă şi tifos exantematic şi ca atare într-un timp extrem de critic, 
când mijloacele de spitalizare şi de îngrijire a bolnavilor erau foarte reduse. 
Medicul locotenent-colonel având însărcinarea să mărească repede 
capacitatea de spitalizare a infirmeriilor pe care le conducea, spre a mări 
numărul mare de bolnavi — ofițeri şi trupă —care afluiau mereu, a ştiut în 
împrejurări extrem de dificile parvenind astfel în scurt timp să spitalizeze în 
bune condițiuni pe toți bolnavii ce se tratau la Ambulanţa divizionară. 

| Personalul medical subaltern, într-un timp fiind foarte redus 
din cauza morbidităţii şi a mortalităţii, medicul locotenent-colonel 
Procopiu Gheorghe a fost, în tot timpul epidemiilor, nu numai 
diriguitorul serviciului său, ci şi medicul curant al bolnavilor de 
febră recurentă şi de tifos exantematic. În timpurile cele mai critice, 
dânsul se găsea în mijlocul bolnavilor, dând probă de mult curaj, 
devotament şi abnegație. 

In timpul luptelor crâncene de la Mărăşeşti (1-6 august 1917) 
la care a luat parte efectivă Divizia 10, medicul a condus cu multă 
pricepere evacuarea şi îngrijirea răniților care au trecut prin 
posturile ambulanţei divizionare”. 


| Dintre numeroasele mărturii ale unor istorici contemporani ai evenimentelor 
din anii 1916-1918, aparținând taberei adversarilor noştri, transcriem pe cea a 
germanului M. Schwartze, care elogiază eroismul ostașilor români: 

„Printr-o rezistență îndârjită opusă unei ofensive bine pregătite şi prin 
numeroase contraatacuri energice, până la lupta corp la corp, fără nicio 
consideraţie faţă de grelele pierderi suferite, diviziile române...au ştiut să apere 
patria lor de o completă cucerire. Luptele de la Focșani şi Târgu Ocna (Oituz) 
sau bătălia de la Mărăşeşti cum îi zic românii, au devenit mândria armatei 
române în războiul mondial” 5 


A tost înaintat medic colonel pe ziua de 1 septembrie 1917. 

„După terminarea luptelor, a organizat în Păuneşti (Putna) o 
infirmerie unde se tratau cazurile sporadice de maladii contagioase, de 
icter infecțios şi în urmă de scorbut. 

Pentru populaţia civilă, a înfiinţat băi, cuptoare de deparazitare şi 
dispensare, unde s-a găsit instalată ambulanţa. 

A fost decorat cu ordinele „Coroana României” şi „Steaua 
României în grad de ofiţer” şi propus pentru ordinul „Crucea României 
Mari”. Este un distins medic, bun coleg şi camarad.” ? : 

La 1 iulie 1918 a fost demobilizat şi şi-a reluat activitatea de 
medic civil. În anii ce au urmat a fost concentrat de trei ori pentru 
conducerea acțiunilor de recrutare: la C.R.Vlaşca în 1932, la 
C.R.Hunedoara în 1933 şi la C.R.Lăpuşna în 1934. 

La 2 iulie 1937, la câteva luni după ce împlinise vârsta de 63 de 
ani, a fost scos din controalele militare, fiind trecut din oficiu în poziţia 
de retragere. x 


Note 
1. Arh.M.A.N,, fond Memorii Bătrâni, Colonei rezervă, P. 30, 35 
2. dem, f.9 
3. Ibidem, fi 12: 
4. Ibidem, f. 7,9; 
5. Ibidem, Fl 3; 
6. Ibidem, f.16; 
7. Ibidem, fi AZ 
3. Giurescu, C, Giurescu, D. „Istoria românilor din cele mai vechi 
timpuri până azi”, Ed. Albatros, Bucureşti, p. 126; 
9. Arh. MA.N,, op. cit., fe L7 
10. Idem, IF. 

MEDICUL MAIOR ÎN REZERVĂ 
RĂCEANU 1. CONSTANTIN 


„Istoria” a fost profund 
nedreaptă cu medicul maior în 
rezervă Răceanu Constantin. Din 
neglijență sau din alte cauze 
necunoscute nouă, documentele 
militare omit din scurta prezentare 
a activităţii sale de medic militar 
anii cei mai grei: ai participării la 
campania din Bulgaria (1913) şi 
cei ai prizonieratului în lagărul de 
la  Sansdorf — Austria (23 
noiembrie 1916-3 martie 1919.). 
Din 23 iunie 1913, când a fost 
mobilizat pentru. campania din 
Bulgaria, până la 3 martie 1919, când s-a înapoiat din captivitate, s-au 
scurs aproape 6 ani. După o lună şi jumătate de la sosirea din prizonierat 
medicul Răceanu Constantin este mobilizat pentru aproape 2 ani în 
campania din Ungaria. Opt ani din viaţa unui om, ani grei, „petrecuţi” în 
trei campanii miliare, în nenumărate concentrări şi într-un lagăr de 
prizonieri din Austria (2 ani, 3 luni şi 8 zile) încap tocmai bine în şase 
rânduri pe o coală de hârtie?!...Mai puţin de un rând pentru un an!.. 

La 17 iunie 1888 vedea pentru prima dată lumina zilei, în comuna 
Slobozia din sudul Argeşului, Constantin, fiul preotului Ion Răceanu şi al 
Sloboziei (În dosarul personal este notat şi „Receanu”) 

Despre studiile sale nu avem date certe: a absolvit, se pare, Liceul 
Brătianu din Piteşti, după care a intrat prin concurs la Facultatea de 
Medicină din Bucureşti. 

La 1 octombrie 1910 este încorporat la Regimentul „Muscel“ 30 
ca soldat activ. Fiind T.R.ist, face serviciul militar un an şi obţine, pe 
rând, gradele de caporal (1 aprilie 1911) şi de sergent (1 octombrie 
1911). Peste o lună este „trecut în concediu” (pentru terminarea studiilor, 
n.a.) şi repartizat la Regimentul „Radu Negru“. 





SEE OETECSA SA a ae pe, mm 

La 23 iunie 1913 este mobilizat şi ia parte, alături de soldaţii şi de 
ofițerii Regimentului „Radu Negru“, la campania din Bulgaria, în care 
soldatul român s-a confruntat cu un duşman redutabil, holera, boală 
epidemică gravă favorizată de subnutriția trupelor, de insuficienţa 
mijloacelor materiale de combatere a ei, de condiţiile de cantonament 
etc. 

După ce şi-a dat doctoratul (licenţa), devenind medic, la 1 
noiembrie 1914 este înaintat la gradul de medic sublocotenent de rezervă 
în cadrul Corpului 5 Armată? În acelaşi an s-a căsătorit cu domnişoara 
Alexandrina. 

La 10 mai 1916 este mutat la Regimentul 17 infanterie Mehedinţi, 
unde face şi stagiul de concentrare, de la 10 august (cu 5 zile înaintea 
intrării României în război). Aici îl găseşte „mobilizarea generală” din 15 
august 1916, astfel încât împreună cu militarii regimentului mehedinţean 
(aparținând Corpului 5 Armată) ia parte la operațiile militare din primele 
luni de război. La 23 noiembrie 1916 cade prizonier la inamic în 
comuna Tia Mare, judeţul Romanați şi este dus în lagărul de la 
Sansdorf (Austria), unde este deţinut 2 ani, 3 luni şi 8 zile, până la 3 
martie 1919, când se întoarce în țară.* 

Despre activitatea tânărului medic sublocotenent de numai 28 de 
ani, anterioară momentului capturării de către inamic, cuprinsă între 20 
iulie şi 23 noiembrie 1916, aflăm câte ceva din „Foaia calificativă”, 
nedatată, scrisă, probabil, după terminarea războiului, de maiorul 
Protopopescu, comandantul batalionului din care făcea parte medicul 
sublocotenent rezervist Răceanu: 

„Medicul sublocotenent Răceanu Constantin. încă de la 20 iulie 
(1916, n.a.) s-a achitat într-un mod conştiincios exercitând fără preget 
funcţia de medic. Deşi trupa era concentrată, totuşi datorită medicului nu 
i s-a ivit nici un caz de boală. 

In timpul campaniei (de la 15 august 1916), tot cu acelaşi zel şi-a 
făcut datoria şi atunci când gruparea Cerna se retrăgea s-a ataşat la 
Regimentul 17 (Mehedinţi, n.a.), contribuind şi ajutând pe ceilalţi 
medici la pansarea şi îngrijirea răniților îndeplinindu-și însărcinarea 
avută atât înaintea campaniei cât şi în timpul ei”. 

In afara datei capturării şi a localităţii din Austria unde a fost dus, 
apare gruparea „Cerna”, constituind capătul unui fir care ne duce către 
reconstituirea împrejurărilor căderii medicului în captivitate. În cartea sa 

„România în anii primului război mondial”, istoricul Constantin 
Kirițescu, prezentând rezistența eroică a armatei române pe Jiu în toamna 
anului 1916, consacră câteva pagini grupării „Cerna” din care făcea parte 
şi medicul sublocotenent Răceanu Constantin: 

După rezistența îndârjită în defileul Jiului şi după moartea 
generalului Dragalina, în noiembrie 1916, unităţile armatei noastre, 
dispersate, lipsite de posibilitatea de a comunica între ele şi, practic, 
încercuite de inamic în zona cuprinsă între Jiu şi Dunăre, luptau pe cont 
propriu forțând străpungerea încercuirii. Iniţial, erau trei detașamente 
(grupări): „Cerna”, „Dunărea” şi „Tăutu”. La 17 noiembrie/1 decembrie 
detaşamentele „Cerna” şi „Dunărea” s-au contopit sub comanda 
colonelului Scarlat Demetriade şi cu forțe unite, cu sprijinul localnicilor, 
au încercat să facă o breşă în dispozitivul de luptă al inamicului pentru a 
ieşi din încercuire. Un moment dramatic din existenţa grupului „Cerna” 
îl constituie bătălia de la 'Tia Mare, relatată de către doi participanţi. la 
eveniment: căpitanul St. Nicolaescu şi P.Nicolaescu-Cranta: Artileria 
inamică deschisese focul bine dirijat pentru distrugerea satului Tia Mare, 
în care era masat detașamentul. Românii ripostează „Locotenentul 
Leoveanu suit pe acoperişul şcolii din marginea satului, în linia 
infanteriştilor, comandă cu energie artileriştilor să tragă mai aproape, mai 
departe, până ia în pânza de obuze pe trăgătorii inamici.” Lupta este însă 
inegală. După ce a produs grele pierderi inamicului, rămas fără muniții, 
fără hrană şi fără nicio posibilitate de joncțiune cu armata română 
(angajată în Bătălia pentru Bucureşti), după 16 zile de lupte în 
încercuire, grupul „Cerna” (în care se afla şi medicul sublocotenent în 
rezervă Răceanu) depune armele în apropierea vechilor guri ale Oltului. 

La 17 decembrie 1916, corespondentul militar al ziarului. Nord- 
Deutsche Allgemeine Zeitung, referindu-se cu admiraţie la acţiunile 
eroice ale detaşamentului, scria: „Toate acestea nu ne pot împiedica să nu 
recunoaştem deopotrivă cu cei mai buni militari ai noştri că purtarea 
românilor la Orşova şi, în genere, a întregii armate româneşti de la 1916 
merită toată admiraţia, chiar în comparaţie cu ceilalți aliaţi ai lor.Cine 
are cultul steagului şi credința nestrămutată în el va trebui să recunoască 
şi inamicului ce i se cuvine.” 

În finalul notelor sale din „Foaia calificativă”, comandantul 
batalionului conchide: „Medicul Răceanu Constantin merită ca să se 
bucure de toate drepturile de care s-au bucurat camarazii lui şi 

totdeodat, îl propun a fi decorat cu „Coroana României” clasa a V 
a” 5 

Deşi tratează sumar şi convenţional acțiunile eroice de pe Jiu ale 
unităţii în care se afla medicul sublocotenent Răceanu, omiţând să 
amintească episodul captivităţii, maiorul are marele merit pentru curajul 
de a-şi spune punctul de vedere privitor la drepturile subordonatului său 
decurgând din „statutul” de fost prizonier de război. CPA 

După război, cum se ştie, mulți viteji s-arată şi unii dintre patrioții de 
ocazie şi din interes, precum şi „învârtiții” războiului au indus în opinia 
publică o oarecare suspiciune privindu-i pe cei care au căzut vii în 
“mâinile dușmanului. „Viteazul soldat român, trâmbițau unii dintre 
profitorii războiului, se întoarce din luptă pe scut sau cade sub scut. 
Medicul Răceanu nu se încadra în niciuna dintre aceste categorii. 

Se înţelege că n-a primit ordinul „Coroana României”, cum 
propusese comandantul său de batalion. Nici alte decoraţii nu i-au fost 
acordate 

La 1 noiembrie 1917 este avansat, în lipsă (era în lagărul de 
prizonieri de la Sansdorf din noiembrie 1916), la gradul de medic 
locotenent.. 

Abia în „Foaia calificativă” din 1924, colonelul Filip, şeful de stat 
major al Comandamentului Teritorial al Corpului 2 Armată, abordând 
capitolul „decoraţii”, afirmă că medicul locotenent în rezervă Răceanu 
C. „n-a făcut parte din acest comandament, dar din cercetarea foilor 
calificative din 1921 (care nu se mai află acum în dosar) rezultă că a fost 
propus pentru decorare cu ordinul „Coroana României”. Mai mult 
din complezență, colonelul Filip întăreşte propunerea de decorare (a 
medicului Răceanu, n.a.) “Ba capitolul „decoraţii şi distincții”, totul se 
opreşte la propuneri. Definitiv. 

La 27 aprilie 1919, la numai 3 săptămâni de la venirea sa din 
captivitate, medicul locotenent în rezervă Răceanu este mobilizat la 
Regimentul 4 Vânători pentru campania din Ungaria şi la | aprilie 1921, 
după încheierea campaniei, este „trecut pe picior de pace”. Nici despre 
participarea sa la campania militară pentru lichidarea focarului bolşevic 
de la Budapesta nu avem mărturii scrise. 

În anii următori, medicul Răceanu este concentrat aproape anual 
şi, deşi era evidentă frustrarea sa (colegii de generaţie ai medicului 
locotenent erau maiori, locotenent-colonei sau chiar colonei), dovedeşte 

aceeaşi seriozitate în exercitarea atribuţiilor de medic militar şi, în 
consecință, este bine apreciat de şefii săi (colonelul Castriş şi colonelul 
I.Sergiu, comandanți ai regimentului Mihai Viteazul nr 6, colonelul Filip 
şeful de Stat Major al Comandamentului Teritorial II Armată). 
Prezentăm câteva secvenţe din foile calificative ale anilor 1921-1925: 

„A pus stăruință pentru higiena şi sănătatea oamenilor. Se va 
putea vedea mai bine activitatea sa după ce va pleca medicul 
sublocotenent stagiar la 15 august” (1921, n.a.) ; 

„Munca şi supravegherea ce depune zilnic prin vizitarea 
oamenilor, dispersaţi în trei localuri, a dat rezultate frumoase. Nu am 
pentru acest medic decât cuvinte de laudă.” ; 

„Şi-a făcut cu prisosință datoria de medic, îngrijindu-se de 
bolnavi, asigurându-se că starea de sănătate a oamenilor din regiment să 
fie bună” Este propus pentru înaintare la gradul de medic căpitan.” 

La 31 octombrie 1926, colonelul dr. Proca, medic-şef al Diviziei 
de Dunăre, este mai tranşant în concluzia sa privind avansarea medicului 
locotenent: „Locotenent din 1 noiembrie 1917, are vechimea cerută de 
lege şi fiind bine notat în toate foile calificative merită a înainta la gradul 
de medic căpitan în rezervă în ordinea anuarului.” 10 

În subcapitolul „Servicii şi diverse pozițiuni” din dosarul personal 
al medicului Răceanu C. nu găsim nicăieri consemnată avansarea sa la 
gradul de medic căpitan. Totuşi din „Foaia calificativă” pe anul 1927 
aflăm că medicul Răceanu are gradul de ...căpitan. 

În 1927, este însumat (înregistrat) ) la Regimentul 4 Linie Ilfov nr. 
21 şi din foile calificative ale acestor ani (1927- 1931), semnate de 
comandanții respectivelor unități (coloneii G.lliescu, I.Popescu şi 
Davidescu) şi vizate de generalul T.Dumitrescu, comandantul Diviziei 4, 
reiese că medicul, de astă-dată căpitan, nu a fost concentrat şi, în 
consecinţă, „nu întruneşte condiţiile art. 32 din L.S.A. spre a fi înaintat” 
(la gradul de medic maior, n.a.). Ti 

Deşi armata se afla „pe picior de pace”, inadvertențele din 
documentele care-l privesc pe medicul căpitan (sau maior!) amintesc, 
parcă, de „starea de război”. Citim negru pe alb în subcapitolul invocat 
mai sus că „La 1 octombrie 1928 Răceanu Constantin a fost înaintat 
la gradul de medic maior”, însă în foile calificative alăturate, pe anii 
1929-1933, şefii lui îl înscriu, din inerție, tot cu gradul de 

căpitan!.7Se confirmă, astfel, valabilitatea zicalei „Nu ştie stânga ce 
face dreapta” şi în unele servicii de evidență ale armatei acelor ani. 

După ce la 6 octombrie 1932 depune jurământul de credință 
M.S.R.Carol al II lea, la 10 decembrie 1936 este „vărsat” de la 
Inspectoratul Tehnic Sanitar al Diviziei 4 la C.R.Braşov, fără a mai fi 
concentrat. 15 

La 1 septembrie 1939 Europa este împinsă în cea de a doua 
conflagrație a secolului. Amănată, intrarea în foc a României devine 
iminentă. Conducerea armatei îşi aduce aminte de fiii ei — ofiţerii rezervişti. 
Se reiau concentrările. Deşi a împlinit 51 de ani, la 6 septembrie 1939 
medicul maior Răceanu C. este concentrat la Spitalul de campanie nr.13. La 
încheierea stagiului de concentrare (18 octombrie 1939), medicul maior 
Alexandru Oană, comandantul Companiei a VII a Sanitare, își exprimă, în 
cuvenita „Foaie calificativă”, mulțumirea față de prestaţia medicului 
rezervist: „Sănătos şi rezistent putând suporta greutăţile unei campanii. 
Energic şi cu multă iniţiativă. A fost repartizat la secţia II chirurgicală unde 
a dat dovadă de muncă şi educaţie militară bună. 

A condus şcoala sanitară cu rezultate foarte satisfăcătoare. Este 
disciplinat şi bun medic militar. Ofiţer distins şi foarte conştiincios în 
executarea ordinelor. Fiind nou în grad, nu face obiectul unei 
propuneri de înaintare.” Nou în grad?!. Trecuseră Il ani de la | 
octombrie 1928, când a primit gradul de maior!.Nou în grad?! N 
În următoarea „Foaie calificativă”, pe 1940, acelaşi medic maior Oană 
nota, de astă-dată cu scrupulozitate: „Neavând 60 de zile de concentrare 
nicio propunere” (de avansare, n.a.) 15 Într-adevăr avea numai 43 de 
zile de concentrare. 

Ostaşii armatei române trecuseră Prutul şi eliberau, cu mari jertfe, 
pământurile Basarabiei. Armata avea nevoie grabnică de medici. În 
august 1941 medicul maior Răceanu este mobilizat la C.R.Severin- 
Lugoj, iar la 1 septembrie același an se prezintă la Spitalul Z.1.273 
(Spitalul militar din Chişinău), unde ia în primire, pe timpul concentrării, 
postul de şef al Serviciului de chirurgie. 

Medicul locotenent-colonel Cismărescu, şeful spitalului, este 
impresionat de energia inepuizabilă a noului său coleg, de capacitatea 
organizatorică a acestuia şi de abnegaţia dovedită în tratarea răniților. În 
„Foaia calificativă” pe care i-o consacră ies în relief, la tot pasul, cuvinte 
şi sintagme precum „sănătos, rezistent la efort” (avea 53 de ani), 

„mare putere de muncă”, „bun organizator şi bun camarad”, 
„disciplinat şi autoritar”, „punctual şi plin de iniţiativă” etc. din care 
putem recompune personalitatea unui medic de excepţie pe care l-a dat 
țării un sat de câmpie de la marginea de sud a Argeşului. Într-un loc 
citim: „„A muncit când a fost cazul şi noaptea la pansarea răniților cu 
o grijă părintească”. Schița de portret a modestului medic, fiu al 
preotului din Slobozia se încheie cu două propoziţii, pe care le 
transcriem: „Merită calificativul Foarte bun. Propus pentru gradul de 
medic locotenent-colonel” Îşi exprimă acordul pentru conţinutul 
aprecierii şi pentru înaintare în grad medicul colonel Gh. Radian, şeful 
Serviciului Sanitar al Corpului 7 Armată, precum şi generalul 
(indescifrabil), comandantul marii unităţi.S 

Timpul îşi pierduse răbdarea. Nu s-a găsit vreme nici măcar 
pentru meritata înaintare în grad a medicului maior. Care avusese 
„şansa” să fie prezent în mijlocul răniților aduşi de la Dalnic, de la 
Țiganca, la cea de a treia campanie militară a vieții lui. 

La 26 decembrie 1941 este demobilizat, iar la 8 martie 1944 este 

şters din controalele militare, fiind trecut din oficiu în poziția de retragere 
pentru limită de vârstă: avea 56 de ani! i 


Note 

1. Arh. MA.N,, fond memorii Bătrâni, Maiori, R. 20, fi 13 
2. Idem, fisa: 
3. Ibidem, f.3; 
4. Kirițescu, C. „România în anii primului război mondial, 

Ed. Militară, 1987, p. 481; 
5. Arhiva MA.N,, op. cit. f.5; 
6. dem, f8; 
7. Ibidem, f3; 
8. Ibidem, fzi 
9. Ibidem, f.8; 
10. Ibidem, f.39; 
11.Ibidem, f. 10; 
12.libidem, “fi 2 
13.Iibidem, fa: 
14.libidem, fe 22: 
15.Libidem, f. 23; 
16.libidem, f. 25; 
17.libidem, “fu. 

MEDICUL LOCOTENENT-COLONEL ÎN REZERVĂ 
ROŞESCU 1. GHEORGHE 


Satul românesc a fost un 
izvor nesecat de energii şi de 
talente care s-au remarcat în cele 

db aa mai variate domenii ale vieții 
Ş economico-sociale din România 
secolului al XX lea. 

Un personaj care confirmă 
aserțiunea de mai sus este medicul 
locotenent . colonel în rezervă 
Roşescu I. Gheorghe, cel ce a slujit 
medicina - civilă şi militară - 
aproape 40 de ani (de lă 1 
noiembrie 1906, când avea 22 de 
ani, până la 1 ianuarie 1946, la 
vârsta de 61 de ani) şi a participat 
la trei campanii militare: cea din 
Bulgaria, din 1913, la campania 
militară pentru întregirea neamului (1916-1918) şi la cel de al doilea 
război mondial, chiar dacă în această ultimă situaţie îngrijind răniții într- 
un spital militar. 

S-a născut la 25 septembrie 1884 în satul Brăteni (Brătieni, n.a.), 
astăzi Brădet, plasa Găleşeşti, judeţul Argeş (localitatea cea mai apropiată 
de izvoarele Vâlsanului), fiu al lui Ion Roşescu şi al Elisabetei. j 

Ca şi alţi tineri hotărâți să-şi pună în valoare calitățile moştenite, 
dar neavând mijloacele materiale necesare, şi-a îndreptat paşii către 
armată care, dincolo de rigorile şi de constrângerile pe care le impunea 
angajaţilor ei, le asigura un minim de condţii materiale necesare pentru a 
face studiile de medicină. După terminarea liceului, la 1 noiembrie 1906 
este încorporat la Compania a doua sanitară ca soldat t.r., peste mai puţin 
de un an, la 1 mai 1907, este înaintat la gradul de caporal în Regimentul 
4 „Ilfov“ nr. 21, apoi, la aceeaşi unitate îi se înmânează galoanele de 
sergent t.r.; la 15 iulie 1909 obține încă un grad, de plutonier în rezervă 

În 1912 se căsătoreşte cu Ruxandra, născută Aramă, dobândind, în 
timp, trei copii: Elena, născută în 1913, Gheorghe, în 1923 şi Alexandru, 
născut în 1926. 


În acelaşi an, 1912, popoarele din Balcani se ridică împotriva 
Imperiului otoman aflat în agonie, pentru formarea şi consolidarea statelor 
respective (primul război balcanic), după care Bulgaria intră în conflict cu 
foştii aliaţi (Serbia, Muntenegru, şi Grecia), cărora li se adaugă Turcia, pentru 
revendicarea teritoriilor eliberate (cel de al doilea război balcanic). Guvernul 
român a cerut Bulgariei, drept compensație pentru anexiunile bulgare, 
rectificarea frontierei dobrogene (trasate fără a se ţine cont de cerințele 
României) şi pentru că nu i s-a dat satisfacție, a declarat război Bulgariei. 


Tânărul plutonier Roşescu (avea 29 de ani) este mobilizat în 
cadrul Regimentului Călugăreni nr. 40 şi participă la campania militară 
din Bulgaria. „Foaia calificativă” pe anul 1913 (de la 1 noiembrie 1912 
la 31 octombrie 1913) reprezintă primul document militar în care este 
schiţat portretul plutonierului rezervist Roşescu Gh., surprins într-o 
situaţie inedită: în campanie militară. 

„A servit cu grad inferior aproape jumătate din durata campaniei, 
fiind întrebuințat pe lângă serviciul sanitar al regimentului. Este sănătos, 
foarte rezistent cu educaţie militară şi medico-militară foarte îngrijită şi 
completă. Înaintat sublocotenent la 1 iulie el a continuat de a ajuta pe 
medicul regimentului în toate ramurile serviciului, arătându-se 
conştiincios, devotat şi priceput.” (Semnează medicul regimentului, 
maior —indescifrabil). În afara sarcinilor ce-i reveneau în calitate de 
medic militar, tânărul sublocotenent a primit, în această campanie, 
misiunea specială de combatere a holerei în regiment, aşa cum mai 
târziu, în vreme de pace (1927-1928) va primi însărcinarea specială de 
combatere a tifosului exantematic în rândul populaţiei civile : 

În 1914 îşi satisface stagiul anual de concentrare la Regimentul 
„Vâlcea“ nr.4. 

În aprecierea, semnată de comandantul regimentului, colonel 
Arghirescu, în „Foaia calificativă” pe 1914 (1 noiembrie 1913-31 
octombrie 1914), deşi oarecum convenţională, textul decelează câteva 
dintre trăsăturile sublocotenentului, de avut în vedere într-o viitoare 
(eventuală) campanie: 


197 








„Fizic plăcut, robust şi rezistent. Posedă cunoştinţele profesionale, 
găsindu-se la curent cu progresele medicinei. A fost concentrat de la 28 
iulie la 24 august, în care timp şi-a pus toată bunăvoința şi toată tragerea 
de inimă pentru îndeplinirea serviciului său. Plin de inițiativă. Munceşte 
din convingere, cu pricepere şi cu spor. Element pe care se poate conta 
oricând.” * În acelaşi an i se decernă medalia „Avântul Ţărei(I.D.R. 
5532/1914). 

Este mobilizat la Regimentul 42 infanterie şi intră în focul luptei 
încă din prima zi a Războiului de întregire. Avea un stagiu deloc de 
neglijat în haină militară: de la 1 noiembrie 1906 la 1 iulie 1913, cu 
întreruperi; îşi făcuse serviciul militar de obşte pornind de la gradul de 
soldat şi avansând, succesiv, ca t.r.ist, până la cel de medic sublocotenent 
în rezervă. În 1915 îşi dăduse examenul de absolvire a Facultăţii de 
medicină din Bucureşti, obținând titlul de doctor în medicină. După 
război, a făcut cursuri de specializare în boli infecțioase şi sociale. 

Calvarul celor doi ani de război la care ia parte medicul Roşescu 
se regăseşte comprimat în aproximativ 30 de rânduri incluse în două foi 
calificative, una redactată de şeful Ambulanţei Diviziei 2, medic 
locotenent-colonel  I.Mărdărescu (pe perioada 1 martie 1917-31 
decembrie 1917), cealaltă cuprinzând întreaga campanie (16 august 
1916-1 aprilie 1918), deci incluzând-o şi pe prima, avându-l autor pe 
comandantul Regimentului 14 Obuziere, colonelul Petrescu. Stilul celor 
două „relatări” este sobru, lipsit de valoare stilistică şi afectivă, de aceea 
prezentarea faptelor medicului sublocotenent Roşescu nu oferă cititorului 
depărtat în timp de evenimente imaginea dramatică pe care au trăit-o 
armata şi poporul român în acei ani cruciali. Să parcurgem textul 
colonelului Petrescu: 

„A intrat în campanie cu gradul de medic sublocotenent de 
rezervă, ca medic de batalion la Regimentul 42 infanterie, luând 
parte la operaţiile regimentului la Sibiu, pe Valea Oltului şi apoi la 
marşul de retragere până la Buzău” * Textul, redus la o propoziţie, 
schițează, prin câteva repere toponimice (Sibiu, Valea Oltului, Buzău) 
traseul retragerii regimentului din care făcea parte medicul sublocotenent 
în rezervă în prima parte a campaniei, cea din 1916, detaliile rămânând în 
seama istoricilor şi a scriitorilor. 

A participat alături de ostaşii regimentului la încercările eroice de 
oprire a unui inamic superior numeric şi ca dotare, a cunoscut direct 


198 


dramatismul unei armate aflate în pragul dezastrului, a fost martor al 
scenelor de un tragism inimaginabil trăite de populaţia din Oltenia şi din 
Muntenia, obligată să se refugieze din calea dușmanului. 


„Spectacolul drumurilor, spune I.Gh. Duca, era de nedescris: bărbaţi, 
femei, copii, bolnavi, bătrâni, schilozi, pe jos, în trăsuri, în căruţe, călări, 
umblau în ploaie, pe vânt, pe frig, pe ninsoare. Unii adunaseră în grabă ce 
putuseră din avutul lor. Alţii nu mai puteau înainta şi cădeau sleiți de puteri şi 
lihniți de foame de-a lungul şoselelor. Alţii mureau prin şanţuri şi trupurile lor 
descompuse erau lăsate în prada corbilor. Pe lângă aceasta, exodul populaţiei 
civile se amesteca cu convoiul armatei în retragere, soldaţii, grăbiţi să treacă 
spre a executa ordinele ce aveau, răsturnau tot ce le stătea în cale, se năşteau 
astfel învălmăşeli îngrozitoare, în depărtare se auzeau focurile inamicului, 
copiii țipau, femeile plângeau, oamenii răcneau, ploaia nu mai înceta, gerul se 
întețea, într-o parte un sat era bombardat, într-alta se vedeau flăcări de 
incendiu. Era o viziune de infern.” $ 


De îndată ce aduc în discuţie participarea medicului Roșescu la 
campania din Moldova, textele (sunt două „Foi calificative” şi doi autori: 
colonelul Petrescu şi locotenent-colonelul Mărdărescu) sunt mai 
generoase cu detaliile, mai bogate în fapte, iradiind, parcă, spre cititor o 
rază de speranță. 

„Pe zona de reorganizare a regimentului (în Moldova, n.a.), scrie 
colonelul Petrescu, comandantul Regimentului 14 Obuziere, a combătut 
febra recurentă şi tifosul exantematic, căzând el însuşi bolnav de la 
finele lui ianuarie 1917 până la 18 martie” (1917) ” 

„Deşi convalescent după tifosul exantematic, remarcă de astă- 
dată medicul locotenent-colonel Mărdărescu, de la cealaltă unitate, a fost 
detaşat imediat de Divizia a II a la Regimentul 5 Vânători, unde a 
combătut tifosul exantematic ivit în regiment. În urmă i s-a dat 
conducerea a patru barăci cu peste 300 de bolnavi de tifos exantematic 
din centrul spitalicesc Socola. A muncit cu pricepere şi dragoste mare 
pentru bolnavi, pentru care a avut totdeauna laudele şefilor săi (23 martie 
- 28 august 1917). Manierat şi foarte disciplinat, posedă o foarte bună 
educaţie militară, arătându-se în toate ramurile serviciului conştiincios, 
devotat şi priceput.” $ 

La 23 martie 1917 a fost avansat la gradul de medic locotenent în 
cadrul Ambulanţei divizionare. 

De la 28 august 1917 a fost detaşat la postul divizionar 
Holbănescu-Monsilova, situat pe linia posturilor regimentare, în spatele 
Diviziei a II a, la Trotuşani. Lucrând în mediul infecțios, pe fondul 
epuizări fizice, medicul locotenent Roşescu se îmbolnăveşte de icter 
puţin febril, dar, notează şeful său, medicul locotenent-colonel 
Mărdărescu, a ţinut să nu fie evacuat, ci a rămas la datorie, 
renunțând la concediul la care avea dreptul. Fraza cu care se încheie 
raportul medicului-şef al ambulanţei exprimă, prin propoziția finală, un 
elogiu sincer al prestaţiei medicului căpitan Roşescu Gh. :"A fost mutat 
la Spitalul mobil şi am regretat plecarea lui, menţionează medicul 
Mărdărescu”.? 

După numai cinci luni de la înaintarea în gradul de medic 
Jocotenent, la 1 septembrie 1917, este avansat excepţional la gradul de 
medic căpitan. 

De la spitalul mobil din Pufeşti este trimis să conducă secția de 
chirurgie din Păunești, apoi secţia de spitalizare din Brăhăşeşti.! 

La 1 noiembrie 1916 i se decernă înalta decorație „Coroana 
României”, iar la 6 februarie 1918 a fost mutat la Regimentul 14 
Obuziere, unde a lucrat până la 31 mai 1918, când a fost demobilizat. 
Înainte de a încheia un an de activitate medicală în civilie, la 11 aprilie 
1919 este din nou mobilizat la Ambulanţa Diviziei | Cavalerie: prin 
proclamația regelui Ferdinand din 10 noiembrie 1918 s-a decretat cea de 
a doua mobilizare. 

„Să izgonim pe vrăjmaşul cotropitor din ţară şi să aducem liniştea 
populaţiei asuprite. Regele vostru vă cheamă din nou la luptă ca să 
întăptuim visul nostru de atâtea veacuri: Unirea tuturor românilor, pentru 
care în anii 1916-1917 ați luptat cu atâta vitejie”, se spunea în 
proclamaţie. 

Nu avem date certe privind participarea medicului căpitan 
Roşescu la campania pentru răsturnarea regimului comunist instituit la 
21 martie 1919 de Bela Kun la Budapesta. Ştim însă că mobilizarea 
medicului (11 aprilie 1919) se produce cu numai câteva zile înaintea 
puternicei ofensive declanşate de Înaltul Comandament român (16 aprilie 
1919), pe toată întinderea frontului de peste 200 de km, ca răspuns la 
atacul ungar din ziua de 15 aprilie, în scopul împingerii inamicului 
dincolo de Tisa, stabilindu-se, astfel, un obstacol natural în măsură să 
asigure securitatea teritoriului controlat de armata română. 

La 1 iulie 1919, medicul căpitan este demobilizat. (Campania din 
Ungaria se va încheia la 4 august 1919, prin ocuparea Budapestei de 
către trupele române). 

După război, multele zile şi nopți petrecute de medicul militar 
Roşescu în ambulanțe, în puncte sanitare mobile, unele sub cerul liber, 
aplecat asupra răniților şi a miltarilor loviți de puternicele maladii ale 
acelor ani, sub focul inamic, au primit o binemeritată recunoaştere 
oficială materializată în trei distincţii militare: „Victoria”, în 1921, 
1.D.R.3390/1921; Crucea „Meritul Sanitar” clasa I, I.D.R. 1386/1926 şi 
„Steaua României”, în 1929, I.D.R. 50676/1929. ŞI 

La 1 octombrie 1925 medicul căpitan Roşescu Gh este înaintat la 
gradul de medic maior în rezervă şi este repartizat pentru mobilizare la 
Compania a şaptea sanitară, iar din 22 mai 1930 este transferat la 
Compania a şasea Sanitară, unde este înaintat la gradul de medic 
locotenent-colonel (12 octombrie 1930). 

De-acum, viaţa medicului Roşescu intră într-o etapă mai puţin 
zbuciumată, consacrată familiei şi activităţii de zi cu zi a unui medic 
civil, fără concentrări, fără campanii şi, mai ales, fără spitalele de 
campanie ticsite de răniţi. Avea 46 de ani şi se părea că până la sfârşitul 
firesc al existenței sale nu va mai avea parte de evenimente 
deosebite. ...N-a fost să fie aşa. 

După ce la 15 martie 1940 este repartizat provizoriu la 
C.R.Vâlcea, în toamna aceluiaşi an este mobilizat intempestiv ca medic 
la Spitalul din Drăgășani, judeţul Vâlcea, primind misiunea de a 
întreprinde tot ce era necesar pentru înființarea şi asigurarea funcționării 
spitalului miltar nr. 534 din Drăgăşani, al cărui medic-şef a fost numit la 
data de 9 septembrie 1941. Începuse războiul, de pe front veneau tot mai 
mulţi răniţi, era nevoie de cazarmament, de aparatură, de medicamente, 
de personal etc. 

Despre activitatea epuizantă, plină de răspundere în care s-a 
angajat cu toată fiinţa sa medicul colonel Roşescu pentru a răspunde cum 
se cuvine acestei noi provocări aflăm din succinta „notă”semnată de 
comandantul Comandamentului 1 Teritorial, generalul Bunescu, la 
sfârşitul anului 1941. Prezentăm câteva extrase:,„Sănătos, viguros, ținută 
ostăşească frumoasă. Robust. A depus multă muncă pentru organizarea şi 
dotarea spitalului militar din Drăgăşani. Datorită acestei activităţi spitalul 
a putut lua ființă imediat ce s-a ordonat mobilizarea lui deoarece avea la 

îndemână o mare parte din materialele necesare pentru mobilizare, 
procurate gratuit din donaţii benevole ale cetățenilor.”; „Un medic cu 
mult suflet şi dragoste pentru răniţi.”; „Un medic excelent şi 
devotat”. „Merită a înainta.” 

Aproape cinci ani şi-a îndeplinit, cu devotament şi cu 
profesionalism, îndatoririle ce-i reveneau ca medic-şef de spital militar 
(până la 1 ianuarie 1946). Fără să fie pe front, îndeplinea o misiune 
militară. 

N-a fost însă înaintat, deşi, reluând un verb —la alt timp- din 
finalul „notelor” generalului Bunescu, Merita. Nu avea, însă, numărul de 
zile de concentrare necesar, conform regulamentelor militare, pentru 
înaintare în grad. La 1 ianuarie 1946, după aproape 40 de ani închinați 
apărării sănătăţii omului _militar sau civil — a fost trecut în retragere cu 
gradul de medic locotenent-colonel. Avea de 62 de ani. 


Note 

Arh. MAN, fond Memorii Bătrâni, Locotenenţi-colonei, R5, fl, 
2. Idem, f.3 
3. Ibidem, f.4,5; 
4. Ibidem, f.8; 
5. Ibidem, f.9; 
6. Constantiniu, Florin, O istorie sinceră a poporului român, 

Univers enciclopedic Bucureşti, 2002, p. 263; 

7. Arh. MAN, op. cil., f.9; 
8. dem, f8 
9. Ibidem , “fa 
10. Ibidem, f.9; 
11. Ibidem, FI: 
12. Ibidem , fa L9 

MEDICUL COLONEL ÎN REZERVĂ 
SICARU E. PETRE 


Drumurile pe care le-a 
străbătut doctorul piteştean Sicaru 
Petre, precum şi zonele în care şi-a 
exercitat profesia de medic militar 
(timp de 38 de ani, din care 31 
activ şi 7 în rezervă), de la Piteşti 
şi Bucureşti în campania din 
Bulgaria, apoi la Turnu Severin, de 
aici pe front la Brăhăşeşti, 
Nămoloasa, Mărăşeşti, Răzoare 
(Moldova), la Bolgrad şi în alte 35 
de localităţi basarabene, în lupta cu 
epidemia de tifos, la Năsăud şi în 
cele din urmă, la... Marea cea Mare 
(ca medic-şef al Diviziei de Mare) 
ilustrează una dintre particularităţile vieţii unui medic militar din 
România primei jumătăţi a secolului al XX lea, marea lui mobilitate 
spaţială. 

S-a născut în Piteşti la 29 iunie 1887, din părinți de condiție 
modestă, Emanoil şi Maria şi, după absolvirea liceului de 5 ani, în 
Piteşti, adoptă singura cale prin care, în situaţia lui, i s-a permis să-şi 
depăşească limitele socio-economice date: înscrierea la concursul pentru 
obținerea unui loc la Institutul Medico-Militar „Carol Davila” din 
Bucureşti. Ceea ce şi face în toamna anului 1907. Să avem în vedere că 
un alt tânăr din Piteşti, Becescu Nicolae, pe care Sicaru nu se putea să 
nu-l fi cunoscut, era deja student la institutul care pregătea medici 
militari. ! 

Reușește să ocupe unul ditre cele 11 locuri scoase la concurs şi la 
1 noiembrie 1907 îl găsim elev (student) al institutului, intern militar ? 

După 5 ani de studii, înaintea examenului final de doctorat (de 
licenţă, n.a.) este înaintat la gradul de medic sublocotenent şi este 
repartizat la Regimentul 3 Dâmboviţa pentru stagiu. Conform 
regulamentelor în vigoare, medicul-şef al Institutului, doctorul colonel 

Burza, face primele menţiuni privind trăsăturile morale şi de caracter ale 
viitorului medic militar Sicaru P., precum şi asupra aptitudinilor militare 
şi medicale ale acestuia: 

„Este la curent cu examenele de doctorat. Sănătos. Suportă 
greutăţile campaniei. Inteligent. Frecventează cursurile Institutului şi ale 
Facultăţii (de medicină, n.a.). Aplicat la medicina internă. Serviciile la 
Spitalul militar „Regina Elisabeta” şi la Institut le îndeplineşte 
mulțumitor. Educaţia militară mulțumitoare.” i 

După opt luni de practică militară şi medicală la Regimentul 3 
„Dâmboviţa“ (se prezentase aici la 1 octombrie 1912), la 22 iunie 1913 
se decretează mobilizarea în vederea campaniei militare din Bulgaria. 
Medicul sublocotenent avea 26 de ani, nu-şi terminase studiile şi sorții 
deciseseră să trăiască alături de camarazii săi experienţa traumatizantă a 
unei campanii în care soldatul român se confrunta cu un inamic nevăzut, 
dar prezent pretutindeni, holera, şi trăgea ponoasele pregătirii cu totul 
insuficiente a armatei pentru o asemenea „aventură”. 
Locotenent-colonelul Anastasiu, comandantul regimentului, rezumă în 
câteva propoziţii activitatea tânărului său subordonat, medicul 
sublocotenent Sicaru P., în cele două luni ale campaniei: „Cu bune 
aptitudini fizice, dar suferă de rinichi. Pe timpul campaniei a îngrijit bine 
de sănătatea oamenilor din batalionul său. Mai are un an şi termină 
facultatea, după care poate fi înaintat. Căci merită din punct de 
vedere al serviciului.” * 

La 25 octombrie 1913, la două luni după încheierea campaniei 
din Bulgaria, colonelul Jureanu, medicul-şef al regimentului, alcătuia o 
„notă” avându-l ca subiect pe tânărul medic Sicaru Petre, care „a absolvit 
anul acesta cursul Facultăţii de medicină şi ale Institutului. Sănătos, a 
făcut campania şi poate suporta cu uşurinţă greutățile unei viitoare 
campanii” (Colonelul Jureanu avea vreo premoniţie sau, mai curând, 
răspundea unei întrebări formulate de conducerea armatei, care voia să 
ştie, la zi, pe cine poate conta într-o eventuală confruntare militară?) În 
finalul notei, citim: „Pentru serviciile aduse în campanie îl propun a fi 
decorat cu ordinul „Coroana României” clasa a V a.5 N-a primit 
respectiva decorație; în 1914, i s-au decernat, însă, medaliile „Avântul 
Țărei”, brevet 1218 şi „Bărbăţie şi credință”, brevet 514. 

La 1 iunie 1914 se prezintă la Spitalul militar din Turnu Severin, 
unde era transferat şi în aceeaşi zi este avansat la gradul de medic 

locotenent. Zilele neutralității sunt pe sfârşite . Mobilizarea generală din 
15 august 1916 îl găseşte pe medicul Sicaru la spital. A doua zi, pe 16 
august, încheie căsătoria, la Turnu Severin, cu Aurora Sâmboteanu, 
domiciliată în acest oraş. După care se prezintă la Spitalul de campanie 
nr. |, unde a primit conducerea unei secţii de boli contagioase. În prima 
parte a războiului, se remarcă prin mare risipă de energie, dublată de 
înţelegere a suferinței umane, ambele puse în slujba îngrijirii unui mare 
număr de bolnavi, mulţi dintre aceştia fiind civili „Drept răsplată a 
muncii pricepute ce a depus-o, direcţia sanitară civilă i-a oferit ca 
recompensă 600 de lei”, scria în „Foaia calificatică” redactată după 
terminarea războiului comandantul regimentului y 

După retragerea în Moldova, la 1 februarie 1917, la cererea sa a 
fost mutat la Regimentul 23 artilerie, ca medic al divizionului 2, 
cumulând şi funcţia de medic-şef al regimentului. În aceeaşi „Foaie 
calificativă”, pe care am evocat-o anterior, comandantul regimentului 
trecea în revistă rolul medicului căpitan Sicaru Petre în salvarea multor 
vieţi omeneşti, militari ai respectivei unități : „A venit la regiment 
(medicul, n.a) în zona Brăhăşeşti tocmai în perioada de refacere când 
vântuia febra recurentă şi tifosul exantematic. Prin munca pricepută şi 
inteligentă a contribuit într-o mare parte ca regimentul să aibă 
numai 8 morţi din 2800 de oameni ce aveam”. 

Situaţia respectivei unităţi militare era, din acest punct de vedere, 
una fericită, de excepţie, cu numai 8 morţi de tifos exantematic. 


În „Însemnări politice”, viitorul prim-ministru Armand Călinescu, martor 
avizat al evenimentelor, prezintă imaginea terifiantă a luptei disproporționate a 
omului cu „grozava maladie” într-o pagină de un profund realism: 

„Pe la începutul lui ianuarie (1917) izbucneşte pretutindeni o grozavă 
epidemie de tifos exantematic. E o maladie al cărei microb nu se cunoaşte încă, 
precum nu se cunoaşte nici tratamentul ei. larna grea, lipsa de hrană, 
insuficienţa personalului şi materialului sanitar făceau imposibilă deparazitarea 
populaţiunii contaminate; boala seceră trupele retrase pentru refacere, seceră pe 
recruţii tineri şi, ceea ce e mai primejdios, boala atinge şi pe doctori, care n-au 
nici un mijloc de apărare. Înşişi ofițerii superiori care îşi inspectează trupele nu 
sunt mai feriţi. Astfel, moare generalul Viişoreanu, se îmbolnăveşte generalul 
Lupescu şi alții. 

Soldaţii care trebuiau să plece pe front sunt acum (în primăvară) nişte 

După refacere, Regimentul 23 artilerie este trimis pe front pentru 
oprirea inamicului pe aliniamentul Carpaţilor Orientali. În noile condiţii, 
tânărul medic (avea 30 de ani) are prilejul să pună în valoare noi calități, 
precum spiritul de sacrificiu, curajul, devotamentul şi camaraderia, 
salvându-şi oamenii loviți de glonț sau de schijă chiar de pe linia întâi 
sau luptându-se, ulterior, să redea speranţe de viață răniţilor.Să revenim 
la relatarea comandantului: 

„A fost pe frontul Blehani-Nămoloasa şi chiar la Mărăşești- 
Răzoare unde a dat probe de curaj, căci deşi medic, zilnic era la 
posturile de comandă ale divizionului şi bateriilor A pus mult interes 
în îngrijirea şi pansarea răniților, atât ai artileriei cât și ai 
infanteriei, căzuți la 6 august (1917) la Mărăşeşti. În refacere, la 
Gohor, asemenea a dat probă de muncă, ocupându-se î în special de 
populaţia civilă, care era bântuită de boli contagioase. ? 

A luat parte şi în Basarabia, unde, de asemenea s-a distins: prin 
îngrijirile date şi infanteriei” A fost propus pentru a primi „Coroana 
României în grad de cavaler” şi, spre meritul comandamentelor militare, 
conferirea şi înmânarea înaltei distincții s-au făcut în timp util, în acelaşi 
an, 1917 (I.D. 1205/1917). 

La laprilie 1918 ete transferat la Brigada 18 artilerie, staționată în 
Basarabia, unde pericolul epidemiei de tifos exantematic era iminent. 
Comandantul brigăzii, colonelul Smarcovici, remarcă promptitudinea 
demersurilor întreprinse de medicul căpitan Sidor P. încă de la sosirea în 
unitate pentru menţinerea stării de sănătate a militarilor. Meritul 
medicului este cu atât mai mare cu cât trupele marii unități erau 
dispersate în trei sate basarabene, devastate de trupele ruseşti, care 
părăsiseră frontul în debandadă: „datorită lui (medicului Sicaru Petre, 
n.a.) nu am avut (în brigadă, n.a.) nicio epidemie”, notează colonelul 
Smarcovici. 19 


În toamna anului 1916, mai ales după căderea Capitalei sub ocupaţia 
inamicului, în Basarabia s-au retras şiruri nesfârşite de stâne de oi şi numeroase 
cirezi de comute mari aduse din Dobrogea, Muntenia şi Moldova. Trupele 
ruseşti, foarte numeroase în zonă, jefuiau bunurile populaţiei , atacau 
depozitele de alimente şi provocau dezordini inimaginabile. Sfatul Ţării, abia 
constituit, fără o armată bine instruită şi disciplinată, aflată abia în curs de 
organizare, nu putea pune capăt anarhiei provocate de bandele de soldaţi ruși. 
Pentru instalarea ordinei în Basarabia şi pentru asigurarea pazei depozitelor, 

Sfatul Ţării a cerut ajutorul armatei române. În ziua de 13 ianuarie 1918, două 
coloane militare române intrau în Chişinău la chemarea Sfatului Țării: una, 
comandată de generalul Gherculescu, venea de pe şoseaua Hânceştilor, 
cealaltă, avându-l în frunte pe generalul Broşteanu, avea destinaţia Tighina. 
Ambele brigăzi au fost întâmpinate cu flori de un număr impresionant de 
persoane de toate vârstele. În a doua jumătate a lunii ianuarie 1918, forțe 
ruseşti venind dinspre Tiraspol au atacat brigada românească instalată în 
Tighina, fiind respinse cu pierderi însemnate în morți şi în răniţi. Se cuvine să 
menţionăm participarea nemijlocită a medicilor militari români alături de 
medicii basarabeni (civili) la îngrijirea şi la recuperarea răniților din această 
confruntare militară şi din altele asemănoare. 

În acelaşi timp, soldaţii români din armata austro-ungară originari din 
Transilvania, Banat şi Bucovina, ajunşi în prizonierat pe frontul rusesc au 
înţeles că au luptat pentru interesele imperiului Austro-Ungar oprimator pentru 
ei şi pentru celelalte naţionalităţi şi s-au constituit în detaşamente de voluntari 
pentru a lupta alături de armata română. Aflaţi în lagărul de la Damiţa (în 
apropiere de Kiev) ei au redactat un manifest în aprilie 1917, în care spuneau: 

„Cerem cu voinţă nestrămutată încorporarea noastră la România liberă, pentru a 
for împreună cu ea un singur stat național român, pe care îl vom zidi pe 
bazele celei mai înalte democraţii.” Încă din primăvara anului 1917, Guvernul 
provizoriu rusesc şi-a dat consimțământul pentru formarea, pe bază de 
voluntariat, a unor unități militare din rândul prizonierilor români originari din 
Transilvania, aflați în lagărul de la Darmniţa. Într-un timp destul de scurt, pe 
listele de voluntari s-au înscris aproximativ 30.000 de prizonieri români (foşti 
combatanți în armata austro-ungară), care voiau să meargă în țară şi să lupte 
pentru eliberarea Transilvaniei. S-au format, astfel, eşaloane de câte 800-1000 
de militari, care porneau săptămânal, cu trenuri speciale, spre Ţară, întâmpinați 
peste tot cu multă simpatie de către români. Erau oameni care trecuseră prin 
şcoala aspră a războiului ca soldaţi în armata austro-ungară, unii dintre ei 
fuseseră răniţi pe front, cu toţii înduraseră mizeria şi umilința prizonieratului. 

La începutul lui iunie 1917, au sosit la Iaşi primele batalioane de 
voluntari de la Darniţa pentru a se încadra în armata română. Aici li s-a făcut o 
primire entuziastă. La 8 iunie au avut loc festivitățile în cadrul cărora voluntarii 
au depus jurământul şi apoi au participat la manifestaţia din Piaţa Unirii, în 
cadrul căreia au rostit cuvântări Ion I.C.Brătianu, Octavian Goga, Ion Nistor, 
Nicolae Iorga, mitropolitul Pimen ş.a. 

Primul ministru a subliniat semnificația deosebită a momentului, 
apreciat ca „prima manifestare a întregirii neamului. 

Răspunzând în numele voluntarilor, locotenentul Victor Deleu a făcut o 
emoţionantă mărturisire de credinţă şi a declarat în încheiere: „Eram datori să 

venim la voi, azi, când voi trăiţi pentru noi zile atât de grele... Azi am devenit 
cetăţeni ai României, dar ai unei Românii mari.” 





i. ip TUR + 
Ofiţeri din Corpul Voluntarilor transilvăneni şi bucovineni primiţi de 
generalul Constantin Prezan în gara Iaşi, iulie 1917. 

Voluntari transilvăneni şi bucovineni depunând jurământul 

În cele opt luni „petrecute” în Basarabia răvăşită de război şi 
istovită de epidemii, medicul Sicaru a izbutit să valorifice şi să probeze 
două dintre multele sale calități: deosebita capacitate organizatorică şi 
marea sa putere de muncă. Lui i se datorează, în bună măsură, înființarea 
şi punerea în stare de funcționare, între 15 august şi 28 octombrie 1918, a 
spitalului garnizoanei din Bolgrad, precum şi a Ambulanţei Diviziei a X 
a (28 octombrie- 25 noiembrie 1918), dispunând, însă, de personal 
insuficient, cu slabă calificare şi de un minim de material sanitar. 
Activitatea lui se: înscrie în eforturile Diviziei a X a, în general a armatei 
române dispersate în Basarabia, în scopul (reorganizării serviciului 
sanitar-medical în noua provincie revenită la patria mamă. Medicul 
colonel Nedelescu V., şeful Serviciului Sanitar al diviziei aprecia în 
termeni €logioşi prestaţia camaradului şi subordonatului său, medic 
căpitan, conchizând: „Caracter independent, integru şi spontan; este 
energic, curajos şi foarte bun camarad. Merită a înainta la 
excepţional”(la gradul de medic maior, n.a). 

Abia trecut „pe picior de pace” la 1 iulie 1918, peste cinci luni, la 
28 noiembrie 1918, este mobilizat (în cadrul aşa-numitei „a doua 
mobilizare din 10 noiembrie”) şi conform ordinului se prezintă la 
Regimentul 1 Mehedinţi nr. 17, unde îşi va îndeplini îndatoririle de 
medic-şef până la 31 octombrie 1919. Colonelul Aleman, comandantul 
unităţii, remarcă rezistenţa la efort a noului medic, starea lui de sănătate, 
„ceea ce i-a permis să suporte cu multă uşurinţă cele mai grele încercări 
în timpul campaniei” În încheiere, reiterează o propunere mai veche: 
„Merită a fi admis la excepţional la gradul de medic maior.” ii 


a . 


În noiembrie 1920, Regimentul 95 infanterie este adus în 
garnizoana Turnu Severin şi încartiruit în cazarma ocupată vremelnic de 
trupele inamice. Starea cazărmii era dezastruoasă: spaţiul de cazare era 
insuficient, lipsea cazarmamentul, distrus sau furat în timpul ocupaţiei, 
latrinele şi canalizarea erau înfundate din cauza construcției proaste, dar 
şi a folosirii necorespunzătoare, baia, instalată în timpul ocupaţiei, era 
nefuncțională etc. 

Era nevoie de un medic militar recunoscut prin capacitățile sale 
manageriale, care, împreună cu comandantul regimentului, colonelul 
Hergot, să aducă localul în stare de funcționare şi a fost găsit în persoana 
medicului căpitan Sicaru Petre, care se prezintă la noul post la 15 
noiembrie 1920. 

Iarna, care-şi arătase colții încă de la începutul lui noiembrie, n-a 
permis începerea lucrărilor de remediere a neajunsurilor menționate. A 
fost nevoie de eforturi supraomeneşti pentru a rezolva problema cazării, 
în condiții acceptabile, a celor 1600 de militari, din care 1000 de recruți 
şi pentru a reduce riscul îmbolnăvirii acestora de râie, scarlatină şi tifos 
exantematic. Odată cu sosirea primăverii, întregul spaţiu al cazărmii a 
devenit. un imens şantier, în care spiritul organizator, inițiativa şi 
perseverența medicului căpitan au avut un rol hotărâtor, după cum 
recunoaşte însuşi comandantul regimentului. la 

La inspecția inopinată făcută în regiment, la începutul verii 1921, 
de către medicul general Ilie Antoniu, inspectorul general al Serviciului 
Sanitar al Armatei ( 1918-1924), sunt evidenţiate progresele realizate, 
într-un timp scurt, în asigurarea funcționalități normale a cazărmii. 

La 1 aprilie 1921 doctorul Sicaru este înaintat la gradul de medic 
maior şi, după ce, la 1 octombrie 1923, este transferat la Regimentul 17 
infanterie, la 1 noiembrie 1924 revine la 95 infanterie din Turnu Severin. 5 

Anii 1921-1922 i-au adus satisfacţii deosebite, printre acestea 
numărându-se recunoaşterea de către conducerea armatei a contribuţiei 
sale în calitate de medic rezervist la consolidarea serviciului sanitar al 
armatei; în aceşti ani i s-au decernat câteva distincţii vizând participarea 
sa la Războiul de întregire: „Medalia Victoriei”, I.D. 3390/1921; „Crucea 
comemorativă”, 1.D. 1744/1918 şi „Coroana României în grad de ofițer”, 
I.D. 4768/1922. 

În acest context euforic, medicul maior se implică într-un incident 
Minor, am zice noi, dacă nu i-am cunoaşte consecințele negative asupra 
carierei sale militare. Aflându-se într-un local public, în circumstanţe 
care nu ne sunt cunoscute, a discutat cu un ofițer mai mic decât el în grad 
despre comportamentul familial al medicului locotenent-colonel Ionescu 
Mircia. 

„Cu această ocazie, se scrie în referatul cauzei, (medicul Sicaru, 
n.a.) şi-a permis să facă aprecieri lipsite de cuviință uitând deferenţa ce 
datora unui ofițer mai mare în grad chiar dacă îi era rudă.” 

A fost judecat de Consiliul de onoare al garnizoanei şi a fost 
găsit vinovat „cu uşurinţă” Sancţiunea a fost destul de aspră: zece 
zile de arest între 1 şi 9 septembrie 1924.! 

Incidentul, precum şi sancţiunea ce a urmat au făcut valuri în 
rândul superiorilor medicului şi n-au fost uitate prea curând (cum se va 
vedea). 

În „Foaia calificativă” pe 1924 (1 noiembrie 1923- 31 octombrie 
1924), şeful Serviciului Sanitar al Diviziei 19 îşi exprimă deplina 
mulțumire pentru serviciile aduse de medicul maior Sicaru P, numindu-l 
„bun internist şi ginecolog apreciat” şi regretând „ieşirea” acestuia; în 
adnotarea făcută în acelaşi document, generalul H. Cihoschi, 
comandantul Corpului 7 Armată, dovedeşte oarecare intuiţie psihologică: 
„Greşeala făcută nu ar trebui să influențeze în mersul carierei sale, 
cu atât mai mult cu cât a căpătat sancțiune imediat. Merită a înainta 
la vechime.” % 

Finalul notei de mai sus este o replică evidentă a măsurii, cu totul 
nepedagogice, a Consiliului Superior al armatei, care, în şedinţa din 29 
noiembrie 1924, stabilea că „medicul maior Sicaru P. a fost caracterizat 
bun în grad (exclus de la avansare, n.a.) pentru că a fost condamnat la 
zece zile de arest”. (Două sancţiuni pentru aceeaşi abatere!). 

La 29 noiembrie 1924, în „Nota” sa, generalul N.Darvari, 
comandantul Diviziei 19, după ce recunoștea că „medicul maior S.P. nu 
este destul de cumpătat în convorbirile şi discuţiile sale, când 
întrebuinţează cuvinte jignitoare la adresa colegilor săi neprezenți”, 
conciliant, în final scria: „Merită a înainta la vechime”, în dezacord cu 
superiorii săi. i 

„Foile calificative” ale medicului maior din anii 1925, 1926, 1927, 
cuprind aprecieri elogioase la adresa activității acestuia şi se încheie, 
invariabil cu formula uzuală „Merită a înainta”. Înaintarea, însă, 
întârzie. Semn că undeva, la eşaloanele superioare de decizie ale 
armatei, există intransigenți care scot de la naftalină incidentul din 1924 

La 1 aprilie 1924 Sicaru P. este numit medic titular al Spitalului 
Militar din Turnu Severin, îndeplinind şi funcția de medic-şef al Diviziei 
19, în lipsa titularului, aflat multă vreme în concediu medical. Este acum 
un specialist apreciat atât în mediile civile cât şi în cele militare, un 
medic cu notorietate pozitivă în zonă. Comandanți militari cu grade şi 
funcţii însemnate în armata română se pronunță cu deferență faţă de 
persoana sa în documentele pe care le semnează, precum şi în discuţiile 
particulare: comandantul Diviziei 19, generalul Mironescu, şeful 

Serviciului Sanitar al Corpului II Armată, medic general Mihăilescu, 
comandantul Corpului 7 Armată, general de divizie Economu şi alții: 

„Un prea bun medic militar cu o excelentă cultură medicală, 
ținută la curent cu noile progrese şi metode de tratament moderne, 
apreciat şi căutat de clientera civilă şi militară din localitate”; „La 
manevre ne-a ajutat foarte mult, veghind la buna stare sanitară a trupelor 
atât ca alimentare cât şi la staționarea lor” “2 În foile calificative ale 
acestor ani (1927-1929) se scot în evidenţă eforturile medicului-șef al 
spitalului, Sicaru, pentru dotarea unităţii cu mijloace şi materiale sanitare 
de care deja dispuneau spitalele militare mai vechi din țară. 

În 1925 a absolvit cursul pregătitor pentru ofițerii superiori 
sanitari şi a fost declarat reuşii. 

La 31 martie 1929, medicul maior Sicaru este, în sfârşit, avansat la 
gradul de medic locotenent-colonel, iar la 1 februarie 1934 este transferat 
la Divizia de Mare în funcţia de medic-şef. Avea 46 de ani şi participase 
la două campanii militare; unde îşi demonstrase capacitatea 
organizatorică şi profesionalismul unanim recunosule; îşi închinase cei 
mai frumoşi ani ai vieţii luptei pentru recuperarea trupurilor umane lovite 
de glonţ, de schije, de baionetă sau măcinate de maladii frecvente în 
acele vremuri: holera, tifosul exantematic,  scabia, febra 
recurentă....Deprins să acţioneze cu rapiditate în orice situaţie, medicul- 
şef al diviziei se adaptează cu relativă uşurinţă noilor circumstanţe în 
care este obligat să-şi desfăşoare activitatea, şi, în scurt timp, reuşeşte să- 
şi cucerească încrederea şi respectul superiorilor şi al subordonaților lui. 
Medicul-şef al Marinei Regale, colonelul doctor Proca, nota elogios 
activitatea noului medic, descins de pe uscat : "Energic şi conştiincios”; 
„Un medic eminent”; Merită a înainta la vechime.” Comandantul 
Marinei Regale, amiralul Bălănescu, nota şi el în aceeaşi manieră, 
laconic: „Medic distins, instruit şi muncitor”. Încheierea era aidoma: 

„Merită a înainta la vechime”. Z 

La sfârşitul lunii decembrie 1937, directorul Şcolii Superioare de 
Război, generalul Ilie Șteflea, făcea cunoscut comandamentului Marinei 
Regale că: „Medicul locotenent-colonel Sicaru Petre a urmat cursul de 
informare pentru medicii de comandament (şefi de servicii sanitare la 
marile unităţi) de la 1 noiembrie la 22 decembrie 1937, obținând 
rezultate bune.” 


212 








Surprinzător, peste şase luni, cariera de medic activ a locotenent- 
colonelului Sicaru se frânge brusc şi fără nicio motivaţie menţionată în 
documentele care-l privesc: la 12 iunie 1938 este „trecut în rezervă 
pentru limită de vârstă” (avea 51 de ani) şi este repartizat la C.R.Năsăud 
ca ofițer în rezervă. În „Foaia calificativă” pe 1938, comandantul 
C.R.Năsăud redactează o succintă, dar convingătoare şi, mai ales, la 
obiect expunere de motive care susțin propunerea de înaintare la gradul 
de medic colonel în rezervă a doctorului Sicaru: 

„Având în vedere notele calificative în gradul de locotenent- 
colonel şi caracterizările de Merită a înainta la vechime, începând din 
1934; 

Având în vedere că în 1937 a urmat cursul de informare pentru 
medicii de comandament, obținând rezultate prea bune; 

Pe baza articolului 14, aliniatele 4 şi 5 din Legea asupra ofițerilor 
de rezervă, având vechimea cerută de articolul 15 din aceeaşi lege 
propunem: Merită a înainta la vechime la gradul de medic colonel de 
rezervă.” 

Pe aceeaşi pagină, generalul de divizie (indescifrabil), 
comandantul Comandamentului Teritorial al Corpului VI Armată, îşi 
exprimă acordul de înaintare în grad şi susține propunerea respectivă. 
Urmare şi a acestor demersuri, la 1 aprilie 1939, medicul Sicaru este 
înaintat la gradul de medic colonel în rezervă, iar la 14 martie 1940 este 
însumat la Compania 7 Sanitară. 

Războiul începuse în Europa. Suflul lui rece se apropia de 
fruntariile României. Spitalul militar din Turnu Severin trece în regim de 
război sub numele de cod Spitalul Z.I.382, iar doctorul Sicaru este numit 
medic-şef al unităţii la a cărei piatră de temelie pusese întreaga sa 
capacitate profesională cu 13 ani în urmă, începând cu 1 aprilie 1927. 
Deşi trecuse de vârsta tinereţii (avea 54 de ani), colonelul Sicaru P. se 
dăruieşte cu totul spitalului. Sosesc primii răniți de pe frontul din Est. În 
spital se prezintă o delegaţie a Crucii Roşii. Medicul-şef al spitalului, 
colonelul Sicaru este implicat într-un nou incident, la 17 ani distanță de 
cel din 1 septembrie 1924; de reţinut că, şi în cel de al doilea incident, se 
pare că „grava vină” a medicului constă într-o exprimare considerată ca 
neprotocolară de către. delegaţii Crucii Roşii. În „Foaia calificativă” din 
1941 (1 noiembrie 1940-31 octombrie 1941), comandantul Corpului 7 
Teritorial, general (indescifrabil), nota: „Am fost nemulțumit de modul 

de comportare al medicului colonel Sicaru care prin lipsa de tact a 
adus pagube domnilor de la Crucea Roşie care se află în serviciul 
spitalelor.” (Nu ştim în ce au constat „pagubele”.) Finalul „notei” este 
deosebit de dur, amintind de arestul din 1924: „În viitor e bine să nu i 
se mai încredinţeze misiuni de încredere.” % 

La 12 martie 1942 colonelul Sicaru este concentrat (fiind 
rezervist), şi i se încredinţează aceeaşi funcție, de medic-şef al Spitalului 
Z.1.382 din Turnu Severin Sorţii au decis, astfel, să participe la a treia 
campanie militară, războiul împotriva Rusiei sovietice. Chiar dacă 
departe de linia frontului.” 

La controlul făcut în spital, şeful Serviciului Sanitar al Corpului 7 
Teritorial remarcă administrarea foarte bună a unității, îngrijirea şi 
hrănirea corespunzătoare a bolnavilor şi a răniților şi evidenţiază rolul 
determinant al medicului-şef în bunul mers al clinicii. 

„La sfârşitul războiului este şters din controale şi vărsat la 
Compania I Sanitară, iar la 31 mai 1945 este înscris în controale, pentru 
cinci luni, la Compania 5 Sanitară. 

În sfârşit, la 25 octombrie 1945 este scos din evidenţele 
C.R.Mehedinţi, unde îţi avea şi domiciliul şi este trecut în retragere.7$ 

PS. 

“ În ziua de 2 aprilie 1951, ora 8, medicul colonel Sicaru Petre este 
chemat la Comisariatul militar Turnu Severin. Adresantul fiind negăsit la 
adresa indicată, curierul a notat cu creionul chimic pe cartea 
poştală:” locuieşte în Piteşti, tatăl este colonel la Piteşti.” 

Colonelul Sicaru „junior” avea 63 de ani. 

MEDICUL CĂPITAN ÎN REZERVĂ 
SIDOR EM ALEXANDRU 


Născut la 3 septembrie 1887 
în Piteşti, judeţul Argeş, în familia 
lui Emanoil şi a Ecaterinei, tânărul 
Alexandru avea o constituție debilă 
compensată, însă, de o inteligenţă 
scăpărătoare şi de o voință pe 
măsură. Când în 1907, după 
absolvirea liceului din Pitești, s-a 
prezentat la concursul de admitere 
de la Facultatea de Medicină din 
Bucureşti, piteşteanul n-avea nici 
un presentiment că profesia de 
medic, spre care năzuia, se va 
intersecta de-a lungul propriei sale 
vieți cu armata, ba, mai mult, cu 
marina militară şi, în anumite segmente de timp, ele vor coabita. 

A fost încorporat ca soldat recrut la Regimentul 6 „Argeş“, de 
unde a fost dus la Regimentul 1 Artilerie „Cetate“, după ce a fost amănat 
de patru ori, până la 1 octombrie 1913, pentru a-şi termuna studiile de 
medicină. 

Regimentul Cetate se găsea instalat în aşa-zisele forturi din jurul 
Bucureştiului, fiind destinate apărării Capitalei. Construcţia lor a fost 
realizată în timpul domniei lui Vlad Ţepeş şi a făcut parte dintr-un 
program mai amplu al acestuia privind dezvoltarea şi întărirea unor 
oraşe-târguri cu rol comercial şi militar. În primul război mondial 
forturile n-au avut niciun rol în apărarea Capitalei de trupele invadatoare. 

De la 3 septembrie 1914, când este concentrat cu gradul de medic 
plutonier în Compania de pază aparținând Regiunii Dunării de Jos, până 
în 1921, când trece pe uscat, medicul Sidor serveşte, ca rezervist, 
bineînţeles, marina militară. Prima „Foaie calificativă” de care are parte 
este „opera” locotenentului J. Urechia, comandantul Companiei de pază 
de pe Dunăre şi cuprinde câteva concluzii desprinse de locotenent din 
activitatea subordonatului său, medicul plutonier Sidor Al., în cele 21 de 

zile de concentrare (3-27 septembrie 1914). Comandantul companiei se 
declară mulțumit de prestaţia şi de comportamentu tânărului medic, însă 
nu prea înțelege anumite „tabieturi” mai curând studenţeşti decât 
ostăşeşti ale acestuia: 

„Pare debil. Însă ca doctor, aceasta nu-l împiedică a-şi face 
serviciul. A îngrijit de oameni, pe care i-a inoculat cu ser 
anticholeric. Încă nepătruns de îndatoririle militare a rămas 
surprins când l-am controlat asupra lipsei de la serviciu. Asemenea 
când l-am admonestat asupra lipsurilor nemotivate de la serviciu” 

Următoarea concentrare o face în 1915, cu gradul de medic 
sublocotenent în rezervă, la Depozitele generale ale marinei, unde îşi 
atrage simpatia medicului-şef, colonel (indescifrabil), care-i face 
previziunea de bun augur că „va deveni un bun medic”. Sunt şi alte 
aprecieri ale medicului colonel cu privire la mai tânărul său coleg şi 
subordonat, din care extragem: 

„Intern al spitalelor cu bună practică spitalicească” „Ne-a fost de mare 
ajutor, blând şi bun cu bolnavii, îi caută cu multă dragoste.” 

În timpul campaniei militare din anii 1916- 1918 medicul 
locotenent Sidor (avansat la începutul războiului) a îndeplinit diverse 
însărcinări speciale, de natură medicală, „fie pe la unităţile Marinei, fie 
pe la diferitele spitale din Botoşani” şi, reluând afirmaţiile medicului-şef 
al Comandamentului Marinei, colonel (indescitrabil) „s-a achitat în mod 
foarte conştiincios de îndatoririle sale.” „Sănătos, capabil, disciplinat”, 
citim, în continuare, în „Foaia calificativă” cuprinzând perioada 1 
octombrie 1916-1 septembrie 1917. „În timpul epidemiei a contractat 
tifosul exantematic. Îşi dă multă osteneală de a se pune la curent cu 
inovațiile medicale — de aceea va deveni un bun medic. Merită a 
înainta”, 

Informaţiile referitoare la natura „însărcinărilor speciale” (din 
domeniul medical, fireşte) ale medicului locotenent în rezervă Sidor 
Alexandru, la unităţile militare unde a activat, precum şi la funcţiile pe 
care le-a deţinut sunt, în documentele ce ne-au parvenit, destul de 
zgârcite, ba, chiar, lacunare.. Pe de o parte asemenea situaţie se explică 
prin distanța apreciabilă dintre locul unde acţiona medicul şi 
Comandamentul în subordinea căruia se afla ; pe de alta, evidenţierea 
strictă a activităţii medicilor rezervişti nu reprezenta o prioritate întrucât 

evoluţia carierei lor de medici civili nu depindea direct de aprecierea 
şefilor militari. 





(i: 


Trupele române, sub comanda generalul Alexandru Averescu, 
trec Dunărea la Flămânda, 18 septembrie / 1 octombrie 1916. 





La 13 ianuarie 1919 este mobilizat ca medic pe Monitorul „Lascăr 
Catargiu” La sfârşitul stagiului de concentrare comandantul monitorului, 
căpitanul comandor Pappan, apreciază la noul său subordonat „starea 
bună a sănătății, educația militară completă, grija sa deosebită pentru 
higiena echipajului” Concluzia care încheie textul este „Va merita să 
adauge” (să înainteze în grad, n.a.).5 Pe aceeaşi pagină, medicul-şef al 
Marinei militare, colonel doctor (indescifrabil) adaugă: „Medic distins, 
cu cunoştinţe bune, foarte corect şi conştiincios la serviciu. Il propun 
de a fi înaintat la gradul de medic căpitan în rezervă.”. Pe 
contrapagină, comandantul Marinei Regale notează: „Merită a înainta.” 

La 1 aprilie 1924, locotenentul medic Sidor este concentrat, prin 
ordinul C.A nr. 374/923, ca medic de batalion la Regimentul 
„Călugăreni“ nr. 20. Trece, astfel, pe uscat. La sfârşitul concentrării, 
comandantul unităţii, colonel (indescifrabil), în aprecierea pe care 1-0 
alcătuieşte, face trimitere la „notele ,, anterioare: „Este bine notat de şefii 
săi anteriori şi este propus la avansare. Propun a fi avansat la gradul de 

medic căpitan de rezervă.” Peste numai şase luni, la 1 octombrie 1924, 
avansarea este realizată. 

Timp de 14 ani, până la 7 septembrie 1939, medicul locotenent 
Sidor n-a mai fost concentrat, ca atare nu mai este propus la înaintare. 
Era pace, perspectivele unui nou război nu se întrevedeau. 

Se căsătorise la 28 aprilie 1932, cu Maria, dobândiseră un copil, 
pe Alexandru, în 1933, se specializase în boli interne, ulterior devenise 
medic internist ginecolog de renume şi balneolog la Techirghiol.€ 
Cunoştea bine limba franceză şi socotea cariera militară o activitate 
pasageră care, totuşi, trebuia tratată cu seriozitate. 

La numai 6 zile după declanşarea celui de al doilea război 
mondial, a fost concentrat pentru 36 de zile la Spitalul de campanie nr.12 
şi repartizat ca medic-şef al Secţiei a II a medico-chirurgicale. În 
preambulul „Foii calificative” pe care 1-0 consacră medicul-şef al 
spitalului, locotenent-colonelul doctor Constantin Arghiriade, mai 
tânărului său coleg, la sfârşitul stagiului de concentrare, sunt prezentate 
câteva date care-l recomandă pe acesta din urmă ca fiind „apt” sau nu 
pentru o viitoare campanie militară: „Sănătos şi rezistent. Apt pentru 
campanie. Ținută de campanie completă şi îngrijită”. În continuare 
medicul-şef notează: „Pregătire profesională aleasă, medic practician de 
vază în specialitatea boli interne.” „Foarte activ, întreprinzător, s-a 
ocupat cu multă atenţie de traiul oamenilor din secţie. A condus cu 
autoritate cursul de pregătire al sanitarilor şi brancardierilor. Disciplinat 
şi atent, cu autoritate faţă de inferiori, blând dar just. Medic de rezervă 
foarte bine pregătit putându-se conta pe el în orice împrejurare. 
Neavând două luni consecutiv de concentrare nu face obiectul unei 
propuneri” (de înaintare în grad).! Finalul textului face trimitere la un 
articol din legea înaintării în grad a medicilor rezervişti. 

Aflată în pragul războiului, armata îşi intensifică acţiunile de 
completare a efectivelor unităţilor militare pentru starea de război, 
concentrările rezerviştilor şi pregătirea acestora pentru evenimentele 
care se prefigurează devin mai dese. Firesc, medicul căpitan Sidor 
Alexandru intră în acest vârtej al concentrărilor, al mutării dintr-o unitate 
în alta, al scoaterii din control într-o unitate şi, concomitent, al 
„însumării"în alta: La 15 martie 1940 este repartizat prin anuarul 
ofițerilor de rezervă pe acest an la Compania 6 Sanitară Câmpulung, 
(mutat de la C.R.Severin), la 20 iulie este mobilizat şi înscris în 

evidențele Companiei | Sanitare, la 15 octombrie 1940 este „vărsat” la 
C.R.Bucureşti, la 7 iunie 1941 este concentrat la Batalionul 7 

Aminteam în prima parte a medalionului de faţă că medicul Sidor 
n-a participat la campania militară din Bulgaria, pe atunci fiind student. 
În „compensare”, i-a fost dat să fie unul dintre combatanții celui de al 
doilea război mondial, chiar dacă pentru puţină vreme. 

La 22 iunie 1941, în prima zi de război a României, medicul 
căpitan Sidor, în vârstă de 54 de ani, este mobilizat la Batalionul 22 
Transmisiuni, unde era concentrat din 7 iunie. la parte la luptele pentru 
eliberarea Basarabiei ca medic al batalionului aparținând unui 
regiment de transmisiuni, subordonat Marelui Cartier General al 
armatei, 

În cele aproape 5 luni de front se dovedeşte, ca şi în campania 
anterioară, energic, cu iniţiativă şi, mai ales, rezistent, deşi acum avea cu 
24 de ani mai mult. Cu informaţiile privind sănătatea şi rezistenţa sa la 
efort îşi începe scurta prezentare comandantul batalionului, maior 
(indescifrabil) în „Foaia calificativă” cuprinzând perioada de concentrare 
ŞI de front a medicului (7iunie-31 octombrie 1941): „Sănătos. Destul de 
rezistent. A suportat foarte bine greutăţile campaniei. Ținută îngrijită şi 
cu multă prestanţă. Judecată clară şi sănătoasă. Foarte muncitor. Cu 
multă voinţă şi hotărâre. Ofiţer foarte capabil.” Datele prezentate în 
continuare cuprind o succintă evaluare a prestaţiei şi a comportamentului 
medicului în cele 5 luni: „Foarte competent în domeniul medicinii, 
îngrijind cu o dragoste de adevărat părinte de bolnavii săi. În 
războiul contra Rusiei Sovietice a dat dovadă de alese calităţi.A 
îngrijit de starea sanitară a batalionului în mod excepţional. Pentru 
abnegațţia şi spiritul de sacrificiu de care a dat dovadă în timpul 
campaniei a fost propus la „Crucea Meritul Sanitar” clasa I. (Din 
documentele existente nu rezultă că i s-ar fi decernat respectiva medalie). 
„În concluzie, îl propunem a fi înaintat la gradul de medic maior de 
rezervă fără examen.” * 

Comandantul Transmisiunilor M.C.G., colonelul Cazacu, ține să 
precizeze, în cele câteva fraze consacrate medicului (în aceeaşi F.C.), 
dificultățile şi primejdiile pe care le implica funcția de medic într-o 
unitate de transmisiuni „obligat să se deplaseze la unităţile 
batalionului răspândite la lucru pe sute de km”, precum şi acordul său 
privind înaintarea în grad: „Dragostea de soldat şi măsurile luate au făcut 

ca starea sanitară a oamenilor să fie foarte bună. Merită a înainta la 
gradul de medic maior.” Propunerea de înaintare în grad a medicului 
este susținută călduros şi argumentată de şeful Serviciului Sanitar al 
Corpului 2 Teritorial, medic general (indescifrabil), de comandantul C.2 
T., generalul de divizie Gheorghieş şi de Comandantul C.R.Bucureşti, 
colonelul Blănescu, însă, în final, este tranşată în defavoarea medicului 
de către noul comandant al C.2 T, generalul de divizie Leoneanu, care îşi 
argumentează decizia invocând vârsta medicului: „Merită să fie admis 
în urma cursurilor de informaţii pentru ofițerii superiori, însă la 1 
ianuarie 1943 intră în retragere din oficiu (vârsta de 55 de ani). 
(Este, deci, superfluă ideea de a urma cursul de informaţii pentru ofiţerii 
superiori). 

La 27 noiembrie 1941 este desconcentrat de la Regimentul 1 
Transmisiuni şi lăsat la vatră, iar peste un an, la 25 octombrie 1942 este 
mobilizat la Spitalul militar pentru ofiţeri „Elena Erachide”, unde va 
lucra 5 luni!! Deşi vârsta „retragerii” este destul de apropiată, medicul 
căpitan Sidor Alexandru, credincios jurământului lui Hipocrat, trece 
peste frustrarea legată de avansare şi îşi face datoria de medic şi de 
militar cu deosebită conştiinciozitate. Directorul spitalului, medicul 
locotenent-colonel N.Fuiorescu, apreciază, între altele, inteligența, 
judecata bazată pe o bună cunoaştere a faptelor, bunul simţ şi temeinica 
cultură generală şi profesională a medicului. ÎI prezintă ca fiind un medic 
„foarte disciplinat, moral, integru, cu o viață corectă, servind drept 
pildă altora.” ? 

La 1 aprilie 1943, este din nou concentrat, de astă-dată la Spitalul 
militar „Regina Elisabeta”, în cadrul serviciului medico-chirurgical (1 
aprilie-17 iunie 1943); la 18 iulie 1943 este numit medic recrutor la 
serviciul boli venerice. 

Trecuse 1 ianuarie 1943, momentul prognozat de generalul 
Leoveanu pentru „retragerea sa din oficiu”şi medicul Sidor continua să 
servească armata, deşi depăşise cei 55 de ani de viaţă. Egal cu sine 
însuşi, înţelege momentele grele prin care trece țara, se consolează cu 
ideea trecerii sale în retragere cu gradul de căpitan şi îşi îndeplineşte 
obligaţiile de medic militar cu aceeaşi dăruire ca în anii 1916-1918. 

La 31 octombrie 1943, medicul locotenent-colonel Gherghinescu 
împreună cu medicul maior Alexandru Negreanu, amândoi şefi de secţie 
la Spitalul „Regina Elisabeta”, colegi şi superiori ierarhici ai lui Sidor, 


221 





încearcă imposibilul cu o propunere tardivă: După o scurtă expunere de 
motive, „Pentru frumoasele calităţi, având vechimea în grad (de 
căpitan, n.a.) de la 24 februarie 1924 (adică 19 ani!), având şi stagiul 
pe front de la 7 iunie la 27 noiembrie 1941;”, cei doi medici supun 
celor în drept:” Merită a fi avansat la gradul de medic maior în 
rezervă la alegere” 17. Cum se poate uşor anticipa, n-a fost avansat. 

Cei care vor răsfoi dosarul personal al medicului căpitan Sidor 
Alexandru şi vor citi ultima „Foaie calificativă” din cariera sa de medic 
militar vor rămâne cu imaginea unui om modest, cu judecata nealterată 
de scurgerea anilor, „rezistent la efort, foarte disciplinat, conştiincios, 
punctual, cu multă grijă pentru bolnavi”. În concluzie, scrie medicul 
colonel Gherghinescu, şeful serviciului medico-chirurgical al spitalului, 
autorul rândurilor de mai sus, (medicul căpitan, n.a.) „este un foarte 
bun ofițer medic de rezervă.” 

La 15 martie 1944 medicul piteştean este trecut în retragere pentru 
limită de vârstă începând cu 1 ianuarie 1944. Avea 57 de ani 
(neîmpliniţi). 


Note 
LAM MAN, fond Memorii Bătrâni, Căpitani, $.103,  f1; 
2. 1dem, f5; 
3. Ibidem, 6; 
4. Ibidem, fi Zi 
5. Ibidem, 8; 
6. Ibidem, f.9; 
7. Ibidem, f.20; 
8. Ibidem, le 
9. Ibidem, f.23; 
10. Ibidem, f. 24; 
11. Ibidem, f3l; 
12. Ibidem, f. 25; 
13. Ibidem, f. 26; 
14. Ibidem, f, 27. 

MEDICUL LOCOTENENT-COLONEL ÎN REZERVĂ 
SIMIONESCU C. ȘTEFAN 


Aparține acelei generaţii de altruişti care, născuţi în ultima treime 
a veacului al XIX lea, au măsurat scurgerea anilor, de la adolescență 
până la cărunteţe, nu după răboj, precum străbunii lor, ci de lao 
campanie militară la o concentrare şi iarăşi la război, cum au decis cei 
mari, au tânjit după răgazul practicării în tihnă, în haină civilă, cum se 
cuvenea, a profesiei de medic, arzând ca o torță, până la stingere, în 
vreme de război, pentru viaţa semenilor, înstrăinaţi şi ei, pentru o vreme, 
de ogorul şi de vitele lor. 

Născut la 24 martie 1879 în Piteşti-Argeş, fiul lui Costache 
Simionescu şi al Elisabetei, tânărul Simionescu Ştefan a absolvit 7 clase 
la Liceul „I.C.Brătianu” din Piteşti, după care urmează cursurile 
Facultăţii de Medicină din Bucureşti, la finele cărora obţine titlul de 
doctor în medicină şi chirurgie cu drept de liberă practică publică, la 17 
iulie 1908. ! La 16 septembrie 1908 este încorporat pentru efectuarea 
stagiului militar de un an, ca I.R ist, la Spitalul militar al Diviziei a III a 
din Piteşti, „fără soldă”, cum menţionează medicul locotenent-colonel 
Călinescu, şeful spitalului, în „Note personale pe 1908”, precizând în 
această primă mențiune privindu-l pe novicele medic ajutor Simionescu 
Ştefan că „e prea nou spre a fi apreciat exact” ? (La data întocmirii 


- „notei”-17 octombrie 1908- avea o lună de serviciu militar). Despre acest 


prim an de armată al medicului ajutor ne-a lăsat mai multe informaţii, în 
„Note personale pe 1909”, noul medic-şet al Diviziei şi al Spitalului 
Militar din Piteşti, medicul locotenent - colonel Mihalcea: „A făcut 
stagiul de un an în armată, ca medic ajutor la Spitalul Diviziei a III a în 
care timp a depus mult zel în îndeplinirea datoriilor, interesându-se 


îndeaproape de starea bolnavilor fiind la curent cu ultimele 


descoperiri ale ştiinţelor medicale. 

Are purtare exemplară în societate şi este bine apreciat de 
toată lumea. În urma examenului de finele stagiului a fost avansat medic 
sublocotenent.” $ 

Până la 15 august, când a sunat mobilizarea generală pentru 
primul război mondial, medicul sublocotenent Simionescu a fost înscris 
în controalele Regimentului „Radu Negru” 28: aici a făcut patru 

concentrări, împreună cu miltarii acestei unități a trecut prin grelele 
încercări ale campaniei din Bulgaria şi tot în regiment a primit galoanele 
de medic locotenent. Colonelul Popovăţ, comandantul unităţii argeşene, 
are ocazia să urmărească „pe viu” evoluţia tânărului medic în marșuri şi 
în manevre, în timp de pace, pe câmpiile Bulgariei în vreme de război. 
Prezint câteva secvenţe din „notele” acestuia: „Sănătos, rezistent, poate 
face campanii”. „Nu are avere personală. Nu are echipamentul cel nou 
complet.” „A urmat regimentul la toate exerciţiile, manevrele şi 
marşurile ce a executat mergând pe jos. & 

La 23 iunie 1913 primeşte ordin de mobilizare şi se prezintă la 
Regimentul „Radu Negru”, în cadrul căruia participă la prima acțiune 
militară a armatei române după mai bine de 35 de ani de inactivitate” 
(din acei eroici ani 1877-1878). „Notele” colonelului Popovăţ, înserate în 
„Foaia calificativă” pe 1913 (1 noiembrie 1912-31 octombrie 1913), 
incolore, fără detalii, exemplifică stilul, nevalidat, al rapoartelor militare 
din acei ani, menit, parcă, să ascundă dramatismul momentelor pe care 
le evocă: „A luat parte la toate operaţiunile de mobilizare ale 
regimentului şi în campania din Bulgaria, funcţionând ca medic al 
Batalionului III din acest regiment. Este sănătos, robust şi rezistent. Este 
de rigoare şi poate face încă multe campanii.” „A dat un concurs 
nepreţuit medicului corpului în combaterea epidemiei”. 

Comandantul are deosebitul merit că decelează una dintre 
calităţile subordonatului său, medicul sublocotenent, care va fi remarcată 
cu pregnanţă şi va fi pusă în valoare mult mai târziu, de alţi comandanți 
ai acestuia: disponibilitatea lui de a soluţiona, în folosul colectivului 
pe care-l reprezintă, probleme considerate insolubile de alţii sau, 
folosind o expresie populară, „de a scoate apă şi din piatră”: „A fost 
trimis în rechiziţie de unde a venit întotdeauna cu medicamente, aşa 
că am putut face față în mare parte la lipsa de medicamente prin 
îndemânarea acestui medic. Îl propun la înaintare la gradul de medic 
locotenent.” “La sfârşitul campaniei militare din- Bulgaria 1 s-a acordat 
medalia „Avântul 'Țărei”, (1.D.6247/19139). Ulterior, i s-a decernat 
medalia „Bărbăţie şi credință”, brevet 444/1914. 1 S 

Sfârşitul războaielor balcanice (anul 1914 ) aduce la orizont 
perspectiva unei noi conflagrații, de la care România nu se putea 
sustrage. Ca şi alţi ofițeri rezervişti, medicul locotenent (înaintat în grad 
la 10 mai 1914) trece şi el prin calvarul concentrărilor intempestive, care 

au dat peste cap ritmul activităţii zilnice de medic civil: la 15 iulie se 
prezintă la Regimentul „Radu Negru”, comandat de colonelul Negulescu 
şi după 105 zile de serviciu în unitate este desconcentrat. (Ca urmare a 
concentrărilor masive regimentul îşi dublase efectivul de militari, nevoia 
unui nou medic, pe lângă cel existent, devenind imperativă). În anul 
următor, 1915, este din nou concentrat la aceeaşi unitate şi, timp de 3 
luni şi jumătate (15iulie- 3 noiembrie 1915), a îndeplinit funcția de medic 
al Batalionului de acoperire trimis pe graniță. Tânărul medic 
sublocotenent s-a adaptat cu uşurinţă regimului dur, lipsit de orice 
confort al „zonei de graniță”. în care a fost încartiruit şi a acționat ca 
medic, fiind apreciat, între alţii, chiar de comandantul regimentului, 
colonelul Negulescu: „Voinic, sănătos, rezistent, face campanie în prea 
bune condițiuni”, scria acesta, la 31 octombrie 1915, în „Foaia 
calificativă” a medicului: „În timpul concentrării s-a aflat cu Batalionul 
de acoperire pe graniță, unde „serviciile aduse trupei au fost bine 
apreciate de şefii săi, menținând prin activitatea sa continuă starea 
sanitară a trupei prea bună, iar materialul sanitar l-am găsit la inspecțiile 
ce am făcut, în perfectă stare de întreținere.” S 

După numai 8 luni şi jumătate de la desconcentrare, este mobilizat 
şi timp de aproape doi ani şi-a făcut cu prisosință datoria de medic, în 
toate etapele Războiului de întregire, slujind în trei unităţi militare: 
Regimentul 28 Infanterie „Negru vodă”, Spitalul mobil nr.3 şi 
Regimentul 15 obuziere. Intră în foc din prima zi a războiului alături de 
ostaşii conduşi de colonelul Negulescu şi participă cu entuziasmul 
tinereţii la ofensiva din Transilvania şi la salvarea vieţii multor camarazi 
în lunile pline de durere ale toamnei anului 1916. De obcei sobru şi 
reţinut în laude, colonelul Negulescu îşi reprimă cu dificultate stările 
afective de care e cuprins în clipele în care rezumă, la 23 octombrie 
1916, activitatea tânărului său subordonat, medicul sublocotenent, în 
prima: parte a campaniei: „Cu multă pricepere şi cu devotament şi 
abnegaţiune neţărmurită, aducând cele mai reale servicii trupei 
bolnave sau rănite prin energica şi necomparabila bunăvoință. 

ÎI propun la înaintare la gradul de medic căpitan în rezervă în 
mod escepţional. A fost propus şi pentru ordinul „Coroana României” 
cu spade. 

La 27 februarie 1917 este transferat la Spitalul mobil nr.3. Aici are 
posibilitatea să-şi valorifice pe deplin calități precum „educaţia militară 

perfectă”, capacitatea managerială („organizator şi conducător al unor 
centre spitaliceşti”), disponibilitatea de a fi utilizat cu eficiență maximă 
„la diverse servicii” etc. Transcriem câteva fraze din „Foaia calificativă” 
redactată de şeful Serviciului Sanitar al Spitalului mobil, medicul colonel 
(indescifrabil), care realizează o schiță de portret destul de reuşită a 
medicului căpitan Simionescu Ştefan. (de reţinut că la 10 aprilie 1917 
fusese înaintat în grad): „Dotat cu o constituție robustă şi o sănătate 
perfectă, a rezistat la toate greutăţile războiului care l-au pus la grele 
încercări. 

Fiind întrebuințat în timpul campaniei la diferite servicii, de medic 
tratant, organizator sau instructor de sanitari, a dovedit o pricepere şi o 
bunăvoință mai presus de orice apreciere la orice serviciu a fost pus”. 

„Deşi ofiţer de rezervă, datorită faptului că din 1914 este continuu 
concentrat, posedă o educaţie militară perfectă. Demn, ordonat, 
disciplinat.” j 

„În îndeplinirea serviciilor de conducător şi organizator al 
centrelor spitaliceşti ale formaţiei sale, în timpul marilor epidemii 
din 1917, la Sascut şi Pânceşti, ca şi în Spitalul de chirurgie de front 
de la Coţofeneşti, a pus râvnă şi devotament” ș 

În încheiere, îl propune pentru înaintare la gradul de medic maior. 

Ultima „Foaie calificativă” din „Memoriul personal” al medicului 
locotenent-colonel Simionescu Ştefan (la momentul respectiv medic 
căpitan) îl are autor pe comandantul Regimentului 15 obuziere, colonel 
(indescifrabil), unitate în care a slujit de la 19 februarie 1918 până la 
demobilizare (30 mai 1918). Autorul îşi asumă misiunea şi răspunderea 
de a „însuma” (într-o formulare proprie) aprecierile şefilor ierarhici 
anteriori ai medicului, astfel încât „compunerea” respectivă să cuprindă 
calităţile de bază ale acestuia, aşa cum au reieşit din anii de front (15 
august 1916-1 aprilie 1918. Secvenţe: 

„Ofiţer cu prea frumoase aptitudini fizice şi o educaţie foarte 
îngrijită, ceea ce-l face să iasă în relief ca un medic distins.” „Omul 
datoriei, al misiunii şi al meseriei sale”. „Notele elogioase de la şefii 
pe care i-a avut în tot timpul campaniei m-au îndreptăţit a-l 
caracteriza ca medic ideal al războiului.” „Fără preget, a urmat 
regimentul în Basarabia, unde a stat până la demobilizare. 
Activitatea sa în Basarabia a fost rodnică fiindcă a asigurat stingerea 

epidemiilor ce bântuiau satele ce ocupa regimentul, asigurându-i o 
stare sanitară bună.” 

„Tipul medicului modest, cinstit şi om al datoriei. Destul de robust, 
sănătos, distins, poate face încă o campanie cu toate rigorile ei.” 

Interesantă şi inedită în documente militare de acest fel mi se pare 
propunerea comandantului de a sugera misiunea ce i s-ar putea încredința 
medicului Simionescu Ştefan într-o viitoare campanie: „la o eventuală 
campanie, acestui distins medic ar trebui să i se rezerve organizarea 
de spitale pentru că e dotat de la natură cu toate calitățile omului 
căruia i se pot încredința atribuțiuni de acestea.” În încheiere, 
propune să i se confere subordonatului său ordinul „Regina Maria”. „ca o 
răsplată binemeritată.” 19 Propunerea n-a fost onorată. 1 s-a decernat 
„Crucea comemorativă a războiului 1916-1918” şi medalia „Victoria”, 
I.D. 3384/1921 

În aceeaşi „foaie calificativă” menţionată mai sus şeful Serviciului 
Sanitar al Diviziei a 8 a , medicul colonel (indescifrabil) sintetizează, 
convenţional, într-o frază activitatea medicului căpitan în cei doi ani de 
război: „Atât cât a fost în Regimentul 28 infanterie, apoi la Spitalul 
mobil nr.3, iar în ultimul timp în Regimentul 15 obuziere s-a achitat în 
mod desăvârşit de toate însărcinările ce i s-au încredinţat, veghind 
necontenit la asigurarea unei bune stări sanitare a trupei, iar în serviciul 
spitalului devotându-se până la sacrificiu îngrijirilor ce trebuiau 
date suferințelor lor.” 

La 23 mai 1923 a fost înaintat la gradul de medic maior, iar la | 
octombrie 1924 a primit gradul de medic Jocotenent-colonel!! 

De la această ultimă dată nu a mai fost concentrat până la 1 
octombrie 1927, când a fost repartizat la C.R.Mureş pentru spitalul din 
zona interioară; ulterior, la 10 decembrie 1935, a fost mutat la Liceul 
militar „Mihai Viteazul” din Târgu-Mureş. i 

Destinul a fost nedrept cu medicul locotenent-colonel Simionescu 
Ştefan. La 29 mai 1936, la numai 57 de ani (împliniţi cu 2 luni în urmă) 
se stinge din viață. O viaţă consumată în campanii militare, în manevre şi 
în concentrări. Cu aceeaşi dată este şters din controalele militare, 
conform adresei către C.R.Argeş şi a Extractului de deces nr. 6518 OZ 
nr.18/1936. 

Ultimul său domiciliu a fost: Piteşti, strada Plevnei 22, judeţul 
Argeş 

MEDICUL COLONEL ÎN REZERVĂ 
TĂNASE Gh. GHEORGHE 


Coborât din Jugurul Muscelului, alcătuire de oieri şi, mai târziu, 
de mineri, în Bucureştiul ultimului an al secolului al XIX lea, pentru a 
urma cursurile Facultăţii de Medicină, tânărul Tănase Gheorghe, în 
vârstă de 20 de ani, nu putea să anticipeze cât de sinuos şi de neprevăzut 
va fi cursul vieţii sale: student, apoi absolvent cu diplomă de doctor în 
medicină şi chirurgie, soldat în 1901 — medic colonel peste 33 de ani, 
căzut în captivitate la nemți în luptele de la Epureşti —Vlaşca, la 20 
noiembrie 1916, medic şef al Lazaretului din Alexandria şi şef de spital 
la Târgu-Jiu în timpul captivităţii, cercetat de Curtea Marţială şi achitat, 
după război, iată câteva repere ale unei vieți şi ale unei cariere de 
excepție. 

Născut la 2 martie 1879 în comuna Jugur, plasa Râul Argeşel,, 
judeţul Muscel, din părinţii Gheorghe şi Ilinca, medicul “ănase 
Gheorghe a slujit vreme de 42 de ani sub semnul jurământului lui 
Hipocrat, pacienţii lui fiind, succesiv, țărani din Bolintinu din Vale-Ilfov 
şi din localităţile din jur, precum şi alți țărani, (îmbrăcaţi în haine 
militare) din regimentele 9 Vânători, 23 Infanterie, 30 Dorobanţi ş-a. 

După ce termină liceul şi îşi ia bacalaureatul se înscrie la 
Facultatea de Medicină din Bucureşti în anul 1899. La 1 noimbrie 1901, 
în al treilea an de studenţie, este încorporat, ca soldat cu bacalaureat, la 
Compania a 2 a sanitară, pentru satisfacerea serviciului militar. 

De la începutul lui februarie 1902 până la jumătatea lunii august 
1905, în cadrul Regimentului „Mihai Viteazul”nr.6 îşi face stagiul militar 
şi participă la trei concentrări, reuşind să obțină gradul de caporal (16 
februarie 1902), să îşi pună pe umeri galonul de sergent (1 mai 1903), pe 
care-l schimbă cu cel de plutonier (16 august 1903), în fine, la 1 august 
1905 primeşte tresele de sublocotenent.” 

Se căsătoreşte în timpul studenției, la 25 de ani (1904) cu 
Elisabeta, născută Moisescu şi vor dobândi împreună doi copii: Ortansa, 
născută la 13 noiembrie 1904 şi Mircea, născut la | martie 1909. 

În anul 1906 i s-a decernat Medalia jubiliară „Carol I” (Decretul 5384/28 
decembrie 1905), iar la 7 iunie 1907 îşi ia diploma de doctor în medicină 
şi chirurgie şi este repartizat doctor de plasă la Bolintinu din Vale, Ilfov. 

La 15 august 1908 este trecut în corpul ofițerilor de rezervă în 
cadrul Regimentului 9 vânători şi în această postură participă la prima 
concentrare şi la primele sale manevre, îndeplinind funcţia de medic al 
batalionului 9 vânători; la sfârşitul concentrării, comandantul 
regimentului, locotenent-colonelul (indescifrabil) menţiona în „Foaia 
calificativă”: 

„Este conştiincios (medicul sublocotenent Tănase Gh., n.a.) în 
îndeplinirea îndatoririlor sale şi a arătat multă voință în serviciu.” „Este 
debil în urma unei boli grele de care a suferit şi rezistența de campanie îi 
lipseşte.” ? Dintr-o foaie calificativă ulterioară (1 noiembrie 1913-31 
octombrie 1914), redactată de medicul „corpului”, maiorul doctor 
Panaitescu, aflăm că boala gravă de care a suferit era „flebita postfizică, 
din care cauză oboseşte repede în marş.” 

La 10 mai 1913 este înaintat la gradul de medic locotenent şi este 
mobilizat la Batalionul 5 vânători rezervă, cantonat în jurul 
Bucureştiului. Deşi batalionul nu trece Dunărea, în Bulgaria, pericolul 
reprezentat de holeră pune la grea încercare competența profesională a 
tânărului medic. Avem, în acest sens, mărturia scrisă a comandantului de 
batalion, locotenent-colonelul N. Călinescu, din „Foaia calificativă” 
redactată la sfârşitul campaniei: „Statură mijlocie, fizic plăcut, sănătos şi 
rezistent. 

Foarte inteligent şi capabil, muncitor, neobosit, stăruitor, 
energic, dotat cu multă şi înţeleaptă iniţiativă. 

Ca medic al corpului, prin măsurile higienice ce a luat în tot 
timpul campaniei şi prin grija continuă de a întreţine buna stare sanitară a 
trupei 1 Ja a adus foloase reale acestui batalion care nu a înregistrat 
nici un fel de boli grave.” 

La 10 mai 1913 este înaintat excepţional la gradul de medic 
locotenent. 

La 23 august 1914 este din nou concentrat la acelaşi regiment, 9 
vânători, pentru instrucţie vizând pregătirea armatei române pentru 
intrarea în foc alături de una dintre cele două tabere beligerante: Antanta 
şi Puterile Centrale. Până la intrarea României în măcelul care cuprinsese 
Europa, medicului locotenent Tănase i se conferiseră trei distincții (altele 
n-a mai primit până la trecerea sa în poziţia de retragere). : „Medalia 
jubiliară”, decret 5384/28 dec.1905, „Crucea Meritul sanitar”, brevet 
2301/1914 şi „Avântul Ţărei”, brevet 5037/1914. 

Încă din prima zi de război este alături de militarii Regimentului 
23 infanterie în ofensiva plină de speranțe împotriva inamicului. 
Entuziasmul populaţiei din Ardeal, care-i primeşte ca pe nişte 
dezrobitori, este fără margini: „Stăm încă uluiţi, nu găsim cuvinte să dăm 
glas bucuriei înăbuşite de suferințele seculare.(...) Fraţii eliberatori au 
sosit. Bine aţi venit şi să mergeţi cu bine tot înainte”, scrie Gazeta de 
Transilvania. 

Câteva secvenţe realiste, pline de culoare, desprinse din „filmul” 
primelor zile ale războiuluil purtat de români, lasă posterității Karl 
Rosner, corespondentul de război german, care a însoțit armatele 
Puterilor Centrale din primele zile ale intrării în acţiune a trupelor 
române până la Siret. Personaj care până în acele momente nu ştia mai 
nimic despre România şi nici nu poate fi bănuit că ar fi nutrit vreo 
simpatie față de români, pe 21 septembrie 1916 Rosner scria: „Pe 
frontul transilvănean s-a abătut războiul asupra acestor paşnice 
splendori. Această țară...este de o frumusețe fără de seamăn..., 
pacea cea mai adâncă a domnit aici până acum,” 5 Peste câteva pagini, 
corespondentul german prezintă imaginea impresionantă a escaladării 
munților de către români: »...valul albaștrilor soldaţi-ţărani ai 
României, care, în opincile lor uşoare, urcau aproape fără nici un 
zgomot pantele să poată trece munţii.”.... „Acest val se revărsa din 
toate văile.” € 


Entuziasmului iniţial îi iau locul dezamăgirea, nesiguranța, ulterior 
panica. Marşuri lungi, epuizante, înainte şi înapoi, multe dintre ele lipsite de 
noimă, deruta, încercările eroice de a opri cu orice preț înaintarea inamicului, 
superior la toate capitolele, pierderile enorme, răniți abandonaţi, doi generali 
care „cad” la datorie, David Praporgescu, la 29 septembrie, pe înălțimea Coţi 
şi Dragalina, căzut la 24 octombrie 1916 în bătălia de la Jiu, sunt câteva dintre 
secvențele care pot alcătui tabloul frontului românesc la începutul toamnei 
anului 1916. La toate acestea se adaugă incompetența şi/sau laşitatea unora, 
cum aflăm din jurnalul sublocotenentului rezervist, avocatul câmpulungean 
1.Gh. Muşatescu: „cei mari (ofițerii superior, n.a.), scrie el la 4 noiembrie 1916, 
nu se mai zăreau niciunul căci cu automobilul se duceau la mari distanțe unde 
căutau un telefon la vreo primărie sau la poştă să afle unde se găsesc ai fie A 


În circumstanţe asemănătoare celor de mai înainte are loc episodul 
nefericit de la Epureşti, despre care aflăm dintr-un raport redactat după 

război, probabil la începutul anului 1919, de către generalul Ghinescu, 
preşedintele Consiliului de clasare: 

„Capturat în luptele de la Epureşti, în ziua de 20 noiembrir 1916, 
în calitate de medic de batalion II 23/63 infanterie ofiţerul (Tănase 
Gheorghe, n.a.) arată în memoriul său foarte succint că în luptele de la 
Epureşti (20 noiembrie 1916), în timp ce trupele noastre atacau pădurea 
Epureşti, deodată s-a văzut înconjurat de trupele inamice şi capturat, fără 
să-şi poată explica felul cum a fost capturat. 

Colonelul Radulian Eustațiu, fostul său comandant de batalion, 
arată în nota dată ofițerului, (Tănase Gh., n.a.), că (sic) capturarea se pare 
dubioasă, deoarece sergentul sanitar Duran ce-a fost împreună cu acest 
medic declară că şi el a fost în aceeaşi situaţie grea şi dacă a voit, a 
scăpat, arătând că intenționat ar fi rămas ascuns în o groapă spre a fi 
capturat.” 

În continuare, raportul face unele menţiuni cu privire la situația 
medicului Tănase Gheorghe: 

a. Bine notat la început de comandantul său, colonelul Radulian; 

b Medic locotenent de rezervă. Camarazii săi sunt azi maiori de 
rezervă de la 1 noiembrie 1917.” (eronat: era, de la 1 noiembrie 1916, 
înainte cu 19 zile de a fi capturat, medic căpitan în rezervă; în raport 
apare la un moment dat încă o eroare: medicul este numit Tănăseanu 
Gheorghe, n.a.). 

„„Concluziuni: Trebuie trimis înaintea Curţii Marţiale spre a 
se dezvinovăţi de învinuirile ce-i aduce sergentul sanitar cu care se 
găsea împreună şi care nu a fost capturat.” $ 

Pentru a înțelege împrejurările capturării medicului locotenent 
Tănase Gh. (în privinţa gradului pe care îl avea acesta documentele din 
dosarul personal sunt confuze: după ce la fila 1 se consemnează 
avansarea lui la gradul de medic căpitan, toate „notele” ulterioare, până 
în 1921, îl menţionează cu gradul de locotenent) apelăm, mai întâi, la un 
fragment din însemnările corespondentului de război german, Karl 
Rosner: 


Generalul Mackensen, comandantul armatei Puterilor Centrale ce 
acțona pe frontul românesc, scrie Rosner, a trimis pe căpitanul Lange, în 
calitate de parlamentar, în Bucureşti, să negocieze cu reprezentantul armatei 
române predarea fără luptă a Capitalei. În clădirea în care urma să aibă loc 
negocierile se aflau mai mulți generali români, printre ei şi unul care 

participase la bătălia de la Epureşti (unde a fost capturat medicul Tănase). Între 
căpitanul german și respectivul general se înfiripă o scurtă discuţie: „ÎI bătusem 
în luptele de la Drăgăneşti şi Epureşti, declară parlamentarul german. ... „îl 
informez (pe generalul român, n.a) asupra automobilelor pe care le abandonase 
în fuga de la Epureşti şi pe care le capturasem eu. Pe când îi spuneam 
aceasta, scoase o fotografie din buzunar: portretul soţiei sale decedate, 
zicând: Asta e totul ce am putut salva!” 

Tot Karl Rosner menţionează următoarele: După lupte îndârjite , eroice 
la Moeciu, Fundata, Rucăr, Dragoslavele şi înălțimea Mateiaşul, la 29 
noiembrie 1916 „românii începuseră să evacueze poziţiile lor de lângă 
Câmpulung. Generalul von Morgen pătrunsese acolo cu soldații săi din 
Bavaria şi Hessa şi zorind spre sud-est, veni până pe la jumătatea 
drumului spre Târgovişte (la Găești)” ! Aici, cum confirmă şi FI. 
Constantiniu în a sa „O istorie sinceră a poporului român, (p.263), „„neşansa a 
mai făcut ca planul de operaţii al armatei române să fie capturat de 
inamic la Găeşti, astfel încât bătălia pentru apărarea Capitalei (de pe 
Neajlov şi de pe Argeş), deşi începută cu succese promițătoare s-a încheiat 
cu înfrângerea forțelor noastre. 





„Bătălia pentru Bucureşti“: coloanele grupului de atac român trec Neajlovul 
sub bombardamentul artileriei duşmane, 16/29 noimebrie 01916 


În „Istoria românilor” editată sub egida Academiei Române (vol. VII, 
tom II, ed enciclopedică, Buc. 2003, coord. acad. Gheorghe Platon), incidentul 
stupid, plin de urmări dramatice, al capturării planului de operaţii s-a derulat 
asfel: „Ordinul dat Armatei I de către generalul Prezan, comandantul 

trupelor române în bătălia pentru București, care cuprindea planul de 
ansamblu asupra desfăşurării tactice a operaţiilor militare ale întregului 
front românesc, a căzut în mâinile inamicului. Un automobil românesc, în 
care se aflau doi ofițeri români, a fost capturat de inamic la Răteşti, 
judeţul Argeş. În condiţiile conturării unei victorii româneşti în punctele 
cele mai importante ale frontului, situat pe Argeşul mijlociu, capturarea 
documentelor militare româneşti a avut o excepțională valoare militară în 
mâna comandamentului german.” 


La 28 noiembrie 1920, Comisia de clasare, avându-l ca preşedinte 
pe comandantul Diviziei a X a, analizează situaţia medicului locotenent 
în rezervă Tănase Gheorghe, din Regimentul 23 infanterie, căzut 
prizonier şi întrebuințat de nemți în teritoriul ocupat ca medic-şef al 
Lazaretului Alexandria (lazaret-spital izolat, pentru persoane presupuse a 
fi contaminate de o boală contagioasă) şi ca şef de spital la Tg. Jiu. 

„În lupte, se spune în documentul elaborat de comisie, s-a purtat 
foarte bine, îngrijind şi pansând răniții chiar în prima linie, lucru 
arătat de medicul maior în rezervă Mihail Dumitrescu şi de 
colonelul Radulian.” 

»Medicul (Tănase Gh., n.a.) a fost cercetat de Curtea Marţială 
a C.5A. care l-a scos din urmărire deoarece s-a constatat că a fost 
capturat din forță majoră. Medicul maior Dumitrescu arată că 
medicul locotenent Tănase silit de nemți a trebuit să îndeplinească 
funcțiunea de şef al lagărului din Alexandria şi Tg. Jiu, unde s-a 
remarcat printr-o conduită demnă de ostaş şi bun român.” 

În final, Comisia decide: „Merită a înainta.” N 

La capitolul „înaintărilor”, în cazul medicului locotenent Tănase 
Gheorghe, se cuvenea „arderea etapelor” ca măsură reparatorie (colegii 
săi erau maiori sau chiar locotenent-colonei). Propunerile de înaintare 
făcute de comandantul Regimentului 23 infanterie, (1919) şi de generalul 
Vişeanu, comandantul Brigăzii 19 infanterie (1920), deci anterioare 
deciziei Comisiei de clasare, n-au fost onorate. În „Foaia calificativă” pe 
1921 medicul Tănase are gradul de căpitan şi e propus pentru avansare la 
gradul de maior.!? Când i s-au acordat celelalte două grade (maior şi 
locotenent-colonel nu ştim. Ceea ce ştim este că în 1934, cum aflăm din 
„Foaia calificativă” pe respectivul an, redactată de comandantul 
C.R.Muscel, avea gradul de medic colonel. 

După ce la 10 decembrie 1934 este trecut în evidențele 
Regimentului 30 Muscel, la 25 septembrie 1941(după trei luni de la 
momentul intrării României în războiul antisovietic) este mobilizat 
pentru scurt timp la Spitalul Z.. nr. 536 Călimăneşti, apoi, la 1 
octombrie 1941 este demobilizat şi îşi reia activitatea civilă de medic de 
dispensar la Bolintinu din Vale, unde avea şi domiciliul. 

La 1 ianuarie 1943 este trecut în poziţia de retragere pentru limită 
de vârstă. Avea 63 de ani. 


Note 

"1 Arh. MAN. , fond Memorii Bătrâni, Colonei T. 14, fI; 
2. Idem. , fa 
3. Ibidem , 5, 
4. Ibidem , f.6; 
5. Rosner, Karl, „De la Sibiu până la Siret, Bucureşti, 1917 p.7 
6. Idem, p. 13; 
7. Muşătescu, 1.Gh., „Din vitejiile muscelenilor”, 

Tipografia Progresul, Piteşti 1919, p. 43; 

8. Arh. MA.N., op. cit., p.9; 
9. Rosner, Karl, .0op. cil., p. 93; 
10. Idem., p. 109; 
11. Arh. MA.N,, op. cit., f. 10; 
12. Idem, fl 3a 
13. Ibidem , fc fe 

MEDICUL CĂPITAN ÎN REZERVĂ 
VLĂDESCU O. OVIDIU 


La 5 noiembrie 1890 vedea 
lumina zilei în Hârtieşti, satul 
Lucieni, județul Muscel (astăzi 
Argeş), Ovidiu Vlădescu, al doilea 
născut în familia numeroasă a 
țăranului-agent de percepție Ovidiu 
(tatăl) şi a soţiei acestuia Ecaterina. i 

După terminarea celor 4 
clase primare la Hârtieşti şi în 
comuna vecină, Boteni, tatăl său 
intenţiona să-l bage vânzător la o 
prăvălie de manufactură din 
Câmpulung-Muscel, aşa cum 
făcuse şi el, până la recrutare. Deşi 
împovărat de greutăţi (avea 7 
copii), Ovidiu Vlădescu-senior 
cedează rugăminților fiului, care-i 
purta nu numai numele, ci şi prenumele şi-l înscrie la Liceul Cantemir 
din Bucureşti. Băiatul stătea în gazdă la o rudă stabilită mai de mult în 
Bucureşti şi plătea 8 lei pe lună. 

După mărturia medicului Vlădescu, aflată într-o Autobiografie 
scrisă în 1951 la solicitarea Comisariatului Raional Muscel, aventura 
bucureşteană durează numai 2 ani; după o vreme de la instalare, gazda a 
majorat “chiria”, determinându-i pe părinţii lui Ovidiu să-l transfere în 
clasa a III a a Gimnaziului “Dinicu Golescu” din Câmpulung, oraş aflat 
mult mai aproape de casă. Aici a trăit “cărând mâncarea de acasă”,aşa 
cum procedau cei mai mulţi dintre colegii săi veniţi din satele muscelene. 
Inteligent şi ambițios, a reuşit, prin interesul acordat studiului şi prin 
modestie şi bun-simţ, să câştige dragostea şi înțelegerea profesorilor, 
care-i găseau mici meditații. Cu banii astfel obținuți cumpăra caietele şi 
cărţile trebuincioase şi câte ceva de îmbrăcat. 

La Piteşti, unde a continuat studiile liceale, a trăit din cei 8-10 lei 
lunar primiţi de acasă, la care se adăugau banii obținuți din meditații. 

După bacalaureat ar fi vrut să urmeze Literele sau Dreptul, către 
care, credea el, avea chemare şi cum îl sfătuiau şi profesorii. Cheltuielile 
financiare ale familiei. În plus, familia Vlădescu trecea, în aceşti ani, prin 
situații mai puțin faste. În 1906, când Ovidiu avea 16 ani , îi moare 
mama lăsând pe seama soțului 7 copii : Dumitru, cel mai mare, de 17 ani, 
Ecaterina, de 13 ani, Maria, de 11 ani, Elena, de 8 ani, Constantin de 6 
ani şi Georgeta de 1 an. 

Tatăl se recăsătoreşte în 1908 cu Filofteia, care în 1951 avea 80 de 
ani şi locuia la fiul ei vitreg, Ovidiu, conform testamentului soțului, 
plecat şi el în lumea umbrelor în 1935. 

În asemenea împrejurări, Ovidiu, sfătuit, se pare, de nişte 
cunoştinţe, se înscrie în vara anului 1911 la Institutul Medico- Militar din 
Bucureşti, unde candidează pentru obținerea unei burse din cele 10 puse 
la concurs şi reuşeşte, clasificându-se al treilea. Avea, astfel, şansa să 
facă studiile pe cheltuiala statului, să ajungă medic militar și, dintr-o 
atare poziţie, să-şi ajute material fraţii şi surorile mai mici în a-şi face un 
rost în viaţă. 

La 1 octombrie 1911, Ovidiu se prezintă ca „elev intern 
medical “ (student, n.a) la Institutul Medico - Militar „General de divizie 
Carol Davila “, (director era medicul colonel dr. Călinescu Mihail), iar în 
anul al treilea de studii, la 20 iunie 1913 elevul plutonier Vlădescu 
Ovidiu este mobilizat la Spitalul de campanie al Corpului 2 de Armată şi 
este repartizat pentru lucru la Spitalul de holerici din Corabia. Nu 
împlinise încă 23 de ani, era student, medic în devenire şi i se oferea 
„şansa“ de a lua parte la campania militară din 1913 şi de a se confrunta 
cu un inamic de temut, holera.? 

La 1 iulie 1914 trece în anul al IV lea de studii, e înaintat în gradul 
de sublocotenent elev şi este repartizat la regimentul 24 Tecuci (n 
evidențe), fiind oprit la Institut pentru continuarea studiilor. 

Prima „Foaie calificativă“ consacrată sublocotenentului elev 
Vlădescu Ovidiu datează din 1914 (cuprinzând perioada 1 noiembrie 
1913 — 31 octombrie 1914) şi poartă semnătura medicului colonel dr. 
Popescu Grozeanu, directorul Institutului Medico-Militar, şi a medicului 
general dr. Călinescu Mihai, inspector genera! al Serviciului Sanitar al 
Armatei. Laconic, în numai trei enunţuri, caracterizarea prefigurează, cu 

o remarcabilă intuiţie, evoluţia viitorului medic militar : „Unul din elevii 
prea buni. Bine educat şi conştiincios la serviciul ce i se încredinţează. 

Va deveni un bun medic militar. « * 

1916. De doi ani Europa era în flăcări. Nici România nu mai putea 
rămâne multă vreme neutră. La 14 august 1916 zarurile au fost aruncate : 
România declara război puterilor Centrale şi în noaptea de 14 spre 15 
august declanşa ostilitățile în trecătorile Carpaţilor. Institutul îşi închide 
porțile. La 15 august „medicul“ sublocotenent Vlădescu, student în anul 
al VI lea, este mobilizat mai întâi la „Cetatea Bucureştiului“, apoi este 
trimis pe front ca medic de batalion în Regimentul 24 infanterie 


„Cloşca“. + 


Avea 25 de ani, nu-şi terminase studiile, nici nu se mai putea pune 
problema continuării lor; tânărului medic muscelean i se oferea o nouă 
„şansă“, aceea de a participa la cel mai mare carnagiu din prima treime a 
secolului al XX lea şi de a lua parte, cu toții, medici (militari şi civili), 
studenți medicinişti, sanitari, brancardieri la repararea a ceea ce se mai 
putea repara din trupul omenesc lovit de glonţ, sfârtecat de şrapnel sau de 
baionetă, mai nou, măcinat de un inamic invizibil şi deosebit de insidios, 
tifosul exantematic. 

Participă la luptele îndârjite pentru oprirea inamicului pe Valea 
Oltului, este alături de soldaţi în timpul retragerii precipitate, nedrepte şi 
„admirabil de dezorganizate“ cum, plastic, sintetiza situaţia armatei 


române şi a Țării, în aceste momente, generalul Berthelot, şeful misiunii 
militare franceze. 


„Războaiele se pierd în timp de pace », spunea generalul 1. Culcer, fost 
comandant al Armatei 1 în războiul pentru întregirea neamului. 

Corupţia generalizată, improvizaţia, haosul, superficialitatea şi 
incompetența sunt câteva dintre trăsăturile care şi-au pus amprenta asupra 
pregătirii armatei române şi a ţării — în anii neutralității —pentru intrarea noastră 
în război şi rezultatul a fost pe măsură, 

C. Argetoianu prezintă scena organizării, în Parcul Carol, a unei 
coloane sanitare, la începutul operaţiilor militare, sugestivă sub aspectul 
pregătirii serviciului sanitar militar pentru campanie : 

„Un talmeş - balmeş de ambulanţe vechi şi noi, de furgoane, de căruțe 
rechiziționate, de automobile hodorogite, de cuptoare şi de bucătării de 
campanie.amestecate unele cu altele, în voia domnului. O forfoteală de ofițeri, 
de gradaţi şi de civili, zbierând şi înjurându-se între ci, ierarhic, blestemând cu 

ji i î i mai Tă ă dinadi fusese deja atât 
toţii „organizarea“, încurcau şi mal fala parcă dinadins, ceea ce j 
A î «e 
de bine încurcat în zilele precedente. 


După retragerea marcată de numeroase pierderi, la Fălciu, 
Regimentul „Cloşca“ se opreşte pentru refacere. j 
În martie 1917, medicul sublocotenent Vlădescu este mutat la 
Regimentul 21 infanterie (Divizia a 4 a), ca medic de batalion, unde se 
confruntă cu epidemia de tifos exantematic, care făcea ravagii în 
rândurile trupelor şi ale populaţiei şi cu insuficiența mijloacelor de care 
dispunea medicul pentru alinarea suferințelor ostașului : boala nu alege i 
în aprilie 1917 sublocotenentul Vlădescu este şi el lovit de E. 
maladie şi, după o scurtă convalescență, este trecut la Spitalul mobil a 
O î - 1917 medicul sublocotenent activ Vlădescu este 
mutat la Ambulanţa Diviziei 1 vânători, cu care, în martie 1918, a intrat 


în Basarabia. 


Prezenţa armatei române în Basarabia, în aceste momente de haos 
provocat de marile prefaceri politice din Rusia era determinată, mal întâi, de 
considerente militare. Securitatea spațiului basarabean era o componentă a 
securităţii spaţiului moldovean, care, în acel moment, reprezenta statul român 
liber. Armata română (patru divizii — două de infanterie şi două de cavalerie) 
avea misiunea de a proteja depozitele militare şi căile de comunicaţie î pla 
răspunde apelului autorităților moldovene din Chișinău, amenințate de Di 
bolşevice şi îngrijorate de intențiile puterii de la Kiev de a încorpora, tota 
parţial, Basarabia, în această provincie. 


La 8 februarie 1918, locotenent-colonelul dr. Constantinescu, 
medicul şef al Ambulanţei, alcătuia cea de a doua “Foaie calificativă din 
cariera medicului Vlădescu pentru o perioadă relativ scurtă (1 noiembrie 
1917 — 8 februarie 1918), din care transcriem următoarele : | 

“Medicul sublocotenent activ Vlădescu Ovidiu este debil, dar 
sănătos, foarte supus, disciplinat, ascultător, execută ordinele fără a le 
discuta, în curent cu ştiinţa medicală, ocupându-se şi acum cai darea 
examenelor pentru doctorat. Foarte conştiincios în îngrijirea 

: 99 
a ie aprilie 1918 este avansat la gradul de locotenent şi, i 
acelaşi an, medicuil colonel D. Ionescu, şeful Serviciului Sanitar 

Detaşamentului, emitea câteva aprecieri cu privire la activitatea 
proaspătului locotenent. Am extras două enunțuri din respectiva notă 
(întărită, conform practicii, prin semnătură de generalul Râşcanu) : „La 
inspecţiunile sanitare ce am făcut ambulanţei detaşamentului, în timpul 
funcționării sale, m-am convins că medicul locotenent Vlădescu Ovidiu 
este în curent cu toate ale medicinei, şi-a îndeplinit serviciul în mod 
destul de conştiincios şi cu pricepere. Fiind elev al Institutului Medico- 
Militar, va deveni un foarte bun medic militar, folositor armatei.“ !0 

În intervalul iulie 1918 - aprilie 1919, medicul locotenent 
Vlădescu îşi desfăşoară activitatea la Spitalul Diviziei 9, al cărui medic- 
şef i-a alcătuit o amplă apreciere, din care, pentru economie de spațiu, 
transcriu câteva fraze edificatoare : 

„De când este la acest spital am constatat cu plăcere că posedă 
bune cunoştinţe medicale şi că este avid de a şi le înmulţi devenind un 
eminent medic....Examinează cu deamănuntul bolnavii, culege bine 
observaţia medicală şi aplică cu îndemânare tratamentul indicat. În 
vizitele inopinante ce i-am făcut la locuinţa sa, l-am găsit tot cu cartea 
în mână studiind cazurile ce observase în spital“. (De observat că, în 
condiţiile vitrege ale războiului, tânărul medic cu studiile încă 
neîncheiate găseşte răgazul necesar pentru satisfacerea unei pasiuni care 
nu l-a părăsit toată viaţa: studiul, n.a.). 

„Deşi tânăr în grad, faţă de calităţile sale de medic, îl propun a fi 
avansat la gradul de medic căpitan în mod excepţional.“ !! (Reamintim că 
obținuse gradul de locotenent cu numai un an în urmă, n.a.). 

La mijlocul lunii mai 1919 locotenentul Vlădescu obţine un 
concediu de studii şi îşi dă examenele finale la Institutul Medico-Militar, 
obținând titlul de doctor (după o întrerupere de 3 ani din cauza 
războiului). 

Imediat după examen, la 27 iunie 1919, este transferat la Spitalul 
Centrului de Specialităţi Oradea Mare (de observat că, din Basarabia, 
aflată în Răsăritul extrem al României Mari, ajunge în Vestul țării), o altă 
zonă « fierbinte » a anului 1919. 

Centrul de Specialităţi din oraşul de pe Crişul Repede , organizat 
de colonelul medic Marinescu Nicolae, din Tigvenii Argeşului şi condus 
în această perioadă de acelaşi remarcabil medic era punctul cel mai 
apropiat de operaţiile militare de pe frontul ungar, aici fiind aduşi toți 
răniții de pe câmpul de luptă. 

Ț CĂ 


Deprins să acționeze cu rapiditate şi cu multă competenţă în cele 
mai variate situații, medicul locotenent Vlădescu Ovidiu îşi 
impresionează plăcut superiorii, cu deosebire pe medicul-şef, colonelul 
doctor Marinescu Nicolae, care îl „notează“ deosebit de elogios numai 
după două luni de activitate în spital (24 iunie 1919 — 24 august 1919) : 


Extrase 

„Posedă cunoştinţe profesionale intense, foarte ordonat, şi 
îndeplineşte cu multă pricepere şi aplicaţiune, cu frumoase însuşiri 
sufleteşti, modest, devotat şi stăruitor în îngrijirea bolnavilor săi.“ 

„Cu ocaziunea acţiunei ofensive de pe Tisa, a adus preţioase 
ajutoare în îngrijirea răniților gravi ce i s-au încredințat şi am avut 
ocaziunea să constat că posedă destule calități profesionale, pentru a 
crede că va face o frumoasă carieră medico-militară. Merită a înainta, 
în mod excepțional, la gradul de medic căpitan, pe care îl propun.“ 7 

În 1919 i se decernă Crucea « Regina Maria » clasa a II a, Brevet 
2730/1919, iar la 1 aprilie 1920 este înaintat, la excepţional, la gradul de 
medic căpitan. 

În decembrie 1919 medicul locotenent Vlădescu este transferat la 
Spitalul Militar „Regina Elisabeta“, din Bucureşti, ca medic secundar de 
boli nervoase. 

Se părea că viaţa zbuciumată a medicului Vlădescu, permanent cu 
valiza făcută, gata de plecare, se aşază, în sfârşit, în matca ei. Războiul se 
sfârşise, avea 29 de ani, toţi şefii îi prevesteau o carieră medico-militară 
de excepție, se călise în două campanii militare şi acum visa - după cum 
mărturisea în „Autobiografia“ pe care am evocat-o anterior — să se 
specializeze în bolile nervoase lucrând în această clinică, etalon al 
medicinei româneşti a vremii. 

Portretul tânărului medic, alcătuit spre sfârşitul anului 1920, rămas 
la dosarul personal al acestuia, poartă semnătura medicului maior D. 
Marnescu, şeful serviciului de boli nervoase din Spitalul Militar « Regina 
Elisabeta » şi rămâne unul dintre cele mai pline de simţire schițe de 
portret având ca subiect un om, un medic aflat în căutarea propriei 
identități şi a destinului, în noile împrejurări, de pace : 

Secvenţe : 

„Conştiinciozitatea şi energia în serviciu, blândeţea şi 
dragostea faţă de bolnavi constituiesc remarcabile calități datorită 
cărora ofiţerul şi-a atras iubirea şi respectul din partea tuturor. 

Remarc, în primul rând, dragostea ofițerului de a se instrui din 
punct de vedere medical cât mai complet, instrucție pe care sunt sigur că 
şi-o va desăvârşi, deoarece această dorință este pusă în serviciul unei 
munci neobosite şi unei inteligenţe superioare. 

În timpul discuţiilor ştiinţifice care se năşteau în jurul cazurilor 
clinice importante m-am convins că posedă un simţ destul de dezvoltat şi 
un capital de cunoştinţe destul de bogat cu ajutorul cărora va deveni un 
foarte bun medic. “1 

Tinereţea medicului Vlădescu nu constituia, însă, un atuu în 
favoarea sa. Ba, dimpotrivă. Era cel mai tânăr medic secundar din spital, 
nu avea pe nimeni „la spate“, n-avea încă o familie şi oricând se putea ivi 
sau se putea invoca iminenta necesitate a prezenţei sale undeva, departe 
de locul care neîndoios îi oferea condiţii optime de specializare. O 
asemenea „necesitate“ s-a ivit mai repede decât se aştepta : în octombrie 
1920, se declanşează un focar de scarlatină la Liceul Militar « Regele 
Ferdinant » din Chişinău. Trebuia găsit un medic în măsură să facă față 
situaţiei şi trimis la Chişinău; medicul a fost găsit în persoana doctorului 
Vlădescu. La 12 noiembrie 1920, acesta se desparte cu greu de colegii şi 
de bolnavii din Spitalul Militar « Regina Elisabeta » şi se prezintă la noul 
loc de muncă. „Nu-i nimic, şi-a spus, îmi duc la îndeplinire misiunea la 
Chişinău şi revin în Bucureşti“. 

N-a fost să fie aşa...Din 1920 era „însumat“ în Regimentul 28 
infanterie „Radu Negru“, aflat la Chişinău, comandat de colonelul 
Răuţoiu. . 

Câteva „evenimente“ familiale apărute în anii 1921 şi 1922 
tulbură şi mai mult echilibrul şi aşa fragil al vieţii medicului Vlădescu : 
De la Hârtieşti vin ştiri descurajatoar: cele patru surori, aflate la vârsta 
întemeierii propriilor cămine, întâmpină dificultăți în contractarea 
mariajului din lipsa «dotei» necesare (dotă — zestre). Familia se 
confruntă cu reale greutăți financiare, sprijinul său fiind necesar, dar cu 
totul insuficient fiind atât de departe de ai săi. Trăia în concubinaj cu 
Ecaterina Nestor, o fată orfană din aşi, lipsită şi ea de dota necesară 
însoţirii cu un ofițer. 

Încearcă să obțină transferul la Regimentul 30 Muscel din 
Câmpulung, pentru a fi aproape de ai săi, dar în ultimul moment află că 
respectiva unitate militară a primit ordinul de dislocare în Basarabia. 

Urmează, totuşi, între 11 aprilie şi 1 iunie 1923, cursurile şcolii de 
aplicaţie sanitară, în seria a III a , pe care le-a absolvit cu succes. i 

La 23 iulie 1923, la vârsta de 32 de ani, se căsătoreşte cu 
Ecaterina Nestor, în vârstă de 25 de ani, fără a solicita aprobarea 
superiorilor săi (aprobare pe care n-ar fi primit-o din lipsa dotei). 

Are unele „discuţii“ cu şeful său ierarhic, comandantul 
regimentului, care-l surprind şi-l irită pe acesta din urmă (colonelul 
Răuţoiu, muscelean şi el) astfel încât în ultima „Foaie calificativă“ (pe 
perioada 1 noiembrie 1922 — 31 octombrie 1923) în dosarul personal al 
dr. Vlădescu în calitate de medic activ, comandantul regimentului 
plasează câteva observaţii constituindu-se în semnale ale unei posibile 
cotituri ireversibile şi dureroase în cariera şi în viața subordonatului său. 
Extrase : 

„a.Fizic sănătos, rezistent. 
b. Nu mă pot pronunța asupra capacităţii sale ca medic. 
c. Aptitudini de medic militar destul de pronunțate. 
d. Educaţia militară în defect. Foarte uşor devine 
nerespectuos cu superiorii. S-a căsătorit fără aprobare, cu o 
domnişoară cu care trăise în concubinaj; chestiunea s-a raportat pe 


-cale ierarhică fără nici un rezultat însă. 


Reacționează la orice, gata a-şi da demisiunea cu care 
amenință regulat şi care ar dori-o în mod sincer, spre a putea avea 
beneficii materiale mai mari, ca medic civil.“ 

În continuare, comandantul regimentului, colonelul Răuţoiu, 
rezumă aprecierile colonelului Stănescu, comandantul Liceului Militar 
din Chişinău, cu privire la activitatea doctorului Vlădescu în această 
unitate (1 X 1922 — 12 V 1923 ; 2 VI — 31 X 1923), din care reproducem: 

“Face cinste (medicul căpitan, n.a.) corpului medical şi armatei, îi 
este rezervată calea înaintării numai excepționale.“ 

În finalul „Foii calificative“, colonelul Răuţoiu, comandantul 
Regimentului 28 infanterie, emite următoarea concluzie, care-i face 
cinste reprezentând dovada de onoare şi de iubire a adevărului : 

„Îl propun -— însă în cazul că rămâne mai departe în activitate — 
cu elogii la admiterea la toate probele pentru maiorie (avansarea la 

gradul de maior, n.a.) şi-l caracterizez că va merita să înainteze 
oricând în mod excepțional. “15 

Înaintarea n-a mai avut loc. Inevitabilul se produce. Fiindcă s-a 
căsătorit fără aprobarea autorităţilor militare în drept, încălcând, astfel, 
Art. 11 din Legea căsătoriilor militare, medicul căpitan activ Vlădesu 
Ovidiu este „Şters din controalele armatei fiind repartizat în cadrele 
de rezervă în gradul de medic căpitan de rezevă la 31 octombrie 
1923, fără a mai putea fi trecut sub nici o formă în poziția de 
activitate. “! 

Avea 33 de ani şi îşi încheia prematur o carieră care debutase cu 
semne de bun augur ! 

Trecut în rezervă, medicul Vlădescu ia totul de la capăt. Obține 
postul de medic la Dispensarul Boteni, judeţul Muscel, fiind înregistrat 
din punct de vedere militar în evidenţele C.R.Muscel. 

Într-un timp relativ scurt el reuşeşte să câştige încrederea şi 
respectul consătenilor şi a celorlalte colectivităţi săteşti care gravitau în 
jurul dispensarului din Boteni prin competență, seriozitate şi prin 
solicitudine față de omul aflat în suferință. 

N-a avut copii. Şi-a ajutat surorile să se căsătorească, şi-a sprijinit 
nepoţii la şcoli, a îngrijit de mama vitregă până când aceasta a închis 
Ochii... 

După exemplul tatălui, în 1926 a intrat în politică la Partidul 
Liberal, unde a activat până în 1928, când a trecut la P.N.Ţ, partid care se 
bucura de o largă audienţă în rândurile intelectualităţii rurale muscelene 
şi nu numai. Militează cu succes pentru organizarea cooperatistă a 
țăranilor şi pentru educarea acestora nu numai sanitară. 

În 1940, după 17 ani în care pierduse orice legătură cu armata, 
este concentrat la Comandamentul Diviziei 17. Începuse un nou război 
pe bătrânul pământ al Europei, iar România trăia intens febra 
concentrărilor şi a pregătirilor pentru intrarea în „foc“. La epuizarea 
stagiului de concentrare,  locotenent-colonelul doctor Constantin 
Arghiriade, medic şet al Diviziei 7, nota : 

„Cu multă inițiativă în calitate de medic al P.S. pe timpul afluirii 
concentraţilor în comuna Călăţele; deşi în condițiuni grele, prin 
organizare ireproşabilă, supraveghere atentă şi mijloacele prompte şi 
judicioase aplicate la timp şi cu toată energia, starea sanitară a trupei şi 
ofițerilor s-a menţinut bună. Caracter integru. N-are nici un viţiu. Este 

propus pentru examenul de medic maior. Se poate conta pe el în orice 
împrejurare şi în orice seviciu.“ 15 

Nu s-a aprobat participarea sa la examenul de medic maior. Nu 
îndeplinea condiția de a fi fost concentrat sau mobilizat în cursul anului 
1941. A fost declarat « bun în grad. » 

La 22 iunie, când România intra în război, avea 51 de ani. N-a 
participat la cel de al doilea război. 

După război a cunoscut din plin, pe propria piele, şicanele şi 
nedreptățile regimului comunist. Obligat să-şi întocmească, periodic, 
« autobiografia », să răspundă de zeci de ori la întrebări privitoare la 
starea sa materială, la activitatea politică dinainte de 23 august şi de 
după — a sa şi a părinţilor — medicul Vlădescu se simţea umilit, 
permanent urmărit şi ameninţat. 

Este trecut la categoria „chiaburi“ pentru că deţinea 8,35 ha 
moştenite (fânețe, păşuni, terenuri slab productive) cu repercusiuni 
estrem de grave pentru familia medicului. 

Intr-o fişă de caracterizare întocmită în 1951 de Comisariatul 
Raional Muscel citim : 

„Originea socială a medicului Vlădescu :...chiabur. 

Starea materială... ceea 8,35 ha. 

Cum este apreciat profesional şi politic...profesional munceşte, 
politic nu se poate conta. “1% 

Aşadar, istoria se repetă. În alt sens. În 1923 medicul era scos din 
armată pentru că se căsătorise cu o fată săracă; acum este trecut la 
chiaburi fiindcă deţinea o suprafaţă de teren consderată, aberant, prea 
mare ! 

Nu a fost concediat din funcţia de medic de circumscripție pentru 
că o asemenea măsură ar fi creat mari nemulțumiri în rândul sătenilor, cu 
urmări imprevizibile. 

Referințele pe care «organele» le-au colectat de la membrii 
P.M.R.; din zonă despre comportarea „doctorului“ sunt favorabile 
acestuia. Astfel, Ion C. Preda, din Lucieni-Hârtieşti, membru P.M.R. din 
1945, declară într-o asemenea referință, din 1951, «că doctorul s-a 
căsătorit cu o fată săracă şi este iubit de săteni pentru că îi ajută şi 
are grijă de sănătatea lor. * 

Medicul căpitan de rezervă Vlădescu Ovidiu a lăsat în urma 
trecerii sale prin viață un nume rostit cu respect de cei care l-au cunoscut, 

două decoraţii („Coroana României cu spade în grad de cavaler“, 1917 
şi „Crucea Regina Maria“, clasa a II a) şi trei medalii („Avântul Ţărei“ 


11914, „Meritul Sanitar“ clasa a II a şi „Medalia Victoriei“). III. INDICE DE NUME PROPRII 


A. 
Note 
PE, ete ha ud a E ateta î . , Abrami, p.56 Bărănescu, gen., p. 108 
1. Arh. MA.N,, fond Memorii Bătrâni, Căpitani, V.294, fil Aba Iulia, p.33, 34 Becescu, I Nicolae, p. 5, 10,24-36 
2. Idem, la Alecsandri, Vasile, p.7l Becescu, Ion, p. 24 
P 
3. Ibidem , fede Aleman, col., p. 209 Becescu, Maria, p. 24 
A. [bid fi 2. Alexandrescu, col. p. 67, 68 Berlin, p. 153 
RA OUT , ăi ed să î cip Alexandria, p. 234 Berthelot, Henri, p. 119 
5. Culcer, L, „Note şi cugetări asupra campaniei din 1916“, Ananolu, col., 64 Besancon, p. 56 
Tipografia ziarului Tribuna, laşi 1919, p.7; Andreescu, gen., p. 46 Blehani-Nămoloasa, p. 206 
6. Constantiniu, FL., „O istorie sinceră a poporului român “, ctre a Be 133 Sent, Elena, aL 
i E ai lasă i ; ; nghel, Daniel, p. oerescu, gen., p. 
ai fisc şi adăugită, Ed. Univers enciclopedic, aaa Antanta, p. 80, 230 Bolgrad, p. 11, 55 
ucureşti î p. 5 Antonescu, mareşal, p. 115 Bolintinu din Vale, p. 229 
7. Arh. MA.N. op. cit., f.2; Antonescu, col., 80, 60, 109 Borleşti- Vărzaru, p. 107, 110 
j | i „ciț, „269; Antoniu, Ilie, p. 146 Boteni, p. 13, 244 
8. Constantiniu, FI., op. cit, p: Apostolescu, Adriana, p. 18 Botoşani, p. 9, 57, 114 
9. Arh. MA.N t f.6 P 
„ ATR. MAIN. Op. CU, a Apostolescu, C. Ioan, p. 5, 15-19 Bran, p. 164 
10. Idem , fe Apostolescu, Constantin, p. 15 Braşov, p. 41, 102 
11. Ibidem , i A Apostolescu, Elena, p. 15, 18 Brădet, p. 196 
: : i Apostol, Gheorghe, p. 74 Brăhăşeşti, p. 10, 55 
12. Constantinu, FI., op. cit A 203, Aramă, Ruxandra, p. 197 Brăila, p. 130, 131 
13. Arh. MAN. op. cil. f. 5, Arbore, Emil, p. 37 Brătănescu, Aneta, p. 35 
14. Ibidem , fil Ardeal, p. 33 Brătănescu, Gh. Gheorghe, p.5, 
15. Ibidem , f.9; Argeş, p. 13, 19, 24, 63 31-43 
: , Argeşe!, p. 229 Brătănescu, Gheorghe, p. 35 
16. Ibidem fl 
lea : E Argetoianu, C., p. 238 Brăteni (Brătieni), p. 196 
17. Ibidem , e 12; Arghirescu, col., p. 197 Brătianu, I.C., p. 64 
18. Ibidem , 25 Arghiriade, Constantin, p. 219, 244 Brătianu, I.C. Ion, p. 100 
19. Ibidem L 24 Aslan, gen., p. 94 Brâncuşi, Constantin,p. 134 


246 


Austro-Ungaria, p. 80, 11 
Averescu, Alexandru, p., 38, 94, 119 


B. 

Babeş dr., p. 7, 66 

Bacău, p. 30, 166 

Balotă, Zoe, p. 70 

Baroch, L. Solomon, p. 5, 19-23 
Baroch, Iancu, p. 19 
Basarabia, p. 10, 39, 55, 168 
Bavaria,p. 233 

Bădescu, maior, p. 52, 114 
Bădiceni, p. 156 

Bădulescu, col., p. 72, 114 
Bălănescu, amiral, p. 212 


247 


Brezeanu, Ion, p. 44 

Brezeanu, lon-Gheorghe, p. 46 

Brezeanu, I. Nicolae, p. 5, 12, 
46-49 

Brezeanu, Maria, p. 46 

Broşteanu, gen., p. 207 

Bruxelles, p. 151 

Bucovina, p. 60, 168 

Bucur, col., p. 168 

Bucureşti, p. 15, 18, 33, 50, 75 

Budapesta, p. 10, 31, 167 

Budeanu, col., p. 158 

Buha, cpt., p. 180 

Buicliu, Hristea, p. 153 

Bulgaria, p. 7, 8, 10, 66 





Bunescu, gen., p. 201 

Buneşti, p. 70, 75 

Burlacu, Ionel, p. 14 

Buza, col., p. 203 

Butoianu, Mihail, p. 45, 46, 59, 148 
Buzău, p. 57, 198 


C. 

Calafat, p. 133 
Camcialov, gen., p. 115 
Calotescu, col., p. 180 


Cantacuzino, L., p. 7, 135 
Carol I, p. 24, 134 

Carol al II lea, p. 78, 194 
Carpaţi, p. 38, 41, 51 
Cartierul Regal, p. 120 
Castriş, p. 192 

Catargiu, Lascăr, p. 218 
Călăraşi, p. 38, 41, 51 
Călăţele, p. 244 

Călăraşi, p. 38, 41, 51 
Călimăneşti, p. 235 
Călinescu, Armand, p. 8, 205 
Călinescu, t., p. 94 
Călinescu, Mihail, p. 44, 52,89,136 
Cătuneanu, D.,p. 51 
Câmpeanu, cpt., p. 183 
Câmpulung, p. 44, 50, 63, 85 
Cepari, p. 70 

Cerna, p. 190 

Cernăuţi, p. 168 

Cerneţi, p. 130 

Cernicu, col., p. 45, 47 
Cetate, p. 133 

Chişinău, p. 70 

Cico, gen., p. 109 
Cihoschi, H., p. 41, 58 
Cioplat, p. 103 

Cireşoaia, p. 17 
Cismărescu, It. Col., p. 194 
Ciucă, It. Col., p. 165 
Ciucul Mare, p. 165 
Ciucul Mic, p. 165 
Ciupercă, N., p. 73 
Clăbucet, p. 165 
Cluj-Napoca, p. 152 
Coandă, loan, p. 97 
Cochin, p. 56 

Colentina, p.75 


248 


Constantinescu, Al., p. 81 
Constantinescu, C.N., p. 109 
Constantinescu, Firu 


Constantinescu, Al., p. 81 
Constantinescu, C.N., p. 109 
Constantinescu, Firu, p. 52, 54 
Constantiniu Florin, p. 36, 45, 62, 84 
Constanţa, p. 33, 46, 47 


„Corabia, p. 7 


Corciu, col., p. 58 

Cosmeşti, p. 126 

Cotu Donului, p. 184 
Craiova, p. 56, 66, 123, 130 
Crăiniceanu, It. col., p. 65, 68 
Cristescu, Constantin,p. 39, 119 
Cristodorescu, col., p.159 
Cristodoru, It. col., p. 51 
Crişana, p. 31 

Crişul Repede, p. 240 

Crudu, gen., p. 114 
Cucuteni, p. 120 

Culcer, I.„p. 174 

Curtea Regală, p. 118 

Cuza, Elena, p. 134 

Cuza, loan Alexandru, p. 131 


D. 

Dabija, col., p. 100, 163 

Dalnic, p. 195 

Darniţa, p. 207 

Davidescu, col., p. 193 

Davila, Carol, p. 44, 129, 131, 

Dâmbovicioara, p. 112 

Dâmboviţa, p. 18 

Dealul Bălanului, p. 179 

Dealul Porcului, p. 10, 179 

Deleu, Victor, p. 207 

Demetriade, Scarlat, p. 191 

Demosthen, Athanase, p. 86, 117, 

Deva, p. 11, 167 

Diamandescu, Ecaterina, p. 50 

Diamandescu, Gheorghe, p. 5, 7, 
50-55 

Diamandescu, Nicolae, p. 50 

Dimitriu, gen., p. 48 

Divizia de Mare, p. 51, 85 


Divizia Dobrogea, p. 160 
Dobrinescu, col., p. 56, 57, 114 
Dobrogea, p. 17,41 

Dolj, p. 8, 16, 163 

Dragalina, gen., p. 87, 230 
Dragoslavele, p. 233 
Drăgăneşti, p. 233 

Drăgăşani, p. 201 

Drăgotescu, col., p. 173 
Dregeanu, col., p. 162 
Dumitrescu, C., p. 33, 57 
Dumitrescu, Mihail, p. 234 
Dumitrescu, P., p. 60 
Dumitrescu, T., p. 59, 193 
Dumitriu, Anastasia, p. 63 
Dumitriu, Nicolae, p. 63 
Dumitriu, N. Nicolae, p. 5, 13, 63-69 
Dunărea, p. 17, 20, 27, 191 
Durău, p. 232 


E. 


Economu, gen., p.4, 8, 81 
Enescu, Elvira-Pacifica, p. 71 
Enescu, Fotin, p. 70 

Enescu, Gheorghe, p. 5, 70-75 
Enescu, Gheorghe-Velicu, p. 71 
Enescu, Ghiţă, p. 70 

Tpureşti, p. 231 

Eraclide, Elena, p. 54 

Erbiceni, p. 165 

Europa, p. 80, 128 


F. 

Falkenhain, Erikh von, p. 78, 102 
Fălciu, p. 239 

Fălcoianu, Alexandrina, p. 134 
Feldioara, p. 42 

Felix, Charles- Augustus, p. 136 
Ferdinand, p. 29, 87, 200 

Filip, col., p.180, 192 

Filoti, p. 46 

Flittmann, p. 93 

Florescu, I., p. 40 

Florescu, M., p. 81 

Focşani, p. 67, 188 

Fotino, Androcle, p. 139 
Frangulea, col., p. 88 
Frangulea, M., p. 51 


249 


Franţa, p. 53, 60, 78 
Frunză, gen., p. 91 
Frunzeasca, p. 126 
Fuiorescu, N., p. 221 
Fundata, p. 233 
Fured, p. 32 


G 


Galaţi, p. 26 
Ganea, maior, p. 31 
Gavrilescu, Eleonora, p. 32 
Gavrilescu, [., p. 82, 83 
Găeşti, p. 233 
Găiseanu, Traian, p. 186 
Găleşeşti, p. 196 
Gărdescu, col., p. 87 
Georgescu, Constantin, p. 77 
Georgescu, Elena, p. 77 
Georgescu, C.Nicolae, p. 5, 12 
76-80 
Georgescu, Gheorghe, p. 85 
Georgescu, Gh. Nicolae, p.5, 85 
Georgescu, Nicolae, p. 80 
Germania, p. 60, 78 
Gheorghieş, gen., p. 221 
Gheorghidiu, sit., p. 111 
Gherculescu, gen., p. 207 
Gherescu, gen., p. 31 
Gherghinescu, col., p. 222 
Ghica, p. 74. 
Ghimeş, p. 16 
Giurescu, C., p. 188 
Giurescu, D., p. 188 
Giurgiu, p. 130, 185 
Glodeanu, gen. p. 33, 34 
Goga, Octavian, p. 78 
Gohor, p. 206 
Golescu, Melania, p. 184 
Gorj, p.7 
Gorski, gen., p.168 
Grecescu, col. p. 175, 177 
Grecia, p. 197 
Greser Elvira, p. 71 
Grigorescu, col., p. 176 
Grigorescu, Eremia, p. 39, 119 
Grigoriev, gen., p. 39 
Grigorovici, Eliza, p. 80 
Griviţa, p. 132 


Guran, Matei, p. 75 


H 


Halmeagul, 165 
Hanovoi, maior, p. 179 
Hanzu, Alexandru, p. 59 
Harea, Vasile, p. 215 
Hânceşti, p. 207 
Hârtieşti, p. 236 
Herescu, H. 67 

Hergot, col., p; 209 
Herjeu, gen., p. 174 
Hessa, p. 233 

Hipocrat, p. 3, 221, 229 
Holban, Ştefan, p. 32 
Holbănescu,-Monsilova, p. 200 
Hotin, p. 168 
Hristodorescu, dr., p. 25 
Hunedoara, 188 


IL. 

Iacob, C., p. 58 

Iancu, Ion, p. 103 

Iaşi, p. 120, 125 

Ilfov, p. 67 

Iliescu, D., p. 94, 100 
Iliescu, G., p. 193 
Ionescu, col., p. 92 
Tonescu., D. P. 239 
Ionescu, Gheorghe, p. 25, 
Ionescu, Mircia, p. 210 
Ionescu, Munte, p. 56 
Institutul Pasteur, p. 167 
Iordan, lorgu, p. 120 
Tordăchescu, col., p. 32 
Iordăchescu, Alexandrina, p. 86 
Iorga, G.N. Zoia, p. 85 
Iorga, Nicolae, p. 7, 9, 66 
Torgulescu, G.D. Maria, p. 175 
Irza, Emilia, p. 74 

Ismail, p. 55 

Ttalia, p. 134 

Tvănoiu, AL., p. 97 


J 

Jiu, p. 16 

Jugur, p. 229 
Jureanu, col., p. 203 


250 


K. 

Kerenski, p. 39 

Kiev, p. 31 

Kirițescu, C., p. 18, 98 
Koch, p. 153 

Kreţulescu, Nicolae, p. 135 
Kun, Bela, p. 31, 80 


L. 

Ladony, p. 32 

Lahovary, GI. p. 156 
Lange, cpt. p. 232 
Lăpuşna, p. 120 
Lăpuşneanu, p. 120 
Lăzărescu, col., p. 108 
Lăzărescu, gen., p. 35, 57, 58 
Lăzărescu-Olteanu, p. 67 
Lehrer, Charlota, p. 99 
Lehrer, Frantz, p. 5, 12,99-106 
Lehrer, M.F., p. 79 
Lenin, p. 31 

Leoveanu, It.-col., p. 48 
Leyden, p. 153 

Liege, p. 100 

Linteş, gen. p., 83 
Lovinescu, Fugen, p. 16 
Lucavitz, p. 175 
Lucieni, p. 236 

Lupescu, gen., p. 9, 33 


M. 

Machelarie, Constantin, p. 107 
Machelarie, Haralambie, p. 57, 107-116 
Mackensen, p. 232 

Madrid, p. 150 

Majestatea Sa Regele, p. 120 
Mamulea, $. Ion, p. 5, 117-122 
Mamulea, Spiru, p. 117 

Manea, p. 156 

Marea Britanie, p. 60 

Mareş, Aurel, p. 115 

Marghiloman, Gr., p. 100 
Marinescu, Marin, p. 123 
Marinescu, Nicolae, 5, 10, 123-152 
Marinescu, Zoia, p. 123 

Marna, p. 78 

Marosin, col., p. 47 

Marsil. Marie, p. 134 


Mateiaş, p. 183 

Matei Basarab, p. 25, 26 
Mavrocordat, gen., p. 121, 191 
Măgurele, p. 66 

Mălureni, p. 7, 75,156 
Mărăşti, p. 10, 16, 38, 39 
Mărăşeşti, p. 8, 10, 16, 28, 127 
Mărdărescu, G, p. 31 
Mărdărescu, I., p. 198 
Mărdărescu, Mihai, p. 33 
Mărgineanu, gen., 178, 180 
Mânăstireni, p. 114 

Mândru, V., p. 113 

Merişani, p. 107, 125 

Mihai Bravu, p. 86 

Mihail, col. 185 

Mihai Viteazul, p. 16 

Mihai, vodă, p. 130 

Mihalcea, It.-col., p. 223 
Mihalache, p. 74 

Mihăescu, col., p. 26, 27 
Mihăilescu, gen., p. 59, 180,211 
Mirceşti, p. 104 

Mironescu, gen., p. 180, 211 
Mitulescu, Ioan, p. 5, 153-155 
Mizil, p. 35 

Moeciu, p. 233 

Moisescu, Elisabeta, p. 229 
Moldova, p. 8, 9, 38, 113 
Morgen, p. 103 

Moscova, p. 3l 

Moşoiu, Traian, p. 31 

Movilă, p. 151 

Movilă, Gavriil, p. 156 
Muntenia, p. 28 

Munţii Apuseni, p. p. 31 
Murgulescu, maior, p. 160, 161 
Muscel, p. 15, 44, 50,77, 85 
Mustaţă, cpt., p. ll 
Muşătescu, Gh. I., p. 112, 116 


N 

Nanu, Alexandru, p. 156 
Nanu, Constantin, p. 156-158 
Nanu, Dimitrie, p. 156 

Nanu, Gheorghe, p. 156 
Nanu, Nae, p. 156 

Nanu, Stela, p. 156 
Nămăeşti, p. 186 

Nămoloasa, p. 10, 203 


23| 


Năsăud, p, 203 

Neajlov, p. 78 

Neamţ, p. 165 

Nedelescu, v. P. 209 

Negoescu, gen., p. 48, 114 

Negreanu, Alexandru, p. 221 

Negulescu, col., p. 225 

Negru, M., p. 52 

Nicolae, p. 33 

Nicolaescu, Cranta, p. 191 

Nicolaescu, St., p. 191 

Nicolescu, col., p. 55 

Nicolescu, Lenuţa, p. 14 

Nicopol, p. 67 

Niculcea, gen., p. 31 

Niculescu, Rizea, p. 97 

Niculina, p. 103 

Nistor, Ion, p. 207 

Nistru, p. 169 

Nord-Deutsche Allgemeine Zeitung, 
p..191 

Nucşoara, p. 50, 85 


O 

Oană, Alexandru, p. 194 
Oituz, p. 8, 93 

Olinescu, Andrei, p. 133 

Olt, p. 102 

Oneşti, p. 93 

Oprescu, Gheorghe, p. 26, 59 
Oradea Mare, p. 10, 11, 127 
Orhanie, p. 67 

Orşova, p. 191 

Osman Paşa, p. 132 

Ostrov, p. 24 

Oţelea, Ioan, p. 159 

Oţelea Maria, p. 159 

Oţelesu, Ioan, p. 5, 8, 21, 159-171. 


P. 

Paliade, col., p. 81 
Papadopol-Bengescu, Hortensia, 53, 
Papadopol, Dimitrie, p. 44 

Papan, cpt. comandor, p. 218 
Papilian, C., p. 52, 86, 89, 118, 135 
Papp, gen., p. 33, 34, 57 
Paraschivescu, gen. , p. 177 

Pareb, C.D., p. 52 

Paris, p. 53 

Paschievici, Corneliu, p. 16 





Pădureni, p. 127 
Păunescu, Ionel, p. 155 


Păuneşti-Putna, p. 188 

Peaty, losefina, p. 168 

Penescu, col., p. 164 

Petalla, gen., p. 169 

Petrescu, col., p. 8, 198 

Petrescu, Camil, p. 116, 164 

Petrescu, Zaharia, p. 136, 140 

Petroianu, col., p. 184 

Piatra Olt, p. 118 

Piaţa Unirii, p. 207 

Pimen, p. 207 

Pirogoff, p. 132 

Piteşti, p. 10, 15, 19, 24, 34 

Platon, Gheorghe,p. 233 

Plevna, p. 132 

Ploieşti, p. 5 

Podu-Dâmboviţei, p. 112 

Podgoria, p. 77, 159 

Poenărei, p. 153 

Popa, Nan, p. 156 

Popeni, p. 165 

Popescu, gen.„p. 48 

Popescu, Alexandru, p. 96 

Popescu, I., p. 55, 193 

Popescu, Grozeanu, p. 237 

Popescu, N., p. 38, 39, 59 

Popescu, Zorileanu, p. 135 

Popovăţ, col., 224 

Popovici, gen., p. 57 

Potârcă, Iacob, p. 7, 56, 97, 126 

Praporgescu, David, p. 230 

Preda, Ion, p. 245 

Predeal, p. 103, ll 

Prezan, Constantin, p. 119, 233 

Prisăcani, p. 16 

Pristăvescu, Maria, p. 172 

Pristăvescu, Gheorghe, p. 5, 10, 21, 
172-182 

Pristăvescu, Nicolae, p. 172 

Proca, col., p. 212 

Procopiu, Gheorghe, p. 5, 13, 183-188 

Procust, p. 64 

Prut, p. 60, 115, 169 

Puteşti, p. 126 


R 
Racoviţă, col. p. 88 


252 


Radian, Gheorghe, p.132 
Radu, Negru, p. 10 

Radu Vodă, p. p. 130 

Raianu, gen., p. 48 

Rakovski, Christian, p. 31 
Rareş, Petru, p. 119 
Rasoviceanu, gen., p. 114 
Razu Aristide, p. 56, 57, 186 
Răceanu, Constantin, p. 5, 12, 189-195 
Răceanu, Ion, p. 189 

Răceanu, Slobozia, p. 189 
Răteşti, p. 234 

Războieni, p. 28 

Răuţoiu, col., p. 243 

Răzoare, p. 10, 203 

Râşcanu, gen., p. 24 

Râul Doamnei, p. 155 

Recea, p. 32 

Reg. 4 Argeş, p. 101 

Reg. Calafat, p. 65 

Reg. 3 Călăraşi, p. 123 

Reg. Călugăreni, p. 197, 154 
Reg. Constanţa, p. 173 

Reg. Dragoş, p. 53 

Reg. Dorobanţi-Muscel, p. 113 
Reg. Gorj, p. 109 

Reg. 4 Ilfov, p. 118, 196 

Reg. Mehedinţi, p. 85, 190, 
Reg. Mihai Viteazul, p. 132 
Reg. Muscel 30, p. 157 

Reg. Negru Vodă, p. 99 

Reg. Prahova, p. 88 

Reg. Putna, p. 10, 184 

Radu Negru, p. p. 85, 118 
Reg. Râmnicu-Sărat, p. 174 
Reg. Roşiori, p. 80 

Reg. Siret 11, p. 80. 

Reg. Suceava, p. 79, 30 

Reg. Vâlcea, p.80 

Regina Elisabeta, p. 46, 89, 114 
Regina Maria, p. 7, 8, 136 
Republica Sovietică Ungară, p. 31 
Roli, Maria, p. 128 

Roman, p. 183 

Romanați, p. 46, 190 
Romanescu, Gheorghe, p. 98, 106 
România, p. 31, 38, 44 
România Mare, p. 10, 82 
Rizeanu, lt.-col, p. 54 

Rosner, Karl, p. 102, 106 


Roşescu, Alexandru, p. 197 
Roşescu, Elena, p. 197 

Roşescu, elisabeta, p. 197 

Roşescu, Gheorghe, p. 5, 9, 196-202 
Roşianu, co., p. 89 

Rucăr-Bran, p. 102, 233 

Rujinski, gen., 30 

Rusescu, Gheorghe, p. 32 

Rusia, p. 10, 38, 132 


S 

Sabin, Gheorghe, p. 133 
Samsonovici, gen. P. 60, 169 
Sansdorf-Austria, p. 189 

San Sebastiano, p. 151 
Sâmboteanu, Aurora, p. 205 
Scărişoreanu, gen., p. 58 
Scheer, col., p. 105 

Schina, gen., p. 91, 92, 93 
Schwartz, M., p. 187 

Scurtu, gen., p. 96 

Sebeş, p. 11, 67 

Serbia, p. 197 

Sergiu, I., p. 193 

Severin, Emanoil, p. 134 
Sevilla, p. 150 

Sf. Maria, p. 74 

Sf. Sava, p. 123 

Sf. Stanislas, p. 55 

Sibiu, p. 11, 102, 167, 198 
Sicaru, Emanoil, p. 203 
Sicaru, Maria, p. 203 

Sicaru, Petre, p. 5, 172, 203-215 
Sichitiu, gen., p. 59, 60 
Sidor, Alexandru, p. 5, 10, 216-222 
Sidor, Ecaterina, p. 216 
Sidor, Emanoil, p. 216 . 
Silistra, p. 18, 163 

Sighetul Marmaţiei, p. 169 
Simionescu, Costache, p. 223 
Simionescu, Elisabeta, p. 216 
Simionescu, Ştefan, p. 5, 223-228 
Sinaia, p. 87 

Siret, p. 102, 231 

Slătineanu, dr., p. 7, 66 
Slobozia, p. 189, 194 
Smarcovici, col.., p. 206 
Socola, p. 199 

Sofia, p. 27, 100 

Solles, p. 32 


253 


Solomon (Baroch), p. 19 
Spiroiu, col., p. 85, 107, 133 
Spiru, Haret, p. 60 
Stalingrad, p. 181 

Stănescu, col., p. 178, 243 
Stănescu, gen., p. 60 
Stratilescu, gen., p. 57, 95 


Ş 


Șerbănescu, cpt., p. 20 
Șerbănescu, I., p. 132 
Şimlău, p. 32 

Şipote, p. 52 
Şoldăneşti, p. 9 
Ştefănescu, gen., p. 21, 22 
Ştetăneşti, p. 67, 131 
Ştefăneşti- Argeş, p. 159 
Șteflea, Ilie, p. 212 
Ştirbei, barbu, p. 130 
Suşprok, p. 32 


Ţ. 

Tănase, Gheorghe, 5, 12, 229-235 
Tănăsescu, C. p. 41, 59, 113 
Tătărăscu, Gheorghe, p. 110 
"Tătărescu, gen., 118 

Tăutu, p. 191 

Târgovişte, p. 186, 233 
Târgu-Jiu, p. 102, 104 
Târgu-Ocna, p. 32, 188 
Techirghiol, p. 149, 219 
Tecuci, p. 126 

Teiş, p. 52 

Telega, p. 131 

Teleorman, p. 67 
Tenenhaus, Cecilia, p. 21 
Tenescu, F., p. 169 
Teodoresu, gen., p. 77, 86, 94 
Teodorescu, Iosif, p. 114 
Teodor, Iuliu, p. 138 

Tesza, p. 32 

Tia Mare, p. 190 

Tighina, p. 207 

Tigveni, p. 123 

Timişoara, p. 105 

Timiş- Torontal, p. 105 
Tiraspol, p. 207 

Tisa, p. 31, 128 

Tisza, p. 32 

Tivadar, Body, p. 32 


Todiraşcu, M., p. 60 
Topoloveni, p. 77 

Topliţa, p. 156 

Trotuşani, p. 200 
Transilvania, p. 31, 77, 127 
Tudose, Petre, p. 75 
Turcia, p. 78, 197 

Tulea, col. 162 
Turnu-Severin, p. 204, 205 
Turtucaia, p. 17, 18, 77, 94 


Ţ. 

Țepelea, Ioan, p. 128 
Țepeș, Vlad, p. 216 
Țiganca, p. 195 
Țuţuianu, col., p.114 


U. 

Urdăreanu, dr., p.118 
Urdăreanu, gen., p. 47 
Ungaria, p. 32, 128 
Universul, p. 67 
Urechia, ]., p. 216 


V. 
Val-de-Grâce, p. 56 


Vaida-Voievod, Alexandru, p. 32 


Valea Jiului, p. 102 

Valea Oltului, p. 177, 198 
Valea Prahovei, p. 102, 112 
Valea Uzului, p. 16 
Vasilescu, gen., p. 58, 59 
Vasilescu, Petre, p. 77 
Vădeni, p. 103 

Vălenii de Munte, p. 7 
Vâlcea, p. 67 

Vâlsan, p. 75, 196 
Vânătoiu, Ion, p. 155 
Vercescu, Ion, p. 141 
Verdun, p. 112 


Vicol, Nicolae, p. 9, 57, 145, 179 


Vidin, p. 132 
Viişoreanu, gen., 9, 205 
Viişoara, p. 67 
Vişeanu, p. gen., p. 234 
Vlaşca, p. 188 
Vlădescu, C., p.94 
Vlădescu, E., p. 236 


Vlădescu O. Ovidiu, p. 5, 13, 236-246 


254 


Vlădescu, Ovidiu, p. 236 
Vlădoianu, col., p. 108, 109 
Volvoreanu, gen., p. 176 
Vrăneşti, p. 15 


Z; 

Zalău, p. 32 

Zeletin, Ştefan, p. 78 
Zgaroieşti, p. 156 
Zimnicea, p. 102, 130 
Zoremba, It.-col., p. 174 
Zorileanu, D., p. 85 
Zottu, gen., p. 94 


W: 
Wemberg, M., p. 167 
Widal, p. 56 


IV. LISTA ABREVIERILOR 


Arh. = Arhiva 

C.C.A.S. = Casa Centrală a Asigurărilor Sociale 
cpt. = căpitan 

col. = colonel 

C.R. = Centrul de Recrutare 

CL; = Comandamentul Teritorial 
C.A. = Corpul de Armată 

dr. = doctor 

Ed. = Editura 

f. = fila 

gen. = general 

Jt.-col = locotenent-colonel 


M.C.G. = Marele Cartier General 
M.St..M.= Marele Stat Major 

M.A.N. = Ministerul Apărării Naţionale 
M.R. = Ministerul de Război 


n.a. = nota autorului 
op. cit. = opera citată 
p. = pagina 

Reg. = Regimentul 
T.R.  =termen redus 


255 


Ş: 


Bibliografia 


„ Academia Română, „Istoria românilor“, vol. VII, tom. 2, 
ed. Enciclopedică — Bucureşti 2003, coord. acad. Gheorghe Platon. 
„Arh. M.A.N,., fond Memorii Bătrâni. 
. Bengescu-Papadat, H., „Balaurul”, Ed. Militară, Bucureşti 1986. 
„Călinescu, Armand, „Însemnări politice”, Ed. Humanitas, 
Bucureşti 1990. 
„ Constantiniu, FI., „O istorie sinceră a poporului român”, 
univers enciclopedic, Bucureşti, 2002. 


„Culcer, I. „Note şi cugetări asupra campaniei din 1917”, 


Tipografia ziarului Tribuna, laşi 1919. 


„Duca, L. Gh. „Amintiri politice“, Miinchen, 1981-1982 
8. 


Giurescu,C, Giurescu,D, „Istoria românilor din cele mai vechi 
timpuri până azi” - Ed. Albatros, Bucureşti, 1971. 

Harea, Vasile, „Basarabia pe drumul Unirii“, 

ed. Eminescu — 1995, laşi 


10. lordan, Iorgu, „Memorii“ 1, Buc., 1976 


1 


1. Iorga, Nicolae, „Acţiunea militară a României. În Bulgaria cu ostaşii 
noştri” - Socec, Bucureşti, 1914. 


12. Kirițescu, C., „România în anii primului război mondial”, 


Ed. Militară, Bucureşti 1987. 


13. MA.N., M.St.M., „Istoria României în Războiul mondial”, vol.I, 


14. Muşătescu, 1.Gh., „Din vitejiile muscelenilor”, Piteşti, 1919. 
15. Petrescu, Camil, „Ultima noapte de dragoste, întâia noapte de 


Documente, Buc. 1934. 


război”, Ed. Minerva, Bucureşti 1989. 


16. Romanescu, Gh., „Marile bătălii ale neamului”, Ed. Sport-Turism, 


Bucureşti 1982. 


17. Rosner, Karl, „De la Sibiu până la Siret”, Bucureşti 1917. 
18. Sabin, Gh., „Amintiri din războiul independenţei”, Bucureşti 1912. 
19. 'Ţepelea, loan, „O campanie pentru liniştea Europei”, 


Ed. Dacia Cluj-Napoca, 1991. 


20. Vlădescu, C. „Bulgarii... Memoriile unui ofițer român fost prizonier 


în Bulgaria, Ed. 2, 1926. 


256 





Dr. CAROL DAVILA 


1828-1884 
Medic General de Divizie 
Fondatorul şcolii româneşti de medicină şi organizatorul 
Serviciului Sanitar militar din ţara noastră. 


Ideea unei cărți cu tema de faţă s-a 
născut treptat, pe măsură ce am realizat că în 
istoria războaielor pe care românii le-au 
purtat în secolul al XX-lea, cu referire 
specială la cel de al doilea război balcanic 
(1913) şi la Războiul pentru Întregirea 
Neamului (1916-1920), nu se fac minime 
mențiuni cu privire la prezența medicului pe 
câmpul de luptă, alături de soldat şi de ofiţer, 
deşi armata română dispunea de un Serviciu 

Sanitar, rolul principal în cadrul acestuia avându-l medicul. 

Născuţi în ultima pătrime a veacului al XIX-lea, 
reprezentând toate treptele ierarhice ale ofițerimii române, de la 
locotenent la general de divizie şi toate tipurile de arme ale oștirii 
acelor ani, cei 26 de medici întruniți în cartea de faţă (7 dintre ei 
„activi” şi 19 în rezervă) alcătuiesc împreună o generaţie care 
şi-a sacrificat anii tinereţii şi chiar ai maturității trudind în 
nesfârşite şi sâcâitoare concentrări şi manevre şi şi-a pus în 
primejdie viața participând la două campanii militare (unii 
chiar la trei), pentru a salva pe cea a semenului, soldat, general 
sau civil. 


De acelaşi autor: 
„Monografia comunei Mălureni, judeţul Argeş”, 


Ed. Tiparg, 2004 
»» Mult e dulce şi frumoasă” Studii şi cercetări Din periodice 
(1970-2006), Ed. Tiparg, 2007 


ISBN: 978-973-735-228-6 


7 


7897371352286 





